
Grįžtant prie Maironio 


Besiruošdamas rašyti Girniaus prašomą Zaborskaitės Maironio recen- 
ziją Aidams dar kartą perskaičiau beveik visą jo lyriką ir poemas. Buvo 
nelengva, o kartais net ir labai sunku. Ir tik šios sunkios procedūros 
metu supratau, kad ir aš dar nesu visai laisvas nuo per ilgą laiką susi- 
kaupusių tabu; kad negalima Maironio skaityti nuogomis akimis; kad 
jį reikia skaityti kaip kažką šventa ir neliečiama, priimti kaip komuniją; 
kad atskirdamas jo tekstus nuo giliai į mūsų dvasią įdainuotų melodijų 
aš juos lyg ir nurengčiau ir nebeturėčiau teisės į juos žiūrėti nuogus [...]. 

ALFONSAS NYKA-NILIŪNAS (1969) 


Geras laikas rašyti apie Maironį. Seniai nuslūgo visuotinio jo poezijos 
skambesio banga, persiritusi per Lietuvą „dainuojančios revoliuci- 
jos“ metais. Užaugo Nepriklausomybės karta, kuri, regis, emociškai 
nebesaistoma „į dvasią įdainuotų“ Maironio melodijų. Pakiliai by- 
lojanti, pranašaujanti, drąsinanti poezijos kalba išsivadėja ir slopsta 
ironiškos, demokratiškos apkalbos (anot Michailo Bachtino?) sraute. 
Pragiedrėjus padangei, Maironis apkarsta, - rašė Donatas Sauka’. 
Atstumą tarp Maironio ir dabarties be vargo įveikia kaip tik jo satyrų 
ironija. Karštligiškai sklaidome jo raštus, smelkiamės tarp eilučių, sie- 
kiamės dokumentų, ieškodami kito Maironio. „Žmogiškumo auros“ 
aplink klasiko figūrą mums nepadeda sukurti lengviausiai užkliūvan- 
ti silpna eilutė, netobulas rimas ar atkakli tyla. 


' Alfonsas Nyka-Niliūnas, Dienoraščio fragmentai 1938-1970, Chicago: Algi- 
manto Mackaus knygų leidimo fondas, 1998, p. 513. 

Savo 1970-1971 m. užrašuose Bachtinas apibūdina poklasikinę, „naujojo 
laiko kalbą“ kaip „persmelktą ironijos (skirtigu mastu), apkalbančią kalbą“ 
(Muxaun Baxrnn, Icmemuxa xydoocecmeennozo meopuecmea, MockBa: 
HekyccTEO, 1979, p. 336). , 

3 Donatas Sauka, Fausto amžiaus epilogas, Vilnius: Tyto alba, 1998, p. 112. 


Turbūt daugiausia galima tikėtis rasti tą patį kitą - poezijos balsą. 

Geras laikas grįžti prie Maironio, kaip bet kurio kito kadaise skai- 
tyto ir aistringai troksto permanyti autoriaus kūrybos - tiek lietuvių 
skaitančiosios bendruomenės, tiek asmenine prasme. Maironis yra iš 
tų poetų, kurio tekstai sugėrę ištisą jų skaitymo istoriją (bendruome- 
ninę ir asmeninę), ir ji verčia konfrontuoti su savimi. Laiko atstumas ir 
kita partirtis sukuria savitą proporcijų, atspalvių žaismę, kurioje „upės 
mažėja, anot Česlovo Milošo eilėraščio: „Vešlūs sodai / Atveria, ko ne- 
regėjom anksčiau, sužalotus lapus ir dulkes.“* Nenuostabu, kad nelen- 
gva grįžti - kaip į kadaise gyventas ir paliktas vietas. Tačiau gali būti, 
kad tos vietos pasirodys naujai apgyventos, žadančios netikėtų susiti- 
kimų. Kaip Adomo Mickevičiaus Pono Tado pirmosios knygos dvaras, 
į kurį po dešimtmečio grįžęs ponaitis Tadas jį regi „tarsi suprastėjusį ir 
sumažėjusį“, tačiau savo kambaryje, kur „vaikas dar gyveno“, nelauktai 
užklumpa čia įsikūrusią kitą būtybę ir sutrikęs „pats nebežinojo, kaip 
toliau jam dėtis: / Ar dėl to nuotykio reik džiaugtis, ar gailėtis“. 

Neatsitiktinai grįžimo prie Maironio kelias čia žymimas Mickevi- 
čiaus ir Milošo vardais. Nepriklausomybės dešimtmečiais į lituanisti- 
kos mokslo ir lietuvių kultūros akiratį intensyviai grąžinama Lietuvos 
Didžiosios Kunigaikštystės kultūra - jos asmenybės, tekstai, įvykiai ir 
patirtys - keičia ir vėlesnės literatūros skaitymo bei vertinimo propor- 
cijas, skatina diskutuoti su turimais savos kultūrinės tradicijos vaiz- 
diniais. Praeitame šimtmetyje reikšmingiau atrodė tai, kas sukurta, 
bandant įveikti iš LDK paveldėtą visų pirma kalbinį kultūros mišru- 
mą, nuošalėje paliekant, anot Sigito Gedos, lietuviškumo „aukštuo- 
sius dėmenis““, elitinės kultūros formas. Anaiptol neneigiant tokių 
kūrybinių pastangų reikšmės ir vertės, kuriomis siekta įtvirtinti lie- 


+ „Upės mažėja“, vertė Sigitas Geda, in: Czesław Miłosz, Rinktiniai eilėraščiai, 
sudarė Algis Kalėda ir Brigita Speičytė, Vilnius: Baltos lankos, 20m, p. 109. 

5 Adomas Mickevičius, Ponas Tadas, arba paskutinis antpuolis Lietuvoje, 

vertė Vincas Mykolaitis-Putinas ir Justinas Marcinkevičius, Vilnius: Vaga, 

1998, p. 22-25. 

Sigitas Geda, Adolėlio kalendoriai: Dienoraščiai, gyvavaizdžiai, užrašai, 

tyrinėjimai, Vilnius: Lietuvos rašytojų sąjungos leidykla, 2003, p. 299. 


tuvių kalba išreikštos asmeninės ir bendruomeninės tapatybės for- 
mas, šiuokart tampa aktualu, kas buvo likę antrame plane. Bent jau 
tikintis, kaip ten pat mini Geda, kad „[klitoj šviesoj atsidurtų lietuvių 
kalba sukurtieji dalykai“. 

Tad šia studija tęsiamos Nepriklausomybės dešimtmečiais vyku- 
sios to paties kito Maironio paieškos. Tai daryta plečiant istorinius ir 
teorinius kontekstus. Minint vien knygų publikacijas, pirmuoju ne- 
priklausomybės dešimtmečiu Maironio kūryba sulaukė dėmesio visų 
pirma kaip XIX-XX a. pradžios literatūros ir kultūros procesų dalis ' 
(V. Daujotytės, V. Kavolio, M. Šidlausko, P. Subačiaus monografijo- 
se’). Lietuvių tautinio atgimimo epochos visuomeniniai, politiniai 
procesai, to laikotarpio kultūros ir literatūros modernėjimo pobūdis, 
galima sakyti, buvo viena ryškiausių temų pirmojo nepriklausomy- 
bės dešimtmečio lituanistikoje (plg. tęstinį istorikų leidinį Lietuvių 
atgimimo istorijos studijos). Maironio poezijos subjekto raiškos, 
dramų personažų kūrimo klausimus literatūrinės tradicijos moder- 
nėjimo požiūriu aptarė Saulius Žukas savo mokslinių darbų rinkiny- 
je Žmogaus vaizdavimas lietuvių literatūroje (1995). Donatas Sauka 
plačios filologinés erudicijos veikale Fausto amžiaus epilogas (1998) 
šią problematiką - Maironio poezijos, jos indėlio į lietuvių lyrikos, 
podraug kultūros modernėjimo procesus svarstymą - įkomponavo 
į erdvią lyginamąją perspektyvą (apimančią vokiečių, lenkų, latvių, 
prancūzų, rusų lyriką). Psichoistoriniu aspektu Maironio poezijos 
patriotinę tematiką interpretavo Artūras Tereškinas“. Vėlesniuose 


7 Viktorija Daujotytė, Tautos žodžio lemtys, Vilnius: Vaga, 1990; Vytautas 
Kavolis, Moterys ir vyrai lietuvių kultūroje, Vilnius: Lietuvos kultūros insti- 
tutas, 1992; Marijus Jonaitis [Šidlauskas], Poetas ir visuomenė XIX-XX amžių 
sankirtose, Klaipėda: Eldija, 1994; Paulius Subačius, Lietuvių tapatybės kalvė, 
Vilnius: Aidai, 1998. Beje, Kavolio studijos skyrius „Maironiškosios temos 
lietuvių gelminėje psichologijoje“ pristatė pagrindines idėjas, išsakytas anks- 
tesnėje autoriaus knygoje Epochų signatūros, kuri buvo pasirodžiusi prieš 
metus išeivijoje (Chicago: Algimanto Mackaus knygų leidimo fondas, 1991), 
01994 m. perleista ir Lietuvoje Kavolio darbų rinktinėje Žmogus istorijoje. 
Artūras Tereškinas, Kūno žymės: Seksualumas, identitetas, erdvė Lietuvos 
kultūroje, Vilnius: Baltos lankos, 2001, p. 79-92. 

literatūrologiniuose tyrimuose dėmesys Maironio kūrybai skiriamas 
vis labiau susitelkiant ties atskirais probleminiais aspektais: pasau- 
lévaizdzio struktūra (Audingos Peluritytės struktūralistinėje lietuvių 
lyrikos pasaulėvaizdinių modelių analizėje), subjektyvumo raiška 
(Dalios Satkauskytės tyrime, skirtame aprangos ir gamtos figūroms 
literatūrinėse subjektyvumo reprezentacijose), tapatybės formavimu 
(Ramunės Bleizgienės darbe, kuriame analizuojama Maironio amži- 
ninkių kūryboje atskleista moters tapatybės problematika)?. Teoriniu 
požiūriu besišakojančioje praeities literatūros tyrimų perspektyvoje 
Maironio poezija figūruoja kaip vienas svarbių „orientacinių punktų“ 
(pasinaudojant Paulio Ricoeuro terminu). 

Šioje studijoje siekiama grįžti prie Maironio ištakų - jo poezijos san- 
tykio su istorinės Lietuvos literatūra lietuvių ir lenkų kalbomis. Tema 
maironistikoje nėra nauja“, tačiau šiuo atveju ji sutelkiama ties klausi- 
mu, kaip kuriama poezija esminių kultūros lūžių ir pertūkių metais. Tai 
poezija, kuri retrospektyviai atrodo atsiradusi „iš nieko“, „tuštumoje“, 
kadangi ji pradeda kokybiškai naują tradicijos linkmę poetinio stiliaus, 
meninio pasaulėvaizdžio formų lygmenimis. Tačiau iš tiesų tokios 


9 Audinga Peluritytė, Lietuvių lyrikos tradicija: Pasaulėvaizdžio dominantés 
Maironio, Vinco Mykolaičio-Putino, Salomėjos Nėries, Henriko Radausko 
kūryboje, Vilnius: Vilniaus universiteto leidykla, 2003; Dalia Satkauskytė, 
Subjektyvumo profiliai lietuvių literatūroje, Vilnius: Lietuvių literatūros ir 
tautosakos institutas, 2008; Ramunė Bleizgienė, Moters tapatybės problema 
XIX a. pabaigos-XX a. pradžios moterų kūryboje: Daktaro disertacija, Vil- 
nius, 2009. 

Ši tema atskirais momentais paliesta Vandos Zaborskaitės monografijoje 
Maironis (Vilnius: Vaga, 1987), Vinco Mykolaičio-Putino studijoje Adomas 
Mickevičius ir lietuvių literatūra (Vilnius: Valstybinė grožinės literatūros lei- 
dykla, 1955), Vytauto Kubiliaus monografijoje Lietuvių literatūra ir pasau- 
linės literatūros procesas (Vilnius: Vaga, 1983; skyrius „Lenkų romantizmo 
atgarsiai lietuvių literatūroje“, p. 41-64). 

Raiški Tomo Venclovos mintis 1982 m. esė „Laimei, Maironis“, jog „tobuli 
poetinio pasakymo būdai“, sukurti Maironio poezijoje, „[altsiranda tiesiog 
iš nieko“, ar „[bleveik tuštumoje gimsta dalykai, gyvi ne vien savo laikui, bet 
ir visiems laikams“ (Tomas Venclova, Vilties formos, Vilnius: Lietuvos rašy- 
tojų sąjungos leidykla, 1991, p. 285-286). 


10 


poezijos tekstuose ypač intensyviai perrašoma tradicija, ir, galima sa- 
kyti, giluminiame simbolinių struktūrų lygmenyje ji kuria jungiamą- 
sias grandis, nors paviršiuje, atrodo, pati jas nutraukia. Šitą paradoksą 
pažymėjo Milošas esė Tėvynės ieškojimas, svarstydamas Mickevičiaus 
recepciją „pirmųjų lietuvių tautininkų“ raštuose: Mickevičiaus kūryba 
formavo šios kartos tautinę savivoką, tačiau drauge toji savivoka nu- 
krypo „prieš pačią jo [Mickevičiaus] politinio mąstymo prielaidą, prieš 
Liublino uniją“. Tą patį reiškinį iš priešingos perspektyvos paliudijo ir 
Juozas Tumas-Vaižgantas, taikliai nusakęs Maironio vertybinių nuosta- 
tų, jo kultūrinių orientacijų dvilypumą: „Idėjiškai Maironis buvo gry- 
nas tautininkas lietuvis, o praktiškai toli gražu ne radikalus tradicijų 
laužytojas“3 „Praktiškai“ - tai ir poetinės kūrybos praktikoje. Ši meilės 
ir atstūmimo istorija sudaro patį lietuvių tautinio atgimimo epochos 
kultūrinės kaitos branduolį, o jos intriga atšviežina ir šiandienai aktua- 
lų klausimą apie lietuvių bendruomeninės tapatybės ribas, išnaudotus 
ar dirvonuojančius jos simbolinius resursus, asmeninio apsisprendimo 
ir kūrybinių pasirinkimų vertę. 

Nesiimant visuminių Maironio studijų, jo poezijos audinyje bus se- 
kama gija, jungianti senąją ir naująją lietuvių literatūrą. Ši gija yra su- 
sijusi su „rezonuojančiu“ Maironio poezijos pobūdžiu, apie kurį savo 
monografijoje yra užsiminusi Vanda Zaborskaitė“. Autorė, aptardama 
Maironio Pavasario balsų eilėraščius Lietuvos istorijos tema, istorinės 
atminties motyvus, atkreipia dėmesį į tai, jog Maironis geba taip kur- 
ti tekstą, kad jis keltų „gyvą rezonansą“ skirtingų skaitytojų (ir inte- 
ligentijos, ir liaudies) sąmonėje, kad būtų ir naujas, ir atpažįstamas. 
Tokį matyčiau ir šios studijos tikslą - pagal galimybes rekonstruoti 
kultūros reikšmių lauką, rezonuojančių balsų polifoniją, kurioje pasi- 
rodė ir dalyvavo Maironio tekstai (darant prielaidą, kad su literatūri- 
ne ir kultūrine aplinka rezonavo ne tik istoriniai jo poezijos motyvai). 


Czesław Miłosz, Tėvynės ieškojimas, vertė Almis Grybauskas, Algis Kalėda, 
Arūnas Sverdiolas, Vilnius: Baltos lankos, 1995, p. 122-123. 

Juozas Tumas-Vaižgantas, „Keletas Maironies būdo bruožų, in: Literatūra ir 
kalba, t. 21: Maironis, Vilnius: Vaga, 1990, p. 455. 

Vanda Zaborskaitė, Maironis, Vilnius: Vaga, 1987, p. 95-96. 

Nemaža tokių sąskambių pavydėtinai tiksliai yra iškėlusi Zaborskai- 
tė savo monografijoje - ypač tarp Maironio poezijos ir besikuriančios 
lietuvių kultūros terpės (formalių ir neformalių institucijų, spaudos, 
literatūros kūrinių). Šioje studijoje dėmesys bus specialiai sutelkiamas 
į chronologiškai ankstesnę, lietuvių ir lenkų kalbomis kurta literatūrą. 

Rezonansas, reikšmės sąskambis, išvedantis anapus teksto į kultū- 
rine aplinką, į kitus tradicijos tekstus - tai vienas iš būdų, kaip veikia 
literatūra, kaip kuriasi teksto prasmė dialogiškame skaitymo procese. 
Naujojo istorizmo metaforinis terminas yra kilęs iš literatūros istori- 
jos studijų, kuriose aktualu išlaikyti atožvalgą į teksto prasmės kūri- 
mąsi praėjusiame teksto laike, praeities sinchroninio pjūvio lygme- 
nyje. Istorinis teksto skaitymas apima laike išsitęsusį tekstų dialogą: 
yra dėmesingas tam, ką tekstas „sako“ skaitytojo dabarčiai, tačiau 
siekia neišleisti iš akių, ką jis galėjo „sakyti“ savame laike, imasi is- 
torinį reikšmių lauką rekonstruoti specialiomis studijomis. Panašios 
nuostatos laikosi George'as Steineris, svarstydamas literatūros tekstų 
interpretavimo užduotį: „[vJartodami žodį mes tarsi sužadiname jo 
ištisos ankstesnės istorijos rezonansą. Skaityti nuodugniai - tai kiek 
įmanoma rekonstruoti verčių ir intencijų betarpiškumą, kuriame 
vyksta kalbos aktas.“5 

Rezonansų lauko rekonstrukcija leidžia atkurti istorijoje galimai 
egzistavusį atpažįstamumo foną kokio nors autoriaus kūrybai. Ta- 
sai fonas - tiek, kiek leidžiasi rekonstruojamas - nėra pasyvus an- 
trasis planas kokiai nors fūgūrai išryškinti. Rezonansas, kaip kūrinio 
recepcijos įvykis, yra jgalinamas aktyvių reikšmės mainų proceso, 
palikusio pėdsaką kūrinyje. Rekonstruojant šį procesą, susiduriame 
su jtemptais fono ir figūros santykiais, kurie neišvengiamai keičiasi 
vietomis. Ši vaisinga įtampa, jei tik nesiekiame jos nusikratyti, gali 
neutralizuoti polinkį ištirpdyti tekstą kontekste; šią įtampą palaiko 
su kontekstu rezonuojančio kūrinio keliama nuostaba, „pagaunantis 
unikalumo pojūtis“. Stephenas Greenblattas tokį kultūros artefakto 


5 George Steiner, After Babel: Aspects of Language and Translation, London, 
Oxford, New York: Oxford University Press, 1975, p. 24. 

keliamą rezonanso ir nuostabos pojūtį apibūdina kaip prieštaringą į 
mus besikreipiančios reikšmės judėjimo patirtį: „Rezonansą supran- 
tu kaip demonstruojamo objekto galią peržengti savo formalias ribas 
platesnio pasaulio link, pažadinti žiūrovo akivaizdoje sudėtingas, di- 
namiškas kultūros jėgas, iš kurių jis [tas objektas] iškilo, ir gali būti 
panaudotas kaip metafora ar - paprastesniu atveju - metonimija Zy- 
mėti jas žiūrovui. Nuostabą suprantu kaip demonstruojamo objekto 
galią sustabdyti žiūrovą jo kelyje, sukurti pagaunantį unikalumo po- 
jūtį, prikaustyti dėmesį.“* Greenblatto minimas „demonstruojamas 
objektas“ priklauso jo straipsnyje aptariamai muziejinei praktikai, 
tačiau taikytinas ir praeities tekstų aiškinimuisi. Rezonanso ir nuos- 
tabos energiją bet kuriuo atveju maitina laiko atstumas, paradoksali 
nuotolio ir priartėjimo įtampa, užsimezgus santykiui tarp „žiūrovo“ ir 
„Objekto“, skaitytojo ir teksto. 

Kultūros istorijos ir, pasakytina, asmeninės skaitymo patirties pa- 
tikrintu požiūriu, literatūros kūrinių estetinė galia reiškiasi ir kaip 
jų rezonuojantis prasmės tirštumas, pulsuojantis sublimuotose kal- 
binėse formose, ir ši energija veikia, išlieka, keičiantis kontekstams. 
Pritraukti skaitytojų dėmesį ne tik į save, bet ir į kontekstą, išlaikyti jį 
pakankamai ilgą tarpsnį, reikalingą istorinio „sukeistinimo“ ir įsisavi- 
nimo dinamikai, nutolimo ir priartėjimo žaismei, kuri yra tikras isto- 
rinės hermeneutikos malonumo šaltinis - tai gali tik estetiškai vertin- 
gi meno kūriniai. Jų estetinė vertė praktiškai reiškiasi kaip tik tokiu 
komunikatyvumu. Teksto prasmė skleidžiasi, atverdama ir intensyvų 
jos kūrimosi procesą: perkeliant reikšmes iš užtekstinės tikrovės į 
tekstą, kuriant kalbinius pasaulio pratęsinius, įsitraukiant į dialogą 
su „svetimu žodžiu“, anot Bachtino. Šitą procesą paprastai suvokiame 
ir pirmiausia priimame ne kaip procesą, o kaip poetinės kalbos būdą - 
stilių. Individuali stiliaus kokybė - literatūroje su niekuo nesupainio- 
jamas savitas balsas - pasižymi turtinga minėto reikšmių perkėlimo 
ir sutvarkymo istorija, tačiau drauge ir gebėjimu tą istoriją paslėpti. 


“ Stephen Greenblatt, „Resonance and Wonder“, in: Modern Literary Theory: 
A Reader, London: Arnold, 1996, p. 276-277. 

Su šia aplinkybe susijęs literatūros istorijos apsčiai liudijamas dės- 
ningumas, kad tik pajėgi meninė kūryba geba perkurdama išlaikyti 
ryšius su savojo istorinio laiko tradicijomis. Kitaip tariant, tik nemen- 
kas talentas, koks buvo Maironis, galėjo patirti kūrybiškai vaisingą, 
pavyzdžiui, Mickevičiaus poveikį. Šis truizmas remiasi minėtu litera- 
tūrinės tradicijos paradoksu: tik aukštos prabos kūryba sukuria tokias 
tradicijos perimamumo formas, kurios leidžia tradiciją pamiršti. 
Dėmesys stiliui kaip paslėptam dialogui filologinius teksto tyrimus, 
paremtus istorine hermeneutika, atgręžia į literatūros antropologi- 
jos sritį. Wolfgangas Iseris literatūros antropologijos užduotį sieja su 
žmogiškojo pasaulio interpretavimo, aiškinimosi ir refleksijos prak- 
tika, kurią atveria būtent mimetinė literatūros specifika — pakarto- 
jantis, „dubliuojantis“, „inscenizuojantis“ diskursas, savitas kalbinis 
žmogaus pratęsinys. Sekti reikšmių mainus tarp literatūros teksto ir 
užtekstinio pasaulio, kūrybiškus autorinius pasirinkimus ir atradi- 
mus, daugialypį abipusį poveikį - vadinasi, akiratin įsileisti klausimą, 
»{kJam mes sukūrėme šį inscenizavimo būdą, ir kodėl jis lydėjo mus 
per mūsų istorija?“ Iš troškimo ne pakartoti („atspindėti“) tai, kas yra, 
o peržengti ribas plačiai suvokiamos kitokybės link, tiriant savąsias 
galimybes: ar tai būtų „išvirkščioji tikrovės pusė“, ar kitas percepty- 
vumo būdas, ar būdas susidoroti su kokia nors žmogiškąja situacija, 
sužadinantis tam reikalingas galias". Antropologinė teksto kaip kūry- 
biško tarpininkavimo tarp savasties ir kitokybės samprata čia nubréz- 
tą rezonansų lauko ar, Steinerio terminu - kultūros topologijos“* - re- 
konstrukcijos užduotį kreipia vertimo problematikos linkme. , 
Maironio kūryba kaip ribinis daugiakalbės literatūros tradicijos 
reiškinys skatina ją nagrinėti ir bendruoju vidinio (intralingvisti- 
nio), ir specialiu išorinio (ekstralingvistinio, įtraukiančio dvi kalbas) 
vertimo aspektais. Dėl to studijos pavadinimui atrodė paranki frazė 
iš Maironio eilėraščio „Vakaras (Ant ežero Keturių Kantonų)“, kuria 


7 Wolfgang Iser, Prospecting: From Reader Response to Literary Anthropology, 
Baltimore, London: The Johns Hopkins University Press, 1989, p. 282-284. 
* George Steiner, op.cit., p. 425-426. 


išsakoma laiko ir erdvės ribos patirtis. Maironio poezija taip pat yra 
reikšmingos istorinės ribos reiškinys — tiek specialiai literatūrinis, 
tiek ir platesnis, kultūrinis, susijęs su lietuvių tautinės tapatybės, kul- 
tūrinių, politinių visuomenės orientacijų kaita XIX-XX a. sandūros 
Lietuvoje?. Kultūros erdvėlaikio ribos - tai suintensyvėjusio vertimo 
vietos”. Apskritai lietuvių tautinio atgimimo literatūrinė kultūra išsi- 
skiria vertimų intensyvumu ir išaugusia jų reikšme. Tiek, kiek lietu- 
vių kalba rašomos ir skaitomos literatūros komunikacinis laukas ėmė 
įgauti autonomiškumo (visų pirma pradėjus leisti nelegalią spaudą), 
tiek stiprėjo poreikis į jį įtraukti savą, „gyvą kitados“ tradiciją, kurtą 
lenkų kalba. Neabejotina, kad šis įtraukimo, savito vertimo procesas 
vyko ir originaliojoje kūryboje. Maironis visuose Pavasario balsuose 
šalia savo programinių eilėraščių skelbė Mickevičiaus teksto „Daina“ 
vertimą „Vilija (Neris)“. Drauge savo poezijoje perkūrė atskirus moty- 
vus, vaizdinius, temas iš istorinės Lietuvos literatūrinio repertuaro. 
Kaip tik ši vertimo reikšmės akivaizdybė Maironio kūryboje kelia 
gana komplikuotas analizės problemas, kadangi šiuo atveju sudėtin- 
ga aiškiai atskirti vidinio ir išorinio vertimo ribas. Aptardamas vidi- 
nio vertimo specifiką, Steineris remiasi bendra nuostata, jog vertimo 
veiksmas kaip interpretacija apskritai būdingas kalbinei komunika- 
cijai („suprasti - tai versti'*). Mokslininkas argumentuoja, jog vidi- 
nis vertimas vienos kalbos ribose užtikrina literatūrinės tradicijos 


» Šis Maironio vertinimas yra įsitvirtinęs lituanistikoje ir bendresniuose kul- 
tūrologiniuose svarstymuose (plg. Vincas Mykolaitis-Putinas, Raštai, t. u, 

d. 1: Naujoji lietuvių literatūra, Vilnius: Lietuvių literatūros ir tautosakos 
institutas, 2008, p. 328; Vanda Zaborskaitė, Maironis, p. 382; Kęstutis Nas- 
topka, Lietuvių eilėraščio poetika: XX amžius, Vilnius: Vaga, 1985, p. 24-25; 
Viktorija Daujotytė, op.cit., p. 265; Tomas Venclova, op.cit., p. 286 ir kt.). 
Istorikų vertinimu, Maironio poezija turėjo „milžiniškos reikšmės lietuvių 
tautinės savimonės tapsmui ir plėtotei“ (Egidijus Aleksandravičius, Antanas 
Kulakauskas, Carų valdžioje: Lietuva XIX amžiuje, Vilnius: Baltos lankos, 

p. 289-290). 

Jurij Lotman, Kultūros semiotika, vertė Donata Mitaitė, Vilnius: Baltos 
lankos, 2004, p. 6. 

Žr. George Steiner, op. cit., p. 1-48 (skyrius „Understanding as Translation“ - 
„Supratimas kaip vertimas“). 

gyvybingumą ir tęstinumą. Vidinis vertimas vyksta ir literatūrinės kū- 
rybos proceso metu, veikiant tos pačios kalbos kultūrinių, socialinių, 
istorinių dialektų įvairovei, ir literatūros recepcijos lygmenyje, kaip 
„diachronionio vertimo“ užduotis. Skaitydami kalbiškai ir istoriškai 
artimus tekstus verčiame beveik nepastebimai, o kuo tekstas labiau 
nutolęs nuo dabarties kalbinių normų ir reikšmės išteklių, tuo labiau 
skaitymas priartėja prie dvikalbio vertimo praktikos”. Steineris pažy- 
mi, kad neretai skaitome taip, „tarsi laikas būtų sustojęs“, ir nemaža 
dalis literatūros skaitymo paremta „tingiu vertimu“3. Vidinio verti- 
mo problematika, analizuojant Maironio kūrybą, akivaizdi kaip tik 
pastarajame, recepcijos, lygmenyje, ypač siekiant rezonansų lauko re- 
konstrukcijos. Tačiau galvojant apie Maironio kūrybos santykį su sava 
literatūrine tradicija, jį sukomplikuoja daugiakalbiškumo situacija: 
Maironio atveju vidinis, intralingvistinis, vertimas neatskiriamai su- 
sijęs su dvikalbiu vertimu, tačiau tokiu, kurio negalime laikyti verti- 
mu iš „užsienio kalbos“ griežtąja prasme. Kitaip tariant, susiduriame 
su įdomia ir šios studijos kuklų užmojį pranokstančia problema: kaip 
funkcionuoja literatūra kalbiškai mišrioje kultūros aplinkoje? Kaip 
vyksta minėtasis vidinis vertimas, kurį Steineris laiko literatūrinės 
tradicijos gyvavimo būdu, kai verčiama toje pačioje tradicijoje, bet iš 
skirtingų kalbų, nors ribos tarp jų nėra vertybiškai pažymėtos kaip 
tarp „gimtosios“ ir „užsienio“? Kitaip tariant, kaip vyksta vertimas 
tarp gimtosios ir kitos, bet ne svetimos kalbos? Pavyzdžiui, Maironis 
savo kūrybos metu susidūrė ne šiaip su lietuvių kalbos sociolektais, o 
su lenkų ir lietuvių kalbomis, kurios buvo vartojamos skirtingose tos 
pačios visuomenės sferose, skirtinguose socialiniuose sluoksniuose. 
„Tingaus vertimo“ skaitymuose Maironio tekstus perkeliame į savos 
kalbinės patirties lauką, bet galima bandyti įsivaizduoti, ir bent šiek 
tiek rekonstruoti, kaip toji poezija skambėjo žmonėms - tokiems, 
kaip Jonas Mačiulis - kurie namuose kalbėjo lietuviškai, iš gimna- 
zijos, kur mokėsi rusų kalba, laiškus seserims rašė lenkiškai, sakė 


2 Ibid., p. 29. 
3 Ibid., p. 28-29. 

pamokslus, kalbas, skaitė paskaitas aukštosiose mokyklose lotynų, 
lenkų, lietuvių kalbomis, kūrė novatorišką lietuvių poeziją ir galėjo 
lenkų kalba parašyti poemą. 

Jono Mačiulio amžininkui ir bičiuliui Vaižgantui buvo visiškai aki- 
vaizdu, kad Maironis - vėlyvas Vilniaus romantizmo literatūros au- 
gintinis: „senojo lietuviškojo romantizmo atžala, kaip ir mes visi jo 
kartos. Taigi tradicijos balsai ir rezonuojantys pasakymai, Maironiui 
rašant lietuvių kalba, turėjo atskambėti iš lenkiškosios literatūros. To- 
kiu atveju vidinio vertimo procesas vyksta tarp šių kalbų, kurias skiria 
kur kas mažesnis nuotolis (kadangi jos abi girdimos ir kasdienybėje 
vartojamos) nei svetimos, kad ir tobulai išmoktos, kalbos atveju. Ne 
vienas dvikalbis ar daugiakalbėje aplinkoje gyvenantis asmuo yra liu- 
dijęs ir galėtų paliudyti, kad pagrindinis tų kalbų vartojimo būdas - tai 
lengvas perėjimas nuo vienos prie kitos, kartais pačioje komunikaci- 
nėje situacijoje to net neįsisąmoninant, lyg būtų nejučia pakeičiamas 
dialogo registras“. Viktorija Daujotytė yra taikliai pastebėjusi, kad tai 
kalbos, vartojamos viena kitos akivaizdoje - ypač poezijoje*“. Bet ko- 
dėl tokiu atveju prasminga kalbėti apie vidinį vertimą? Juk tasai kalbų 


4 Vaižgantas, Raštai, t. 18: Literatūros istorija 1913-1928, parengė Ilona Čiu- 
žauskaitė; vyr. redaktorius Vytautas Vanagas, Vilnius: Lietuvių literatūros ir 
tautosakos institutas, 2007, p. 261. Išryškinta cituojant: Vaižgantui nekėlė 
rūpesčių galimybė lenkų kalba rašiusių XIX a. Lietuvos autorių kūrybą įvar- 
dinti lietuviškuoju romantizmu. 

* Česlovas Milošas, kaip daug esmingų liudijimų šiuo požiūriu palikęs as- 

muo, yra minėjęs ir „dvi kalbas, kuriomis buvo kalbama pakaitomis“ gim- 

tosiose Šetenių dvaro netoli Kėdainių apylinkėse, ir, pavyzdžiui, Rusijoje 
ankstyvoje vaikystėje susiformavusius lenkų-rusų dvikalbystės polinkius: 

„Buvau bilingual - dvikalbis. Nelabai žinojau, kodėl į vienus asmenis krei- 

piuosi viena kalba, į kitus - kita“ (Czestaw Mitosz, Tėvynės ieškojimas, 

p. 40; Maištingas Czestawo Mitoszo autoportretas: Pokalbiai su Aleksandru 

Fiutu, vertė Birutė Jonuškaitė, Vilnius: Alma littera, 1997, p. 166.) 

Autorė taip rašo apie Milošą: „Viena kalba kalbėti kitos akivaizdoje yra reta 

sąmonės galimybė. Milošas apie gimtojo Šetenių krašto aplinką rašo lenkų 

kalba, bet tarsi girdėdamas ir lietuvių kalbą, kalbą, įkūnytą vietų varduose, 
atsimenamų žmonių kalbėjimo intonacijose“ (Viktorija Daujotytė, Mindau- 
gas Kvietkauskas, Lietuviškieji Česlovo Milošo kontekstai, Vilnius: Lietuvių 

literatūros ir tautosakos institutas, 2011, p. 48-49). 

buvimas viena kitos akivaizdoje nebūtinai turi pasižymėti vidiniu 
pralaidumu viena kitai, panašiai kaip kasdienio bendravimo situaci- 
jose kiekviena kalba gali turėti savo autonomišką sferą (anot Milošo - 
būti vartojamos pakaitomis, kreipiantis į vienus, o ne kitus žmones). 
Tačiau Maironio poezija ypatinga tuo, kad joje kuriama tokia literatū- 
rinė lietuvių kalba, kuri gali išeiti iš pakaitinio vartojimo. Pavyzdžiui, 
yra pastebėta, ir išties krenta į akis, kad Antano Baranausko dvikalbė 
poezija yra būtent tokio pakaitinio kalbų vartojimo išraiška. Lietu- 
viški tekstai, ypač ankstyvojoje kūryboje, glaudžiai susiję su namų 
sfera, lenkiški - su socitumu”; lietuviškoje kūryboje dominuoja sodri 
jutiminė poetinio žodžio stilistika, lenkiškuose - stipresnis refleksy- 
vus, netgi pasirodantis vizijinis pradas (,,Piesn“ - „Giesmė“; „Cudny 
piosnki kwiat - cerce me i świat“ - „Nuostabi giesmės gėlė - mano 
širdis ir pasaulis“). Programinė poetinės kalbos refleksija atliekama 
lenkiškuose tekstuose, lietuviškuose ji realizuojama. Lenkiškų tekstų 
subjektas individualesnis, lietuviškų - bendruomeniškesnis. Mairo- 
nio kūryboje šie skirtingi kalbiniai registrai vidinio vertimo keliu su- 
lydomi į vieną literatūrinį dialektą. 

Maironio poetinė kalba, jos kūrybiniai atradimai maironiano- 
je laikomi reikšmingiausiu Maironio indėliu lietuvių literatūroje”. 
Galima svarstyti, kad toji poetinės kalbos reforma buvo įmanoma 
kaip tik aptariamo paradoksalaus vidinio-dvikalbio vertimo keliu. 
Kaip pažymi Ricoeuras, troškimas versti neatsiejamas nuo intenci- 
jos „deprovincializuoti gimtąją kalbą“, plėsti savosios kalbos akira- 
čius ir atrasti jos „dirvonuojančius išteklius“**. Arba, anot Walterio 
Benjamino cituojamo Rudolfo Pannwitzo, „savąją kalbą išplėsti ir 


*7 Egidijus Aleksandravičius, Giesmininko kelias, Vilnius: Versus aureus, 2003, 
p. 80-82. 

Juos aptarė Zaborskaitė monografijos Maironis skyriuje „Stilius“ (Vanda 
Zaborskaité, op. cit., p. 147-163), Maironio poezijos, kaip klasikinės normos 
teikiamą „išraiškos formų repertuarą“, eilėraščio „išeities tipus“ išnagrinėjo 
Nastopka Lietuvių eilėraščio poetikos skyriuje „Maironio poetikos repertua- 
ras“ (Kęstutis Nastopka, op. cit., p. 24-46). 

* Paul Ricoeur, Apie vertimą, Vilnius: Aidai, 2010, p. 13, 29. 

patobulinti svetimąja', su svetimosios pagalba smarkiai išjudinti sa- 
vosios būklę”. Maironis, kaip novatoriškas poetinės lietuvių kalbos 
kūrėjas, su lenkiškuoju lietuvių romantizmu susijęs būtent univer- 
salia vertėjo intencija „tą patį pasakyti kitaip“?. Jei, kaip anksčiau 
minėta, pakaitinėje kalbų vartosenoje kiekviena kalba gali turėti 
savo stilistinę-reikšminę vartosenos erdve, Maironio atveju lietu- 
vių kalba sukuriama kaip palyginama su literatūrine lenkų kalba. 
Anot Ricoeuro, vertimo metu kuriamos kalbinės palyginamybės - 
„atitikmenys be tapatybės“, kurie „du nepalyginamus ponus padaro 
palyginamais“3. Todėl autorius pastebi, jog, pavyzdžiui, „Lutheris 
ne tik sukūrė lyginamybe, išversdamas Bibliją į vokiečių kalbą, [...] 
jis sukūrė vokiečių kalbą kaip palyginamą su Septuagintos graikų 
kalba ir Biblijos hebrajų kalba‘. Panašiai pasakytina ir apie Mairo- 
nio poetinę lietuvių kalbą lenkiškosios lietuvių romantizmo litera- 
tūros atžvilgiu. 

Be abejo, ligšioliniai lyginamieji Maironio poezijos tyrimai, kurių 
atradimai apibendrinti Maironio Raštų pirmojo tomo (1987) komen- 
taruose, skatintų kelti teisėtą klausimą, kiek tasai vertimo vaidmuo, 
formuojant poetinę lietuvių kalbą, Maironio kūryboje sietinas ne tik 
su lenkų, bet ir su rusų, vokiečių, prancūzų kalbomis. Tačiau peržvel- 
gus Maironio poetinius vertimus ir tekstus, kurie siejami su minėtų 
kalbų poetinėmis tradicijomis, į akis krenta iškalbingas dėsningumas. 
Išskyrus eilėraščius „Pavasaris“, „Uosis ir žmogus“, kuriuose aptikta 
Friedricho Schillerio ir Johanno Wolfgango Goethe's poetinių suges- 
tijų, ir sonetą „Dievo meilė“, kurios ryšius su Gavrilos Deržavino ode 
„Dievas“ įžvelgė Vaižgantas, visi kiti eilėraščiai, pasižymintys inter- 
tekstiniais ryšiais, aliuzijomis, parafrazėmis su rusų klasikine poezija, 
bei vertimai iš rusų, prancūzų kalbų Maironio poezijoje buvo sukurti 


* Walter Benjamin, „Vertėjo užduotis“, in: Walter Benjamin, Nušvitimai, 


Vilnius: Vaga, 2005, p. 138. 

Paul Ricoeur, Apie vertimą, p. 33. 
Ibid., p. 47-48. 

3 Ibid., p. 48. 


19 


daugiausia po 1909 m.3*, Šie metai - tai studijoje bus aptarta atskirai — 
Maironio kūryboje susiję su esminga kalbinių modelių kaita. 

Vis dėlto minėti trys ankstyvieji Maironio tekstai anaiptol nepanei- 
gia lenkiškojo romantizmo tradicijos dominavimo kūrybos pradžioje, 
Štai sonetas „Dievo meilė“ nepasižymintis ypatinga menine kokybe, 
kelia įtarimų, kad ir intertekstinis perkėlimas iš klasicistinės rusų 
poezijos buvo gana atsitiktinio pobūdžio. Ar veikiau - pragmatinio, 
nesusijusio su esmingesniais poetinės raiškos impulsais. Publikuotas 
pavadinimu „Sanietas“ 1892 m. Žemaičių ir Lietuvos apžvalgoje šalia 
programinio „Jo pirmoji meilė“ („Taip niekas tavęs nemylės“), šis teks- 
tas atrodo tarsi pastarojo komentaras, skirtas apsidrausti, atsverti ero- 
tinę programinio eilėraščio patriotinių jausmų iškalbą, tėvynės mei- 
lės aistringumą išlyginti Dievo meilės pagarbumu - lyg kad nebūtų 
suabejota šių meilės objektų vertybine hierarchija. Tuo tarpu kur kas 
esmingesni ankstyvosios Maironio kūrybos ryšiai su vokiečių „Audros 
ir veržimosi“ poezija greičiausiai mezgėsi tarpininkaujami „senojo 
lietuviškojo romantizmo“. Svarbi Saukos pastaba: „Į Lietuvą Goethe 
atėjo per Adomą Mickevičių - lenkų literatūroje ir per Maironį “3 
Goethe, Schilleris - svarbūs Mickevičiaus (ypač ankstyvosios kūry- 
bos) autoritetai ir orientyrai. Tokį įtarpinto ryšio pobūdį liudytų ei- 
leraštis „Uosis ir žmogus“: nėra nereikšminga, kad, nepaisant labai 
bendros paralelės su Schillerio „Giesme apie varpą“, šis Maironio teks- 
tas yra parašytas vadinamąja Mickevičiaus strofa, sukurta baladéje 
„Trys Budriai“, kuri anuomet buvo plačiai žinoma Lietuvoje. Galėtu- 
me ir turinio požiūriu eilėraštį perskaityti kaip kritinę repliką garsiam 
pirmtako tekstui. Tikriausiai neatsitiktinai Maironiui tolstant nuo 
Vilniaus romantizmo tradicijos, jo poezijoje slopo ir ryšiai su minėtąja 
vokiečių poetų kūryba: vėlesniuoju kūrybos laikotarpiu neaptinkama 


34 „Poeta“ (1905) „Poezija“ (1909), „Akys“ (1909), „Sonnet à Victor Hugo“ 
(1909), „Ačiū Tau, Viešpatie“ (1913), „Sudieu“ (1920), vertimai iš indų Rigve- 
dos (1923), „Draugo liūdesys“ (1926), „Ne pranašas, aš ne kovot...“ (1926), 
„Bažnyčioj gieda Aleliuja“ (1927). 

3 Donatas Sauka, op. cit., p. 112. 

36 Žr. Juozas Girdzijauskas, Literatūros terminų žodynas, sąs. 2: Eilėdara, 
Vilnius: Baltos lankos, 1998, p. 38. 

ryškesnių, intertekstiškai apčiuopiamų sąsajų su jais, kitaip nei pir- 
majame Pavasario balsų leidime. Sauka, gretindamas 1904 m. Mairo- 
nio eilėraštį „Vakaras (Ant ežero Keturių Kantonų)“ su Goethe's „Ant 
ežero“, pabrėžia, jog ryšys tarp šių eilėraščių nėra tiesioginis: „Apie 
tolesnį [Maironio] žingsnį Goethės link labiau sprendžiame ne tiek iš 
paties Maironio, o kiek apskritai iš visos lietuvių lyrikos konteksto? 
Kitaip tariant, analizuojamas Maironio tekstas liudija tokią poetinės 
kalbos kokybę, kuri leidžia dialogiškai jį gretinti su pasaulinės poezi- 
josviršūnėmis, ir lyginamoji perspektyva čia veikia kaip skaitymui pa- 
sitelkiamas vertimo kodas, skaitytojo pasirinktas eilėraščio aiškinimo 
būdas, ne tiek tarptekstinio perkėlimo medžiaga. 

Vėlesnės kūrybos eilėraščiai, siejami su rusų ir prancūzų poetinėmis 
tradicijomis - gal tik išskyrus „Poeziją“ - nepriklauso Maironio paliki- 
mo pirmaeiliams kūriniams. Kas kita tekstai, kuriuose galima aptikti 
ryšių su lenkiškuoju lietuvių romantizmu: „Vilija“ (1891), „Lietuva bran- 
gi“ (1891, 1920), „Daina“ („Už Raseinių ant Dubysos“ 1895), „Minija“ 
(1895), „Milžinų kapai“ (1895), „Rigi Kulm“ (1895), „Užtrauksme naują 
giesmę“ (1895), „Šatrijos kalnas“ (1909), „Čičinskas“ (1919). Be to, pažy- 
mėtini Maironio pirmųjų poemų „Lietuva“ (1888), Tarp skausmų į gar- 
bę (1895), Jaunoji Lietuva (1907) esmingi ryšiai su Mickevičiaus Konra- 
du Valenrodu, Ponu Tadu, Vladislovo Sirokomlės Margirio intertekstai, 
Maironio Raseinių Magdės (1909) ir Sirokomlės poemos Kilmingasis 
Jonas Ažuolragis sąsajos. Galima sakyti, kad Maironio poetinė kalba ir 
pagrindiniai pasaulėvaizdžio kontūrai formavosi intensyvaus dialogo 
su lenkiškąja Lietuvos literatūra situacijoje, kad vėliau tas dialogas galė- 
tų būti plečiamas ir kitomis kryptimis. Tad šio darbo tikslas - aiškintis 
Maironio ryšius su lietuvių romantizmo poezija lenkų kalba, apčiuopti 
ir aptarti vertimo būdu sukurtus „atitikmenis be tapatybės“ Maironio 
Poezijoje ir dvikalbėje Lietuvos literatūroje ~ atrodo visiškai pagrįstas. 

Sekant Maironio ryšius su literatūrine istorinės Lietuvos tradici- 
ja, jos perkėlimo „anapus ribos“ judesius, būtina atsižvelgti į savi- 
tą tos tradicijos tvarką. Ankstesniame savo darbe Poetinės kultūros 


" Ibid., p. 134. 

formos: LDK palikimas XIX amžiaus Lietuvos literatūroje (2004), ku- 
riam impulsų teikė ir Maironio kūryba, rėmiausi bendraisiais kultū- 
ros reikšmių modeliais, atitinkančiais literatūros žanrų sistemą, kaip 
pagrindu, leidžiančiu peržengti kalbinės tekstų ribas, jvairiakalbius 
tekstus skaityti kartu ir literatūrinių formų lygmenyje atkurti tos sa- 
vitos tradicijos sąryšingumą. Tam tikru mastu šis tyrimas, išlaikantis 
daugiakalbės tradicijos sąryšingumo nuostatą, tęsiamas ir dabartinė- 
je studijoje. Be abejonės, klausimas, kaip toji tradicija veikė, kokios 
buvo jos ribos ir vidinė (taip pat - kalbinė) architektonika, reikalauja 
atskiros nuodugnios analizės. Šiuo atveju reikšmingas yra Radoslawo 
Okulicziaus-Kozaryno atkreiptas dėmesys į XIX a. (ypač laikotarpiu 
tarp sukilimų) Lietuvoje gyvą „lietuvių krašto literatūros“ („litewska 
literatura krajowa“) sampratą?. Iš autoriaus preliminariai nubrėž- 
to šios literatūros kanono? galima matyti, kad atraminis, kanoninis 
įvairiakalbės krašto literatūros tekstas buvo Lietuvos istorija, jos pasa- 
kojimas - pagrindinė jungiamoji tradicijos grandis. Galima tarti, kad 
krašto literatūra atitiko dar XIX a. pradžios Lietuvoje gyvavusią pilie- 
tinio tautiškumo savivoką. Iš jos iki XX a. pradžios formavosi „kraš- 


3 Radosław Okulicz-Kozaryn, „Stanisław Moniuszko i kanon litewskiej li- 
teratury krajowej. Na przedpolu szczegółowych badań“ in: Teatr operowy 
Stanistawa Moniuszki: Rekonesanse, pod redakcją Macieja Jabłońskiego 
i Elżbiety Nowickiej, Poznań: Wydawnictwo Poznańskiego Towarzystwa 
Przyjaciół Nauk, 2005, p. 101-108. 

3 Autorius, pabrėždamas, kad „lietuvių krašto literatūros kanono“ rekons- 
trukcija dar yra mokslinių tyrimų uždavinys, išskiria išsikristalizavusią, 
galimą apčiuopti jo dalį: „Be abejonės jam priklauso: Motiejaus Strijkovskio 
Kronika, Tado Čackio Apie lietuvių ir lenkų teisę, kalbiniai Ksavero Bogušo 
tyrimai, Teodoro Narbuto Lietuvių tautos istorija, Mickevičiaus „Baladės ir 
romansai, Vėlinių II dalis, Gražina ir Konradas Valenrodas su Albano ,Dai- 
na [t. y. „Vilija“ - B. S.] bei kiti jo poezijos kūriniai, tarp jų [...] sonetas ,Ne- 
munui. Labai reikšmingi yra Jonas Čečiotas, Juozapas Ignotas Kraševskis, 
jų literatūriniai kūriniai ir moksliniai darbai apie Lietuvą, Liudviko Jucevi- 
čiaus kraštotyriniai veikalėliai ir net satyriniai-groteskiniai renegato Placido 
Jankovskio, arba Johno of Dycalp, kūriniai. Taigi kanonas apėmė įvairiarūšę 
skirtingos kilmės ir pažiūrų autorių kūrybą; tai liudija didelę toleranciją ir 
plačią žodžio ,patriotizmas“ reikšmę“ (ibid., p. 105). 

tietiškoji“ tapatybė, kurią apibrėžia skirtingos etninės kilmės asmenų 
istorinė atmintis, tapatinimasis su buvusios LDK teritorija (kraštu) ir 
pilietinės pareigos kraštui tradicija (XIX a. dažniausiai susijusi su ATR 
unijine politine orientacija). Tad Maironio tekstuose pirmiausia ir bus 
sekama šių trijų bendruomeninės tapatybės aspektų poetinė inter- 
pretacija, susitelkiama ties šiais teminiais centrais - istorinės atmin- 
ties pobūdžiu, kraštovaizdžio poetika, tautinės bendrijos socialinių 
ryšių vaizdavimu, liečiančiu anuomet ypač aktualią Lietuvos aukštuo- 
menės, jos kultūros santykių su modernia lietuvybe problemą. 

Lietuvių krašto literatūros samprata, grindžianti šio tyrimo prie- 
laidas, nėra spekuliatyvus metakalbos terminas. Savitos literatūrinės 
tradicijos, kuriamos daugiausia lenkų kalba, bet įtraukiančios ir kitas 
krašto kalbines bendruomenes, nuovoką liudija kad ir žinoma Kristi- 
jono Donelaičio recepcija XIX a. pradžios Lietuvoje. Mickevičius, po- 
emos Gražina (1823) komentare reaguodamas į Liudviko Rėzos Kara- 
liaučiuje publikuotus Donelaičio Metus, išsako požiūrį, jog nekraštie- 
čio Donelaičio kūryba, išleista užsienyje „svetimšalio“, yra reikšminga 
„Savos tėvynės istorijai“. Mickevičius Donelaitį į lietuvių krašto li- 
teratūrą įtraukia, akcentuodamas istorinį jo kūrybos aktualumą. Jis 
nusakomas kaip atpažįstama kultūrinių realijų savastis („tikslus lie- 
tuvių liaudies papročių paveikslas“). Taip suprantamas istoriškumas 
krašto literatūros atveju yra pagrindinis reiškinių atpažinimo, grupa- 
vimo ir atrankos kriterijus, tolygus tautinės literatūros kanoną for- 
muojančiam kalbiniam kriterijui. Panašiais „kraštietiškais“ motyvais, 
svarbesniais už kalbinį, buvusios LDK kultūroje vadovavosi ir etniniai 
lietuviai: Simono Stanevičiaus ir Donelaičio pasakėčių rinkinio pra- 
tarmėje (1829) atiduodama pirmenybė Stanevičiui kaip „mūsų žemės 
rašytojui“, nepaisant chronologijos, neabejotinos estetinės Donelaičio 
vertės ir pripažįstamos kalbinės meistrystės“ . 

Taigi „mūsų žemės rašytojai“ lietuvių krašto literatūros autoriai, 
dalyvavę XIX a. Lietuvos literatūros lauke, jį kūrę, neabejotinai veikė 


+ Adam Mickiewicz, Dzieła, t. 2: Powieści poetyckie, Warszawa: Czytelnik, 


1955, P- 54. 


* Simonas Stanevičius, Raštai, parengė Jurgis Lebedys, Vilnius: Vaga, 1967, p. 45. 

Maironio kūrybą, skatino gyvybingą dialogą. Nors nuo XX a. pradžios 
jievis labiau vertinti kaip „svetimšaliai“, tačiau sunku apeiti jų kūrybi- 
nio palikimo istorinę savastį. Maironio tekstuose pulsuojanti šios tra- 
dicijos energija yra ir programiškai įvardinta, pavyzdžiui, embleminiu 
tapusiame patriotinės tematikos eilėraštyje „Lietuva brangi“. Šio eilė- 
raščio subjektas, giedantis Lietuvos grožį, nėra pirmasis, jis prabyla 
po „dainių“, tėvynę „plačiai išgyrusių“, įsirašo į gyvuojančią tradiciją, 
beje, ir nesutikdamas su ja. Galėtume sukonkretinti šią poetinę nuo- 
rodą į XIX a. Lietuvos „mūsų žemės rašytojus“: tai neabejotinai būtų 
Mickevičius, Juozapas Ignotas Kraševskis, Vladislovas Sirokomlė. 
„Krašto literatūros“ dialogui tirti reikalinga redukuoti retrospektyvų 
kalbinio kriterijaus absoliutumą, siekti vertinti XIX a. Lietuvos litera- 
tūros reiškinius kaip iš principo kitaip veikiančią tradiciją. Taigi rei- 
kalinga bandyti pažiūrėti į „mūsų žemės rašytojus“ taip, kaip kadaise 
Mickevičius - į Donelaitį: nepaisant kitoniškumo, nenumenkinti jų 
neabejotinos savasties „tėvynės istorijai“. 

Kas, žinoma, anaiptol nėra lengva ir gal tik iš dalies įmanoma. La- 
bai taikliai tai pastebėjo Sauka, minėtoje fundamentalioje studijoje 
stabtelėjęs ties kitakalbiais moderniais autoriais, tokiais kaip Johan- 
nesas Bobrowskis, Milošas, Oskaras Milašius, kurių tekstuose iš kitos 
kalbos ir kultūros perspektyvos atsiskleidžia lietuvių kultūros for- 
mos, realijos, vaizduotės elementai: „prisiminimai apie mus - iš kitos 
literatūros konteksto.“ Šie prisiminimai yra ir trikdantis kreipimasis, 
keliantis atsako poreikį: 


Mums jie daugiau ką reikštų, jei užgautų mūsų savimeilę. Bet nege- 
bėjimas pagrįsti ir įtvirtinti savo istorinę būtį mus trikdo ir, dėkingi 
už nelauktą patronažą, mes nedrįstame megzti dialogo, kad paaiškin- 
tume, ką išsaugojome iš praeities ne tik kaip prisiminimą, bet ir kaip 
imperatyvą.** 


Išties šios studijos galimybę atvėręs vienas pirmųjų trikdančių im- 
pulsų buvo Milošo Tėvynės ieškojimas, jo klausimas: „Kas toje Lie- 


* Donatas Sauka, op. cit., p. 149. 

tuvoje dėjosi.“ Norint tai suprasti, galima bandyti - kiek įmanoma - 
apčiuopti, kokia gi buvo toji keista, mums labai nepatogi ano meto 
lietuvių oda, kaip ją nusakė Mykolas Romeris: 


Aš dar tuomet aiškiai nesupratau, kad mano oda yra savotiška - ne gry- 
nai lenkiška ir ne grynai lietuviška, bet ypatingai sukombinuota, kurioje 
randasi taip lenkystės, taip lietuvystės žymės - sena Adomo Mickevi- 
čiaus oda, ypatingas mūsų tėvynės istorijos padaras, - oda, kurioje ir 


siela yra ypatinga, - ne lietuviška, bet ir ne lenkiška. 


Tada galima būtų numanyti, kaip toji oda buvo keičiama. Tai ir 
būtų, sekant Saukos mintimi, galimybė praeities prisiminimui tapti 
jos imperatyvu. Žinoma, ši galimybė - panašiai kaip Alphonso Lin- 
gio aptartas asmens orumas** - negali būti tiesioginis tyrimo tikslas, 
veikiau anaiptol negarantuota pasekmė. Kaip vien valios pastangomis 
ir racionaliai apsisprendus neįmanoma siekti orumo ar užsibrėžti su- 
kurti vertingą meno kūrinį, taip vien valios pastangomis neįmano- 
ma įgyti istorinio sąmoningumo. Istorinis sąmoningumas, tęsiant 
šią paralelę, būtų tam tikrų „tikslingų darbų, į kuriuos pasineriame, 
šešėlis“, arba tai, kas, anot Milošo, tiesiai puolant išsisuka“*. Šios stu- 
dijos tikslingumas telkiasi ties Maironio poezijoje atliktu tradicijos 
vertimo darbu, nepaprastai intensyvia kalbinių pasaulio pratęsinių 
kūryba. Tikintis, kad ji leis pažvelgti į tai, kas buvo kūrybiškai pa- 
kartota ir pratęsta, ir į tai, kas įstrigo „neiškalbėjimo rifuose“*?, liko 
„anapus ribos“. Net jei iš anksto nėra aišku, ar „dėl to nuotykio reik 
džiaugtis, ar gailėtis“. 


* „Mykolo Romerio autobiografija“, parengė Mindaugas Maksimaitis, in: 


Lietuvių atgimimo istorijos studijos, t. 13: Mykolas Romeris, Vilnius: 
Saulabrolis, 1996, p. 190. 

Alphonso Lingis, „Asmens tapatumas“, vertė Vygantas Aleksandravičius, 
Problemos, Nr. 61, 2002, p. 16-17. 

3 Ibid., p. 17. 

Milošo pastaba apie moderniosios literatūrinės poetikos uždavinį: Czestaw 
Miłosz, Zaczynając od moich ulic, Kraków: Wydawnictwo Znak, 2006, p. uo. 
Donatas Sauka, op. cit., p. 121. 


44 


47 


25 


REE 


Maironio kūryba nuo pirmosios publikacijos 1885-aisiais iki pasku- 
tinio spaudoje paskelbto eilėraščio 1932-aisiais apima beveik penkis 
dešimtmečius. Dauguma tekstų, ypač lyrikos, buvo autoriaus gero- 
kai taisyti, kol pasiekė kanonine laikomą redakciją Maironio raštuose 
(pirmieji tomai, skirti lyrikai ir poemoms, išleisti 1926-1927 m.). Se- 
kant Maironio ryšius su istorinės Lietuvos paveldu dėmesys natūraliai 
susitelkia ties ankstesniuoju jo kūrybos laikotarpiu, kurio riba laiky- 
tina poema Raseinių Magdė, paskelbta 1909 m. Rekonstruojant tekstų 
sąskambius, reikšmių perkėlimo trajektorijas, atsižvelgiama būtent į 
to laikotarpio Maironio kūrinių pavidalus, tad atidžiai skaitytos skir- 
tingos publikuotų tekstų redakcijos. Siekiant išlaikyti XIX-XX a. san- 
dūros lietuvių kalbos, jos rašybos specifiką kaip savitą laiko ženklą, 
parodyti Maironio tekstus dalyvavus lietuvių bendrinės kalbos for- 
mavimosi procese, šie tekstai cituojami nekeičiant originalios rašybos 
bei skyrybos. 

Šio tyrimo dalis - skyriai „Stebuklinga istorija: Maironio kūry- 
bos šaltiniai“ ir „Kas mums praeitį grąžintų: Ankstyvosios kūrybos 
istorinė poetika“ - parašyti dalyvaujant tarptautiniame moksliniame 
projekte „Nuo bajorijos iki dvarininkijos. Genezė ir tvermė etniškai 
nevienalyčiame senosios Respublikos regione“ („Od szlachty do zie- 
mianstwa. Geneza i trwanie na obszarach niejednolitnych etnicznie 
dawnej Rzeczypospolitej“; grant Narodowego Programu Rozwoju Hu- 
manistyki nr 12H 11 0016 80). 


„Stebuklinga istorija“: 
Maironio kūrybos šaltiniai 


Lietuvių kultūroje Maironis įsitvirtino kaip Pavasario balsų autorius. 
Retrospektyviai žvelgiant, poezijos rinkinio pirmosios publikacijos 
metai - 1895-ieji - iškyla kaip ryškus lietuvių literatūros ir kultūros 
riboženklis, pritemdantis Jono Mačiulio kūrybinio gyvenimo dešimt- 
metį, prabėgusį nuo debiuto Aušroje eilėraščiu „Lietuvos vargas“ 
1885 m. iki Pavasario balsų. Jau vien kokybinis stiliaus skirtumas (tie- 
siog kontrastas) tarp pirmosios spaudos publikacijos ir rinkinio teks- 
tų rodytų, kad tas dešimtmetis pradedančiam poetui buvo labai turi- 
ningas. Klausiant, kaip formavosi Maironio stilius, žvilgsnis krypsta 
prie ankstyvųjų tekstų, juose ryškėjančių autoriaus rašymo motyvaci- 
jų, kurios savu ruožtu susijusios su pasirinktomis vertybinėmis nuos- 
tatomis bei laikysenomis tuometiniame literatūros lauke. 


Pirmieji apsisprendimai 


Apie Maironio kūrybos pradžią yra žinoma nedaug, tačiau paliudy- 
ti keli esmingi dalykai. Viena aplinkybė atrodo ypač reikšminga: tai 
kalbinis apsisprendimas kūryboje, savo svarba prilygstantis turbūt 
ryškiausiai lietuvių tautinio atgimimo mitologemai - Vinco Kudir- 
kos , atsivertimui“ į lietuvybę, veikiant Jonui Basanavičiui ir jo Aušrai. 
Maironis yra patvirtinęs, kad dar gimnazijoje pradėjęs eiliuoti lenkų 
kalba, dėl to iš pradžių norėjęs studijuoti filologiją‘. Žemaičių kunigų 
* „Baigęs gimnaziją 1882 metais [...], pateko į šv. Vladymiro universitetą Ki- 

jeve, užsirašęs į filologijos skyrių, kame jį masino literatūros mokslas, nes 
jau tuomet buvo mėginęs rašyti lenkiškai eiles“ (Maironio ranka trečiuoju 
asmeniu parašytas curriculum vitae „Ord. Prof. Jonas Mačiulis-Maironis 
pralotas“ [1923], in: Literatūra ir kalba, t. 21, p. 366). 

seminarijoje Kaune (1884-1888), „pramokęs geriau taisykliškos lietu- 


vių kalbos“, ėmėsi rašyti lietuviškai: „proza Lietuvos Istoriją ir trumpą 


Lietuvių literatūros vadovėlį“; tuo pat metu „pradėjo irgi mėginti lie- 


tuviškai eiles rašyti. 


Šį apsisprendimo tarpsnį yra labiau detalizavęs pirmasis Maironio 


biografas Juozas Tumas-Vaižgantas, neabejotinai gavęs asmeninių 


žinių ir iš paties poeto. Mačiulis, į kunigų seminariją įstojęs po viso 


gimnazijos kurso ir dar po vienerių metų universitete, nebuvo perne- 


lyg užimtas mokslais: 


Neturėdamas darbo, iš pat pradžių kimba į lietuvių romantikus, isto- 
rininkus ir poezininkus pirmosios pusės XIX amžiaus. Studijuoja juos, 
persiima jų idėjomis, kaip ir jie viską lietuvišką ima apoteozuoti; paga- 


liau imasi parašyti lietuviams pirmąjį jų gi istorijos vadovėlį [...].5° 


Gyvenimo pabaigoje, 1923 m. universitete Kaune skaitytoje „Pas- 


kaitoje apie Donelaitį, Maironis pats paliudijo šį savo tautinės savi- 


monės formavimosi epizodą, paminėjo Adomo Mickevičiaus kūrybą, 


tarpininkavusią ir pažinties pradžiai su lietuvių literatūra: 

Aš patsai nors anksti pamylėjau Lietuvą, bet šiaip, nedrįsdamas tuo per 
daug pasirodyti. Bet kuomet Mickevičiaus veikaluose išskaičiau žinelę, 
kaip Lietuva turi didį savo poetą [...], tuomet pradėjau didžiuotis, kad ir 


aš lietuvis.” 
Anot tolesnio Vaižganto liudijimo: 


Sudeginęs griežtai visas lenkiškąsias savo eliukubracijas, Mačiulis jau 


visai rimtai ima „dainuoti“ lietuviškai.5 


49 Ibid. 

5 Vaižgantas, op. cit., p. 218. 

5 Maironis, Raštai, t. 3, kn. 2: Lietuvos praeitis, Trumpa visuotinės literatūros 
istorija, Apsakymai apie Lietuvos praeigą, straipsniai apie visuomenę ir lite- 
ratūrą, parengė Irena Slavinskaitė, Vilnius: Vaga, 1992, p. 748. 

5 Vaižgantas, op. cit. 


Susiklosto toks Maironio kūrybos pradžios vaizdas: talentingas 
jaunuolis, iš tradicijos pirmuosius poetinius bandymus rašęs lenkų 
kalba, pasineria į „krašto literatūrą“ - Lietuvos romantizmo istorikų 
bei poetų veikalus, kurie sutvirtina ligtolines jo pasyvias patriotines 
nuostatas, paskatina domėtis lietuvių literatūra ir galiausiai - rašyti 
lietuvių kalba: pirmiausia Lietuvos istoriją (literatūros istorija yra sa- 
votiška jos tąsa), o paskui ir poeziją. Autoriaus liudijimu, Apsakymus 
apie Lietuvos praeigą jis baigė rašyti 1886 m., t. y. antrame-trečiame 
kurse; o 1888 m., studijuodamas paskutiniame seminarijos kurse 
ir ruošdamasis išvažiuoti tolesniems mokslams į Sankt Peterburgo 
Romos katalikų dvasinę akademiją, Antanui Baranauskui įteikė šiam 
dedikuotą poemą „Lietuva“. Taigi, kas Kudirkai buvo Aušra, Mairo- 
niui — „lietuvių romantikai, istorininkai ir poezininkai pirmosios 
pusės XIX amžiaus“. Tautiškumą kaip savo kūrybines galimybes Ku- 
dirkai leido įsisąmoninti lietuviškas laikraštis - modernybės ir viešo- 
sios erdvės ženklas, Maironiui - Lietuvos istorija bei poezija lenkų ir 
lietuvių kalbomis. 

Vis dėlto ryžtingas kalbinis apsisprendimas, liudijamas simbolinio 
gesto - sudegintos „griežtai visos“ lenkiškos eilės - negalėjo būti pa- 
remtas vien ankstesne, kalbiškai mišria literatūrine tradicija. Jį turėjo 
skatinti tuometinė nelegalios lietuviškos kultūros aplinka, kurioje jau 
buvo išryškėjusi viešo lietuvių kalbos vartojimo būtinybė bei galimy- 
bės. Tad ir Maironio tapatybės poslinkį, susijusį su kalbos pasirinki- 
mu kūrybai, ne mažiau bus paveikusi Aušra, į kurią bene pirmaisiais 
studijų seminarijoje metais Mačiulis išsiuntė savo eiliavimo bandymą. 
Tas poveikis niekur taip raiškiai nebuvo išsakytas kaip Kudirkos ar 
Žemaitės atsiminimuose, bet tikriausiai nėra atsitiktinis dalykas, kad 
rengdamas ketvirtąją savo istorijos laidą Raštams Maironis pratar- 
mėje įrašė tą patį lotynišką epigrafą, kuriuo savo garsiąją „Priekalbą“ 
1883 m. pirmajame Aušros numeryje pradėjo Basanavičius: Homines 
historiarum ignari semper sunt pueri", Būsimasis Maironis galėjo 


3 Maironis, Raštai, t. 3, kn. 2, p. 31. 
* Ibid. 

įsidėmėti „Priekalbos“ autoriaus pacituotą Jacobo Grimmo mintį - 
„Die Sprache ist unsere Geschichte“ („Kalba yra mūsų istorija)“. Visa 
„Priekalbos“ retorinė įtaiga yra paremta mintimi, jog žmogaus ir ben- 
druomenės (tautos) buvimas laike - jų istoriškumas - yra visų pirma 
kalbinis, reiškiasi kalba. Tuomet tampa ypač svarbu, kuria kalba tas 
laiko išgyvenimas, jungiantis tautinę bendriją, yra išsakomas, per- 
duodamas - tiek poetine kūryba, tiek istorijos rašymu. 

Biografiniame Maironio pasakojime į akis krenta istorijos ir poezi- 
jos paralelė, netgi akivaizdus istorijos pirmumas - ir kalbant apie bū- 
simojo Maironio skaitinius, ir apie kūrybą: Apsakymai apie Lietuvos 
praeigą, žinia, yra ir pirmoji, 1891-aisiais paskelbta būsimojo Maironio 
knyga. XIX a. kultūros kontekste tai dėsninga - kaip tik šiame šimt- 
metyje, veikiamame romantizmo idėjų, „sunku rasti tiek gryną poe- 
tą, tiek gryną istoriką“. Istorinis ir literatūrinis diskursas buvo ypač 
suartėję, ne vienam autoriui jie tapo vienas kitą aiškinančiais ir pa- 
pildančiais paraleliniais tekstais. Panašų aiškinamojo teksto vaidme- 
nį - detalizuojančio, išskleidžiančio autorines nuostatas, poetinio 
kalbėjimo motyvus ir situacijas - moderniojoje ir postmoderniojoje 
literatūroje atlieka esė. Šiuo metu dažnas poetas rašo esė, o esė daro- 
si sunku atskirti nuo apsakymo ar romano. Panašūs santykiai XIX a. 
mezgėsi tarp grožinės literatūros ir istoriografijos. 

Pirmieji didesnės apimties būsimojo Maironio tekstai - istorija ir 
poema - liudija, kad į kūrybos galimybę pradedantis poetas žiūrėjo iš 
esmės. Jam nepakako būti efemeriškų publikacijų nelegalioje spau- 
doje autoriumi (toks buvo ne vienas tautinio atgimimo epochos po- 
etas) ar vietinės bičiulių bendrijos anoniminiu bardu. Tiesa, ir viena, 
ir kita Mačiulis studijų metais darė: paskelbė du iš bendrojo spaudos 
eiliavimų lygmens neišsiskiriančius poetinius tekstus lietuviškuose 


5 B, [Jonas Basanavičius], „Priekalba“, Auszra, 1883, Nr. 1, p. 6. 

5 Reda Griškaitė, „Jonas Čečiotas (1796 1847)“, in: Jan Czeczot, Spiewki o 
dawnych Litwinach do roku 1434 / Jonas Čečiotas, Giesmelės apie senovės 
lietuvius iki 1434 metų, vertė Regina Koženiauskienė ir Barbara Kalėda, 
Vilnius: Lietuvos rašytojų sąjungos leidykla, 1994, p. 246. 

nelegaliuose laikraščiuose”, o seminarijoje atradęs, anot Vaižganto, 
„šansonininko gabuma’, tarp bičiulių pagarsėjo kaip poetas, jo eilės 
buvo skaitomos „kaip evangelija“ tačiau savo vėlyvoje autobiografijoje 
Maironis pažymėjo, kad šios eilės „arba visai žuvo, ar per klierikus 
dainuojamos pateko į liaudies dainas“, 

Tai, kad parašęs populiarią Lietuvos istoriją klierikas J. Maculevi- 
čius ėmėsi poemos „Lietuva“ ir dedikavo ją Baranauskui, rodo, kad jis 
savo kūrybą jau projektavo į tęstinę lietuvių literatūros tradiciją ir dar 
plačiau - į ilgos trukmės istorinį laiką, ne tik į periodinės spaudos ar 
dainos „čia ir dabar“. Apsakymai baigiasi lietuviškos raštijos apžvalga, 
kurioje Baranausko Anykščių šilelis iškeltas kaip ženklas „naujos eros“ 
(ALP182). Taigi už pradedančio poeto kūrinio, susieto su šia nauja pra- 
džia, atsiveria tautinės bendrijos ilgaamžė patirtis. Istorinis pasakoji- 
mas, atskleidžiantis šią plačią laiko perspektyvą, yra sukaupęs tai, ką 
reikia žinoti, kad galėtum tapti poetu ar suprasti poeziją „naujos eros“. 

Pasirinkta poeto-istoriko tapatybė liudija, kad nors būsimasis Mai- 
ronis ir sudegino savo „lenkiškas eliukubracijas“, iš XIX a. Lietuvos po- 
etų nemaža pasimokė, perėmė patį „buvimo poetu“ modelį. Poetas- 
istorikas - tai dominuojanti artimiausios Maironiui epochos, XIX a. 
pradžios ir vidurio poeto identifikacija. Apsakymų „Pratarmėje“ mi- 
nėjo tuos, kurie Lietuvos istorijoje atrado „nesuskaitomus turtus poé- 
zijos“ ir sėmėsi poetinio įkvėpimo (ALP 6). Tai, be abejonės, Adomas 
Mickevičius (Adam Mickiewicz, 1798-1855), poetinių apysakų Graži- 
na, Konradas Valenrodas ir slavų literatūros istorijos autorius; Juoza- 
pas Ignotas Kraševskis (Jozef Ignacy Kraszewski, 1812-1887), dvitomės 
istorijos Lietuva ir poetinės trilogijos Anafielas autorius; Vladislovas 
Sirokomlė (Władysław Syrokomla; tikr. Liudvikas Kondratavičius - 
Ludwik Kondratowicz, 1823-1862) - istorinės poemos Margiris (beje, 
palikusios pėdsaką Maironio kūryboje) ir Lenkų literatūros istori- 
jos bei kraštotyrinės-istorinės publicistikos autorius. Galiausiai ir 


5 Minėtąjį „Lietuvos vargas“ paskelbė 1885 m. Aušroje ir 1887 m. Šviesoje 
„Brolei, į darbą! (Susirinkime Lietuviu)“. 


* Literatūra ir kalba, , t. 21, p. 366; taip pat žr.Vaižgantas, op. cit., p. 219. 

Antanas Baranauskas, savo „Dainu dainelę“, „Kelionėje Petaburkan“ ar 
„Dievo rykštė ir malonė“ kūręs poetinės Lietuvos istorijos apybraižas, 
reaguodamas ir į Simono Daukanto Lietuvos istorijos darbus. Taigi 
dvikalbis Lietuvos romantizmas ne tik bendrai „idėjiškai“ veikė Mai- 
ronį, bet ir orientavo į konkretų kūrybos būdą. 


Poetiška istorija 


Baigęs rašyti Apsakymus apie Lietuvos praeigą, kitąmet, 1887-aisiais, 
Mačiulis laikraštyje Šviesa paskelbė rašinį „Gromata lietuvio“, kuriame 
matyti, kaip pats autorius vertina pirmosios savo knygos pratarmėje 
taip reikšmingai pabrėžtą“ istorijos ir poezijos ryšį. Pradedančio po- 
eto požiūriu, istorija — tai poezijos šaltinis: Lietuvos istorija yra „ste- 
buklinga nekaipo ir pilna poezijos““*. „Srebuklingą“ turėtume suprasti 
kaip nuostabią, ypatingą. Čia Mačiulis ne tik pakartojo mintį iš ką 
tik pabaigtų, dar nespausdintų Apsakymų pratarmės, bet ir persakė 
vieną iš XIX a. lakiųjų frazių, skirtingai varijuotą istorikų ir poetų. Ją 
amžiaus pradžioje pirmąkart ištarė vokiečių dramaturgas ir istorikas, 
Senovės Prūsijos istorijos autorius Augustas von Kotzebue. Šią mintį 
pakartojo ir Lietuvos istorikė Konstancija Skirmuntaitė, vienu metu 
su klieriku Mačiuliu lenkiškai rašiusi populiarią Lietuvos istoriją, iš- 
ėjusią Lenkijoje 1886 m.: Dzieje Litwy, opowiedziane w zarysie (Lie- 
tuvos istorijos apybraiža). Jos pratarmėje pažymėjo: „Nešališkas sve- 
timtautis apie Lietuvos istoriją yra pasakęs, kad ji šimtąkart nusipelnė 
Homero lyros ir Tacito plunksnos“ Jei istorija verta rašytojo (ir dar 
visuotinai autoritetingo) plunksnos, ji verta atminties ~ tą nuostatą 
išsakė abu jaunieji Lietuvos istorijos populiarintojai. Žinoma, ši nuos- 


5 „Tiesa, jog daugel garsių ir garbingų vyrų padėjo nemažai darbo ir prakaito 
isztyrinėjimui Lietuvių veikalų, atrasdami czionai nesuskaitomus turtus 
poėzijos. Nevienas garsus poéta jieszkojo sau įkvėpimo, skaitydamas darbus 
senovės Lietuvių“ (ALP 6). 

6 S. Z. [Jonas Mačiulis], „Gromata Lietuvio“, Szviesa, 1887, Nr. 5, p. 204. 

* Konstancya Skirmuntt, Dzieje Litwy, opowiedziane w zarysie, Krakow: 

W księgarni G. Gebethnera i Spółki, 1886, p. 6. 

tata turėjo pirmiausia žadinti skaitytojų tautinės savivertės emocijas. 
Bet ne tik: praeities laiko estetinis potencialas nurodo ir jame glū- 
dintį prasmės perviršį, kuris kviečiasi aiškinimo, dėmesio, kūrybos. 
Jei istorija yra „pilna poezijos“, vadinasi, praeities įvykių atmintis turi 
galimybę transformuotis į kažką kita. Pasyvus žinojimas gali pereiti 
į veiksmą - į literatūrinę kūrybą, kuri savu ruožtu istorinę atmintį 
kaip žiniją gali paversti reikšminiu gyvenimo orientyru. Taigi poezijos 
kupina istorija visų pirma kelia kūrybos imperatyvą. Turėti ne bet ko- 
kią, o poetišką, literatūros vertą istoriją XIX a. kultūriniame diskurse 
reiškė tiesiog turėti tautinės kultūros ateitį. 

Taigi „stebuklinga istorija“ atsiduria šalia kito emocingai įrodinėto 
bendruomeninės savivertės argumento, kuriuo savo kūrybinę dvasią 
stiprino lietuviai XIX amžiuje — lietuvių kalbos tinkamumo poezi- 
jai, taigi rašytinei viešajai vartosenai (P. K. Bogušo, S. Stanevičiaus, 
S. Daukanto darbai). Maironio kūrybos pradžia leistų koreguoti Mi- 
lošo teiginį, kad lietuvių tautinis atgimimas kilo iš filologijos™; ne ma- 
žiau reiškė istorija, ir būtent savita jos kokybė - poetiškumas. 

Neatsitiktinai Lietuvos istorijos poetiškumas pabrėžtas populia- 
riuose XIX a. pabaigos istoriografijos darbuose, skirtuose plačiajam 
skaitytojui. Apsakymai buvo kaip tik populiarioji istorija, kurioje 
autorius sakosi rūpinęsis „kiek galint prisitaikinti prie iszgalių ir isz- 
monės paprastų žmonių ir nelakioti augsztai‘, mokslines istorijos 
problemas palikęs išspręsti „mokslo vyrams“ (ALP 6). Dar svarbiau, 
kad autoriaus tikslas buvo artimas vertėjo darbui - perteikti „vo- 
kiszkai, lenkiszkai ar kiteip“ sukurtą pasakojimą apie „savo kraszto 
praeig[ą]“ „Lietuviui, nemokancziam svetimos kalbos“ (ALP 5-6). 
Vaižgantas Apsakymus retrospektyviai vadino vadovėliu - trys kny- 
gos laidos (1891, 1903, 1906) iš tiesų buvo naudojamos kaip lietuvių 
Istorijos pradžiamokslis iki 1911 m., kai buvo išleista Antano Aleknos 
Lietuvos istorija, 


“ Czesław Miłosz, Tėvynės ieškojimas, p. 43. 
6- Vaižgantas, op. cit., p. 218; Pr[anas|. Pauliukonis, „Maironis istorikas“, in: 
Maironis: Jo gimimo šimtmečiui paminėti, Brooklyn, 1963, p. 40. 

Populiariosios istorijos poreikis, keliamas visuomenės modernė- 
jimo procesų, Lietuvoje išryškėjo dar XIX a. pradžioje, 3 dešimtme- 
tyje, vienu metu Žemaičių kultūrinio sąjūdžio ir Filomatų draugijos 
aplinkoje. Plataus adresato istorinis pasakojimas buvo suvokiamas 
kaip svarbus tautinės tapatybės formavimo būdas, leidžiantis visuo- 
menėje palaikyti istorinę žlugusios valstybės atmintį ir galintis padė- 
ti į tautinę bendriją įtraukti neistorinius luomus. Atsiradusią tokios 
lietuviškos istorijos nišą programiškai įvardijo Dionizas Poška savo 
studijoje „Rozmyšslanie wieśniaka rolnika. O historii narodu litews- 
kiego i żmudzkiego, oraz o jego języku“ („Kaimiečio artojo mastymai. 
Apie lietuvių ir žemaičių tautos istoriją ir jos kalbą“), parašytoje apie 
1822-1824 m.“*. Studija Poškos silva rerum „Bitelė Baublyje“ baigiama 
pastraipomis, kuriose autorius, vienas Žemaičių kultūrinio sąjūdžio 
ideologų, brėžia lietuvių kultūros plėtotės viziją. Moksliniai darbai — 
lietuvių kalbos „tikslus žodynas“, gramatika ir „savo istorija“ - yra, 
autoriaus požiūriu, pirmos svarbos užduotis „universiteto literatams“. 
Tačiau prasmingi darbai laukia ne tik mokslininkų: 


...tada gal atsiras koks žemaitis ar lietuvis, kuris išdrįs žemaičių ir lietu- 
vių kaimiečių reikalui tą pačią mūsų istoriją (Niemcevičiaus giesmių pa- 
vyzdžiu) dainomis sueiliuoti. Jos gali būti vartojamos vietoj netinkamų 
ir duoti naudos prastų žmonių švietimui. 

Taip pat gal kas nors „Dobromilio piligrimo“ pavyzdžiu parašys su- 
trumpintą tą pačią Lietuvos istoriją ta pačia kalba jaunimui mokytis pa- 
rapinése mokyklose.“ 


“4 Taip šį rašinį, kurio gerokai pakeistas variantas paskelbtas 1829 m. Varšuvos 
spaudoje ir atskiru leidiniu, datuoja Vytautas Vanagas savo monografijoje Dio- 
nizas Poška (Vilnius: Lietuvių literatūros ir tautosakos institutas, 1994, p. 16). 
Populiariosios istorijos lietuvių kalba vizija išsakyta kaip tik rankraštiniame 
rašinio variante, knygoje ,Pszczotka w Baublu“ („Bitelė Baublyje“). Manytina, 
kad šis variantas, kitaip nei spausdintasis Varšuvoje, buvo skirtas vietiniams 
skaitytojams, Poškos aplinkos literatams, kuriems galėjo rūpėti ne tik bendrie- 
ji moksliniai, bet ir šviečiamieji-praktiniai Lietuvos istorijos uždaviniai. 

* Dionizas Poška, Raštai, parengė Vincas Laurynaitis, Dominykas Urbas, 
Vilnius: Valstybinė grožinės literatūros leidykla, 1959, p. 328-329. 

Poška mini populiariosios istorijos pavyzdžius lenkų literatūroje - 
Julijono Ursino Niemcevičiaus (Julian Ursyn Niemcewicz, 1758-1841) 
istorinių giesmių su iliustracijomis, gaidomis ir istoriniais komenta- 
rais ciklą Spiewy historyczne (Istorinės giesmės, 1816) ir kunigaikštie- 
nės Izabelės Cartoriskos (Izabela Czartoryska, 1746-1835), VU kura- 
toriaus Adomo Jurgio Čartoriskio motinos, didaktinę apysaką Pielg- 
rzym w Dobromilu (1817-1821), kurią „Mąstymų“ autorius mato kaip 
„sutrumpinto“ Lietuvos istorijos vadovėlio pradinėms mokykloms 
provaizdį. Populiariosios Lietuvos istorijos Poška nepaliko vien atei- 
čiai. Iš šio poreikio neabeotinai atsirado du tekstai - Silvestro Valiūno 
istorinė giesmė „Biruta“ ir paties Poškos - „Gerardas Ruda“. „Mažąją 
istoriją“ iš Lietuvos praeities tuo metu lenkų kalba ryžosi parašyti ir 
VU auklėtinis, Kauno gimnazijos mokytojas Adomas Mickevičius, 
skatinamas bičiulio Jono Čečioto (Jan Czeczot, 1796-1847). Žinia, dar 
1819 m. Vilniaus spaudoje Mickevičius anonimiškai buvo paskelbęs 
pasakojimą „Živilė“ („Žywila“) - ištraukos iš senų kronikų imitaciją. 
1823 m. antrajame Mickevičiaus Poezijos tome išspausdinta poetinė 
apysaka Gražina (Gražyna) su plačiais komentarais - „mažosios Lie- 
tuvos istorijos“ idėjos įsikūnijimas, paremtas istorinių šaltinių studi- 
jomis grafų Chreptavičių bibliotekoje Ščiorsuose“. Tuo pat metu, apie 
1823-iuosius, Čečiotas sukūrė „Giesmeles apie žymias lietuvių ir lenkų 
moteris“, kurių rankraštis, deja, žuvo tremtyje. Jaunystės sumanymą iš 
naujo įgyvendinti ėmėsi grįžęs į tėvynę: 1842-1844 m. Ščiorsuose para- 
šė ciklą „Špiewki o dawnych Litwinach do roku 1434“ („Giesmelės apie 
senovės lietuvius iki 1434 metų“), tuo metu taip ir likusį rankraščiu“, 

Populiariosios istorijos poreikis artino istoriografijos ir literatūros 
diskursus, darė juos pralaidžius vienas kitam. Poškos racionalioje 
švietėjiškoje vizijoje mokslinė ir populiarioji (poetinė, vadovėlinė) is- 
torijos versijos figūruoja kaip atskiri darbai. XIX a. vidurio romantinė 
istoriografija - Teodoro Narbuto devyntomė Lietuvių tautos istorija 
(Dzieje starozytne narodu litewskiego, 1835-1841), Daukanto Būdas 


°° Reda Griškaitė, „Jonas Čečiotas (1976-1847)“ p. 244. 
©“ Ibid., p. 247-250. 

senovės lietuvių - kalnėnų ir žemaičių (1845), Kraševskio dvitomis Lie- 
tuva (Litwa, 1847-1850) - šią skaidrią viziją sutrikdė. Literatūrinė poe- 
tika buvo pasitelkiama istorikų, siekiančių praeities realijas ne tik aiš- 
kinti, bet ir vaizduoti - suaktyvinti įsivaizdavimo galimybes atminties 
procese. Tai nėra atsitiktinis dalykas, kadangi XVIII-XIX a. pradžios 
filosofijoje vaizduotė „kone tapo viso pažinimo pagrindu“ - kaip „per- 
cepcijos ir atgaivinimo galia“*. Istoriografijoje ir grožinėje kūryboje 
istorinėmis temomis pasinaudojama literatūros simbolinių formų 
galia „padaryti prieinama tai, kas nesama, nepasiekiama, neužčiuo- 
piama“. Laiko nuotolį siekta įveikti ir tokiais smbolizavimo atvejais, 
kurie tai, ką „simbolis perteikia (nors niekaip negali pasiekti)“, leidžia 
suprasti kaip realija®. 

Tad nuo XIX a. vidurio ne tik populiarioji istorija buvo rašoma daug 
plačiau naudojantis poetinės raiškos galimybėmis. Istorinio diskurso 
literatūriškumą teoretikai iki šiol svarsto kaip keblią istorinės referen- 
cijos ir fiktyvumo dilemą. Tačiau ši stiliaus galimybė XIX a. istoriografų 
tekstuose iškyla ir kaip privalumas, būdas įveikti vis didėjantį atotrūkį 
tarp istorijos kaip specializuoto mokslo ir istorijos kaip kolektyvinės 
atminties. Būtent istorinio pasakojimo literatūriškumas, pasižymintis 
analoginiais reikšmės perkėlimais, atsitiktinumą suvaldančia naratyvo 
struktūra, padeda istorinę atmintį perteikti kaip dabarties gyvensenos 
prasminį orientyrą. Kitaip tariant, būtent populiariojoje istorijoje - ra- 
šomoje ir kaip literatūriškas istoriografinis pasakojimas, ir kaip istori- 
nė proza (vaizdelis, apysaka, romanas), ir kaip poema, eilėraštis ar jų 
ciklas - istorija galėjo pasirodyti „gyvenimo mokytoja“. 

Galėjo, bet nebūtinai pajėgė. Praeities įvykiai, jų siužetai ir vei- 
kėjai, perkelti iš istoriografijos į literatūrinį tekstą, gali nustoti savo 
tikroviškumo ir atitekti vaizduotės žaismei, meninei kūrinio logikai, 
nekeliančiai sau etinių tikslų. Praeities realijų tapsmas literatūros me- 
džiaga nebūtinai įveikia emocinį ir prasminį nuotolį, skiriantį jas nuo 


“ Wolfgang Iser, Fiktyvumas ir įsivaizdavimas: Literatūrinės antropologijos 
perspektyvos, vertė Laimantas Jonušys, Vilnius: Aidai, 2002, p. 159-161. 
69 Ibid., p. 228. 

dabarties, o nuo aktualios tikrovės atitrūkusi „vaiduokliška“ atmintis 
nebekontroliuoja individualios vaizduotės. Tačiau istorijos ir literatū- 
ros santykių svarstymas XIX a. Lietuvoje kėlė ne tiek rašymo stiliaus, 
bet kur kas esmingesnę bendruomeninės tapatybės problemą - tau- 
tinės bendrijos tęstinumo klausimą. Istorijoje glūdinti poezija įgyja 
visiškai kitą prasmę ir vaidmenį priklausomai nuo to, ar ji turi dabar- 
tinį adresatą kaip paveldėtoją, ar ne. Istorinės atminties dilemas XIX a. 
lietuvių literatūroje ir istoriografijoje išreiškė ne tik minėta Kotzebue 
frazė, bet ir kita, ne mažiau įtaigesnė Friedricho Schillerio maksima 
iš jo eilėraščio „Graikijos dievai“, pacituota Mickevičiaus Konrado Va- 
lenrodo (Konrad Wallenrod, 1829) pratarmėje: „Was unsterblich im 
Gesang soll leben, / Muss im Leben untergehen“ - „Kas privalo atgyti 
dainoje, turi žūti tikrovėje“7* Kaip tik šiuo dvieiliu Mickevičius grindė 
Lietuvos praeities kaip žuvusios tikrovės, nebeturinčios nei dabarties, 
nei ateities, poetiškumą, išlaisvinantį rašytojo fantaziją. Neturinti tą- 
sos, su dabartimi nesusiliečianti praeitis yra mirusios tautos praeitis, 
tad, panašiai kaip Antikos pasaulis, ji neįpareigoja atminties sieti su 
dabartimi, o leidžia „rūpintis vien pačiu istoriniu objektu, pagilinimu 
dalyko ir menine išraiška, visiškai nepais[ant] skaitytojo interesų, ais- 
try bei madų". Perėjimo iš istorijos į poeziją sąlyga - žuvimas tikrovė- 
je. Nors žinome, kad šie Konrado Valenrodo pratarmės akcentai buvo 
skirti užkalbėti dantis Rusijos imperijos cenzūrai, vis dėlto čia katego- 
riška forma išsakyta bendra nuostata, kuria ne kartą bandyta vėsinti 
romantinės poetiškos istorijos entuziazmo apimtus rašytojus ir skaity- 
tojus XIX a. Europoje. Literatūriškumas, nuo jo neatsiejama fantazijos 
žaismė istorinę atmintį gali daryti sąlygišką, vaiduoklišką ar jnoringa. 

Būsimasis Maironis, įsitikinęs Lietuvos istorijos poetiškumu ir 
ėmęsis rašyti populiarią jos versiją, galėjo pasiremti pusės amžiaus 
istoriografijos ir istorinės literatūros tradicija. Nerimą keliančią 


™ Adomas Mickevičius, Konradas Valenrodas: Lietuvių ir prūsų žygių istorinė 


sakmė, vertė Vincas Mykolaitis Putinas, Vilnius: Lietuvių literatūros ir tau- 
tosakos institutas, 1998, p. 13. 
* Ibid, 

atminties sąlygiškumo, mimetinės stokos aplinkybę paliko anapus 
Apsakymų teksto, neabejodamas dėl Lietuvos istorijos pasakojimo 
adresato. Apsakymų autoriui praeities reikšmės perviršis turi į ką 
kreiptis dabartyje, - į tos prasmės laukiančius paveldėtojus. Šiam įsi- 
tikinimui pagrįsti jaunasis istorikas privalėjo apsispręsti, kaip vertinti 
lietuvių tautos kilmės problemą. 


Tautos kilmės problema XIX a. istoriografijoje 


Kilmės klausimas apskritai yra vienas tapatybės steigties impulsų, ku- 
ris kreipia asmens ir bendruomenės interesus į praeitį. Anot Jorno Rū- 
seno, „tapatybės lokacija yra skilimas tarp kilmės ir ateities“”, - ši lai- 
ko jungtis savaime neduota, ji reikalauja intelektualinio darbo. Taigi, 
kaip pastebi Jurga Jonutytė, tapatybė yra „veikiau procesas ar pastan- 
ga atpažinti savo kaip asmens arba mūsų kaip bendruomenės kaitos 
vektorių. Būsimasis Maironis, siekdamas apibendrinti įvairiakalbio 
Lietuvos istorijos pasakojimo versijas lietuvių skaitytojui, susidūrė su 
skirtingai brėžiamais tos kaitos vektoriais. Jų kryptis XIX a. Lietuvos 
istoriografijoje priklausė nuo senosios ikikrikščioniškos lietuvių kul- 
tūros, ypač jos religijos ir mitologijos vertinimo, ir šis vertinimas lietė 
patį kilmės klausimo gyvuonį. Ilgokas ekskursas į XIX a. istoriografiją 
reikalingas atskleisti šio klausimo sprendimų foną, kurio akivaizdoje 
jaunasis istorikas ieškojo asmens ir bendruomenės tapatybės jungčių. 

Kilmės klausimas lietuvių kultūroje visu aštrumu iškilo XIX a. pra- 
džioje, kai moksliniais argumentais buvo pradėta ginčyti Palemono 
legenda - LDK lietuvių tautinės tapatybės ašis, jungusi į vieną tautą 
skirtingos etninės kilmės bei tikybos piliečius“. Ksaveras Pranciškus 


7 Cituojama pagal: Jurga Jonutytė, Tradicijos sąvokos kaita, Vilnius: Vilniaus 
universitetas, 2011, p. 90. 

5 Ibid. 

” Plg. Gintaras Beresnevičius, „Lietuvių ir lenkų istoriografija apie lietuvių 
mitologiją XIX a. pirmoje pusėje. Mitologinės tradicijos įtaka lietuvių iden- 
titeto formavimuisi“, Literatūra, Nr. 48 (5), 2006, p. 14-15. 

Bogušas ir Joachimas Lelevelis, savo darbuose pirmuoju amžiaus de- 
žimtmečiu“ Palemoną nurašę į moksliškai nepagristus pramanus, 
suformulavo alternatyvą - lietuvių kilmės iš herulių teoriją, kuri dar 
„sugyveno“ su tradicine Palemono legenda LDK istoriko Alberto Vijū- 
ko-Kojelavičiaus veikale. 

Į naują lietuvių kilmės versiją, išjudinančią LDK lietuvių tapatybės 
pasakojimo pamatus, iškart sureagavo Dionizas Poška. 1810 m. ode 
pagerbė minėtus mokslininkus, rodančius „Tiewistes mufu Pradžie, 
Kraszta“7*. Tačiau mokslinės naujovės ne tik džiugino, bet ir kėlė ne- 
rimą, trikdė paveldėtus tapatybės vaizdinius. „Kaimiečio artojo mąs- 
tymus“ knygoje „Bitelė Baublyje“ autorius ir pradėjo nuo šio nerimo: 
„Betgi Palemoną visad laikiau ne tik tikru, o ir visų tikriausiu mūsų 
protoplastu, nes labai daug žymių šeimų Lietuvoje ir Žemaičiuose, iš 
jo kildinančių savo bajorystę, yra gavusios savo kilmės dokumentus/7 
Moderni istoriografija, keičianti tautos kilmės supratimą, ne tik 
simboliškai, bet ir labai tiesiogiai galėjo paveikti Lietuvos visuome- 
nę - pavyzdžiui, sukelti abejonių dėl Palemono ainių kilmingumo 
Heroldijai, bajorų kilmės dokumentus tvirtinančiai įstaigai Rusijos 
imperijos sostinėje. Taigi mokslinė teorija grasino išklibinti bajorų 
socialinį statusą, kuriuo luominėje visuomenėje XIX a. pradžioje dar 
buvo grindžiama ir priklausomybė tautai. Kaimiečio artojo mąstymų 
spaudinyje autorius dar aiškiau apie tai kalba: 


O galbūt ant mūsų istorijos [t. y. būsimos naujosios, moksliškos] 
autoriaus ir leidėjo užsirūstins tie, kurie kilmės dekretus nuo paties 
Palemono per directam lineam [tiesia linija — lot.] turi sudarytus. Vis 
dėlto, kad niekas iš žemaičių ir lietuvių nebūtų nuliūdintas (nes gal 


ir Heroldija tokio dekreto, su istorija nesutinkančio, neaprobuotų), 


* Franciszek Ksawery Bohusz, O początkach narodu i języka litewskiego 


rozprawa, Warszawa: W Drukarni Gazety Warszawskiey, 1808; Joachim 
Lelewel, Rzut oka na dawnošė litewskich narodów i zwigzki ich z herulami, 
Wilno: Nakładem Józefa Zawadzkiego, 1808. 

Dionizas Poška, op. cit., p. 50. 

" Ibid., p. 263. 

linkėčiau, kad tikrés dinastijos, directe vadų ar kunigaikščių epochą 
aprašius, mažiau tikrą arba neaiškią [...] nors glaustai iki pat mūsų 


Palemono išdėstyti." 


Kaip matyti, Poška siūlo išeitį: iš naujosios Lietuvos istorijos neiš- 
mesti legendinės ar pusiau legendinės, moksliškai neįrodomos, bet 
tautos tapatybei svarbios praeities dalies, kurioje atsirastų vietos Pa- 
lemonui. Šią išeitį pasirinko Skirmuntaitė savo Lietuvos istorijos apy- 
braižoje; labai glaustai „Priešistoriškų pasakojimų“ skyrelyje Palemo- 
ną paminėjo ir Apsakymų autorius. 

Vis dėlto lietuvių kilmės iš Palemono, t. y. romėnų, legenda jau 
negalėjo visiškai patenkinti modernėjančios savivokos poreikių. Nors 
Poška dar bandė kompromisiškai ją suderinti su naująja lietuvių 
kilmės iš herulių versija, šis pasakojimas neįstengė pagrįsti tautinio 
tapatumo tarp skirtingų luomų - bajorijos ir liaudies, o tai buvo es- 
minis XIX a. modernių nacijų formavimosi keliamas poreikis. Į visuo- 
menės akiratį kaip naujos tautinės ideologijos pagrindas XIX a. 2-3 
dešimtmetyje iškilo lietuvių mitologija. Pirmieji ja susidomėjo ir jos 
ideologinį potencialą suvokė Nenaudėlių draugijos (1817-1822) nariai, 
Vilniaus liberalių pažiūrų intelektualai, ypač skatinami lietuviškos 
kilmės asmenų - VU bibliotekos darbuotojo Kazimiero Kontrimo 
ir gydytojo Jokūbo Šimkevičiaus". 3-ajame dešimtmetyje pastebi- 
mas tikras susidomėjimo lietuvių mitologija protrūkis - tiek moks- 
liniame, publicistiniame, tiek literatūriniame diskursuose. Vilniaus 
intelektualų ir „akademikų“ dėmesio lietuvių mitologijai paskatintas 
1823 m. apie šį dalyką ėmėsi rašyti ir Poška - knygoje „Bitelė Baublyje“ 
palikęs lenkišką rašinį „Apie senovės pagoniškas religines apeigas Lie- 
tuvos ir Žemaičių kunigaikštijose“. Skirsnį apie senąją lietuvių tikybą 


78 Ibid., p. 653 (vertimas - B. S.). 

7 Susidoméjimo lietuvių mitologija aplinkybes, peripetijas ir reikšmę to 
meto Lietuvoje puikiai nušvietė Gintaras Beresnevičius aukščiau cituotame 
straipsnyje „Lietuvių ir lenkų istoriografija apie lietuvių mitologiją XIX a. 
pirmoje pusėje. Mitologinės tradicijos įtaka lietuvių identiteto formavimui- 
si“ (op. cit. p.13-28). 

į savo pirmąjį studentišką Lietuvos istorijos darbą įtraukė Simonas 
Daukantas („Darbai senųjų lietuvių ir žemaičių“ apie 1822). Varšu- 
vos mokslo bičiulių draugijos iniciatyva 1824 m. iš rankraščių buvo 
išleistas Adomo Naruševičiaus Lenkų tautos istorijos (Dzieje narodu 
polskiego) pirmasis tomas, kurio dalis buvo skirta slavų mitologijai - 
autorius po šia rubrika išdėstė ir lietuvių („žemaičių“) mitologijos 
žinias“. 1825 m. Karaliaučiuje publikuotos Liudviko Rėzos Dainos 
oder Littauische Volkslieder skatino Simoną Stanevičių ieškoti senojo 
epinio ir mitologinio lietuvių folkloro. 1826 m. iš Kauno kilęs Felik- 
sas Bernatavičius (Feliks Bernatowicz, 1786-1836) Varšuvoje išleido 
nemažo populiarumo sulaukusį istorinį romaną Pajauta, Lizdeikos 
duktė, arba lietuviai XIV amžiuje (Pojata, corka Lezdejki, albo Litwini 
w XIV wieku), vaizduojantį epochą prieš pat Lietuvos krikštą. Micke- 
vičius tremtyje Rusijoje sukūrė poemą Konradas Valenrodas, kurioje 
bandė pasinaudoti lietuvių mitologijos vaizdiniais tautinės - bendros 
lenkams ir lietuviams - ideologijos kūrimuiš:. Galiausiai lietuvių mi- 
tologijos alkį apmalšino Teodoro Narbuto Lietuvių tautos istorijos 
pirmasis tomas (1835). Netrukus, apie 1838 m., lietuvių mitologijos 
problemą ėmėsi nagrinėti Stanevičius, kritiškai reaguodamas į Nar- 
buto darbą. Deja, jo studija „Lietuvių mitologijos aiškinimas“ („Wy- 
jašnienie Mythologii litewskiej“) taip ir liko rankraščiu. Po Narbuto 
veikalo vėlesnėje XIX a. Lietuvos istoriografijoje lietuvių mitologija 
tapo nebeapeinama dalimi, būtina suprasti tautos istorijos ištakoms. 

Tačiau šis istoriografijos posūkis, neišvengiamai veikęs lietu- 
vių istorinę savivoką, kėlė ne mažiau nerimo nei abejonės Palemo- 
no tikrumu®. Negatyvus „pagoniškos“ lietuvių religijos ir kultūros 


* Adam Naruszewicz, Historya narodu polskiego, W Warszawie: Drukiem 
N. Glūcksberga, 1824, t. 1, d. 2, p. 313-496. 

Gintaras Beresnevičius, „Konrado Valenrodo dvinarės struktūros“, Darbai ir 
dienos, t. 9 (18), 1999, p. 87-94. 

Palemono legendos nebuvo atsisakyta staiga, ji įtraukta į mitologinę Lietu- 
vos istorijos dalį, tačiau jos reikšminis svoris gerokai sumažėjo. Savo isto- 
rijos darbuose jį mini ir Narbutas, ir Kraševskis. Narbutas Lietuvių tautos 
istorijos pirmajame tome įrašė jį į skyrelį apie „Didvyrius, didžiavyrius“, o 

vertinimas istoriniame diskurse turėjo kelių šimtmečių tradiciją, 
buvo ypač gajus kaip stereotipinė pažiūra. Lietuvių bajorams, dar va- 
kar save kildinusiems iš Europos civilizacijos lopšio, nebuvo lengva 
save podraug su valstiečiais suvokti kaip „girių barbarų“ palikuonis. 
Lietuvos katalikai, tikybinė mažuma pravoslaviškoje imperijoje, il- 
gainiui vis mažiau toleruojama, tačiau savo tautiškumą siejanti kaip 
tik su šiuo konfesiniu atskirumu, irgi nejautė ypatingo akstino įsi- 
sąmoninti save esant gana šviežių pagoniškų šaknų. Tikras iššūkis 
krikščioniškajai tautiečių savivokai buvo ir tai, kad, pripažinus savo 
„pagonišką kilmę“, kyla religinio reliatyvizmo nerimas. Neaisitik- 
tinai, imdamasis rašyti straipsnį apie lietuvių mitologiją, Poška jo 
įžangoje ilgokai teisinosi, neturįs užmačių grąžinti pagonybę, propa- 
guoti ateizmą ar sumenkinti krikščionių religijos autoritetą“. Tauti- 
nio atskirumo pretenzija, kurią palaikė lietuvių mitologija“s, grasino 
išardyti per kelis šimtmečius susiklosčiusią heterogenišką kultūros 
terpę, kurioje dauguma lenkakalbių Lietuvos tautiečių, visų pirma 
bajorų, jautėsi namie. Tad kilmės klausimas, atsiremiantis į seno- 
sios lietuvių tikybos vertinimus, istoriografijoje buvo sprendžiamas, 


„naujoviškų istorijos tyrėjų“ sprendimą „paskelbti Palemoną gryna pasaka“ 
laiko „paviršutinišku“ (Teodoras Narbutas, Lietuvių tautos istorija, vertė 
Rimantas Jasas, t. 1, Vilnius: Mintis, 1998, p. 218). Kraševskis dvitomyje 
Lietuva teigia, kad priešistoriniais laikais į kraštą atkeliavę svetimšaliai, jo 
manymu, skandinavai, davę pagrindą atsirasti padavimui apie Palemoną, 
kuris tik vėliau buvo „perdarytas“ į italą. (Jozef Ignacy Kraszewski, Litwa: 
Starožytne dzieje, ustawy, jezyk, wiara, obyczaje, piesni, przystowia, podania 
it. d., Warszawa: W drukarni Stanistawa Strabskiego, 1847, t. 1, p. 64). 
Dionizas Poška, op. cit., p. 331-333. 

Įsidėmėtinas Stanevičiaus studijos „Lietuvių mitologijos aiškinimas“ pratar- 
mėn autoriaus įterptas sakinys, pabrėžiantis susidomėjimo lietuvių mitologija 
motyvus: „Juo labiau stengsis [kiekvienas, besidomjs istorija - B. S.] apie tai 
sužinoti, jei iš kur nors bus girdėjęs, kad tos tautos, gindamos savo dievus ir 
savo nepriklausomybę, daugiau kaip šimtą metų atkakliausiai su krikščionimis 
kariavo, nepabūgdamos didžiausio kraujo praliejimo ir didžiausių nelaimių, 
kylančių iš žiauriųjų karų“ (Simonas Stanevičius, op. cit., p. 216-217). Taigi 
reikšminga gretybė - „savo dievai“ ir „savo nepriklausomybė“ - nurodo iš seno- 
sios lietuvių religijos kildinamą kultūrinį ir politinį lietuvių tautos atskirumą. 

reaguojant į šiuos religinio reliatyvizmo ir tautinio separatizmo iš- 
šūkius. Pripažinti savo „pagonišką“ kilmę reiškė įsileisti į asmens ir 
bendruomenės savimonę vidinį kitą. 

„Pagoniškoji“ lietuvybė kaip tapatybės trikdis ypač atsiskleidžia 
literatūros kūriniuose, kuriuose labiau išreikšta autorinė vertybinė- 
emocinė žiūra. Štai Sirokomlė, poemoje Margiris (Margier, 1855) 
vaizduodamas „pagonių“ lietuvių susidūrimą su kryžiuočiais, patyrė 
keblumų dėl vertybinio santykio su vaizduojamu dalyku. Pasakoto- 
jo žiūra gana prieštaringa: lietuviai savi, bet pagonys, kryžiuočiai - 
krikščionys, bet agresoriai. Pasakotojas tarsi negali apsispręsti, kuriai 
pusei kada teikti didesnį vertybinį svorį. Lietuviai vadinami ir „lau- 
kiniais“, ir „pagonių gauja“, jų religinės apeigos aprašomos pasitelkus 
visą gotikinio stiliaus „sunkiąją artileriją“ (pasišiaušusi žynė, kaulėto- 
mis rankomis, įpuolanti į neestetišką transą ir pan.). Bet jie palaiko- 
mi kaip nukenčianti pusė, patirianti neteisingą prievartą, ir Margirio, 
prislėgto tėvynės nelaimių, kančia nusakoma krikščionišku vaizdi- 
niu -jo širdis yra suvarstyta kryžiuočių kalavijais, jis pasirodo kaip kil- 
nus laukinis, kitaip nei kryžiuočiai, nekovojąs su svetimais dievais“. 
Baisimasi pagonių dievybėmis, reikalaujančiomis žmonių aukų, ta- 
čiau, aprašant kryžiuočių rengiamą kryžiaus žygį, pasakotojas staiga 
pažvelgia į Kristaus karius pagonių akimis: „O Jezu Chrześcijański, 
jakiś ty straszliwy!“ („O Jėzau krikščionių, koks tu siaubingas!“). Ar- 
chajiškai lietuvių kultūrai poemoje pripažįstamas vertybinis turinys 
(tėvynės, laisvės meilė), tačiau toji kultūra traktuojama iš šalies, kaip 
literatūrai tinkamas objektas, kuris autorių ir traukia, ir atstumia — 
be kita ko, ir dėl kalbiškai bei kultūriškai nepasiekiamo reikšminio 
lygmens“. Požiūrį iš šalies, iš distancijos poemoje įtvirtino ir stilistinis 


5 Władysław Syrokomla, Margier: Poemat z dziejów Litwy, Wilno: Nakładem 
księgarni P. F. Rubena Rafalowicza, 1855, p. 9, 97. 

* Pratarmėje autorius pažymi, kad temą poemai jam laišku pasiūliusi viena 
bičiulė, bet jam „trūko drąsos“ imtis perteikti „senosios Lietuvos dvasią, nes 
nemokame jos kalbos, vadinasi, nepažįstame papročių pagrindo“. Tačiau „pa- 
gunda buvo stipri“, ir nors poetas nesijautęs „pakankamai įvesdintas į Lietuvos 
dvasios paslaptį“, pasiryžo „Vergilijaus forma“ poemoje pavaizduoti „apskritai 


43 


pasirinkimas detalizuotai vaizduoti senosios lietuvių tikybos elemen- 
tus, imtis istorinio realizmo, kuris senąją lietuvių kultūrą suegzotina. 
Archajiška praeities egzotika skaitytojo perspektyvoje išlieka ir ima 
veikti kaip neprijaukintas kitas; tai, ką Sigmundas Freudas vadino ter- 
minu Das Unheimliche (keistas, keliantis šiurpą). Susitaikymo su juo 
istorija nebuvo trumpa. 

Pozityvistinių-unijinių pažiūrų intelektualai tautinio separatizmo 
grėsmę bandė sklaidyti teiginiais apie lietuvių mitologijos tapatumą 
su slaviškąja*?. Kitas, konservatyvesnis, kelias ~ pripažinus senajai lie- 
tuvių religijai civilizacinę jėgą, jos kuriamąjį ryšį su savita, originalia 
lietuvių kultūra ir valstybe, „numarinti“ dabarties lietuvių tautą. Ši 
nuostata atsiskleidžia Kraševskio dvitomyje Lietuva: autorius senąją 
lietuvių tikybą laikė klaidinga, tačiau vis dėlto puoselėjančia žmonių 
bendruosius religingumo įgūdžius, kurie paruošia dirvą priimti tikrą- 
ją religiją. Su šia pažiūra dera ir istoriko nuostata, kad lietuvių tauta 
buvo taip suaugusi su savo senaisiais papročiais ir religija, jog ne tik 
sukūrė savitą civilizaciją ir valstybę, bet negalėjo pakelti krikšto kaip 
tauta: su krikštu išnyko ir jų tautybė, jie tapo lenkais, vokiečiais, rusė- 
nais®*, Iš senojo etnoso dabartyje liko tik neistorinės nuolaužos - liau- 
dis - ir galimybė jas muziejiškai globoti. Taigi Kraševskis pripažino 
lietuvių tautinį savitumą, bet kaip išnykusį (dabartyje lietuvybė - ne 
tautinė, o liaudiška). Toks požiūris netrikdė skaitytojų luominės vir- 
šenybės pojūčio valstiečių atžvilgiu nei grėsmingiau provokavo jų 


žmones“ (ibid., p. VI). Poemos vertybinės prieštaros ir glūdi šioje autorinėje 
motyvacijoje - XIX a. viduryje „vergilijaus forma“ jau neišvengiamai romaniza- 
vosi, ir „apskritai žmonės“ negalėjo nejgyti kultūrinio-istorinio konkretumo, o 
šis jau neleido autoriui išvengti individualios vertybinės pozicijos. 
*7 Reda Griškaitė, „Apie „Lietuvių mitologijos“ genezę“, in: Teodoras Narbutas, 
Lietuvių tautos istorija, t. 1, p. 58. Autorė cituoja Narbuto veikalo pirmojo 
tomo anoniminę recenziją 1836 m., pažymėdama, kad ji artima Mykolo 
Balinskio, beje, Gatvės žiniose kadaise pajuokusio Pošką dėl jo kraštotyrinių 
interesų, nuostatoms. 
»l...] apkrikštyta Lietuva tapo kita tauta, susijungė su savo valdytojais ne tik mate- 
rialiai, bet ir dvasiškai. Krikštas prūsų lietuvius padarė vokiečiais, kitus - lenkais 
arrusėnais. Liko tik kilmės nuolaužos, liudijančios, kad stipriausias tautinės 
idėjos židinys yra kaimo liaudis“ (Jozef Ignacy Kraszewski, op. cit., p. 20). 

unijines politines pažiūras ar kalbinę-kultūrinę tapatybę. Šis santykis 
su senąja lietuvių kultūra atskleidžia, jog konservatyvesni bajorai ne- 
skubėjo broliautis su valstiečiais, ir pasijusti su jais viena tauta nebuvo 
taip paprasta. Vis dėlto Kraševskio darbai (istoriografijos ir grožinės 
literatūros Lietuvos istorijos temomis) reikšmingi būtent tuo, kad 
juose pripažįstamas tasai XIX a. neetninio lietuviškumo vidinis kitas - 
„senovinis“ atskiras, savitas, kultūrinėmis ir politinėmis formomis 
pasireiškęs lietuvių tautiškumas. Malgorzatos Litwinowicz-Drozdziel 
požiūriu, tokia Kraševskio nuostata buvo ne dvisluoksnés gente lithu- 
anus, natione polonus tapatybės išraiška, o atitiko ir formavo tautiniu 
požiūriu vientisos, tačiau kultūriškai polivalentiškos XIX a. vidurio 
lietuvių tapatybės pobudj*. Kraševskio populiarumas XIX a. antro- 
sios pusės Lietuvoje liudytų, jog jo darbai atitiko tuo metu aktualius 
lietuvių tautinės savivokos poreikius“. 

Kito lietuvių tautinės tapatybės kaitos vektoriaus ieškojo Narbu- 
tas, senąją tikybą aiškinęs racionaliai, kaip kilusią iš žmogaus „proto 
silpnybės“ (t. y. religiniai vaizdiniai esąs dar netobulas patirties api- 
bendrinimas®). Tokiu atveju senoji religija, traktuojama iš esmės kaip 


* Kaip pažymi autorė, tautinis sąmoningumas, pasireiškiantis priklausymo 
vienai tautai pojūčiu, tačiau kultūrine polivalencija (pvz., lietuvių tautinė 
savivoka, išreiškiama lietuvių ir lenkų kalba, paradoksalus „lenkiškasis 
lietuviškumas“), „priešingai nei ,keliapakopis sąmoningumas; nepasižymi 
artimo-tolimo, lokalaus ir visuotinio ar paprasčiausiai centro ir periferijos 
skirtimis“ (Malgorzata Litwinowicz-Droždziel, O starožytnošciach litews- 
kich: Mitologizacja historii w XIX-wiecznym piśmiennictwie byłego Wielkie- 
go Księstwa Litewskiego, Kraków: Universitas, 2008, p. 32-33). 

Minėta Kraševskio darbų nuostata, kad senovinės lietuvybės dabartis tėra 
vien liaudiška, lietuvių tautiškumo kultūrinės polivalencijos išraiškas 
nuspalvina luominės hierarchijos koloritu. Etninė lietuvybė vertinama iš 
viršesnio luomo pozicijų, iš paternalistinio santykio, kuris XIX a. vidurio 
Lietuvoje prieš baudžiavos panaikinimą ypatingų abejonių dar nekėlė. 
Vienoje tokio santykio kraštinėje yra „gerasis ponas“, valstiečių tėvas ir glo- 
bėjas, kitoje - ,Tylék, chame! o tuojau tarpvartėj pakarsiu!“ (Poškos satyra 
„Mužikas Žemaičių ir Lietuvos“ - Dionizas Poška, op. cit., p. 19). Kraševskio 
darbai atskleidžia ne vieną aspektą iš šio santykių spektro. 

Savo veikalo, skirto lietuvių mitologijai, pratarmėje autorius skaitytojui 
žada, kad šis galėsiąs turėti naudos, nes „pamatys šiaip dar nepažintą 

papročiai ar ideologija, netenka civilizacinės galios, neturi aktualios 
kultūrinės žinios. Tad nuoseklus atrodo Narbuto požiūris, jog lietuvių 
tauta, ilgai išlikusi toje „proto silpnybėje“, su Liublino unija galutinai 
prarado savo kultūrinį ir politinį savarankiškumą. 

Dar viena galimybė atsiskleidžia Mickevičiaus Collége de France 
slavų literatūros kurso paskaitoje, skirtoje lietuvių mitologijai (1843) 
ir Daukanto lietuvių kultūros istorijoje Būdas senovės lietuvių, kalnė- 
nų ir žemaičių (1845). Šie autoriai senąją lietuvių tikybą vertino kaip 
visavertę savarankišką religiją, senosios lietuvių kultūros pagrindą. 
Mickevičius savo paskaitoje siūlė originalią mintį apie vidinę senųjų 
religinių vaizdinių dermę su katalikiškaisiais: pastarieji lietuvių tau- 
tos buvo priimti tik todėl, kad nepaneigė pirmųjų skatinamo tikėjimo 
„tiesiogine neregimojo pasaulio jtaka“”. Kitaip nei Kraševskis, Micke- 
vičius siūlo pažiūrą, kad pagonybė nebuvo perdėm „klaidingas tikėji- 
mas“, katalikybė ją apgaubė ir tarsi išbaigė. Panašią nuostatą, paremtą 
demokratine pažiūra į liaudį, konceptualiai išplėtojo Daukantas, bu- 
vęs Mickevičiaus bendramokslis Vilniaus universitete. Veikale Būdas 
senovės lietuvių, kalnėnų ir žemaičių senąją tikybą jis vertino kaip 
ankstyvąjį monoteizmą, iš principo derantį su vėliau priimta krikš- 
čionybe. Priėmęs tokį ideologinį sprendimą, anot Beresnevičiaus, 
Daukantas „netraumavo katalikiško skaitytojo“ ir pagrindė savitos lie- 
tuvių civilizacijos modelį“. Žinia, Mickevičius savo paskaitos pabai- 
goje lietuvių tautą (visų pirma liaudį) apibūdino kaip laukiančią, t. y. 
turinčią perspektyvą, kurią, beje, nulems lietuvių ir lenkų tautų ryšio 
„paslaptis“. Mickevičius šį ryšį istorijoje aiškino kaip lietuvių dvasinį 
turinį, o lenkų - kaip politinę formą, tad galima manyti, jog, auto- 


žmogaus proto silpnybės pusę“ (Teodoras Narbutas, Lietuvių tautos istorija, 
t. 1, p. 86). Racionalūs religinių vaizdinių išaiškinimai kartkartėm pasirodo 
visame veikale. 

2 Adomas Mickevičius, Laiškai, esė, proza, sudarė Algis Kalėda, vertė Algis 
Kalėda, Jonas Pilypaitis, Leonardas Vilkas, Vilnius: Lietuvos rašytojų sąjun- 
gos leidykla, 1998, p. 192-193. 

3 Gintaras Beresnevičius, „Lietuvių ir lenkų istoriografija apie lietuvių mito- 
logiją XIX a. pirmoje pusėje“, p. 24-27. 

riaus požiūriu, lietuvių tauta su savo dvasiniu turiniu laukia bendros 
su Lenkija politinės formos. Daukanto Būdas yra visas persmelktas 
potekstinio troškimo ir tikėjimo, kad ateities perspektyvą — savaran- 
kišką - lietuvių tauta gali įgyti. 

Atsisakius romėniškosios tautos kilmės versijos, lietuvių tautos 
ryšį su Europos civilizacija siekta pagrįsti lietuvių mitologijos ati- 
tikmenimis su antikine (Narbuto ar Daukanto darbuose). Tačiau 
būtent Daukantas senajai lietuvių kultūrai suteikė šiuo požiūriu į 
dabartį orientuotą vertybinį turinį - ji „kultivavusi“ bendrai veiklai, 
moraliniams įsipareigojimams telkiančią asmens ir tautos laisvės 
įgyvendinimo bei gynimo idėją, neišskiriančią lietuvybės iš Europos 
civilizacijos erdvės. 

Diskusijos dėl lietuvių kilmės epicentras telkėsi XIX a. viduryje, 
apie 4-5 dešimtmetį; Mačiulio Apsakymus nuo jos skiria maždaug ke- 
turi dešimtmečiai - beveik pusė amžiaus. Lietuvių kilmės vertinimo 
galimybės esmingai keitė baudžiavos panaikinimo įvykis, skatinęs vi- 
suomenės demokratėjimą. Apsakymų autorius buvo kilęs iš to luomo, 
kuris turėjo tapti nauju istorijos subjektu ir paveldo adresatu, jiems 
jis ir skyrė savąjį pasakojimą. Skirtingų, net prieštaringų lietuvių kil- 
mės vertinimų kontekste į akis krinta tai, būsimasis Maironis savo is- 
torijoje dėl senosios lietuvių tikybos ir kriščionybės suderinamumo 
nebediskutavo. Tačiau negalėtume manyti, kad ankstesnes diskusijas 
būtų nuleidęs negirdomis. Polemika su pirmtakais - poetais ir istori- 
kais - dėl lietuvių tautos kilmės ir ateities vertinimo keliskart pasirodė 
vėlesnėje Maironio poezijoje, liudydama, kad tautinės bendrijos tąsos 
ir gyvybingumo, kilmės ir ateities ryšio klausimas pradedančiam poe- 
tui buvo įtempto dialogo su tradicija mazgas“. 


** Poemos Tarp skausmų į garbę „Įžangoje“ (beje, parašytoje vadinamąja 
Mickevičiaus strofa) kalbantysis išsako karštą tikėjimą, jog - priešingai 
nei pirmtako poemoje Konradas Valenrodas - kas atgimsta poezijoje, turi 
atgyti ir tikrovėje: „Kanklių balsą iszgirs, / Miegas kraujas užvirs“ (TSG 5.). 
Pirmuosiuose Pavasario balsuose paskelbta „Jaunimo giesmė“ buvo viena 
strofa ilgesnė nei galutinė „Užtrauksme naują giesmę“ redakcija 1927 m. 
Maironio raštuose - tos strofos atsisakyta, matyt, dėl pernelyg konkrečios 

Kaip geras klierikas Mačiulis Apsakymuose neabejojo krikščionių 
religijos teisingumu ir viršenybė - perdėtai netapatino lietuvybės su 
ikikrikščioniška kultūra, tačiau pastarosios reikšmės anaiptol nemen- 
kino. Senąją lietuvių tikybą jis pristatė kaip saikingai politeistinę, pa- 
brėždamas jos sistemiškumą, kurį „prašalaičiams“ buvo sunku įžvelg- 
ti (ALP 13). Politeistinę lietuvių religiją jaunasis istorikas vertino kaip 
dėsningą, ne tik lietuvių išgyventą ankstyvojo religinio sąmoningumo 
etapą, kurį perėjo visos tautos, išskyrus žydus, pažinusius „vieną tikrą 
Dievą“. Nebūtinas pabrėžti atrodė ir lietuvių mitologijos artimumas 
antikinei - autorius kaip tik pažymėjo jų skirtumą (ALP 14). „Pago- 
niškos“ ir krikščioniškos lietuvių tautos tapatumas bei tęstinumas iki 
dabarties Apsakymuose iškyla kaip diskusijų nereikalaujanti akivaiz- 
dybė, tarsi susitaikymas su vidiniu kitu, kuriam nebereikia pasitelkti 
pirmtakų argumentų. Savaime suprantamo perimamumo pojūtį ku- 
ria visų pirma tai, kad Apsakymų pasakojimo siužetas (pasinaudojant 
Jonutytės apibrėžtimis) dėmesį kreipia į kitus etinius akcentus, į ki- 
tas maksimas“. Svarbiausi istorinio pasakojimo siužeto dramatiniai 
lūžiai siejami nebe su krikšto, netgi ne su Liublino unijos% įvykiais. 


nuorodos į tuomet jau nutolusias XIX a. realijas (PB 1895, 8). Eilutės „Ilgai 
miegojo musų žemė; / Didžiavos vien tėvų kapais“ „turi minty“ minėtą 
Mickevičiaus Konrado Valenrodo pratarme, o gal net labiau Kraševskio 
istorinius veikalus ar Anafielg (1840-1845), kuriame lietuvių tautos praeitis 
vaizduojama kaip pomirtinis pasaulis, apdainuojamas „kapų giesme“, vadi- 
nasi, kviečiantis pagarbiai jį palaidoti, su juo atsisveikinti. Tačiau Maironio 
eilėraštyje toks įsitikinimas tapatinamas su pasyvia, nebudria, tikrovės 
pavidalus sapnuose perkeičiančia miego būsena. Dar vėliau, poemos Jaunoji 
Lietuva „Penktojoje giesmėje“, šios eilutės varijuojamos, pasakotojui išsakant 
skausminga priekaištą „pranašams“: „Po Lietuvą miegta tėvynės vaikai; / 
Par amžius juos žudė vargingi laikai, / O pranašai skelbė kapus“ (JL 62). 

3 Apsakymai kaip populiarioji istorija žiniją apie praeitį daug labiau perteikia 
kaip tradicinį, ne mokslinį žinojimą. Anot Jonutytės, „[tĮradicijos būdu 
praeitis išlieka ne kaip chronologiniame linijiniame laike tvarkingai besi- 
dėstanti (vykstanti) istorija, bet kaip dėmesys, besisukantis apie etinius 
akcentus, aplink Maksimas, kurios nebūtinai tos pačios visą gyvenimą ir 
visų kartų“ (Jurga Jonutytė, op. cit., p. 18). 

% Apskritai Apsakymų autorius blaiviai vertina Lietuvos ir Lenkijos politinius 
ryšius, jų svarbą istorijoje, tačiau kritiškai žvelgia į jų kultūrines pasekmes. 

Prasminiai Apsakymų pasakojimo centrai - tai kunigaikščio Vytauto 
valdymo epocha ir XIX a. lietuvių kultūriniame gyvenime pastebima 
„pradžia naujos eros“ (ALP 182). Maironis ir vėlesnėje savo kūryboje 
pabrėžė simbolinį šių dviejų epochų atitikmenį, pirmąją laikydamas 
svarbiausiu orientyru dabarčiai, pagrindine kilmės pasakojimo jung- 
timi, užpildančia pertrūkį tarp kilmės ir ateities. 

Kokia yra to atitikimo - šiandienos akimis, keisto - logika? Būsi- 
majam Maironiui, nacionalizmo epochos augintiniui, istorijos sub- 
jektas yra tauta, kurios „subjektyvumą“ užtikrina pirmiausia kultū- 
rinės formos - „kalba, būdas, papročiai“. Tačiau nuosekliai istoriko 
(kitaip nei antropologo) dėmesys telkiasi ties šios kultūrinės savasties 
kildinamu tautiniu interesu, kuris kinta laike, įgyja skirtingas formas 
(kultūrinės saviraiškos, pilietinės veiklos, meninės kūrybos, švietimo, 
ekonominių, politinių siekių ar kt.). Tautinis interesas - tai įvairiopai 
istorijoje išreikštas ir įgyvendintas tam tikros bendrijos žmonių troš- 
kimas „gyventi kartu“?, vienas svarbiausių bendruomeninės santal- 
kos veiksnių. Tiek senoji lietuvių tikyba, tiek „pažinimas vieno tikro 
Dievo“ (ALP 90), tiek Vytauto laikai Apsakymuose pasirodo šioje vie- 
ningoje (nors nevienodoje) tautos žmonių „troškimo gyventi kartu“ 
perspektyvoje. Populiariosios istorijos autorius iškelia tautinį intere- 
są istorijoje įgyvendinančias asmenybes, visų pirma valdovus, o la- 
biausiai - kunigaikštį Vytautą, pabrėždamas jų intelektualinius, poli- 
tinius, diplomatinius, karinius sugebėjimus (būdingi epitetai - „tvirta 
galva“ arba priešingai — „silpna galva“; „didis ir aukštas protas“, „tvirtas 
vyras“ ir pan.). Atskiros, valingai apsisprendžiančios, savo sprendi- 
mus nuosekliai įgyvendinančios asmenybės svarbą istorijoje skatino 
akcentuoti jaunojo istoriko dabartis - „revoliucinis“ kultūros lūžio 
laikotarpis - toks, kuriuo paprastai iškyla ir didesnės reikšmės įgyja 
charizminės asmenybės, siūlančios naujas idėjas, savu ruožtu reika- 
laujančias amžininkų asmeninio apsisprendimo. Kunigaikštis Vytau- 
tas ir jo epocha gali tapti orientyru dabarčiai būtent veiklos stiliumi, 


* Plg. Erica Harris, Nationalism: Theories and Cases, Edinburgh: Edinburgh 
University Press, 2009, p. 6-7. 

ne kokia nors naiviai tiesmuka Lietuvos „nuo jūrų lig jūrų“ vizija. Tam 
pačiam stiliui priklausė ir Mačiulio kalbinis apsisprendimas. 

Galima manyti, kad tokių asmenybių pavyzdys ir buvo siekiama 
perteikti žinia Apsakymų dabarties adresatui - tai, ko istorija dabar- 
tį gali pamokyti. „Pratarmėje“ autorius pažymėjo, kad jo istorijos 
tikslas - padėti išmokti „tikrai ir iszmintingai mylėti savo žem[ę]“ 
(ALP 5). Išmintis - tai ir žinojimas, turintis etinį lygmenį, padedan- 
tis teisingai apsispręsti ir veikti. Poetinis ir etinis istorinės atminties 
lygmenys būsimojo Maironio tekste yra neatskiriami. Poetiškiausias 
praeities herojus yra tas, kuris labiausiai tokią išmintį ugdo. 

Tai, kad Mačiuliui rūpėjo dabarties lietuvius pamokyti tam tikro 
veiklos stiliaus, rodo ir jo rašinys „Žodis prie lietuvių, mylinčių savo tė- 
vynę“ paskelbtas pabaigus Apsakymus, 1887 m. laikraštyje Šviesa. Cia 
Mačiulis panaudojo tą patį Lietuvos istorijos pasakojimo epizodą, nuo 
kurio Mickevičius pradėjo lietuvių tautos mirtį skelbusią Konrado Va- 
lenrodo pratarme: „Lietuvių tauta, [...] ilgai Europai nežinoma, apie try- 
liktąjį amžių kaimynų užuolimų buvo pažadinta veikliau pasireikšti.“ 
„Žodžio prie lietuvių“ autorius perfrazavo kaip tik šį kaimynų užpuoli- 
mų pažadintos tautos motyvą, bet ne kaip žinią iš mirusios tikrovės, o 
kaip situaciją, aktualiai atitinkančią dabarties realijas: „Lietuvei mie- 
gojo tūmi pacziu miegu kaip ir dabar, neturėdami jokio ryszio vieny- 
bės, neturėdami ir pamato vieszpatystés; apveizda atsiuntė prie szono 
Kryžokus ir Lietuva per pusantrą šimtą metu iszsipletė nū Baltijos lig 
Jadu juriu“ Panašia mintimi - tautos patiriama agresija ir priespauda 
paskatina sutelkti jėgas - Mačiulis buvo pabaigęs ir Apsakymus: 


Jei kadą tai jau dabar galima neabejoti, jog Lietuvei su Dievo pagalbą 
kaipo tauta vėlei atgys ir iszdirbs savo kulturą, o tie spaudos užgynimai 
(Rusijos pusėje) ir visokie nežmoniszki kliudinimai nėkados neatnesza 
paskirto vaisiaus, tiktai pridūda daugiaus ugnies persekiojamiemsiems, 


prikeldami isz miego atszalusius ir užmigusius. (ALP 182) 


98 Adomas Mickevičius, Konradas Valenrodas, p. u. 
99 S. Z. [Jonas Mačiulis], „Žodis prie Lietuviu mylincziu savo tėvynę“, Szviesa, 
1887, Nr. 1, p. 4. 

Taigi būsimajam Maironiui poetiška istorija - nesibaigusi istori- 
ja, užpildanti plyšį tarp kilmės ir ateities, ji gali pasikartoti, žinoma, 
ne kaip anoniminis dėsnis, o kaip individualaus praeities supratimo 
išlaisvinta galimybė, veikianti etinius apsisprendimus. Praeities aktu- 
alumą dabarčiai jaunasis istorikas motyvavo šiandien ne visai patrau- 
kliais, bet savame kontekste visiškai suprantamais gynybinio patrio- 
tizmo argumentais - situacijomis, kuriose „miegąs kraujas užverda“, 
anot Tarp skausmų į garbę „Įžangos“. 

Tautinio intereso vertė, iškelta Apsakymuose, leido susitaikyti su 
„pagoniškąja“ lietuvybe kaip vidiniu kitu. Tačiau Maironio epochos 
amžininkai susidūrė su kita problema - tautinis interesas, kildinamas 
iš etninės bendrijos, sukūrė modernaus tautinio sąmoningumo vidinį 
kitą, apibrėžiamą „svetimos“ kalbos ir kultūros kriterijais. „Lenkiškoji 
lietuvybė“, ar, anot Mickevičiaus, lietuvių ir lenkų ryšio „paslaptis“, 
tapo tautinio sąmoningumo problema. Reakcija į šią problemą - kaip 
retrospektyviai ir labai apibendrintai žinome - neretai skatino pri- 
imti analogiškus sprendimus kaip kadaise Kraševskio darbuose kul- 
tūriškai polivalentinės lietuvybės atveju: „savas kitas“ pripažįstamas, 
bet kaip dabartyje miręs (Kraševskio neistorinę liaudį kaip mirusios 
tautos „liekanas“ modernioje lietuvių tapatybėje atitiktų „nutautėję 
lietuviai“). Vis dėlto būsimojo Maironio Apsakymai dar nepasižymi 
šia įtampa - Lietuvos istorinė praeitis čia nėra „išpreparuota“ pagal 
lingvistinio etniškumo kriterijų. Istoriniame pasakojime etniniai ta- 
patybės turiniai yra labiau pabrėžiami, bet nenustelbia iš tradicijos 
perimtų pilietinių tautiškumo formų. Pavyzdžiui, Abiejų Tautų Res- 
publikos subjektai yra „lietuviai“ ir „lenkai“, nedetalizuojama atskirų 
asmenybių etninė kilmė (pavyzdžiui, „lietuviais“ pavadinti ir A. Na- 
ruševičius, ir netgi broliai Sniadeckiai). Ryškesnė prieštara pasirodo 
tik „Užbaigos“ skyrelyje, kuriame Apsakymų autorius apžvelgė lietu- 
viškos raštijos istoriją (ALP 178-182). Politinis ir kultūrinis istorijos 
lygmenys pasirodo kaip nesutampantys, - jų dermė ir tapo moder- 
nios lietuvių tapatybės naratyvo problema, galima sakyti, neišspręsta 
iki šiol. Būsimojo Maironio požiūrį į šį tapatybės „povandeninį rifą“ 

iliustruotų kunigaikščio Vytauto veiklos vertinimas, manytina, krei- 
piamas dabarties interesų: 


Gali buti, kad Vytautas ir nenorėjo visai sutraukyti rįszio tarp Lietuvių 
ir Lenkų, vienog galime suprasti, jog jisai numanė vienybę - lygaus su 
lygiu: idant Lietuvei ir Lenkai tiktai reikalūsę iszlauko eitu iszvieno, bet 
ne tokią vienybę, idant vienas vieszpatautu ant kito. (Išryškinta auto- 
riaus, ALP 102.) 


Sios nuostatos svarba ir projekcija j autoriaus dabartj liudyty tai, 
kad ją pradedantis poetas vėliau pakartojo dviejose poemos „Lietu- 
va" vietose: paminėjęs Liublino uniją epizode apie Vilnių ir poemos 
pabaigoje, skirtoje Trakams, kunigaikščio Vytauto gimtinei - čia jis 
sukūrė Vytauto, kaip iškiliausio praeities herojaus, potretą“?. 

Tokioje „vienybės lygaus su lygiu“ perspektyvoje „Užbaigos“ turinį 
galime suvokti kaip protėvių praeityje pritrūkusio dėmesio kultūri- 
nei saviraiškai kompensaciją: Lietuvos ir Lenkijos santykių politinė- 
je istorijoje Lietuva patyrė kultūrinių praradimų ir nebuvo šiuo po- 
žiūriu „lygi su lygiu“. Vėlesnė Maironio kūryba, jos esmingi ryšiai su 
Lietuvos lenkų romantizmo paveldu rodo, kad „kultūrinės lygybės“ 
siekis dar nereiškė vidinio kito atmetimo. Nors retrospektyvus žvilgs- 
nis suvienodina niuansus ir išlygina prieštaras, tačiau būsimojo Mai- 
ronio kūrybos pradžia liudija jo kartai būdingą atviros lietuviškosios 
tapatybės poreikį. 


12° Liublino unijos motyvą poemos autorius palydėjo tokia eiliuota išnaša: 
„Szventa vienybė, Dangaus gražybė, / Tu didi gale, gimdai galiunus! / 
Brangi vienybė, eik su teisybę, / Nebėgs nū tavęs Lietuvos sunūs!“ (L 68). 
Trakų epizode pašlovinęs kunigaikštį Vytautą, nes „Jis nenorėjo, amžiu 
tolybė / Kad mus skaitytu už Lenku dalį“, išnašoje persakė Apsakymų mintį: 
„Vytautas neszalinos nå vienybės, vienog norėjo kad ta vienybė butu lygaus 
su lygiu, nebutu priežastimi iszsitautinimo, ir kad vienas neužspaustu dva- 
sios antram...“ (L 82). 

Poetinė geografija 


Lietuvos istorijos poetiškumo galimybes jaunasis istorikas netrukus 
išbandė, rašydamas poemą „Lietuva“. Sukūręs tęstinį Lietuvos istori- 
jos pasakojimą, išskleidžiantį tautinės bendrijos laiko patirtį, poemo- 
je nužymėjo tos bendruomenės gyvenamos erdvės kontūrus. Atrody- 
tų, kad būsimasis Maironis pirmaisiais kūriniais siekė apsibrėžti savo 
kūrybos erdvėlaikį - istorinį laiką ir kultūrinę erdvę. Pasinaudojant 
antropologo Cliffordo Geertzo mintimi, Maironio kūrybinė vaizduo- 
tė skleidžiasi istorijos ir antropologijos kryptimis: kaip istorikas, jis 
žvelgia atgal, o kaip antropologas - dairosi aplink. Tokiu būdu jis ap- 
sibrėžia ir adresatą - savosios kūrybos „mes“, esantį „čia“. Remiantis 
tuo pačiu antropologu, „[i]storinei vaizduotei „mes“ - tai kultūrinės 
genealogijos grandis, o ,čia' - tai paveldas. Antropologinei vaizduotei 
„mes“ - tai prieiga prie kultūrinio geografinių vardų indekso, o „čia“ - 
tai namai“™. Istorijos poetiškumas įgyvendinamas poemoje „Lietuva“ 
kuriant antropologinį „mes“ ir „čia“ istorinio laiko patirtis perteikia- 
ma kaip simbolinė gyvenamos erdvės struktūra, geografinių vardų 
sistema, o jos reikšmė atskleidžiama iš individualios pasakotojo pers- 
pektyvos kaip aktualaus išgyvenimo turinys. Poemos „Lietuva“ pasa- 
kotojas keliauja po kraštą, susitikdamas ir su reikšmingais praeities 
pėdsakais, paliktais ankstesnių kartų, ir su dabartiniais paveldėtojais, 
kurie tas reikšmes įkūnija ir jomis dalijasi su keliautoju. Apsakymuose 
minėta estetinė praeities laiko kokybė (istorijos poetiškumas) poe- 
moje pasirodo kaip Lietuvos krašto - vietos - estetinis patrauklumas: 
„Graži tu, mano brangi tėvynė!“ (L 4). Grožio išgyvenimas čia neatsie- 
jamas nuo atminties, jis labiausiai išeiškia tėvynės kaip namų jauseną. 

Kartu ši poetinė kelionė po tėvynę kaip gražų kraštą simboliškai at- 
kartoja dar Lietuvos metraščiuose aprašytus įsikūrimo įvykius, dabar- 
ties žmonių bendrijai tarsi primena tų įvykių emocine-vertybine moty- 
vaciją, Štai Plačiojo sąvado metraštyje, Bychovco kronikoje (ją Maironis 


* Clifford Geertz, Zastane światło: Antropologiczne refleksje na tematy filozo- 
ficzne, ttumaczyt Zbigniew Pucek, Kraków: Universitas, 2003, p. 154. 

yra pažymėjęs vienoje poemos „Lietuva“ išnašų - L 18) protėviai apgy- 
vendina kraštą, įkuria miestus, atradę ten gražių vietų: „atrado labai 
gražią vietą [...], ji jam labai patiko, ir jis ten apsigyveno“; kitur: „atrado 
labai gražią vietą; jam labai patiko toji vieta, jis ten įkurdino savo sūnų“, 
„kunigaikštis Gediminas...rado girioje gražų kalną, apsuptą ąžuolynų 
ir lygumų; jam didžiai patiko, jis apsigyveno tenai, įkūrė miestą ir davė 
jam Trakų vardą“; „...ir randa ties Vilnios upe gražų kalną..“** Taigi tė- 
vynės kaip namų suvokimas poemoje kuriamas savitai primenant ir šį 
pirminį įsikūrimo impulsą: kur gražu, ten galima gyventi. 

Poemoje išryškėja du svarbiausi Lietuvos krašto geografiniai-sim- 
boliniai centrai - Birutės kalnas Baltijos pajūryje ir Vilnius bei Trakai. 
Kaip yra pastebėjusi Viktorija Daujotytė, vėlesnėje Maironio lyrikoje 
(„Nuo Birutės kalno“, „Vilnius“) šie geografiniai centrai tampa svar- 
biais poetinio pasaulėvaizdžio orientyrais: Birutės kalnas „yra mitinio 
šventumo vieta‘, o „Gedimino kalnas įprasmina istorinį šventumą, is- 
torijos jauseną *. Poemoje į kelionės dabartį - judant nuo vieno cent- 
ro į kitą - įtraukiamas praeities planas; keliaujant po Lietuvos kraštą 
keliaujama ir laiku, apimančiu mitinę tautos priešistorę, religinio ir 
politinio gyvenimo įvykius. Poemos subjektas, keliaudamas iš Palan- 
gos į Trakus, išgyvena istorinį laiką nuo pirmųjų sentėvių, atsikėlusių 
į kraštą Baltijos pajūryje, iki Liublino unijos ir Abiejų Tautų Respubli- 
kos padalijimo; nuo senosios tikybos laikų iki krikšto, nuo Mindaugo 
iki Vytauto. Tačiau išgyvena tą laiką kaip prasišviečiantį pro dabarties 
žmonių gyvenimo būdą, išvaizdą, papročius, artimiausią jų gyvenimo 
aplinką. Istorinė atmintis - praeities įvykiai, jų dalyviai ir siužetai, 
„susigėrę“ į dabarties gyvenimo aplinką ir stilių - tampa tąja „kultūri- 
ne prieiga“ prie geografinių vardų, kuriančia tėvynės kaip namų pojū- 
tį, svarbų tautinės tapatybės formavimuisi. 

Tokiu būdu - kuriant savitą mentalinj palimpsestą - poetinę iš- 
raišką „Lietuvoje“ įgijo ir tęstinė, nekonfliktiška lietuvių kilmės pasa- 


12 Lietuvos metraštis: Bychovco kronika, vertė Rimantas Jasas, Vilnius: Vaga, 


1971, P. 44, 71. 
13 Viktorija Daujotytė, op. cit., p. 100. 

kojimo versija, pateikta Apsakymuose. Būsimasis Maironis poemoje 
panaudojo tris mitologinius siužetus ~ legendą apie Jurate, Šventara- 
gio ir Vilniaus įkūrimo mitą, paminėjo ir Palemoną. Svarbu, kad visi 
šie trys siužetai yra susieti su kraštovaizdžiu ir kūrinyje panaudojami 
motyvuoti skirtingoms lietuvių istorijos, kultūros virsmo situacijoms, 
įtrauktoms į kelionės dabartį, veikiančioms pasakotojo žvilgsnį į pa- 
saulį. Legenda apie Jūratę įprasmina religinį virsmą, perėjimą iš seno- 
sios religijos į krikščionybę, Šventaragio siužetas liudija mito virsmą 
istorija, atminties formų kaitą, susijusią su Lietuvos valstybingumu, 
Vilniumi - absoliučiu jo centru. Palemono legenda apibendrina kul- 
tūrinių, ekonominių, karinių ir religinių ryšių su Vakarais, jų poveikio 
lietuvių kultūrai temą. Tad paveldėti, archajiški tapatybės elementai 
įrašomi į aktualią dabarties patirtį, jie išryškina tapatybės atvirumo 
principą, jos gebėjimą įimti, suderinti kintančią laike patirtį. 
Raiškiausiai tai atsiskleidžia poemos pradžioje, Birutės kalno ir 
Jūratės legendos epizode. Tarsi čiuopdamas būsimo eilėraščio „Nuo 
Birutės kalno“ simbolinį branduolį, autorius pasakotoją sustabdo ties 
šia reikšminga istorine vieta jūros peizažo refleksijai. Ji susiklosto į 
keliasluoksnį kraštovaizdžio pamatymą: individualistiniu žvilgsniu, 
šiuolaikinio subjekto akimis ir istoriniu žvilgsniu - bandant jsivaiz- 
duoti, kaip tą patį vaizdą matė „sentėviai“ Į jūrą besileidžiančios 
saulės grožis leidžia subjektui-poetui aptikti savo vidinę gelmę, jos 
atitikmenį su jūra („Nuo Birutės kalno“ prasminė logika): „Jurios, jus 
placzios, jus begalinės! / Gilios, kaip jausmai poétos gilus“ (L 6). Ki- 
toje strofoje „sentėviai“ atrodo išgyvenę panašią patirtį, nes jų žvilgs- 
niu perteikiamas jūros peizažas įgyja emocinę „liūdno veido“ prasmę, 
nors ir išorišką: ,Sentévei musu Baltijos veido / Liudną gilybe, matyt, 
pamėgo“ (L 6). Skirtingu metu patirtas to paties peizažo grožis ski- 
riasi interpretacija - kur dabartinis poeta įžvelgia savo „gilių jausmų“ 
atitikmenį, sentėviai jūros „liūdnos gilybės“ paslaptį aiškinosi Jūratės 
legenda. Skirtingi patirties įprasminimo būdai neatskiria kartų, nes 
turi tą patį emocinės gelmės semantinį branduolį - Jūratės legenda, 
kaip paaiškina autorius išnašoje, yra legenda apie jausmų dramą (L 7). 

Legenda transformuojasi į kultūrinį gestą, išlaikantį peizažo, iš kurio 
toji legenda yra kilusi, galią kelti ir palaikyti jausmus: 


Žemaitis pirmas rumu Juratės 
Trupuczius rinko, ką juria bėrė, 
Oju gražybę puikę supratęs, 


Jūs mylimajai ant kaklo véré. (L 7) 


Panašiai jūros kraštovaizdis nekonfliktiškai tarpininkauja ir skir- 
tingiems religiniams įsitikinimams. Jis gali būti pamatytas kaip Die- 
vo, pasaulio sutvėrėjo, galybės žymė: „Kas jas [jūrias) iszvydo, akis 
atvėręs, / Pažino Dievą naujame Ryme“ (L 7). Taigi „sentėviai“, tikėję 
Perkūnu, baudusiu Jūratę, tiesiog atvėrė akis ir tame pačiame kraš- 
tovaizdyje išskaitė kitas reikšmes. Naujai pamatytas kraštovaizdis 
neištrina jame įsirašiusių ankstesnių pasakojimų, tik suteikia jiems 
kitą - negalutinio atsakymo - egzistencinj statusą. Krikščionybė su 
žmogaus sielos idėja, kildinusia moderniajam individualizmui svar- 
bią asmens vidujybės sampratą, šiuo požiūriu išbaigia „pagonybės“ 
vaizdinius. Krikščionių religijos įsigalėjimas poemoje nusakomas ap- 
glėbiančiu judesiu, implikuojančiu nekonfliktiškos tąsos, suderina- 
mumo ryšį tarp skirtingų asmens ir tautos sąmoningumo tarpsnių: 


Apėmė kryžius ir musu žemę, 
Rankas isztiesęs, laimina žmones, 
Ir Kalvarijoj' Lietuvis semia 


Szaltinius Dievo brangios malonės. (L 7)'04 


Matyti, jog Maironis varijuoja Mickevičiaus ir Daukanto išsakytą 
senosios lietuvių tikybos ir jos santykio su krikščionybe koncepciją, 


w4 Šiuolaikinių Maironio Raštų publikacijoje šis posmas praleistas, tolesnis 5 
strofų fragmentas greičiausiai per klaidą nukeltas į kitą poemos vietą (Mai- 
ronis, Raštai, t. 2: Poemos, parengė Irena Slavinskaitė, Vilnius: Vaga, 1988, 
p. 296; plg. L 7-8.) 

kuri meninės išraiškos lygmenyje kreipia į kraštovaizdžio kaip kultū- 
ros palimpsesto poetiką. 

Tačiau poemoje „Lietuva“ istorijos poetiškumas patiriamas ir kaip 
kalbos, kalbinės išraiškos problema. Būtent poetiniame tekste ir labiau- 
siai paaiškėja, ką reiškia, jog „kalba yra mūsų istorija“. Poemos subjekto 
kelionės po Lietuvą geografija yra labai plati: jis keliauja nuo Žemaitijos 
iki Rytų Lietuvos, Dauguva pasuka į Rygą, iš jos - į Prūsų Lietuvą, tada 
per Suvalkiją ir Dzūkiją iki Vilniaus, tuomet leidžiasi į Gudiją, istorinės 
Lietuvos žemes, į vakarus iki Bugo, paskui Nemuno vaga grįžta į etninę 
Lietuvą ir kelionę baigia Trakuose. Atrodo, kad pasirinkęs tokį kelionės 
maršrutą poetas bandė suderinti dvi XIX a. lietuviškumo ir jo geografi- 
nės teritorijos koncepcijas - istorinę Lietuvą ir etninę baltų erdvę, kurią 
Stanevičius „Šlovėje žemaičių“ įvardijo kaip „Lėtų šalis“ Kaip minėta, Ap- 
sakymuose taip pat galima matyti viena šalia kitos iškeltas ir „istorinio“, 
t. y. pilietinio, ir etninio tautiškumo sampratas. Poemos „Lietuva“ pasa- 
kotojas-keliautojas susiduria su etninėmis ir istorinėmis Lietuvos ribo- 
mis, neegzistuojančiomis dabarties valstybių žemėlapiuose, ir ko! kas tik 
ši patirtis (Karaliaučiaus, Mažosios Lietuvos epizode) skatina pasakotoją 
kritiškai apmąstyti nacionalizmo ideologijos skatinamas emocijas: 


Amžius tai kraujo ir kalavijo 
Pagimdė naują meilę tėvynės! 
Ir tů gal girties, viską žmonijoj, 


Kas daugiaus szventa buvo, pamynęs! 


O ir ta meilė - tankei atgijes 
Tikt kęsmas veido melsvai-raudono! 
Ne toji meilė, ką Jeremijas 


Verkdamas verkė augszto Syono! 


Meilė tėvynės szendien’ iszvarė 
Sutarties meilę, tautų teisybę; 
Neapkentimais kitu atdarė 


Ji duris galei ir nedorybei! (L 53-54) 

Nacionalizmas, kaip „naujoji tėvynės meilė“, nenatūralūs jausmai 
(„kęsmas veido melsvai-raudono“), pastebimas vien tada, kai šiai ideo- 
logijai pajungiama politinė galia (Rusijos, Prūsijos valstybinis nacio- 
nalizmas susikerta su tautinių mažumų interesais). Tačiau poemos 
parašymo metu poetas dar neįžvelgė šio „kęsmo veido melsvai-raudo- 
no“ grėsmės, glūdinčios skirtingose lietuviškumo, jo geografinės erd- 
vės sampratose; akivaizdu, kad jis niekaip jų nesiejo su politinėmis 
aspiracijomis, vien - kaip Apsakymuose - kultūrinio savarankiškumo 
teise: būti lygus su lygiu. Politinio tautų apsisprendimo galimybę poe- 
moje jis nusakė kaip racionaliai nepagrindžiamą į neapibrėžtą ateities 
„gadynę“ krypstančią nuojautą: 


Szirdis man sako, nors protas tyli, 
Jogei gadynė turi užstoti, 

Kad dipliomatu pasibaigs vylei 

Ir isz savuju gaus tautos sotį. (L 54) 


Poemoje aprėpiama geografinė teritorija rodo, kad modernius lie- 
tuvius Maironis savo kūrybos pradžioje bent iš dalies matė ir kaip is- 
torinės Lietuvos paveldėtojus. Tačiau paversti šiuos daugialypius - ir 
kalbiškai, ir kultūriškai - erdvėlaikius kalbine savastimi (ko reikalau- 
tų „pilna poezijos istorija“) buvo, be abejo, ne taip paprasta. Tai ypač 
matyti poemos epizoduose, susijusiuose su gudiškomis žemėmis“. 
Čia kelionės laiku ir erdve patirtis mažiausiai intersubjektyvi - lyg ir 
paminimi „broliai“, būtinybė juos „gelbėti“, tačiau jie charakterizuo- 
jami vien kaip „miegantys“; galiausiai istorinė Lietuva pasirodo kaip 


15 Galima sakyti, kad čia, panašiai kaip Apsakymų „Užbaigoje“, pradedantis 
poetas susidūrė su istorinio paveldo ir kalbos neatitikimo problema, dėl ku- 
rios labiausiai buvo kritikuojamos vadinamojo „lingvistinio nacionalizmo“ 
pažiūros, jų nenuoseklumas, kaip antai Waleriano Meysztowicziaus atsimi- 
nimuose Gawedy o czasach i ludziach (Pasakojimai apie laikus ir žmones) 
išsakytas pasipiktinimas, jog „[Ilietuviai lingvistinio tautiškumo prasme 
norėjo valdyti žemes, kurių nesiekia lietuvių kalba“ (cituojama pagal Mał- 
gorzata Litwinowicz-Droždziel, op. cit., p. 30). 

kraštas „vien atminimų“. Kitaip nei etninės Lietuvos žemėse, šie „at- 
minimai“ nesusaisto keliautojo su vietine dabarties bendruomene, ir 
tuomet kelionė po kraštą tampa kelione po buvusius namus: 


Czionai sutiksi Lietuvį jauną, 
Kursai, apeidam's sentėvių žemę, 
Griuvesius piliu aszarą plauna 


Ir įkvėpimą ant darbu semia. (L 70) 


Pasakotojas, iš istorinės Lietuvos grįžęs į Vytauto gimtinę, poemą 
baigia kalbinės negalios motyvu. Pasakotojo santykis su istorinėmis 
Lietuvos žemėmis yra rezignuojantis ir atsitraukiantis, jo vaizduotės 
ir kalbos ištekliai neatitinka Vytauto (vieno iš „Gudų valdonų“) var- 
du žymimos senosios Lietuvos politinės ekspansijos energijos — to, 
ką Mickevičius slavų literatūros kurso paskaitoje vadino „nuotykių 
trokštančiu ir savimi pasitikinčiu charakteriu“: 


Vytautą didį, Nemoną brangų, 
Szirdies ir dvasios giedocz' galybę: 
Brangų, kaip blaivų tėvynės dangų, 
Didį kaip musu tėvu didybę. 


Bėt didis vardas savo didybę 

Silpno poétos trupina lyrą, 

Ir giesmė truksta... Kad nors galybę 
Giedot’ prikeltu poéta-vyra!!... (L 84-85) 


Kalbinės išraiškos trūkumas raiškiausiai atskleidžia praeities ir da- 
barties pertrūkį. Pretenduoti į praeities paveldą kultūroje - tai per- 


imti jį kalba. Poemoje „Lietuva“ Maironis palietė tuos istorinės Lie- 
tuvos paveldo sluoksnius, su kurių tiesioginiais paveldėtojais pagal 


é Adomas Mickevičius, Laiškai, esė, proza, p. 189. 

etnolingvistinę tautos sampratą neturėta bendros kalbos. Regis, pir- 
masis stambus poetinis kūrinys pradedančiam poetui leido patirti, 
kad ne visa praeities poezija leidžiasi perimama kalbos. 


Laiko pertrūkiai ir jungtys 


Žinoma, poemos „Lietuva“ pabaigą galima laikyti vien retoriniu ges- 
tu, savotišku kuklumo topu. Tačiau atrodytų, kad ši kalbinė rezigna- 
cija buvo tvari būsena, kuriai poetas ieškojo išraiškos ir sprendimo 
vėlesnėje kūryboje. Tais pat 1891 m., kai buvo publikuoti Apsakymai, 
jau Sankt Peterburgo dvasinėje akademijoje studijuodamas Mačiulis 
spaudoje paskelbė tris eilėraščius, glaudžiai susijusius su seminarijos 
laikų kūrybine patirtimi. Tų metų pradžioje Žemaičių ir Lietuvos apž- 
valgoje pasirodė pirmąkart Maironio slapyvardžiu pasirašytas eilėraš- 
tis „Daina apie senovę“. Verta priminti jį visą: 


Neteip senovės tėvai gyveno, 
Kaip skurstame mes szendieną? 
Paklausk, jei nori, tėvuczio seno, 


Ar n'eina piktyn kasdieną. 


Netiek gal turtų tėvai turėjo, 
Neteip žemes iszbrangino, 
Bet savo krasztą daugiaus mylėjo, 


Vien's kitą broliu vadino! 


Gražei sus'ėję sentėvei musų 
Kalbėjo apie tėvynę, 

Apie senovę ir karias Prusų, 
Kad nū Kryžiokų jūs gynė. 


Linksmu tai buvo, girios galiunų, 


Kad nū medžioklių skambėjo! 


60 


Gražu, kad tėvas pražilęs sunų 


Į karią einant lydėjo! 


Bajorai musų, darbais garbingi 
Mylėjo kalbą tėvynės, 
Namie meilingi, kovoj' baisingi 


Negaudė vėjų gadynės! 


Linksmu tai buvo, nū sutartinių 
Kad girių gaudė užimas! 
Gražu, kad džiaugės, linksmų Szesztinių 


Sulaukęs musų jaunimas! 


Gražei dainūta tadą mergaiczių, 
Darželius rutų sodinta! 
Žibėta kardų tad jaunikaiczių, 


Eržilus žirgus auginta! 


Su Dievu augo tėvai ir seno, 
Vien's kitą szelpė ir gynė! 
Kitaip senovės tėvai gyveno! 


Ne ta szendieną gadynė! (ŽLA 1891, Nr. 5, p. 35) 


Maironis eilėraštyje tarsi leidžia prabilti „seniukui“ iš Apsakymų 
skyrelio „Namų gyvenimas“: vakarojant namuose „seniukai pasako- 
davo apie senovės gadynes, apie kares ir garsius vadovus“ (ALP 24). 
Apsukama laiko refleksijos perspektyva: žvelgiama ne iš dabarties į 
praeitį, kaip poemoje „Lietuva“, o protėvio žvilgsniu įvertinama ainių 
dabartis. Ši perspektyva atveria praeities ir dabarties atotrūkį, negrą- 
žinamai sunykusią praeities tikrovę. Galbūt taip pratrūko Apsaky- 
muose suvaldytas praeities apmąstymų keliamas kartėlis? O gal isto- 
rijos pažinimo sukonkretinta „Lietuvos vargo“ variacija? 

Nepasiekiama praeitis poemoje „Lietuva“ pasakotojui atvėrė kūry- 
binės galios ribas, o šiame eilėraštyje ji atveria ateities perspektyvos 

trūkumą. Senatvės didaktizmo intonacija apie praeitį kalba subjektas, 
kuris jau aktyviai nebedalyvauja dabartyje ir nemato jos perspektyvų. 
Anot Milošo, „kur nėra rytojaus, ten prasideda moralistika“*7. Ir pri- 
durtume - sentimentali idilė. Praeities vaizdas, atitrūkęs nuo ,,suge- 
dusios“ dabarties, tampa paradoksaliai neturiningas, savo idiliškumu 
sau pakankamas ir uždaras, priekaištaujantis, bet neduodantis pata- 
rimo, kurio, anot Walterio Benjamino, galėtume tikėtis iš praeities 
pasakojimo“. Vien į praeitį nukreipta „savo krašto meilė“ negali būti 
išmintinga Apsakymuose atskleista prasme. 

„Dainos apie senovę“ priekaištaujantis moralizmas ypač disonuoja su 
Maironio ankstyvosios poezijos jaunatvišku entuziazmu. Gal dėlto Mai- 
ronis daugiau nei dvidešimčiai metų paliko šį eilėraštį archyve - gerokai 
perkūręs, įdėjo tik į 1913 ir 1920 m. Pavasario balsus pavadinimu „Senuko 
daina“, o poeto eilėraščių galutiniame kanone jis žinomas kaip „Sene- 
lio skundas“. Į pirmuosius Pavasario balsus atkeliavo kur kas santūresnė 
„balto senelio“ figura sonete „Praeiga“, - ne kaip priekabiai graudenanti, 
o kaip dramatiškai nutylanti. Nepasiekiama, nes nepasakoma praeitis 
čia iškyla kaip bendra egzistencinė žmogaus laikinumo problema: 


Ant! senelis į kapą žengia, drebas ir baltas; 
Man jo gaila: daug matęs, apsakyti daug gali. (PB 1895, 32) 


Laiko praeinamybės, pasaulio nykimo suvokimas, keliantis prara- 
dimo skausmą, vėlesniuose eilėraščiuose „Trakų pilis“ ar „Mano gimti- 
nė“ tampa subjekto vidinės gelmės emocine savastimi („amžina žaiz- 
da“) - neišvengiama žmogaus savivokos istorijoje dalimi. 

Parašęs Lietuvos istoriją ir poemą Maironis su nauja kūrybine, inte- 
lektualine patirtimi grįžo prie debiutinio eilėraščio „Lietuvos vargas“. 
Beveik ištisai jį perkūręs tais pat 1891 m. paskelbė Žemaičių ir Lietuvos 


17 Czesław Miłosz, Poezijos liudijimas, vertė Brigita Speičytė ir Mindaugas 
Kvietkauskas, Vilnius: Lietuvių literatūros ir tautosakos institutas, 2010, p. 22. 

‘8 Walter Benjamin, „The Storyteller“, in: David Lodge, Nigel Wood (eds.), 
Modern Criticism and Theory: A Reader, Harlow: Longman, 2000, p. 10-29. 


62 


apžvalgoje pavadinimu „Giria ir Lietuvis“. Čia praeities atotrūkis nuo 
dabarties virsta klausimu - „Kas mums praeigą grąžintų?“ Pirmajame 
eilėraštyje laiko patirtis iškyla nekaltai kenčiančio klausimu Dievui: 


Dieve didis, Dieve brangus! 
Kūmi mes priesz tawę kalti? 
Ko dėl tamsus ant mus' dangus? 


Ko dėl puczia vėjai szalti?*99 


Tuo tarpu eilėraščio „Giria ir lietuvis“ klausimas nukrypsta nebe 
į Dievo globos prašymą, o į eilėraščio „mes“ laikyseną istorinės pa- 
tirties akivaizdoje. Pirmąjį eilėraštį Mačiulis baigė eilute, veik pažo- 
džiui pasiskolinta iš Antano Strazdo „Giesmės prieš mišią“ („Pulkim 
ant kelių“): „Turek mus po sparnu savo!“ Perrašytame variante poetas 
jau cituoja pats save: eilutė „Visur mainos rubai žemės“ yra Apsakymų 
pratarmės sakinio parafrazė („Teip tai mainosi rubai szios pasaulės 
kasdieną“; ALP 5). Eilutė „Silpnas kelias - tvirtas griuva“ leidžiasi 
gretinama su Baranausko „Kelionės Petaburkan“ revoliucingosios 
penktosios dalies finalu: „Nupuls kolnai e stenelej jsikets auksztiben / 
Wisos galibes ejs dulken, silpnumas galiben.“"? Baranausko tekste is- 
torinis teisingumas nukeltas į eschatologinę laiko pabaigą, o Maironis 
šį motyvą sieja vien su šiapusiniu istorinio laiko planu, išsako Apsaky- 
mus lydéjusj įsitikinimą apie grįžtančias istorijos pamokas: 


Visur mainos rubai žemės: 
Silpnas kelias - tvirtas griuva, 
Szvinta jau dangus aptemęs, 


Kas galingas tas jau žuva! 


"9 Auszra, 1885, Nr. 7-8, p. 195. 

"e Antanas Baranauskas, Raštai, t. 1: Poezija, parengė Regina Mikšytė, Marius 
Daškus, Vilnius: Baltos lankos, 1995, p. 219. Nėra aišku, ar Maironis tuo 
metu buvo susipažinęs su Baranausko poema; galbūt jį galėjo pasiekti šios 
dalies nuorašas. Penktoji „Kelionės Petaburkan“ dalis buvo paskelbta ŽLA 
1892, Nr. 12. 

Atsibus tėvynės sunųs, 

Didžią praeigą atminę! 

Pagimdys vargai galiunus, 

Ir uždegs ugnis krutinę. (ŽLA 1891, nr. 15, p. 117) 


Laiko pertrūkį įveikia tikėjimas, nepriklausantis racionalios argu- 
mentacijos sferai, neįrodomas, net jei remiasi analogais istorijoje. 
Būtent ne rezignacija, o tikėjimas, kylantis iš atminties - tai žmonių 
bendriją kurianti energija. Šitaip istorija, kaip asmens ir bendruome- 
nės tapatybės formavimo būdas (o populiariosios istorijos ir jai arti- 
mos poezijos pagrindinis siekis ir yra šis), neišvengiamai susiliečia su 
mito poreikiu, metafizine tikrovės reiškinių motyvacija. Jos siekiama- 
si, anot filosofo Leszeko Kotakowskio, iš žmogaus troškimo išgyventi 
patiriamą pasaulį kaip prasmingą, tikėti žmogiškųjų vertybių tvaru- 
mu, matyti pasaulį kaip tęstinį, tolydų™. Poetiška istorija, eilėrašty- 
je pasirodanti „didžios praeities“ vaizdiniu, galbūt šiandien skamba 
kaip tuščia patetika. Jos retorinis pakilumas gali būti suvokiamas ir 
kaip emocinis atsakas į aukščiau aptartą kilmės problemą, neviena- 
prasmį lietuvių tautinės bendrijos tęstinumo supratimą. Ryški, pri- 
mygtine teiginio intonacija slepia potekstinės diskusijos su „mirusios 
tautos“ samprata energiją. Praskleidus „poetiškos“, „didžios“ praeities 
motyvo kelią ankstyvojoje Maironio kūryboje, matyti, kad jis žymi 
tokį santykį su laiku, kuriame praeitis iškyla kaip egzistencinius as- 
mens savivokos poreikius atliepiantis pažadas, įveikiantis laiko praei- 
namybės keliamą rezignaciją. 

Galiausiai 1891 m. laikraštyje Varpas anonimiškai pasirodė eilė- 
raštis „Lietuvos gražybė“, sudarytas iš daugiau ar mažiau redaguotų 
poemos „Lietuva“ posmų. Kur kas glaustesnis tekstas tėvynės geogra- 
finius kontūrus nubrėžia pagrindinėmis upėmis - Dubysa, Nevėžiu, 
Nemunu. Neiškalbama praeitis nugramzdinama į upės-simbolio gel- 
me: Nemunas atsimena „Lietuvių darbus neužrašytus“*. Pagrindi- 


™ Leszek Kołakowski, Obecność mitu, Warszawa: Prószyński i S-ka, 2003, p. 14-17- 
~ „Lietuvos gražybe“, Varpas, 1891, Nr. 11, p. 162. 

nis reikšmės krūvis sutelkiamas į vieną naujai prirašytų paskutinių 
strofų, primenančių poemos „Lietuva“ invokaciją. Kiek paredaguota 
ši strofa išliko, perrašant eilėraštį 1920 m. Pavasario balsams kaip žy- 
mųjį „Lietuva brangi“. Joje iškeliamas tėvynės grožis - panašiai kaip 
kadaise „stebuklinga istorija“ - motyvuojantis prasmingą veiklą, pi- 
lietinę ir kūrybinę: 


Graži tu ėsi, mano tėvyne, 

Šalie kapuose kur gul didvyriai... 
Todėlei tavę taip tevai gynė 
Todėl poétai tavę iszgyré."3 


Lietuvos grožis nėra vien „senobinis“ kaip Baranausko Anykščių 
šilelyje ar Maironio „Dainoje apie senovę“. Tėvynės grožio čia ne- 
veikia laikas, to grožio išgyvenimas tampa tvariu saitu, jungiančiu 
tėvynę ginančiųjų ir ją giriančiųjų kartas. Eilutės „Todėlei tavę taip 
tėvai gynė / Todėl počtai tavę iszgyrė“ skamba tarsi poetinis komen- 
taras ką tik publikuotiems Apsakymams, kuriuose papasakota ir 
politinė „tėvų“, ir kultūrinė „poetų“ istorija. Tėvynės grožį giedantis 
eilėraščio subjektas, nuo gailaus klausimo „kodėl“ „Lietuvos varge“ 
perėjęs prie pozityvaus „todėl“ „Lietuvos gražybėje“, įsirašo į šią kar- 
tų grandinę, gali ją pratęsti. Šis veiksmas, manytina, ir yra Maironio 
Pavasario balsų pradžia. 

Taigi „Giria ir lietuvis“ bei „Lietuvos gražybė“ įprasmina svarbiau- 
sius Maironio ankstyvosios kūrybos - Apsakymų apie Lietuvos pra- 
eigą, poemos „Lietuva“ — atradimus: vertybinį santykį su asmens ir 
bendruomenės gyvenamu laiku bei vieta. Kuriamas Lietuvos pasau- 
lis - jo laikas ir erdvė — ankstyvuosiuose Maironio tekstuose pasirodo 
kaip estetiški, kupini prasmės ir grožio. Toks pasaulis atsiveria iš savo 
kūrybinių galimybių nuojautos. 


"3 Ibid., p. 163. 


„Kas mums praeitį grąžintų“: 
ankstyvosios kūrybos istorinė poetika 


Būsimajam Maironiui Apsakymai apie Lietuvos praeigą padėjo įvar- 
dinti ir išskleisti pasaulėžiūrinės, vertybines nuostatas, skatino su- 
kurti savąją lietuvių kilmės pasakojimo, susisiekiančio su ateitimi, 
versiją. Tačiau istorijos rašymas pradedančiam istorikui-poetui buvo 
ir stilistinės pratybos, leidusios išbandyti istorinės poetikos galimy- 
bes „grąžinti praeitį“. Apsakymuose jis ne vienu atveju rašė „gyvais 
žodžiais“, perimtais iš Simono Daukanto darbų, ypač iš „Pasakojimo 
apie veikalus lietuvių tautos senovėje“ rankraščio, kurį išstudijavo 
Žemaičių kunigų seminarijos bibliotekoje Kaune. Taigi nors saikin- 
gai, tačiau naudojosi pirmtakų išbandytomis istorinio pasakojimo 
stilistikos galimybėmis, tiesiogiai susidūrė su XIX a. literatūros bei 
istoriografijos diskursų pralaidumu vienas kitam. Vėlesnėje poezi- 
joje pasinaudojo šių stilistinių pratybų, savo pirmtakų istorikų-po- 
etų kūrybos skaitymo patirtimi. 1891 m. eilėraštyje „Giria ir lietuvis“ 
Maironio iškeltas klausimas - „Kas mums praeitį grąžintų?“ - yra 
ir klausimas apie kalbą, kuri būtų pajėgi išlaikyti praeitį dabartyje, 
taigi pagrįsti kilmės pasakojimą. 


Istorinės poetikos repertuaras 


Praeities grąžinimo klausimas kyla jos atotrūkio nuo dabarties aki- 
vaizdoje. Nutolusios, su dabartimi nesusisiekiančios praeities pojūtis 
stiprėja intensyvios gyvenimo kaitos laikotarpiais. Pagreitėjusi vie- 
šojo ar privataus gyvenimo įvykių kaita, įsibėgėjančios laiko tėkmės 
pojūtis sureliatyvina atmintį - net ir neseni nutikimai ima stokoti 
tikrumo, staiga atitolsta, laiko patyrimas praranda vientisos tėkmės 

kokybę, o asmens vieta toje tėkmėje darosi problemiška. Praeitis tuo- 
met reikalauja specialaus atminties darbo, kryptingų jos įvardijimo, 
aiškinimosi pastangų - sudabartinimo. 

Praeities ir dabarties pertrūkio, nuoseklios, tęstinės laiko tėkmės 
praradimo pojūtis apskritai yra bendras mentalinis XVIII a. pab.- 
XIX a. modernizacijos proceso reiškinys, įvardinamas kaip „atminties 
krizė“. Su ja siejama ir „ilgajam XIX amžiui“ būdinga „praeities obse- 
sija“, pasireiškusi tikru istorinės literatūros plačiąja prasme (grožinės, 
mokslinės, dokumentinės) protrūkiu“. XIX a. Lietuvoje ši atminties 
krizė buvo neabejotinai susijusi su Abiejų Tautų Respublikos žlugi- 
mu XVIII a. pabaigoje, ją stiprino tragiška XIX a. sukilimų patirtis, 
socialinės sanklodos kaita, techninės naujovės. Iš Gudijos kilęs poe- 
tas Juozapas Moreliovskis (Jozef Morelowski, 1777-1845) 1795-aisiais, 
galutinio Respublikos padalijimo metais, parašytame cikle „Raudos“ 
(„Treny“) valstybės praradimą nusakė kaip susvetimėjimą su ankstes- 
niais istoriniais herojais ~ jie staiga tampa tolimi, nebe savi, kartu su- 
trinka asmens bendruomeninio tapatumo pojūtis: 


Dzieje polskie! uczonych praco mężów droga! 
Mila ma wprzód zabawo, dziś meczarnio sroga! 
Mame kiedy žatosną do was ściągnąć rękę, 
Gdy tam na każdéj karcie znajdę nową mękę? 


[...] 


“ Šią apibrėžtį siūlo Richardas Terdimanas, teigdamas, jog „Europoje, ir ypač 


Prancūzijoje porevoliuciniu 1789-1815 m. laikotarpiu, santykio su praeitimi 
netikrumas tapo ypač intensyvus. Tuo metu žmonės patyrė, kad jų kultūra 
nėra saugiai įsipynusi į savo praeitį, kad ryšys su jų pačių paveldu yra suar- 
dytas. Šį pojūtį, kad sava praeitis kažkokiu būdu prasilenkia su atmintimi, 
kad atsiminimas nebepajėgia sujungti į visumą sąmonės, norėčiau pavadin- 
ti „atminties krize“ Atminties krizės situacijoje pats laiko ir subjekto sary- 
šingumas atrodo prarastas“ (Richard Terdiman, Present Past: Modernity 
and the Memory Crisis, Ithaca and London: Cornell University Press, 1993, 
P. 3-4). 

8 Ibid., p. 5. 

Nie twoi są rycerze Czarniecki, Żółkiewski. 

Polak jest dziś niepolski, Litwin nielitewski. 
Miasto Lecha za przodka dziś Ruryka dostał, 
Suworow twym Żółkiewskim i Czarnieckim został. 


n6 


„Tren IV. Do dziejów polskich‘ 


[Lenkijos istorija! brangus mokytų vyrų darbas! / Buvai pirma malonus 
užsiėmimas, šiandien - žiauri kankynė! / Argi dar kada ištiesiu į tave liūd- 
na ranką, / Jei kiekvienam puslapy randu vis naują skausmą? // [...] Ne 
tavo riteriai Čarneckis, Zulkevskis, / Lenkas nūnai be lenkiškumo, lietu- 
vis - be lietuviškumo. / Lecho miestas protėviu nūn Riuriką gavo, / Suvo- 


rovas tavo Čarneckiu ir Žulkevskiu tapo“ - „IV rauda. Lenkijos istorijai“| 


Savu ruožtu romantizmo epochoje stiprėjanti asmens individua- 


listinė sąmonė panašių pertrūkių patirtį atveria ir biografijoje, kaip 


an 


tai Liudviko Adomo Jucevičiaus Žemaičių žemės atsiminimuose 


(Wspomnienia Žmudzi, 1842), kur pasakotojas, grįžęs į vaikystės vie- 


tas, susiduria su savos praeities pėdsakais, tačiau jie pažadina vien 


nuostabą dėl pačios atminties netikrumo, jos efemerijos: 

Praeitis mums atrodo it platus geografijos žemėlapis, kurio linijos vi- 
saip eina ir kryžiuojasi. Kai kurios iš jų ryškiai nubrėžtos, o kai kurios 
tik vos vos pažymėtos brėžtuvu, toliau vis labiau nusitrina ir nyksta; 0 
kas išlieka, tai panašu į labirintą, kuriame keliauninko akis neįsten- 
gia įsidėmėti tikrojo kelio. [...] Kiek džiaugsmų, nusiminimy, pavojų 
praėjo, nepalikę nė mažiausio pėdsako - tarsi jų nė būti nebūta! Visi 
sąjūdžiai dingo be ženklo, nelyginant toji margaspalvė vaivorykštė, kur 


vakar žavėjo mūsų akis.”” 


"6 Wiersze Józefa Morelowskiego, opracowata Elžbieta Aleksandrowska, Wroc- 
law, Warszawa, Kraków, Gdansk, Łódź: Wydawnictwo Polskiej Akademii 
Nauk, 1983, p. 35-36. 

“7 Liudvikas Adomas Jucevičius, Raštai, parengė Meilė Lukšienė, Zenonas 
Slaviūnas, vertė Dominykas Urbas, Vilnius: Valstybinė grožinės literatūros 
leidykla, 1959, p. 370-371. 


Jucevičiaus Atsiminimai - kaip ir gausybė XIX a. vidurio kraštoty- 
rinės memuaristikos, kelionių vadovų, - parašyti jungiant ir krašto, ir 
asmeninę praeitį su dabartimi, ieškant „tikrojo kelio“ - laiko vientisu- 
mo, darnos, o drauge ir savo paties realumo pojūčio. 

Praeities tikrumo, jos įtraukimo į dabarties gyvenimą poreikis kūrė 
ir minėtos populiariosios istorijos nišą. Pasakojimas (plačiąja pras- 
me, nebūtinai prozinis) apie praeitį - visų pirma bendruomenine - 
ne tik turėjo pasiekti platųjį adresatą, bet ir įtikinti bendros praeities 
tikrumu bei aktualia prasme, t. y. išlaikyti tradicinį naratyvinį žino- 
jimą, linkusj transformuotis „į elgsenos, gyvensenos ir mąstysenos 
pagrindimą’. Jonas Mačiulis, kūrybos pradžioje įnikęs į savo pirmta- 
kų poetų-istorikų kūrybą, susidūrė su jau išbandytomis praeities su- 
dabartinimo galimybėmis, būdais semtis iš istorijos „įkvėpimo“, anot 
Apsakymų „Pratarmės“. 

XIX a. sudabartinti praeitį, o kartu ir populiarinti istoriją dažnai 
reiškė padaryti ją matomą - panaudojant tiek tradicinį vaizduojamąjį 
meną (tapybą, grafiką) ir teatrą, tiek naujas vizualinės reprezentaci- 
jos formas (pvz., Prancūzijoje XVIII a. pab.-XIX a. pr. išpopuliarėjo 
istorinės panoramos, dioramos, fantasmagorijų seansai, vaško figūrų 
muziejus), pagaliau - pasitelkiant aprašomąją, ekfrastinę literatūrinę 
kalbą. Iš tradicinės Horacijaus poetikos nuostatos - ut pictura poesis 
(poezija kaip paveikslas) - formavosi istorinės literatūros mimezės 
formos, laikomos realizmo poetikos ištakomis"?. 

Pasakojimai apie praeitį XIX a. įgauna ryškų vizualinį pobūdį - jie su- 
sitelkia ties istorijos daiktiškuoju paviršiumi, detalizuota, materialiąja 
jos specifika. Istoriografijos ir literatūros diskursuose, taip pat kaip ir 
vizualinése medijose, dėmesys telkiamas į „lokalųjį koloritą“, kurį at- 
skleidžia istoriškai specifiški paviršiai - žmonių išvaizda, apranga, ar- 
chitektūra, kraštovaizdis"“. Tokia romantinė istorijos sudabartinimo 


"Š Jurga Jonutytė, op. cit., p. 123. 

* Maurice Samuels, The Spectacular Past: Popular History and the Novel in 
Nineteenth-Century France, Ithaca and London: Cornell University Press, 
2004, p. 1-62, 164-165. 

e Ibid., p. 173. 

konvencija paaiškina, pavyzdžiui, fantastiškai detalius senovės baltų 
žynių aprangos aprašus, pasirodančius istorijos darbuose,“' ar porei- 
kį istoriografijos veikale pastebėti, kad Pilėnų valdovas Margiris buvo 
„stebėtinai vyriškas ir gražus“**. Siekis sudabartinti praeitį matomais 
pavidalais remiasi atminties proceso specifika, - būtent tuo, jog at- 
mintis sunkiai atsiejama nuo vaizduotės, atminties ir vaizduotės aktai 
turi vizualinį - ikoninj pradą. Atsiminti - tai dažnai (nors ne visada) 
„pamatyti iš naujo“, vizualiai prisitraukti nesančią tikrovę». Šiuo po- 
žiūriu atminties procesas turi analogijų su mimeze, naudojasi sim- 
bolio ir metaforos ikoniškumu. Romantizmo epochoje atminties ir 
vaizduotės galios istoriniame diskurse ypač suartėja. 

Aprašomosios poetikos galimybės buvo plačiai pasitelkiamos 
XIX a. literatūros kūriniuose, sukurtuose pagal istoriografijos siuže- 
tus, visų pirma vadinamosiose istorinėse giesmėse, kurių žanras ypač 
išpopuliarėjo Lietuvoje amžiaus pradžioje kartu su minėtu Julijono 
Ursino Niemcevičiaus Istorinių giesmių ciklų. Apie 1824-uosius - t. y. 
tuo metu, kai Dionizas Poška savo studijoje įvardijo populiarios, dai- 
nuotinės Lietuvos istorijos poreikį“, Silvestras Valiūnas sukūrė vieną 
plačiausiai XIX a. giedotų dainų - „Biruta“ Eilėraštis, perteikiantis 
istoriografijos veikaluose iš metraščių perimtą ir greičiausiai žodinė- 
ję tradicijoje pažįstamą kunigaikščio Kęstučio ir Birutės susitikimo 


„Atlikdamas apeigas [vyriausiasis žynys] ant galvos užsidėdavo cukraus 
galvos pavidalo mitrą, išpuoštą kaspinais, grandinėlėmis, karoliukais, 
brangakmeniais. Per dešinį petį persijuosdavo juosta arba diržu, išrašytu 
mitologiniais žodžiais ir Perkūno ženklais“ (Teodoras Narbutas, Lietuvių 
tautos istorija, t. 1, p. 289). 
22 Teodoras Narbutas, Lietuvių tautos istorija, vertė Irena Katilienė ir Ona 
Slavėnaitė, t. 4, Vilnius: Mintis, 1997, p. 469. 
3 Paul Ricoeur, Pamięć, historia, zapomnienie [La mémoire, l’histoire, Voubli], 
przełożył Janusz Margański, Kraków: Universitas, 2007, p. 75. 
“4 Kiek pataisytas eilėraščio variantas „Dūmojimas seno žemaičio ant kalno 
Birutos“, kurį Poška nusirašė į „Bitelę Baublyje“, datuojamas 1824 m.; jam 
Poška davė paantraštę „Daina istorinė“. „Biruta“ buvo publikuotaVaršuvos 
periodiniame leidinyje Kolumb: pamiętnik opisom podróży lądowych i 
morskich, najnowszych odkryć geograficznych, wiadomościom statystycZ- 
nym oraz z temi w styczności zostającym, poświęcony, 1828, t. 1, p. 200-202. 

siužetą, išsiskiria vaizdinėmis detalėmis. Valiūnas sukūrė kunigaikš- 
čių poros poetinius portretus ir po atskirą strofą skyrė pavaizduoti Bi- 
rutės ir Kęstučio drabužiams: 


Su savo darbo marškiniais dėvėjo, 
Trumpą rainuotą sijoną turėjo, 

Ant geltų kasų - rūtų vainikelj, 

Ant balto kaklo - gintaro šniūrelį. 
[...] 

Ant širvo žirgo, po meškos kalpoku, 
Su šviesiu ginklu, su rago saidoku, 
Auksines kilpas su pentinais spardė, 


O žirgs padkavoms šilo žemę ardė. 15 


Istorijos populiarizacija skatina kurti tautines emblemas: čia susi- 
duriame su pirmąkart kultūroje pasirodžiusiu lietuvių tautinio kos- 
tiumo provaizdžiu, kuris nedaug prasilenkia su vėliau įsigalėjusiu 
tautinės aprangos modeliu, ypač moters išvaizdos atveju - geltonos 
kasos, rūtų vainikas, namų darbo drabužiai, gintaro karoliai. Tad ir 
Maironis, savo eilėraštyje „Daina“ („Už Raseinių ant Dubysos“) kur- 
damas „Birutos“ giedotojų merginų portretą, leido joms šiek tiek su- 
panašėti su apdainuojama pramote: „Blaivios akys, gelsvos kasos, / 
Szirdys oi neszaltos“ (PB 1895, 27). 1920 m. Pavasario balsų leidime 
„Dainos“ tekstas papuoštas Maironio pažįstamų „sesučių“ pasida- 
binusiy tautiniais drabužiais, fotografija (PB 1920, 70). Vyro - kario 
atributus, taip išryškintus Valiūno eilėraštyje, lietuvių tautinėje emb- 
lemikoje ilgainiui pakeitė žemdirbio drabužiai. 


“5 Silvestras Valiūnas, Ant marių krašto, parengė Regina Mikšytė, Vilnius: 
Vaga, 1976, p. 31-32. Pirmosios publikacijos tekste: „Su sawa darba mar- 
szkineys diewieie / Trumpa raynota Syiona turieie / Ant gialtu kasu ruta 
waynikieli / Ant batta kakta gintara sznureli. // [...] Ant szyrwa žyrga po 
meszkos kalpoku / Su szwiesu ginklu su raga saydoku / Auksynas kilpas 
su pyntynays sparde / O zyrgs padkawoms szyrwa žeme arde“ 

Drabužių vaizdavimas laike nutolusiam įvykiui suteikia kasdieniš- 


ko kolorito ir apčiuopiamo daiktiškumo, tokiu būdu jį priartina prie 


dabarties skaitytojo ar giedotojo vaizduotės. Detalizuotas vaizdas turi 


galimybių tapti ir apibendrinančiu embleminiu ženklu. Tokie ženklai 


būtini kaip tautinę tapatybę sutelkiantys ir organizuojantys vaizdiniai. 


Savo ruožtu istorijos daiktiškumo, materialumo poreikis atliepia „se- 


nienų“ ieškojimo ir kaupimo muziejinį bumą XIX a., kurio pradininku 


lietuvių kultūroje tapo taip pat Poška - įrengęs savo originalųjį Baublį. 


Istorijos daiktiškumas eilėraštyje paaiškina ir kitą žingsnį: praeities 


vaizdas yra susiejamas su konkrečia geografine vietove, dabartyje eg- 


zistuojančiu kraštovaizdžiu, atpažįstamomis jo detalėmis: 


Ant krašto marės, Palangos miestelėj, 
Kurį išplėšė mūsų neprieteliai, 
Yr didis kalnas, Biruta vadintas, 


Žalioms pušelėms viršuj apsvadintas.'** 


Istorinį siužetą įrašius į konkretų peizažą, praeities įvykiui suteikia- 


mas dabarties fonas“. Praeities pasakojimų topografinis įvietinimas, 

Silvestras Valiūnas, op. cit., p. 31. Pirmojoje publikacijoje: „Ant kraszta ma- 
res Patongos miesteley / Kuri iszplesze musu neprieteley / Ir didis kalnas 
Biruta wadintas / Zaloms puszeloms wirszuy apswadintas“ 

Įdomu paminėti ir tokius atvejus, kai poetinė kūryba istoriografijos siu- 
žetais skatino aistringai ieškoti įvykio „scenos“ ar atvirkščiai - pažintis 

su istorinio įvykio scena prašėsi poetinio įprasminimo. Štai Poška parašė 
istorinę giesmę „Gerardas Ruda“ pagal Motiejaus Strijkovskio, Adomo Na- 
ruševičiaus istorijose perteiktą įvykį iš XIV a. kovų su kryžiuočiais meto: 
žemaičiai ties Medininkais pasiekė triuškinančią pergalę („wiens [t. y. nei 
viens] Križoks negrinszt numon, kursay zine dūtum“ , kaip rašoma eilėraš- 
tyje), pasinaudoję tik jiems žinoma brasta ir įvilioję sunkiasvorius kryžiuo- 
čius „tarp pelkiu bedugniu“ (Dionizas Poška, op. cit., p. 32). Autorius buvo 
tikras, kad surado to įvykio vietą - ties Sietuvos upe, jungiančia pelkėtus 
Lūksto ir Paršo ežerus, ją apžiūrėjo ir išbandė, tad pagal jos topografiją 
manėsi galįs detalizuoti mūšio aplinkybes. Savo atradimus aprašė Kaimiečio 
artojo mgstymy spaudinyje: „Iš šalies žmogui žvelgiant atrodo, kad neat- 
sirastų tokio drąsuolio, kuris išdrįstų tą upelę raitas ar vežimu pervažiuoti, 


plačiai eksploatuotas XIX a. literatūroje, neatsiejamas ir nuo šiame 
amžiuje išpopuliarėjusios vietinio turizmo praktikos. Ypač roman- 
tizmo literatūra tokiais atvejais ugdė Mačiulio poemoje „Lietuva“ 
irgi išbandytą „dvigubo žvilgsnio“ gebą — su praeities įvykiu susijusi 
vieta dabarties žmogaus žvilgsnį sulieja su praeities žmonių akiračiu. 
ke susiklosčiusio reikšmių palimpsesto „skaitymas“ veikė ir kaip sa- 
vitas komunikacijos būdas daugiakalbiame krašte“*. „Pasakojantis“ 
kraštovaizdis - savita naratyvo forma, būdinga heterogeniškai XIX a. 
Lietuvos kultūrai - esmingai veikė ir Maironio kūrybą. Prie šio klau- 
simo sustosiu atskirai, šiuokart svarbu paminėti kraštovaizdinės ir is- 
torinės poetikos sąlyčius. 

Dar vienas praeities sudabartinimo būdas XIX a. „krašto literatū- 
roje“ galėtų būti pavadintas simboline rekonstrukcija. Tai tokie praei- 
tame skyriuje paminėti atvejai, kada tai, ką „simbolis perteikia (nors 
niekaip negali pasiekti)“, leidžia suprasti kaip realiją, ir tai sėkmingai 
pavyksta”®. Yra „istorinių“ poezijos tekstų, kurių šaltiniai nepatvirtin- 
ti ir nedokumentuoti, tačiau kūriniai tokie įtikinantys, kad jų poe- 
tinės įtaigos lauke blėsta pats klausimo apie autentiką aktualumas. 


nes pelkėti jos krantai neleidžia netgi artyn prieiti. Nepaisant to, kad iš 
pirmo žvilgsnio tai atrodo žmogui neįmanoma, aš pats du kartus trikinkiu 
vežimu tą upę Sietuvą pervažiavau su išmanančiu vedliu, kadangi ten yra 
vienintelė brasta, akmenimis išgrįsta ir žvyru išpilta, bet labai nežymi, 
kadaise žmogaus rankos įtaisyta: apie tą kelvietę, arba akmeninę brasta, 
pas mus Žemaitijoje, Varnių apylinkėje, visuotinai pasakojama, ir tai labai 
panašu į tiesą, kad ji kraštiečių žemaičių buvo įtaisyta karų su kryžiuočiais 
metu“ (Ibid., p. 643; vertimas - B. S.). 

„Dvigubu žvilgsniu“ žiūrėti į peizažą, pavyzdžiui, mokė Sirokomlė savo 
kelionių apybraižoje Iškylos iš Vilniaus po Lietuvą (Wycieczki po Litwie 

w promieniach od Wilna, 1857-1860). Vienoje iškyloje, į kurią išsiruošė 
rašydamas istorinę poemą Margiris, sakosi specialiai aplankęs Punią, kad 
kraštovaizdžio kalba bent kiek atsvertų lietuvių kalbos trūkumą, būtiną 


128 


praeities pažinimui: „Juk nemokėdamas lietuvių kalbos, kaip kitaip aš pa- 
jusiu lietuvių dvasią“ (Vladislavas Sirokomlė, Iškylos iš Vilniaus po Lietuvą, 
vertė Kazimieras Umbražiūnas, Vilnius: Mintis, 1989, p. 98). 

°° Wolfgang Iser, Fiktyvumas ir įsivaizdavimas, p. 159-161. 

Jei tai ir nėra „senovės kūriniai“, jie atrodo tokie galėję būti. Ir šita 
tikimybė leidžia matyti juos ne kaip gryną fikciją, bet kaip simbolinę 
rekonstrukciją. Romantizmo epochoje meninė rekonstrukcija savo 
tiesos verte nenusileido mokslinei - dėl to poetas imdavosi istoriko, 
o istorikas - poeto plunksnos. Vienas tokių tekstų - Mickevičiaus 
Gražinos komentaruose pateiktas „senos lietuvių dainelės apie Kęs- 
tučio žirgą vertimas“. Eilėraštis ne iliustratyviai atkuria kokį nors 
siužetą ar, kaip būdinga istorinių giesmių žanrui, praeities asmenybės 
portretą su jo „žygiais“ ir etinėmis charakterio savybėmis. Sakytume, 
Mickevičius, kurdamas simbolinį senovės kario vaizdinį, atrodo paga- 
vęs ir perteikęs archajiškos lietuvių savivokos fragmentą. Kunigaikštis 
Kęstutis „pamatomas“ ne tik dabarties pašalinio stebėtojo „realisto“ 
akimis, kurios alksta praeities daiktiškumo ir materialumo. Herojus - 
net ir nepasitelkiant kraštovaizdinio fono - parodomas taip, kaip jį 
galėjo matyti jo amžininkai. Tik šiuo atveju „matyti“ reiškia ir „su- 
vokti“. Simbolinė rekonstrukcija kartu su žvilgsnio perspektyva skver- 
biasi į praeities pasaulio supratimo būdą. Tokiais atvejais išvengiama 
praeities vizualiniam realizmui (ypač didesnės apimties kūriniuose, 
pavyzdžiui, romanuose) būdingo „kostiuminio“ efekto ~ kai praeities 
pasaulis pasirodo tarsi dabartis, „perrengta“ praeities drabužiais ir 
perkelta į istoriniais rekvizitais aprūpintą sceną. 

Kęstutis eilėraštyje charakterizuojamas kariniais atributais - pa- 
brėžtinai vietinės kilmės žirgu ir kardu: 


Az Litwy rodem jest konik Kiejstuta, 
Szabla jego w Litwie kuta. 

Konik cisawy, niewielkiego wzrostu, 
Szabla okuta po prostu. 

Za cóż na widok Kiejstutowej burki 


Držą Niemce i bledną Turki? 


30 Adam Mickiewicz, Dzieła, t. 2, p. 61. Kaip ten pat pažymima leidėjų komen- 
tare, vertimo šaltinių nebuvo rasta. 

[O Kęstučio žirgelis iš Lietuvos kilęs, / Jo kardas Lietuvoj kaltas. / Skaist- 
bėris žirgelis, neaukštas, / Kardas prastai aptaisytas. / Dėl ko gi, pamatę 
Kęstučio burką, / Vokiečiai dreba ir blykšta turkai?] 


Sakytume, šis epizodas — tiesiog vizualinio realizmo fragmentas, 
artimas Valiūno sukurtam Kęstučio-kario portretui su „rago saidoku“ 
ir „šviesiu ginklu“. Tačiau šis vaizdas nėra savitikslis, tik „pamatymui“. 
Jis įkomponuotas į prasmine eilėraščio logiką - „paprasti“ lietuvių ka- 
rio atributai pasižymi nesuprantama jėga, bauginančia priešus. Toji 
jėga eilėraštyje nusakoma kaip herojui būdinga transformacijos ga- 
lia - žmogus, ginklas ir gyvūnas suauga į antgamtinį kentaurą, žmo- 
giška valia ir širdies jėga persiduoda ginklui ir žirgui: 


Bo gwalt, co ramie na ciecie wyteza, 
Przechodzi i do oreza; 
Bo serce jezdza, na wojennym btoniu, 


Po połowie bije w koniu. 


[Nes jėga, kuri ranką kirčiui įtempia, / Pereina ir į ginklą; / Nes raitelio 


širdis mūšio lauke / Perpus plaka ir žirge.] 


Toks simbolinis vaizdinys sugestijuoja, jog Kęstutis mūšio lauke 
iš žmogaus su kariniais atributais - žirgu ir kardu — pavirsta į vyti, 
„vientisą“ esybę, gal net mitinį kario provaizdį“. Čia susiduriame 
su LDK herbo simboliu, išaiškintu ne racionaliu būdu. Simbolinė 
Kęstučio-„kentauro“ figūra poetiniame tekste veikia it atminties ko- 
tidorius, grąžinantis prie herbo simbolio ištakų, prie jo galimos at- 
siradimo situacijos ir motyvacijos. Mes tarsi galime matyti atgijusią 
herbo emblemą - ir realistiškai, kaip istorinę asmenybę mūšio lauke, 


*! Kario transformacijos mūšio lauke mitologinius ir religinius aspektus ana- 
lizavo Gintaras Beresnevičius straipsnyje „Sakralinis karo matmuo“ (in: 
Kultūros istorijos tyrinėjimai, sudarė Vytautas Berenis, Vilnius: Gervelė, 
1997, t. 3, p. 12-63). Autorius, aptardamas „mūšio kitokybėje visiškai persi- 
keičiančią kario prigimtį“, pamini ir kario tapatumą su žirgu, kuris remiasi 
mitologiniu faktu - žirgo kaip karo dievo manifestacija (ibid., p. 32-33). 

ir simboliškai ~ kaip visų Lietuvos karių jėgos apibendrinimą, ir dar 
daugiau, antropologiškai - kaip senovės lietuvių pasaulio supratimo 
išraišką, archajišką karinės galios interpretaciją. Šis trečiasis, papil- 
domas, istorijos sudabartinimo lygmuo, neleidžiantis praeities pa- 
versti plokščia retrospekcija, apskritai yra labai sunkiai pasiekiamas, 
nes ieškodami prarasto laiko negalime išsisukti nuo savos dabarties. 
Paradoksaliausia, kad paskutinės eilėraščio eilutės, įtikinančios tuo, 
jog tekstas atveria reliktinį atminties turinį, yra visiškai šiuolaikiškos 
(t. y. parašymo laiko) raiškos požiūriu ir sunkiai būtų įsivaizduojamos 
„senovinės“ poetikos tekste. 

Simbolinei rekonstrukcijai iš dalies artimas kitas praeities su- 
dabartinimo būdas, žinomas iš šio istorijos - podraug ir tekstinių 
klastočių - amžiaus: archajiškos kalbos stilizacija. Ja pasinaudojo 
Mickevičius sakmėje „Živilė“ kurią, 1819 m. anonimiškai paskelbtą 
Vilniaus spaudoje, Daukantas įtraukė į pirmąjį savo istorijos veika- 
la Darbai senųjų lietuvių ir žemaičių (1822). Net jeigu, sakysime, 
Daukantas kritiškai neįvertino šaltinio ir tapo mistifikacijos auka, 
vis dėlto sakmės veikėjų tiesioginė kalba, teatrališki jų gestai ir emo- 
cinis pasakotojo santykis su vaizduojamu dalyku anaiptol neatrodo 
svetimkūniai žemaičių ir lietuvių istoriko tekste. Daukanto istorio- 
grafijos stiliui taip pat būdingas sąmoningas kalbos archaizavimas, 
kuris vertintas kaip autoriaus lingvistinių pažiūrų išraiška („sava 
lietuvių prokalbės teorija“), tačiau neatmestina prielaida, kad tai 
turėjo atlikti ir stilistinę praeities sudabartinimo funkciją. Žinoma, 
ji realiai gali veikti stilistiškai labiau išsidiferenciavusioje kalbinėje 
terpėje, kurioje išryškėjusi kalbinė norma (tik jos atžvilgiu stiliza- 
cijos yra prasmingos), o XIX a. tiesiog apsunkino skaitymą. Tačiau 
visiškai įtikinama, kad Daukantas apie senovės lietuvių ir žemaičių 
darbus bent iš dalies siekė pasakoti taip, kaip jie būtų galėję papa- 
sakoti patys. 


> Simonas Daukantas, Raštai, parengė Vytautas Merkys, Birutė Vanagienė, 
t. 1, Vilnius: Vaga, 1976, p. 252-256. 
33 Saulius Žukas, Simonas Daukantas, Vilnius: Šviesa, 1988, p. 139. 

Kalbos archaizavimas yra, sakytume, kraštutinė išraiška pastan- 
gų, kuriomis siekiama įveikti praeities nutolimo, susvetimėjimo su ja 
pojūtį. Ypač svarbus tokių pastangų tikslas - rašytinius literatūros ir 
istoriografijos tekstus suartinti su sakymo (pasakojimo balsu, giedo- 
jimo, dainavimo) situacijomis ir stilistika, kurios būdingos tradicinio 
naratyvinio žinojimo perteikimui. Tokie tekstai, kaip istorinės gies- 
mės (pvz., Jono Čečioto „Giesmelės apie senovės lietuvius“ ar Valiūno 
„Biruta“), Simono Daukanto „Darbai“, parašyti bent jau ir tam, kad 
būtų pervesti į balso registrą, būtų giedami ir pasakojami. Toks at- 
likimas sutelkia bendruomenę, kurioje pasidalijama praeities žinija 
kaip dabartyje veikiančiu paprotiniu žinojimu, įtraukiančiu „mokė- 
jimą sakyti, mokėjimą klausyti ir mokėjimą daryti““*. Neatsitiktinai 
Daukantas „Darbų“ pratarmėje paminėjo savitą adresatą - motinas, 
pabrėžtinai atribotas nuo „mokytų vyrų ir galvočių“. Čia nurodytas 
ne tiek valstiečių luomas, kiek paprotinis žinojimas, kurį perteikia 
motinos - ugdymo, bendruomenės tęsimo funkcija, įgyvendinama 
pasakojimo balsu situacijose. Į tokią situaciją įtraukiamas ir praei- 
ties pažinimas. Motinas, kaip adresatą, ar tiksliau - tarpininką bend- 
ruomenėje ~ nurodė ir Niemcevičius Istorinių giesmių pratarmėje: 
„Gali pasaulio griovėjai pražudyti tautas, atimti ir sunaikinti knygas, 
sukaupusias žmonių padermės džiaugsmų ir nuosmukių istoriją, bet 
niekuomet nepajėgs užslopinti motinų lūpose tų dainų, kurios pri- 
mena jų vaikams apie turėtą tėvynę/** 

Sakymo situacijos įtraukiamos į literatūros ir istoriografijos teks- 
tus, įvedant tiesioginio liudininko figūrą. Tiek Daukanto, tiek Teo- 
doro Narbuto veikaluose plačiai remiamasi žodine tradicija, o isto- 
rinėse poemose pasirodo pracities įvykius patyrę ir jų tikrumą liudi- 
jantys pasakotojai - kaip Mickevičiaus Gražinos „Leidėjo epiloge“ ar 


** Jean-Francois Lyotard, Postmodernus būvis: Siuolaikinj žinojimą aptariant, 
vertė Marius Daškus, Vilnius: Baltos lankos, 1993, p. 57. 

5 Simonas Daukantas, Raštai, t. 1, p. 39. 

% Reda Griškaitė, „Jonas Čečiotas (1796 -1847)“, p. 248 (žr. Julian]. Urs[yn]. 
Niemcewicz, Spiewy historyczne z muzyką i rycinami, W Warszawie: 
W drukarni N-ro 646 przy Nowolipiu, 1816, p. 7). 

Konrado Valenrodo „Vaidilos dainoje“. Populiariųjų intencijų turintį 
istorinė kūryba siekia sujungti skirtingas bendruomeninės atminties 
formas - rašytinę ir sakytinę, arba, kaip Poška yra įvardijęs ~ istori- 
ją ir „tradiciją“* (žodinius lokalių bendruomenių pasakojimus, gi- 
minės, šeimos atmintį). Atrasti „tradicijos“, su jai būdingu vientisu 
akiračiu“*, ir istorijos, konceptualaus konstrukto, jungtis ~ svarbus 
darbas atminties krizės situacijose, kuriose dažnai atitrūksta tai, kas 
atsimenama iš patirties ir artimųjų pasakojimų, nuo to, kas sužinoma 
iš knygų. Šios jungtys padeda palaikyti ir atkurti tokiose situacijose 
visuomenės sveikatai būtiną pasitikėjimą kito žodžiu, kuris yra socia- 
linių ryšių pagrindas™. 

Aiškinantis, kaip sakytinis pasakojimas leidžia sukurti vientisą pra- 
eities patyrimą ir įpinti praeities laiką į dabarties pasaulį, itin raiškus 
yra gamtininko, profesoriaus Tado Ivanausko (1882-1970) liudijimas. 
Jo vaikystėje, XIX a. paskutiniaisiais dešimtmečiais - maždaug tuo 
metu, kai buvo parašyti Mačiulio Apsakymai - moterų pasakojamos 
istorijos tradicija tebegyvavo gimtajame dvare Gudijoje, Lydos apy- 
linkėse, kur buvo kalbama lenkiškai ir gudiškai. Toks pasakojimas 
sujungdavo bendrąjį, abstraktųjį valstybinj-politinj praeities lygme- 
nį su lokalia istorija ir kasdiene patirtimi, su asmeniškai pažįstama 
gyvenamosios vietos topografija ir žodine tradicija. Šiuo atveju kaip 
tarpininkė pasirodo XIX a. viduryje folkloriniais motyvais parašyta 
Vladislovo Sirokomlės „lietuvių dainelė“ „Varnas“ („Kruk. Piosnka li- 
tewska“), kuri dainuojama (be poeto vardo) atsiminimų autoriui vai- 
kystėje darydavusi didžiulį įspūdį: 


Mano tetulė dažnai mums pasakodavo apie istorinę praeitį, šios dainos 
[„Varnas“ - B. S.] proga irgi buvo atskleistas tolimos senovės puslapis. 
Mat šis kraštas, kur gyvename, vadinasi Lietuva, jos gyventojai lietu- 
viai. Krašto valdovai, kunigaikščiai, buvo sukūrę stiprią valstybę, turėjo 


didelę kariuomenę, užpuldavo kryžiuočius, lenkus, gudus. Visas mūsų 
37 Dionizas Poška, op. cit. 


58 Jean-François Lyotard, op. cit., p. 54. 
39 Paul Ricoeur, Pamięć, historia, zapomnienie, p. 218. 

kraštas buvo apėjęs tamsiais miškais, ir neperbrendami raistai skyrė Lie- 
tuvą nuo kaimynų, bet lietuviai žinojo miško kelius, takus tarp raistų. 
Jų arkliai buvo nedideli, užaugę miškuose, ir drąsiai vaikščiojo net po 
klampynes. Jodami į karą, lietuviai trimituodavo ilgais iš tošies pada- 
rytais trimitais, ir jų garsas aidėjo per miškus ir pelkes. (Tokį trimitą aš 
mačiau pas skerdžių, kuris ganydavo bandas Lebiodkos apylinkėse. Ypač 
rudenį jo garsai būdavo dažnai girdimi.) Vieną sykį lietuvių kariuome- 
nė smarkiai sumušusi totorius. Lietuvių valdovas Švitrigaila vijosi juos 
ir pasivijo netoli Lebiodkos, štai toje pusėje, kur vakare būna raudonas 
dangus. Ten yra Šeibakpolės kaimas, kur Švitrigaila ir pasivijo totorių 
vadą Šeibanį, bet jis paspruko, ir antrą sykį lietuvių kariai jį užklupo 
truputį toliau, prie to paties Lebiodkos upelio. Ten jis ir buvo užmuš- 
tas, ten padėjo galvas jo kariuomenės likučiai. Aš buvau toje vietoje. Ten 
stūkso piliakalnis, o vieta pavadinta Kurhany [Pilkapiai]. Ten vieną sykį 
mūsų kaimynas kasė duobę ir iškasė kardą ir senobinės „kolčugos“ - 
grandžiuotų marškinių liekanas. 

Tenai juodasis kranklys ir galėjo rasti nukirstą baltą ranką su aukso 


žiedu, nes toje pusėje viskas atrodo nepaprasta.49 


Tikriausiai neatsitiktinis dalykas, kad „tetulės“ pasakojama istorija 
akivaizdžiai rezonuoja, pavyzdžiui, su Daukanto Būdo senovės lietu- 
vių - kalnėnų ir žemaičių vaizdiniais, su jo istorinio naratyvo stilisti- 
ka“. Tačiau svarbiausia šiame liudijime yra pati pasakojimo situacija, 
aplinka, į kurią įsipina praeities realijos ir siužetai; ji akivaizdžiai at- 
skleidžia, kokiu būdu pasakojimo „referentas yra iš to paties laiko, 

Tadas Ivanauskas, Aš apsisprendžiu, Vilnius: Vyturys, 1994, p. 19. 
Ivanauskas kitoje atsiminimų vietoje mini, kad jo tetulė Korbutienė perpa- 
sakodavo siužetus iš „T. Narbuto „Lietuvos istorijos“ arba skaitydavo Micke- 
vičiaus ar Kondratovičiaus [Sirokomlės - B. S.] poeziją“ (ibid.,p. 76). Taigi 
panašiai kaip ir Daukanto veikalai, „literatūriška“ Narbuto istorija, tyrinėto- 
jų vadinama „epopėjine“ (Vytautas Berenis, „Teodoras Narbutas ir jo ,Lietu- 
vių tautos istorija“, in: Teodoras Narbutas, Lietuvių tautos istorija, t.1, p. 5), 
buvo kaip tik tokių sakytinių istorijos pasakojimų šaltinis. Kaip minėta, į 
analogišką rašytinės ir sakytinės istorijos sambūvį apeliavo Daukantas savo 
„Darbų“ pratarmėje. 

kuriame vyksta perpasakojimo aktas““?. Tą dabarties referentą savo 
aplinkoje pagal pasakojimo nuorodas atranda klausytojas: „tokį tri- 
mitą aš mačiau“, „štai toje pusėje“, „prie to paties Lebiodkos upelio“, 
„aš buvau toje vietoje“; o galiausiai - „tenai ir galėjo rasti“ Šis kon- 
kretus pasakojimo referentas, atrandamas artimiausioje gyvenamoje 
aplinkoje, užpildo patirtiniu turiniu pagrindinį ideologinį pasakojimo 
teiginį - „šis kraštas, kur gyvename, vadinasi Lietuva, jos gyventojai 
lietuviai“, ir paverčia jį būtent aktualia dabarties realija su neatskiria- 
mu praeities planu. Impulsą šiam glaudžiam pasakojimo „audiniui“ 
suausti duoda literatūrinė daina folkloriniais motyvais*“3, Tokio santy- 
kio su praeitimi, užtikrinančio ir asmens savivokos, tapatybės pasako- 
jimo vientisumą, siekė istorinė literatūra, vienaip ar kitaip remdamasi 
sakytinės praktikos teikiamais praeities sudabartinimo būdais. 


Pavasario balsų istorinės giesmės 


Turint minty, kokia svarbi pradedančiam poetui Jonui Mačiuliui buvo 
Lietuvos istorinė literatūra - poezija ir istoriografija - stebina tai, kad 
istorinėmis temomis, siužetais ir žanrais savo ankstyvojoje poetinėje 
kūryboje jis naudojosi gana taupiai. Pirmuosiuose Pavasario balsuose 
paskelbė du istorinės giesmės žanro eilėraščius - „Milžinų kapai“ ir 
„Senovės daina“ („Oi neverk, matušėle“; PB 1895, 11-13). Nerašė isto- 
rinių poemų ar poetinių apysakų kaip Mickevičius, Juozapas Ignotas 
Kraševskis ir Sirokomlė; joms medžiagą rinkosi „iš dabartinių laikų“ 
Atskiras atvejis Maironio kūryboje - satyrinė-didaktinė poema Ra- 
seinių Magdė (1909), kurioje perteikiama sakytinė istorija, tačiau ir ji 
įkomponuota į dabarties situaciją, raiškiai pajungta pastarosios porei- 


42 Jean-Francois Lyotard, op. cit., p. 58-59. 

“3 Galima prisiminti, kad, pavyzdžiui, Šatrijos Raganos apysakoje Sename 
dvare ši Sirokomlės daina, kurią vaikai dainuoja dvaro salone, susiejama su 
kitu „referentu“ iš artimiausios aplinkos - 1863 m. sukilimu, kuriame apy- 
sakos herojės Irutės teta Verusia prarado mylimąjį (Šatrijos Ragana, Raštai, 
t. 1: Viktutė, Vincas Stonis, Sename dvare, parengė Gediminas Mikelaitis, 
Vilnius: Margi raštai, 2006, p. 316-317.) 

kiams. Prie konkrečių istorinių siužetų Maironis grįžo kūrybos kelio 
pabaigoje (baladė „Čičinskas“ „Ant Punios kalno“, istorinės dramos). 

Iš tiesų, Maironiui pradėjus rašyti, romantinė istorinė krašto litera- 
tūra jau buvo išgyvenusi savo pakilimą su istoriniais romanais, baladžių 
bumu, istorinėmis poemomis ir tų pačių autorių rašomais istorijos vei- 
kalais, kartais - mišraus stilistinio pobūdžio, sunkiai atskiriamais nuo 
grožinės kūrybos (kaip Kraševskio Vytauto Lietuva“* ar Daukanto dar- 
bai). Tikėtina, kad didesnių istorinės tematikos poetinių žanrų Maironis 
nesiėmė, vengdamas epigonizmo. Vis dėlto dviem istorinėmis giesmė- 
mis Pavasario balsuose jis sujungė savo kūrybą su svarbiu heterogeniš- 
kos Lietuvos kultūros tapatybės tekstu - Lietuvos istorijos pasakojimu. 
Kartu šie tekstai atskleidžia savo ryšius su Apsakymais kaip su aiškina- 
muoju kontekstu ir stilistinémis pratybomis. Taip pat yra matyti, kokiu 
būdu Maironio kūryboje veikia besiformuojančio individualaus stiliaus 
„ekonomija“, ypač turint minty, kad tasai stilius kristalizavosi gyvai be- 
sikuriant bendrinei lietuvių kalbai. Šią Maironio ankstyvosios kūrybos 
savybę yra pastebėjusi Zaborskaitė, aptardama poemą „Lietuva“: 


Jis nebuvo linkęs švaistytis vienąkart surastais ir jam patikusiais vaiz- 
dais: prie jų tolydžio grįždavo, tobulindamas, šlifuodamas, kol iš vienos 
kitos sugestyvios frazės, dar tik apgraibomis nuspėjamo įvaizdžio gim- 


davo tobulas poetinis paveikslas, kartais net ištisas eilėraštis." 


Apžvelgus istorinės poetikos repertuarą, kurį Maironiui siūlė anks- 
tesne tradicija, galima atsekti jo kūrybinius pasirinkimus ir svarstyti 
Jų motyvaciją. Be abejonės, Maironis naudojosi vizualaus praeities 
sudabartinimo galimybėmis, detalės poetika - vien ko vertas šauklio 
»PO putų arklys“ eilėraštyje „Milžinų kapai“. Į „Senovės dainą“ perkėlė, 

“+ Kraševskio Litwa za Witolda. Opowiadanie historyczne (1850) - istoriogra- 
finė apysaka, kurioje imituojama senųjų kronikų kompozicija ir siužetas, 
tačiau, anot Mečislovo Jučo, autorius „griežtai laikosi istorizmo principo ir 
beveik niekur nenusižengia nei chronologijai, nei istorinei personažų elg- 
senai“ (juzefas Ignacas Kraševskis, Vytauto Lietuva. Istorinis pasakojimas, 


vertė Kazys Uscila, Vilnius: Mokslas, 1994, p. 6). 
“5 Vanda Zaborskaité, Maironis, p. 68. 

pavyzdžiui, „žibančių pulkų“ vaizdinį, išbandytą romantinėje istorio- 
grafijoje - ši vaizdinė detalė buvo tapusi, galima sakyti, Daukanto 
darbų istorinio pasakojimo bendrąja vieta““. Tačiau Maironio pasi- 
rinkimai rodo, kad jis, galimas dalykas, suvokė vizualiosios poetikos 
paradoksą, jog šis stilius praeitį gali nutolinti nuo adresato, pavers- 
damas savitiksle įdomybe ar smalsumą kurstančia egzotika, kostiu- 
mine istorija. XIX a. istorijos populiarizacijoms būdingas vizualaus 
istorinio realizmo stilius (susitelkiantis ties daiktiškais paviršiais), 
ypač veiksmingas stambiuose literatūros žanruose, tokiuose kaip is- 
torinis romanas ar poema, vis dėlto numato ir sukuria dabarties žmo- 
gaus kaip pašalinio stebėtojo, iš šalies žvelgiančio praeities vartotojo 
poziciją. Pašalinio stebėtojo žvilgsnis į egzotišką praeitį ypač ryškus 
tokiuose kūriniuose, kuriuose gausiai eksploatuojamas lietuvių mi- 
tologinis dekoras (dievybių vardai, rašomi „originalo“ kalba, detali- 
zuojamos apeigos, šventyklų išvaizda, ritualiniai drabužiai ir pan.). 
Šiais stilistiniais polinkiais pasižymi Felikso Bernatavičiaus Pajauta, 
Sirokomlės Margiris, Kraševskio Anafielas. Tokių kūrinių adresatas 
gali būti praeities realijų suintriguotas, pasmalsintas, bet nebūtinai 
įtraukiamas, paliečiamas. Praeities kaip reginio stilistika yra ir būdas 
tą praeitį pamiršti, emociškai ir vertybiškai nuo jos atsiskirti". 


46 Plg., Daukanto „Pasakojime apie veikalus lietuvių tautos senovėje“ taip 
nusakoma mūšio ties Karsakiškiu pradžia: „Vos išėję į lygius laukus išvydo 
lietuvių vėliavas ir paparčius [tokias vėliavas] blizgančius, o kariauną jų 
trakšančią jau rindose“ (Daukantas, Raštai, parengė Vytautas Merkys, Bi- 
rutė Vanagienė, t. 2, Vilnius: Vaga, 1976, p. 167). Daukantas ne kartą lygina 
lietuvių ir žemaičių kardus su žaibais, suaktualindamas ir mitologines karių 
traktuotės implikacijas (ibid., p. 164). Anot Beresnevičiaus, kariuomenės 
„Žibėjimas“ - archajiškas jos požymis, „nuo seniausių laikų išreiškiantis 
sakralųjį jos pobūdį“, kadangi „[klariuomenė yra dangiška ab origine, o 
Įklariuomenės blizgesys yra dangiško žėrėjimo ir spindesio atšvaitas, 
lygiai krentąs ir ant žemaičių „pagonių, ir ant Ordino riterių šarvuotės“ 
(Gintaras Beresnevičius, „Sakralinis karo matmuo“, p. 36-37). 

47 Beto, ilgainiui vertybinės tokio stiliaus implikacijos Lietuvos literatūroje 
pernelyg suartėjo su kolonizaciniu besiformuojančio lenkų nacionalizmo 
požiūriu į Lietuvą kaip Lenkijos civilizuotus barbariškus pakraščius. Todėl, 
pavyzdžiui, Vincas Pietaris istoriniame romane Algimantas (1904) pabrėžti- 

Tokia „istorinės neliečiamybės“ situacija Maironiui, manytina, 
buvo neaktuali, nors kai kuriomis šio stiliaus detalėmis jis naudojosi. 
Apsakymų istorinio pasakojimo orientacija į dabartį leistų tikėtis, kad 
ir poezijoje išlaikomas siekis kurti ne praeities stebėtojo, o dalyvio sa- 
vimonę. „Milžinų kapai“ ir „Senovės daina“ („Oi neverk, matušėle“) 
1895 m. Pavasario balsuose paskelbti vienas šalia kito, tad juos gali- 
ma skaityti tarsi poetinį diptiką Lietuvos praeities tema, - t. y. kaip 
sąmoningai sukurtą Lietuvos istorijos pasakojimo poetinę santrauką 
(PB 1895, 11-13). Abiejuose tekstuose istoriniai siužetai įtraukti į sa- 
kytinio pasakojimo, liudijimo situacijas. „Milžinų kapų“ paskutinėje 
eilutėje (vėlesnėse redakcijose jos nebeliko) pasiremiama tradiciniu 
pasakotojo autoritetu: „Kaip apszneka praboczius senas“, o „Senovės 
dainoje“, įrėmintoje subjekto kreipiniu į motiną, išleidžiančią sūnų į 
karą, kalbantysis pasirodo ir kaip praeities įvykių pasakotojas, atsime- 
nantysis („Vedė Vytautas ten didžiavyrių pulkus“). „Milžinų kapai“ 
pasižymi ryškesniu epiniu siužetu, jo intriga, pasiekiančia kulmina- 
ciją frazėje „Ir buvo muszis!.“ o „Senovės dainoje“ atskleidžiamas 
emocinis santykis su vaizduojama situacija, išsakomas dramatiškas 


nai vengė detaliai vaizduoti senuosius lietuvių religinius papročius ir beveik 

iki komiško kraštutinumo laikėsi daukantiškos lietuvių pirminio mono- 

teizmo, artimumo krikščionybei koncepcijos. Štai Lietuvos kunigaikštis 

Algimantas ir jo išrinktoji Danuta per sutuoktuves nė nepajunta buvę su- 

jungti krikščionišku ritualu (Vincas Pietaris, Algimantas, parengė 

Birutė Vanagienė, Vilnius: Vaga, 1989, p. 304). 
“8 Šis eilėraštis ypatingas tuo, kad jame neatskiriamai yra persidengęs dabar- 
ties ir praeities planas. Pavyzdžiui, III strofos eilutė „Ten už upių placzių 
žiba musų pulkai“ veiksmažodžio esamuoju laiku nurodo priklausanti 
sakymo dabarčiai, kaip ir subjekto kreipinys į motiną. Tačiau toliau pasako- 
jama Vytauto vedamų pulkų istorija atrodo galinti priklausyti ir dabarčiai, ir 
praeičiai, atminties planui. Panašiai dviprasmiška VI strofos žuvusiųjų lai- 
dojimo situacija: broliai, paguldomi greta anksčiau žuvusių „milžinų“, gali 
priklausyti ir Vytauto laikams, ir sakymo dabarčiai, į kurią grįžta subjektas 
paskutinėje strofoje vėl kreipdamasis į kario motiną, ir visiems būsimiems 
mūšiams dėl tėvynės. 

Ši savita laiko traktuotė raiškiai atskleidžia, kokiu mastu tradicinis ži- 

nojimas kuria jungtis tarp dabarties istorijos ir praeities atminimo, leidžia 
dabarties kariams kariauti ir praeities karus. 

jos išgyvenimas. Tad galima sakyti, kad šis poetinis diptikas įprasmi- 
na du skirtingus praeities sakytinio perteikimo būdus - epinį ir lyrinį 
(pasakojimą ir dainą). Jais atkuriamas ne tik praeities vaizdas, bet ir 
balsas. Tad praeities reikšmės kūrimo strategija šiuose eilėraščiuose 
artima anksčiau aptartam simbolinės rekonstrukcijos modeliui. 

Diptiko eilėraščiai pasižymi ir simetriškomis reikšmėmis. „Milžinų 
kapai“ įprasmina ikikrikščioniškosios Lietuvos kovų epochą, „Seno- 
vės daina“ - krikščionybės laikus. Pirmajame eilėraštyje atakuojan- 
čių lietuvių palyginimas su Perkūnu, rašomu eilėraštyje didžiąja raide 
(„Sutrinko miszkai / Lyg Perkunas augsztai“), „išlaiko mintyje“ ištisą 
ikimaironinę lietuvių archajiškosios kultūros aiškinimosi, interpre- 
tavimo tradiciją. Eilėraštyje lietuvius parodydamas kaip karių dievo 
Perkūno įsikūnijimą, Maironis potekstėje išlaiko Daukanto veikalų 
mintį, jog lietuvių karingumas, jų sukurta ir ginta valstybė - tai ne tik 
išorės veiksnių (vienų kaimynų agresijos, kitų nusilpimo) padarinys, 
bet ir savito religingumo išraiška. Tuo tarpu „Senovės dainoje“ Zuvu- 
sieji už tėvynę sulaukia krikščioniško atpildo: „Kam nusviro galva, 
Danguje angelai / Vainiką isz diemanty pina:“* 

„Milžinų kapai“ apibendrina kelis šimtmečius trukusias protėvių 
kovas su kryžiuočiais, puolusiais iš vakarų, o „Senovės dainos“ pir- 
moji redakcija Pavasario balsuose įprasmino Viduramžių Lietuvos 
ekspansijos į rytus kryptį: „Bet nei bus, nei tekės Nemone tiek van- 
dens, / Kiek kraujo gudu ten tekėjo“; „Vedė Vytautas ten didžiavyrių 
pulkus / Ir parlaužė gudo smarkybę“ Pergalingų Lietuvos kovų su 
rytų slavais atmintis ypač aktualiai skambėjo XIX a. pabaigoje-XX a. 
pradžioje Rusijos „rankos geležinės“ spaudžiamai imperijos tautinei 
mažumai. Maironio amžininkams „gudas“ turėjo ir labai konkrečią 
prasmę, išsakytą Baranausko „Kelionėje Petaburkan“: „Kad tu gude 


“9 Šio motyvo istoriją yra aptarusi Zaborskaitė; jos požiūriu, Maironis į patrio- 
tinį kontekstą perkėlė XIX a. Motiejaus Valančiaus tarp valstiečių diegtą ti- 
kybinio herojizmo nuostatą nebijoti dėl tikybos tapti „šventais kentėtojais“: 
„Tik Maironis Valančiaus skelbtą šventųjų tikėjimo kankinių garbę perkėlė 
į tėvynės gynėjų garbę“ (Vanda Zaborskaitė, Tarp istorijos ir dabarties: Lite- 
ratūra, atsiminimai, publicistika, Vilnius: Tyto alba, 2002, p. 30). 

nesužauktum,“** Iki pat 1920 m. Pavasario balsų leidimo tai buvo bene 
vienintelis Maironio tekstas istorine tema, tiesiogiai tenkinęs kom- 
pensacinės atminties poreiky™. 

Dar viena simetriška reikšmių pora susijusi su krašto literatūroje 
plačiai sutinkama poetine procedūra - istorinių siužetų topografiniu 
sukonkretinimu. „Milžinų kapuose“ minimas Kaunas, gynybinis for- 
postas: „Lietuvių pulkai / Kaip apsako sargai / Ties Kauno par Nemo- 


«ir 


ną plaukia“ „Senovės daina“ iškelia Vilnių kaip iškilmingo žuvusiųjų 
laidojimo, taigi ir sakralią, atminties vietą: 


Saulė leidos raudona ant Vilniaus kapų, 
Kad dūbę kareivei ten kasė, 

Ir paguldė daug brolių greta milžinų, 

O Vieszpats jų priglaudė dvasią. 


Abu tekstus sujungia Nemuno motyvas, kuris Maironio kūrybo- 
je pasirodo kaip „amžinas“ išsakomos ir neišsakomos praeities liu- 
dininkas. Tai minėta aptariant poemą „Lietuva“; panašus „motyvas 


5° Antanas Baranauskas, op. cit., p. 218. 

* Lietuvos viršenybės prieš „gudų žemes“ motyvas buvo įrašytas pirmojoje 
eilėraščio „Trakų pilis“ redakcijoje: „Tu Vytauto didžio galybę matei, / Kad 
klausė Jo žemės Gudų!“ (ZLA, 1892, Nr. 5, p. 35). Šis motyvas buvo pašalin- 
tas, eilėraštį pirmąkart publikuojant Pavasario balsuose 1905 m.: „Kad jojo 
tarp savo pulkų“ (PB 1905, 19). 1920 m. Pavasario balsuose „Senovės dainos“ 
„gudai“ buvo pakeisti „priešais“ (PB 1920, 36). Tik 1927 m. Maironio raštuose 
paskelbtoje redakcijoje įrašytas kryžiuočių motyvas: vietoje ankstesnės eilu- 
tės „Išvarė piktųjų galybę“ atsirado „Išvarė kryžiuočių galybę“ (MR I, 63). 

Anot Kęstučio Nastopkos, gali būti, jog taisyti eilėraštį Maironį skatino 
ir tai, kad pasikeitus politinei situacijai Nepriklausomoje Lietuvoje „gudų“ 
motyvas prarado gynybinę prasmę ir galėjo priminti moderniai Respublikai 
neaktualius imperinius senosios Lietuvos užmojus (pastaba, išsakyta LLTI 
Maironio seminare 2012-05-03). Išties, imperinės Nepriklausomos Lietuvos 
politikų pretenzijas Maironis pašiepė tame pačiame 1920 m. rinkinyje pir- 
makart paskelbtoje satyroje „Lietuva - didvyrių žemė“: „Dirbti darbą, nešti 
naštą, / Braukti prakaitą dienos, / Pasišvęst už savo kraštą, / Jei to niekas 
nežinos, - / Mums paržema, negarbinga!.. / Mums didvyriams tos tautos, / 
Kur norėtų sėst galinga / Nuo Liepojos lig Brastos“ (PB 1920, 103.) 

įrašytas ir sonete „Praeiga“: „Nemons matė Kryžokus, plieno ginklais 
apkaltus: / Apie tamsią senovės apsakytų jis szalį“ (PB 1895, 32). Ne- 
munas, dabarties kraštovaizdžio „topografinis veikėjas“, yra gyvas 
praeities liudininkas. 

Taigi Maironio eilėraščiai sukurti ne kaip konkrečių istoriografijos 
siužetų iliustracija (tai būdinga Valiūno, Poškos, Čečioto, Niemcevi- 
Čiaus istorinėms giesmėms), o kaip istorinio pasakojimo „tiršta“ san- 
trauka su pagrindiniais simboliniais akcentais. Šie tekstai kupini su 
paties autoriaus Apsakymais ir istorine krašto literatūra rezonuojan- 
čių detalių, atskleidžiančių, kokiu mastu Maironio poetiniai apiben- 
drinimai kyla iš dialogo su tradicija. Eilėraščio „Milžinų kapai“ impul- 
su laikytina Apsakymų skyrelio „Karionės“ pastaba, savaip persakyta 
iš Daukanto Budo: „Vietą, kur buvo kova, laikė garbėje ir akmenimis 
aptverdavo; dabar tas vietas žmonės paprastai vadina „milžinų ka- 
pais“ (ALP 22). Poetinio išplėtojimo, pratęsimo „prašosi“ jiems lei- 
džiasi kaip tik dar Poškos minėta „tradicija“ - žmonių pasakojimai, 
jų sakytinė atmintis. Daukantas nevartojo frazės „milžinų kapai“, 
greičiausiai tai originalus Maironio vaizdinys, turintis poetinės pras- 
mės branduolį ir vizualinj pradą. Šiuo vaizdiniu Maironis asociatyviai 
apibendrino sakytinius ir rašytinius pasakojimus, siejamus su pilia- 
kalniais ar pilkapiais kaip kraštovaizdžio atminties vietomis. Galima 
prisiminti, kad ir Ivanausko atsiminimuose apie vaikystėje girdėtą 
sakytinę istoriją taip pat yra svarbūs pilkapiai ir piliakalnis. Panašių 
epizodų galima aptikti ir istoriografijoje, kaip antai XIX a. istorijose 
minimas reikšmingas įvykis - 1235 m. kunigaikščio Rimgaudo mūšis 
su Rusios kariuomene ties Mogilna’, prie Nemuno ir Ditvos santakos 


52 „Ne vien pačius karvedžius taip didžiai garbino dėl jy narsybės ir kantrybės, 
bet dar pačias kovų vietas, ant kurių kareiviai ar kiti nabaštikai buvo palai- 
doti; kokius kapus už šventas vietas turėjo, į kurias žambį smeginti, perka- 
sų kasti ir velėnų plėšti negalėjo dėl garbės ir amžinos minavonės tų vyrų, 
kurie savo narsybe ir kantrybe likusiems vientaučiams liuosybę išvadavo, 
kurie jei nebūt ryžęsi karėj mirti, visi būt neprietelių vergais tapę“ 
(Simonas Daukantas, Raštai, t. 1, p. 607-608). 


a 


53 Mogila slavų kalbose reiškia „kapą“, „kapo kauburį“. 

Gudijoje. Kraševskis Lietuvoje pabrėžė lūžinę mūšio prie Mogilnos 
reikšmę Lietuvos istorijoje, įsirėžusią ir į žodinę tradiciją, palikusią 
pėdsaką kolektyvinėje atmintyje. Mūšio aprašymą istorikas palydėjo 
poetišku apibendrinimu: „Tasai mūšio laukas, kuriame, galima sakyti, 
Lietuva pasijuto esanti tauta, nes iš jo paskui išėjo į Rusią ~ įsidrą- 
sinusi, jau pasitikinti savimi, išbandžiusi jėgas - liaudies atmintyje 
liko pažymėta Mogilnos vardu. Po tenykščiais pilkapiais (kurhany) 
buvo pasėta didinga ateitis genties, kurios tolesnis likimas galbūt 
nuo tos vienos valandėlės priklausė“+ Galima manyti, kad eilėraštis 
„Milžinų kapai“ - panašiai kaip Ivanausko atsiminimuose Sirokomlės 
„Varnas“ - galėtų būti jvietintas bet kurioje pilkapių kraštovaizdžio 
vietoje, jei tik leistųsi detalizuojamas kuriuo nors konkrečiu siužetu 
iš lietuvių kovų su kryžiuočiais meto. 

Eilėraštyje kuriamas epinis vaizdas - tarsi sudėtinis, bet ypač glau- 
dus populiarių motyvų audinys, tiesiog gaudžiantis rezonansais. Pa- 
vyzdžiui, antros strofos palyginimas - „Nū Prusų szalies / Kaip spar- 
nai debesies / Padangeis gaisru eina dumai“ - atrodo esąs Sirokomlės 
Margirio ketvirtosios giesmės atgarsis, kur nuo Baltijos pajūrio į Lie- 
tuvą traukiantys kryžiuočiai sugretinami su juodu perkūnijos debe- 
simi, grėsmingai „išskleidusiu sparnus“ („Straszno gdy czarna chmu- 
ra swe skrzydła rozwinie“ - „Baisu, kai juodas debesis savo sparnus 
išskleidžia“). Bendras ir ginklų ruošimo motyvas („Mężowie ostrzą 
miecze i kamienie krzeszą / Na topory i młoty, na dzidy i strzały“ — 
„Vyrai galanda kalavijus ir tašo akmenis / Kirviams ir kūjams, ietims 
ir strėlėms“)5*. Sirokomlės poemoje ir Maironio eilėraštyje panaudo- 
ta istorinė realija, kuri poetiniame tekste tampa metafora: kryžiuo- 
čių kaip „svečių“, traukiančių į kryžiaus karą kaip į vaišes, motyvas. 
Kryžiuočių „svečių“ reikšmę vienu atveju taip aiškino Narbutas: „Jau 
seniai kryžiuočiai savo žemėje nebuvo turėję svečių - tuo vardu jie 


5 Jozef Ignacy Kraszewski, Litwa: Starożytne dzieje, ustawy, język, wiara, 
obyczaje, pieśni, przysłowia, podania i t. d., Warszawa: W drukarni Stanisła- 
wa Strąbskiego, 1850, t. 2, p. 39. 

5 Władysław Syrokomla, op. cit., p. 77. 

56 Ibid., p. 79-80, 85-90. 

vadindavo pasauliečius, atvykusius įžadų daryti, nuotykių panūdų- 
sius ar tuščios riterio garbės besivaikančius [...] “57 Žodis „vaišės“ isto- 
riko tekste vartojamas tiesiogine puotos po mūšio prasme: „Buvo jau 
imta svajoti apie tikrą pergalės triumfą ir tikėtasi trankiomis vaišėmis 
kampaniją baigti.“ Poezijoje šios realijos įgyja perkeltinę, beje, tra- 
dicinėje epikoje dažną karo kaip puotos reikšmę. 

Atsekus galimas Maironio eilėraščio motyvų sąsajas su Sirokom- 
lės Margiriu, atrodo reikšminga, kad, varijuodamas artimą pirmtako 
poemai vaizdiniją, Maironis vis dėlto nesiėmė tiesiogiai interpretuoti 
literatūroje Sirokomlės pradėto populiarinti Pilėnų siužeto, po Kra- 
ševskio romano Kunigas (1882) tapusio gynybinio lietuvių patriotiz- 
mo emblema. Apsakymuose pakartojęs Daukanto Pilėnų interpre- 
taciją - „panorėjo geriaus mirti..., negu pasidūti į vergybą“, pažymėjęs, 
kaip ir „Pasakojimo“ ar Lietuvių tautos istorijos autoriai, žudynių vaiz- 
do sukrėstus kryžiuočius (ALP 66), prie šio siužeto sugrįžo tik po ke- 
turių dešimtmečių, kūrybinio kelio pabaigoje - eilėraščiu „Ant Punės 
(Margio) kalno“ („Ant Punios kalno (Ties Nemunu)“). Pilėnų istorija 
čia įvardijama kaip verta pagarbos, bet ne tiesioginio sekimo „baisi“ 
„drama kruvina““. Į ją eilėraščio subjektas žvelgia iš didelės laiko 
perspektyvos, ji skatina mąstyti apie laiko praeinamybę, blėstančią 
žmonių atmintį, kuri išblukina net ir tokių dramų aistras, 

Šis epizodas, liudijantis ir tai, ką Maironis iš tradicijos vengė perim- 
ti, rodo jo saiko bei stiliaus pojūtį. Norėdamas matyti lietuvius viena iš 
visaverčių Europos tautų, Maironis nebuvo linkęs skaitytojus šiurpin- 
ti „barbariška“ jų istorijos egzotika. Todėl herojinei emblemikai, kuri 
veikia kaip dabarties siekių orientyras, rinkosi Vytautą, o ne Margirį. 
Be to, Pilėnų istorija XIX a. vidurio skaitytojams galėjo būti aktua- 
li artėjant 1863 m. sukilimui, kurio dalyvių desperatiško pasiaukoji- 
mo ryžtą šis istorinis siužetas atitiko. Išaugęs posukiliminių represijų 


57 Teodoras Narbutas, Lietuvių tautos istorija, t. 4, p. 335. 

58 Ibid., p. 106. 

5 Darius Baronas, Dangiras Mačiulis, Pilėnai ir Margiris: Istorija ir legenda, 
Vilnius: Vilniaus dailės akademijos leidykla, 2010, p. 269. 

“e Baras: Literatūros, meno mėnesinis žurnalas, Kaunas, 1925, Nr. 8, p. 7. 

atmosferoje Maironis - kaip jo amžininkai pozityvistai - kviesdamas į 
darbą ir mokslą, kategoriškai teigė ginkluotos kovos beprasmybę, pa- 
vyzdžiui, dar 1892 m. publikuotame eilėraštyje „Viltis laimingų dienų“ 
(„Šalin, dūsavimai“). Gal ir ironiška, kad beprasmiškos kovos vaizdas 
eilėraštyje kelia asociacijų su jau minėtu vienu populiariausių, daina 
tapusių Sirokomlės eilėraščių „Varnas“ (varno, iš mūšio lauko parne- 
šančio nukirstą ranką su žiedu motyvas): „Kardu ką kariauja nū kardo 
ir žuva, / Ir jūdvarnei tąso tų pakirstą kruvą!“ (ŽLA, 1892, Nr. 6, p. 44). 
Karo nešamos mirties atgrasumo reikšmė „Milžinų kapų“ paskutinėse 
strofose pasirodo nakties, bijančios dienai parodyti mūšio lauką, me- 
tafora bei bauginančių vaiduoklių motyvu. 

Praeities kovų žiaurumo Maironis nenutyli, be jo istorijos vaizdas 
būtų nepilnas, saldi idilė. Tai Maironis atskleidžia įtaigiai, bet taupiai: 
trečioje „Milžinų kapų“ strofoje pasirodo moterys „terp tyrų plačių“, 
drastiškai gretinamos su kaukiančiomis meškomis: 


Terp tyrų placzių 

Kaukia meszkos vaikų; 

Ne meszkos, tai naszlės Lietuvės: 
Gal verkia sunaus 

Ar bernužio brangaus, 


Kurs jų nebegis, gal pražuvęs. 


Šis motyvas atkeliavo iš Daukanto „Pasakojimo“ per Apsakymų 
tekstą“. Pirmosios publikacijos variantas dar atskleidžia tos kelionės 


‘© Mindaugo laikais Žemaičiai, gindamiesi „kryžokų“ pasakoja Daukantas, 
„labybą ir žmonas su vaikais išdangino į girias ir versmes ir tenai štirtuose 
žvėrių aptaškavo“. „Velydamos toj rūstoj dienoj labiau bendrautis su žvė- 
rimis, nekaip su krikščionimis vokiečiais, tose pačiose balose ir versmėse 
žmonos su kūdikiais virkinos, kuriose pirma meškos su meškūčiais“ 
(Simonas Daukantas, Raštai, t. 2, p. 244). Maironis taip persako šį epizodą: 
„Žemaiczei savo namus degino, o su daiktais, vaikais ir žmonomis kraustės 
į girias ir versmes; tosę balosę ir versmėsę žmonos su kudikeis virkinos, kur 
pirmu meszkos su meszkiukais“ (ALP 44). 

taką, kurį vėliau Maironis redaguodamas pridengė bendresne „stau- 
gimo žvėrių“ fraze. Daukanto pasakojime ši detalė liudija kryžiuočių 
civilizacinės misijos nesėkmę - atėję krikštyti lietuvių prievarta, jie 
žmones jstumia atgal iš barbariško į dar žemesnį laukinį būvį (XIX a. 
lenkiškoje Lietuvos istoriografijoje buvo daroma ši skirtis). Maironio 
eilėraštyje tokius istorinės prievartos padarinius patvirtina žvėriškais 
virtę žmonių balsai. 

Minėta „Milžinų kapų“ detalė - kryžiuočius puolančių lietuvių ka- 
riaunos gretinimas su Perkūnu ir lyginimas su namus padegančiu žai- 
bu - vėlgi atveda prie Daukanto. Panašų poetišką lietuvių raitijos paly- 
ginimą su perkūnija, kuri „vienu akies mirktelėjimu... apsiautė vokie- 
čių kariauną“ Daukantas panaudojo „Pasakojimuose“, aprašydamas 
1236 m. Rimgaudo vedamos kariuomenės mūšį su kryžiuočiais ties 
Karsakiškiu***, Kad Maironiui buvo svarbu detalizuoti senojo lietuvių 
religingumo ryšį su kariniais papročiais, rodo tai, jog jis, aprašydamas 
tą patį epizodą Apsakymuose, greičiausiai iš Narbuto istorijos'“ įtrau- 
kė Daukanto neminimą faktą, kad prieš tas kautynes lietuviai kreipėsi 
į karo dievą Kovą ir atliko kerus, lėmusius jiems sėkmę (ALP 37). 

Eilėraštyje iš vizualiosios poetikos galimybių raiškiausiai pasinau- 
dojama šviesotamsos žaisme, įgaunančia ir simbolinę reikšmę. Nuo 
pirmos strofos „tamsių miškų“ motyvo išlaikomas nakties, tamsos, 
nušviestos gaisrų ugnimi, įspūdis. Tai apskritai istorinėje literatūroje 
populiarus poetinio vaizdo kūrimo būdas - jį eksploatavo Kraševskis 
baladėje „Birutė“ Sirokomlė - poemoje Margiris. Šviesotamsa mir- 
guliuojantis praeities vaizdas kelia paslapties įspūdį, sugestijuoja tik 
iš dalies pamatomos, vos pradengiamos tikrovės prasmę. Maironio 
tekste, lyginant lietuvių kariuomenę su ugnimi, šis vizualinis efektas 
padeda sukurti ir tamsos bei šviesos jėgų susidūrimo prasmę. Panašia 
simbolinę logika (beje, pasinaudodamas ir perkūno, žaibo metafori- 
ka) Valenrodo klastą prieš kryžiuočių ordiną savo poemoje Konradas 
Valenrodas motyvavo ir Mickevičius. 


6: Simonas Daukantas, Raštai, t. 2, p. 168. 
%3 Teodoras Narbutas, Lietuvių tautos istorija, t. 4, p. 107. 


90 


Tie patys šaltiniai leidžiasi atpažįstami ir iš „Senovės dainos“ de- 
talių. Iš Daukanto istorijos per Apsakymus į eilėraštį „Senovės daina“ 
buvo perkeltas ir kario-ąžuolo palyginimas, veiksmažodis „perlauž- 
ti“ - iš tų pačių mūšių ties Mogilna ir Karsakiškiu aprašymo“. Tam 
tikru mastu Vilnius čia iškyla kaip simbolinė visos Lietuvos mogilna - 
kapavietė, kurioje, anot cituotos Kraševskio minties, „po tenykščiais 
pilkapiais buvo pasėta didinga genties ateitis“. Panaši prasminė logika 
sukurta ir 1892 m. pirmąkart publikuotame eilėraštyje „Vilnius (Nak- 
tis)“ („Vilnius (Prieš aušrą)“). 

Nemunais sruvęs priešo kraujas ir raudonos besileidžiančios saulės 
vaizdas atliepia Sirokomlės Margirio krauju paplūdusių kovų vaizdus: 
„Krwawe słońce zachodzi - świat grąžy sie w ciemnie, / Wszędzie 
krew: na niebiosach, na ziemi, na Niemnie“ („Kruvina saulė leidžias - 
grimzta pasaulis į tamsą, / Kraujas visur - danguje, ant žemės, Ne- 
mune“); „Do Niemna, do Puniaty płynie krew ruczajem“ („Į Nemuną, 
į Punelę srūva kraujas upeliu“). Tai motyvai, sustiprinantys atmin- 
ties kaip vaizdo pobūdį, lakoniškame poetiniame tekste leidžiantys 
išryškinti, išdidinti mūšio detales, kurti pakylėtumo įspūdį“. Paky- 
lėtumo emocija, kurios savo istoriniame pasakojime nuosekliai siekė 
Daukantas, kuria vertybinį santykį su perteikiamu įvykiu, praeitį at- 
skleidžia kaip kupiną poezijos ir vertą atminties bei pasididžiavimo. 

Vis dėlto „Senovės daina“ - kitaip nei „Milžinų kapai“ - pasižymi ir 
ryškesnėmis folklorinės poetikos ypatybėmis. Žuvusių už tėvynę gar- 
bės patosas išauga iš lyrinės emocijos — karinėms liaudies dainoms 


“+ Daukanto „Pasakojimas“: ,,...prasidéjo kruvina ir didžiai maringa mūša: 
ragotinės vien paškėjo lūždamos, o kardai ir kalavijai žiebavo, vyrai kaip 
ąžuolai abiem pusėm virto“; „Vokiečiai, viens už kito kliūdami, gelžyti ir 
variuoti, kniusto ir virto kaip ąžuolai po kojų pergalėtojų“ (ibid., p. 164, 167). 
Apsakymai: „Kova buvo labai smarki ir kruvina; vyrai virto kaip ąžūlai isz 
abiejų pusių“; „Vokieczei nékaip negalėjo parlaužti lietuvių rindų; jau saulė 
leidosi: Mistras matydamas, jog Lietuvei kaip ąžūlai stovi nepajudinami, 
pasiruoszė ar parlaužti Lietuvius ar gauti smertį“ (ALP 36-37). 

“5 Władysław Syrokomla, op. cit., p. 102, 131. 

16 Sublimitas - XVIII a. pabaigos preromantinėje estetikoje sureikšminta kate- 
gorija, apimanti grėsmės ir iškilnumo įspūdį keliančių reiškinių vaizdavimą. 

būdingo „moteriško“ žuvusiųjų apgailėjimo, apraudojimo situacijos, 
kurią Maironio eilėraštyje motyvuoja motinos figūra. Gamtiniai pa- 
ralelizmai, tradicinė metaforika („Už devynias marias“) organiškai įly- 
doma į tipišką istoriografiniam naratyvui mūšio siužetą. Įdomu, kad iš 
dviejų istorinių giesmių būtent lyrinio kodo tekste Maironis paminėjo 
konkrečią istorinę asmenybę - Vytautą. Herojinis istorinės atminties 
lygmuo susiejamas su liaudiškuoju emociniu. Maironio poezijoje Vy- 
tautas tautinei emblemikai yra tinkamesnis, nei, tarkime, Margiris, ir 
dėl to, kad jo vardas žymi politinius tautos siekius ir drauge tą vals- 
tybės istorijos laikotarpį, kuriame iki baudžiavos įsigalėjimo galima 
įsivaizduoti ne tik bajorus, bet ir liaudį kaip to politinio gyvenimo da- 
lyvius. Ši aplinkybė buvo ypač aktuali modernios tautinės tapatybės 
formavimui“?. XIX a. pabaigos valstiečių kilmės lietuviai savo teisę į 
istorinę praeitį, kaip savą, ir į žemę, „užsitarnautą“ ne tik darbu, bet ir 
tos žemės gynimu, galėjo grįsti visų pirma ikikrikščioniškos valstybės 
vaizdiniais. Tad Vytauto vardas iki tautinio simbolio vertės Maironio 
kūryboje pakylėjamas ne tiek iš tautinės „megalomanijos“ ir pažemini- 
mo emocijų, bet iš tuometinės visuomenės demokratizacijos procesų. 
Motyvų vertimo kelias iš krašto literatūros į Maironio poetinį dip- 
tiką Lietuvos istorijos tema atskleidžia, jog poetas siekė sukurti tam 
tikrus prototipinius poetinius pasakojimus, apibendrinčius visą kari- 
nę senosios Lietuvos istoriją, apie kurią jau buvo prirašyti ištisi tomai, 
ji gyvavo ir sakytinėje tradicijoje. Šie eilėraščiai pasirodo tarsi toji Ma- 
čiulio Apsakymų pratarmėje minėta poezija, „iškošta“ iš Lietuvos is- 
torijos, ir skirti tam, kad „pridūt|ų] daugiaus ugnies persekiojamiem- 
siems, prikeldami isz miego atszalusius ir užmigusius“ (ALP 182). 
Poetiniu požiūriu šie tekstai atsiskleidžia kaip tankus daugiakal- 
bės literatūrinės tradicijos audinys, išnarstomas tik specialiai sutelkus 
dėmesį. Maironis, kaip nė vienas jo amžininkas ir apskritai nė vienas 


“7 Dar primintina ankstesniame skyriuje aptarta būsimojo Maironio Apsa- 
kymuose išreikšta nuostata, kad Vytauto epochos, jos politinio gyvenimo 
aktualumas dabarčiai visų pirma sietas su lietuvių kultūrinio savarankišku- 
mo interesais. 

ligtolinis lietuvių poetas, gebėjo rašyti palimpsestinio pobūdžio poe- 
ziją, kurioje susijungia skirtingi paveldo klodai. Kita vertus, poetiniu 
požiūriu istorinės giesmės yra visiškai sau pakankamos, gali būti skai- 
tomos ar giedamos „be konteksto“, kadangi jos nėra sukurtos nei kaip 
tiesmukas sekimas, nei kaip sąmoningai modeliuojamas interteksti- 
nis žaidimas. Tačiau būtent todėl šie tekstai galėjo kreiptis į skirtingų 
skaitytojų patirtį ir istorinę savimonę (pvz., ir išsilavinusių skaitytojų, 
galėjusių suvokti rezonansų prasmes, ir su krašto literatūra nesusi- 
pažinusių žmonių, galėjusių pasiduoti tiesioginei teksto sugestijai). 
Maironio poetinė forma yra prisodrinta tradicijos turinio, ir tik tokia 
poezija galėjo užtikrinti modernios lietuvių lyrikos tęstinumą. 


Kalbos praeitis 


Maironis krašto literatūros kontekste išsiskiria tuo, kad savo eilėraščius 
inkrustavo nuorodomis į literatūrines dainas - Valiūno „Birutą“, Micke- 
vičiaus dainą apie Kęstučio žirgą - kaip į senovinę žodinę tradiciją. Pir- 
muosiuose Pavasario balsuose „Biruta“ minima „Dainoje“ („Už Raseinių, 
ant Dubysos“) ir eilėraštyje „Lietuvos dainos“ („Tėvynės dainos“) kartu su 
daina apie Kęstučio žirgą: „Tadą dainūta žalią rutą / Keistuczio žirgą ir Bi- 
rutą“ (PB 1895, 6). Šiuos ir vėlesnės kūrybos atvejus Daujotytė yra aptarusi 
kaip Maironio poezijai būdingą atkuriamąjį, „artimos analogijos, koncep- 
tualios aktualizacijos“ santykį su liaudies kūryba, neišlikusios herojinės, 
mitologinės epikos elementų rekonstrukciją“. Tai liudytų ir Mickevičiaus 
„Dainos“ iš Konrado Valenrodo vertimo („Vilija“) reikšmingumas Maironio 
kūryboje. Iš tiesų Pavasario balsų autorius į šiuos krašto literatūros teks- 
tus galėjo žiūrėti kaip į autorinius senosios žodinės tradicijos vertimus, 
kalbinius praeities pėdsakus. Dar prisiminus eilėraštyje „Lietuvos gra- 
žybė“ („Lietuva brangi“) inkrustuotą Strazdo giesmę „Pulkim ant kelių“, 
galima sakyti, kad šiomis nuorodomis Maironis jau ankstyvojoje poe- 
zijoje sutelkė galimą senovinės ir vėlesnės žodinės tradicijos (giesmių) 


“* Viktorija Daujotytė, op. cit., p. 96-98. 

kanoną: liaudies dainas (dainuota „žalia rūta“), neišlikusią, romantinėje 
istorinės Lietuvos literatūroje rekonstruotą herojinę ir mitologinę epiką, 
religines giesmes. Taigi Maironis nekūrė archajiškos kalbos stilizacijų, ta- 
čiau šiomis nuorodomis savo tekstuose nužymėjo kalbos senovės gelmę. 

Kaip pastebėta, pirmojoje Maironio poemoje „Lietuva“ praeities 
grąžinimo, istorinės atminties tema iškyla ir kaip kalbos problema: 
nutolusi praeitis yra kalba nepasiekiama praeitis. Praeities kalbinius 
pėdsakus sutelkiantį, rekonstruojantį vertimo darbą leido atsekti Mai- 
ronio istorinių giesmių analizė. Kalbinis ryšys su praeitimi Pavasario 
balsuose interpretuojamas ir tarpasmeninių ryšių, tautinės bendrijos 
santaikos požiūriu. Turėti bendrą kalbą su praeitimi Maironiui reiškė 
turėti bendrą kalbą dabarties žmonių bendrijoje, siejamoje to paties 
kilmės pasakojimo. Kartu su „kalbos senovės“ inkrustacijomis tai at- 
skleidžia Pavasario balsų pradžia, kurios kompozicija, manytina, nėra 
atsitiktinė (kai kurie jos elementai išliko visuose leidimuose). Eilėraš- 
čių gretybes tokiu atveju galima perskaityti kaip reikšmingą rinkinio 
sintaksę. Pirmųjų rinkinio eilėraščių seka - programinis „Jo pirmoji 
meilė“ („Taip niekas tavęs nemylės“), „Vilija“, „Lietuvos dainos“ - lei- 
džiasi perskaitoma kaip tam tikras tarptekstinis siužetas, kuriame at- 
siskleidžia poezijos, metonimiškai žyminčios bendrą kalbą, vaidmuo, 
kuriant nacionalinio solidarumo emocijas. 

Pirmojo, programinio, eilėraščio poetinį siužetą galėtume pavadin- 
ti individualistiniu patriotinių jausmų atradimo pasakojimu. Subjek- 
tas persako „poetos“ ir tėvynės meilės istoriją, kurioje gimė pirmoji 
jo giesmė, o iš jos tėvynę pažino ir pamilo „...visi: / Ir rumai ir sodžių 
sermėga“ (PB 1895, 4). „Vilija“ Mačiulio poemoje „Lietuva“ buvo pami- 
nėta būtent kaip „rūmų“ daina: 


Po puikius rumus dzelkoriūs' spindi 
Lempos, sveczei kad aplanko poną; 
Beldž' lengva pėda tad slidžią grindį; 
O balta ranka kvartapijoną. 

O kad iszsmilksta jau daili koja, 
Baltveidės aukso dalina žiedą 
Ar vėl į ratą puikei sustoja 

Ir apie meilę Vilijos gieda. (L 26) 


Programinis Pavasario balsų eilėraštis taip pat, kaip ir „Vilija“, yra 
apie „meilę“ - „poetos“ meilę tėvynei, panašiai kaip Vilijos - Nemunui 
ir lietuvės - „svetimam jaunuoliui“. Abu eilėraščius sieja reikšmingo 
susitikimo, atveriančio naują tikrovę, motyvas, vyriškojo ir mote- 
riškojo herojų pora, „nelaiminga“ ir vieno, ir antro eilėraščio herojų 
meilės istorijos pabaiga. Poetas neatsiliepia „žemės puikių dukterų“ 
vyliui, lygiai kaip Vilija-lietuvė dėl Nemuno-,kito krašto vyro“ panie- 
kina Kauno pakrantes ir vietinį jaunimą; poetas nėra tikras dėl savo 
mylimosios atminties, Vilija išnyksta su Nemunu jūroje, o mergaitė 
viena kenčia „skaudžią gėlą“. Taigi tautinės savimonės prabudimo įvy- 
kis eilėraštyje perteikiamas iš krašto literatūros perimtu, daugeliui to 
meto skaitytojų atpažįstamu siužetu. 

Savu ruožtu šalia programinio teksto lietuviškai paskelbta „Vilija“ 
gali tapti ne tik rūmų, bet ir „sodžiaus sermėgos“ daina, peržengti 
socialinių-kalbinių getų ribas. Jei, kaip minėta, Maironis ją laikė ko- 
kios nors senos lietuviškos dainos ar motyvo autorine rekonstrukci- 
ja, tai vertimu „Vilija“ grąžinama į pirminę kalbinę terpę, bet kartu 
perkeliama, tarpininkaujant Mickevičiui ir lenkų kalbai, jau į kitą 
socialinę-kultūrinę sferą, į kurią kreipiasi nebe fokloro, o literatū- 
ros tekstas. Panašiai Kraševskio Vitolio raudoje (Witolorauda, 1840) 
lenkiškai sueiliuota „Eglės pasaka“ Karolinos Praniauskaitės verti- 
mu buvo perkelta iš fokloro per lenkišką tekstą į lietuvišką krašto 
literatūros sferą. 

Pirmieji du eilėraščiai atskleidžia dialogo su lenkiškąja krašto li- 
teratūra situaciją, o tolesniame eilėraštyje „Lietuvos dainos“, galima 
sakyti, iškeliamas klausimas apie priešingą tokio dialogo kryptį — 
dėmesį lietuviškoms „tėvynės dainoms“: „Kodėl tai musų gražios 
Ponios / Negieda jusų jau senei?“ (PB 1895, 5). „Lietuvos dainų“ 

socialinės kritikos atspalvis“? suaktualina ir tas „Vilijos“ reikšmes, ku- 
rias galima perskaityti kaip „moralinį persergėjimą“?* - savuosius ap- 
leidusios, svetimajam save pašventusios „lietuvės-sesutės“ temą. Juo- 
lab, kad „Lietuvos dainų“ eilutėse „Tadą negundinta lietuvio / Jiesz- 
koti meilės svetimos“ yra įrašyta kritinė užuomina į kitą populiarų 
panašios temos Mickevičiaus eilėraštį - baladę „Trys Budriai“ („Trzech 
Budrysow“) apie lenkes žmonas į namus parsivežusius lietuvius. Tad 
eilėraščio socialinė kritika yra nukreipta į vieną aktualiausių epochos 
klausimų - lietuvių bajorijos santykį su etnine, o drauge - besikurian- 
čia moderniąja lietuvių kultūra. 

Maironio tekste šis klausimas apskritai galimas iškelti, yra teisėtas 
tik todėl, kad dabarties „gražios ponios“ bendra kilme susiejamos su 
praeities liaudiškomis „sesutėmis“. „Lietuvos dainose“ sukurtas praei- 
ties vaizdas - tai idiliška kalbos praeitis: 


Sesutės musų isz senovės 
Devėjo rūbus isznaszius; 
Duzgeno plonas, baltas drobes 
Ir koją suko ratelius, 

O isz karsztos jaunos krutinės 


Skambėjo dainos sidabrinės. 


Tadą sesutės dar žydėjo 
Ir lanke ruty darželius, 
Dar vainikus žalius dėvėjo 
Ir szilko kaspinus gražius; 
"Tadą dainūta žalią rutą, 


Keistuczio žirgą ir Biruta. 


Tadą nemindžiota liežuvio, 


Nei dainų musų Lietuvos; 


‘69 Vanda Zaborskaité, Maironis, p. 109. 
70 Viktorija Daujotytė, op. cit., p. 99. 

Tada negundinta lietuvio 

Jieszkoti meilės svetimos; 

Tadą už auksą nemylėtą; 

Tadą už dainą nemokėta. (PB 1895, 4-5) 


Ši idiliška kalbos senovė atrodo tarsi į rinkinį nepatekusio eilėraš- 
čio „Daina apie senovę“ („Senelio skundas“) variacija. Ir pastarajame, 
ir čia prarasta praeitis atsiveria kasdienio gyvenimo perspektyvoje - 
toje, kuri Apsakymuose buvo aprašyta atskiru skyreliu „Namų gyve- 
nimas“. Čia pateikta „namų gyvenimo“ perspektyva yra moteriška, ji 
simboliškai žymi asmens emocinio gyvenimo, intymumo sferą, vidu- 
jybės raišką (dainos, skambančios iš „karštos jaunos krūtinės“, vaizdi- 
nys). Praeities vaizdas yra pažymėtas asmens emocinės ir kalbinės sa- 
viraiškos pilnatve, kuri pasižymi ir „demokratiška“ tarpasmeninių ry- 
šių laisve. Eilutė „Tada už auksą nemylėta“ - gali būti perskaityta kaip 
užuomina į vieną populiariausių literatūros temų XIX a. modernėjan- 
čioje visuomenėje - jausmų ir socialinių barjerų dramą. Šis motyvas 
Maironio eilėraštyje paryškina kartu su senovės dainomis prarastą 
„Tusoistinę“ spontaniško jausmo energiją, nevaržomą turtinių-socia- 
linių slenksčių. Kaip ir pirmtakų kūryboje - pavyzdžiui, Mickevičiaus 
Vėlinių (Dziady) IV dalyje, - taip ir šiame eilėraštyje erotinių ryšių ir 
socialinių barjerų tema yra susijusi su individo išlaisvinimo, sociumo 
demokratizacijos problematika. Maironio kūryboje šis motyvas susie- 
jamas su poetinės kūrybos situacija: „ir rūmų, ir sodžiaus sermėgos“ 
giedamomis giesmėmis, kurios yra tos pačios tėvynės meilės išraiška. 

Paskutinė „Lietuvos dainų“ strofa retoriniais klausimais iškelia tos 
idiliškos dainų praeities susigrąžinimo motyvą: 


Kas atdarytu aukso skrynę 
Tėvynės dainų malonių? 

Kas beprižadintu gadynę 
Sesuczių, dainomis garsių? 
Tėvynės dainos, jus auksinės, 


Be jusų sząla mums krutinės! (PB 1895, 6) 

„Šąlančios krūtinės“ atliepia pirmosios strofos ponių „kietų, šaltų 
širdžių“ metaforą. Kartu šios metaforos iškyla kaip priešprieša pro- 
graminio eilėraščio simboliniam vaizdui, kuriame tėvynė poetai „už- 
degė krūtinę“, „kaista jam jausmai atšalę“ (PB 1895, 3). Tokiu būdu 
programinio eilėraščio patriotinės emocijos (tėvynės meilė) yra su- 
gretinamos su tuo emocingumu, kuris lemia žmonių tarpasmeninių 
ryšių kokybę („Tada už auksą nemylėta“). Ir vienu, ir kitu atveju šioms 
emocijoms tarpininkauja, jas išreiškia poezija: „poetos“ giesmė ir „se- 
sučių“ dainos. Poezija pasižymi kalbos erosu - galia įžiebti, perteikti 
jausmus, patraukti, jungti žmones - ir intymiais, ir bendruomeniniais 
ryšiais. Tėvynės meilė ir tarpasmeniniai intymūs jausmai pasirodo 
kaip to paties emocingumo, „karštos krūtinės“, galia. Kartu šis kalbos 
erosas jungia praeities žmones su dabartimi - gali susieti „gražias po- 
nias“ su „Birutę“ giedančiomis praeities „sesutėmis“. Tad paskutinėje 
„Lietuvos dainų“ strofoje klausimu išsakytas subjekto troškimas grą- 
žinti kalbos senovę, jos idilę gali būti perskaitytas kaip programinio 
eilėraščio „poetos“ kūrybinių užmojų projekcija - giesme susieti „ir 
rūmus, ir sodžiaus sermėgą“. 

Šiame kontekste toks reikšmingas atrodo eilėraščių rinkinio kom- 
pozicijos liudijamas dėmesys skirtingose socialinėse grupėse „įstri- 
gusioms“ senovinėms dainoms. Skaityti vieni kitų poeziją, dainuoti 
vieni kitų dainas reiškia norą kalbėtis, bendrauti, mylėti — pasiduoti 
poetiniam kalbos erosui, kuris yra, sakytume, socialinio eroso ga- 
limybė. Atrodo, kad Maironis, kaip poetas, būtent su šiuo poezijos 
vaidmeniu labiausiai siejo nacionalinio solidarumo perspektyvą. Ji 
Pavasario balsuose iškyla ne tik ideologiniais lozungais („Tas ne Lie- 
tuvis, kurs liežuvį / Pamjs brangiosios Lietuvos, / Kurs savyje užmusz 
lietuvį, / Tėvynės iszgamą pastos“ - „Jaunimo giesmė“, PB 1895, 9). 
Rinkinio pradžios kompozicija atskleidžia kur kas esmingesnę nacio- 
nalinio solidarumo - kaip dialogo - sampratą. Galima prisiminti, kad 
poemoje „Lietuva“ klierikas Mačiulis, paminėjęs Mickevičių, jo buvi- 
mą „ne už sūnų vien istoriškosios Lietuvos, bet už tikrą lietuvį“, grindė 
ne kokiais nors etninės kilmės, „kraujo“ ar panašiais argumentais, 0 


98 


tuo, kad šis domėjosi lietuvių literatūra, Kristijonu Donelaičiu'". Tad 
pirmieji rinkinio eilėraščiai iškyla kaip lietuvių poezijos situacijos skai- 
tančioje bendrijoje komentaras: poetas, norįs būti visos tautos, visų jos 
socialinių sluoksnių - „ir rūmų, ir sodžių sermėgos“ - poetu, tampa ir 
vertėju, tuo, kuris rekonstruoja užmirštą kalbą, sutelkia jos formų vi- 
sumą, atitinkančią pilnos socialinės struktūros tautinę bendriją. 

Taigi senovės giesmių inkrustacijos Maironio kūryboje liudija 
nuostatą, jog „turėti“ praeitį, įgyti atmintį galima vien kalbiniu būdu, 
tuo pačiu, kuris yra asmens buvimo pasaulyje būdas, atitinkantis 
„namų gyvenimą“. Praeities (taigi ir ateities) galima turėti tiek, kiek 
yra galimybių ir noro dabartyje kalbėtis. Maironio poezijoje praeities 
atmintis yra kalbinė ir intersubjektyvi. Štai sonete „Praeiga“ dingęs 
laikas subjektui priartėja kaip spontaniška atminties evokacija, juti- 
miškai sodri regą, uoslę, klausą palytinti mjslinga esatis: 


Jos paveikslas kaip žaibas kartais dvasią užgauna, 
Kartais, rodos, uždvelki stebuklingas jos kvapas; 
Kartais prakalba szirdžiai amžeis kerpėtas kapas, 

Ir suszildo krutinę ir vaidentuvę jauną. (PB 1895, 32) 


Subjektyvi atmintis tekste iškyla kaip nepakankama, negalinti pa- 
sikliauti vien pati savimi, kad pradarytų „uždangos kraštą“, suprastų 
„amžių tamsią tolybę“ ir praeičiai „įkvėptų gyvybę“. Ji turi ieškoti po- 
kalbininkų - praeities liudininkų ir pėdsakų - „daug mačiusio sene- 
lio“, „apleistos pilies“, „kryžokus“ regėjusio Nemuno. Visi šie liudinin- 
kai atmintį gali sutvirtinti vien kalba: 


Ant! senelis į kapą žengia drebas ir baltas; 
Man jo gaila: daug matęs, apsakyti daug gali. 
Ten po pilę apleistą vėjas szukauna szaltas: 


7 Visa išnaša yra tokia: „Jog Mickevyczė savę skaitė ne už sunu vien istorisz- 
kosios Lietuvos bét už tikrą Lietuvį, žiur. 4 prieraszą Gražyna Ed. 1822, 
Wilno, kur szneka apie Rhesą, iszleidusį Dūnalaiczio poéma. Bėt isz antros 
pusės negalima nepripažinti, jog buvo sunumi savo amžiaus ir nekartą 
vadino save teip jau ir Lenku“ (L 75). 


99 


O, kalbų ten girdėtų kad apskelbtų nors dalį! 
Nemons matė Kryžokus, plieno ginklais apkaltus: 
Apie tamsią senovės apsakytų jis szalj. 

(PB 1895, 32) 


„Atminties krizės“, nutolusios praeities situacija Maironio kūry- 
boje ne vienu atveju pasirodo pamirštos kalbos, nutilusio balso, per- 
trūkusio sakytinio atminties pasakojimo figūromis (plg. „Trakų pilis“ 
„Aš norėčiau prikelti“). Sonetas „Praeiga“ gali būti perskaitytas kaip 
netiesioginis dialogas su Mickevičiaus Konrado Valenrodo „Vaidilos 
daina“ ir Baranausko Anykščių šileliu - kūriniais, kuriuose interpre- 
tuojama praeities sudabartinimo tema. Maironio sonetas savotiškai 
atsiliepia į „Vaidilos dainoje“ išsakytą romantinį pasitikėjimą žodžiu, 
nepavaldžiu naikinančiam laikui (kitaip nei vaizdas ar daiktas) ir tu- 
rinčiu galią prikelti „mirusią tikrovę“, išlaikyti „sandorą tarp senųjų ir 
jaunesnių laikų“: 


Płomień rozgryzie malowane dzieje, 
Skarby mieczowi spustoszą złodzieje, 


Pieśń ujdzie cało, tłum ludzi obiega... 


Ugnis praris senolių palikimą [pžd. - nutapytą istoriją] 
O jau lobius plėšikai grobti ima. 


Daina išliks. Ji žmonėse gyvena.”? 


Baranausko poemoje Anykščių šilelis ta galia jau buvo suabejota - 
„žmonėse gyvenanti“ giesmė gali nulūžti, ir kas traukiasi iš tikrovės, 
traukiasi iš atminties ir kalbos". Žodis nėra pajėgus įveikti „visa ry- 
jančio laiko nasrų“, ir suvokęs tokią negalią romantinis poetas tampa 


72 Adomas Mickevičius, Konradas Valenrodas, p. 68-69. 

3 Dalia Čiočytė, „Antano Baranausko Anykščių šilelis: gėrėjimosi ir nevilties 
oksimoronas“, in: XX amžiaus literatūros teorijos: Konceptualioji kritika, 
parengė Aušra Jurgutienė, Vilnius: Lietuvių literatūros ir tautosakos institu- 
tas, 2010, p. 9. 

modernistu - imasi ne grąžinti dingusią tikrovę į pasaulį, o kurti pa- 
saulį iš žodžių vietoje jos. Šiame kontekste Maironio „Praeigos“ sub- 
jekto pozicija yra dviprasmiška. Kalba, pasakojimas čia iškyla kaip 
neabejotinai patikimiausias atminties perteikimo, praeities išlaikymo 
dabartyje būdas, bet kalba paklūsta laiko praeinamybei, negali atsi- 
durti anapus jos. Dviprasmiška kaip tik soneto tariamoji nuosaka - ji 
nurodo ir veiksmo netikrumą, bet ir glūdintį joje galėjimo modalumą: 
„apsakyti gali“, apskelbtų, apsakytų. Subjekto pasitikėjimas kitų, liu- 
dininkų turima kalbos galia išlaikyti praeinančią tikrovę yra pamati- 
nis socialinių ryšių impulsas. Noras prisiminti skatina norą kalbėtis, o 
šis - tautinei santalkai svarbų norą gyventi kartu. 

Ankstyvoji Maironio kūryba įtikina, kad joje išreikštas santykis 
su kalba laikytinas „filologiniu“ pirmine „žodžio meilės“ prasme; ir 
ši meilė, tikra kalbos ieškojimo aistra, yra pažadinta istorinės atmin- 
ties, o Mačiulio atveju - Lietuvos istorijos studijų. XIX a. lingvistikos 
mokslo, visų pirma lyginamosios kalbotyros, sukurtas jos „simboli- 
nis kapitalas“ poetui nebuvo svarbiausias. Maironis perdėm nesiūlė 
didžiuotis „seniausia Europoje“ kalba, patraukusia mokslininkų dė- 
mesį, nors tokios „kalbos garbės“, pavyzdžiui, rankraštinėje poemoje 
„Lietuva“ nesikratė ir sutiko, kad ji gali būti naudinga viešam lietu- 
vių tautos žinomumui Europoje. Tačiau poemoje aptinkame kritišką 
Maironio požiūrį: filologinis interesas lietuvių kalbai Vokietijoje - tai 
traumos ir kaltės apraiška, užgniaužtos, numarintos, kolonizuotos 
prūsų kultūros gyvybingumo atgarsis: 


Iszmiré Prusai. Vienog ju kraujas 
Vokiecziu timezioj’ gislą nevieną; 
Ir ne dėl „teip-sau“ szitas ju naujas 


Krasztas vadinas Prusais szndieną. 


Kad kurs iszgirsta Lietuviu bylą 
Isz tu naujuju dažytu Prusu, 
Szirdis jo džiaugias, ir dvasia szyla; 


Pradeda kalbą mylėti musu. 

Ju vyrai, kalbą musu iszkėlę 
Pirmi, ant mokslo sosto sodina, 
Ir pilioliogai ją motynėlę 

Kalbu Europos szendien' vadina. 
(L 49-50) 


Galima tvirtinti, kad ankstyvojoje kūryboje kalbinė Maironio sa- 
vimonė yra išaugusi iš lietuvių krašto literatūros kurtos ir grįstos is- 
torinės savimonės. Kalbos ieškojimas čia neatsiejamas nuo prarasto 
laiko ieškojimo, o ši kalbos aistra kelia dialogo, pokalbio poreikį. Kal- 
ba suvokiama ne švietėjiškai ~ instrumentiškai, nes tuomet ji nesun- 
kiai pakeičiama kita. Ir ne vien romantiškai - kaip „tautos dvasios“ 
išraiška, nes toji „dvasia“ gali jaukiai reikštis kultūriniame rezervate 
ir tapti egzotiška regionine įdomybe. Maironiui svarbi buvo kalbos 
bei kūrybinės saviraiškos jungtis, neatsiejama nuo socialumo sferos, 
užtikrinanti asmens privataus ir viešo gyvenimo darną. Kalbą jis siejo 
su „namų gyvenimu“, organiškai čia gyvuojančia bendruomenine at- 
mintimi, kalbos erosu, kaip sociumo kuriamąja energija, įžiebiančia 
pokalbio, dialogo, noro susikalbėti galimybę. 

Tai, kad Lietuvos praeities suformuota istorinė savimonė atveda 
prie lietuvių kalbos kaip vienos iš tarpasmeninio, socialinio bendra- 
vimo priemonių poreikio, nebuvo „litvomanų“ išradimas. Bendros 
praeities savastis skatina ir krašto kalbų savasties pojūtį“. Dar ge- 
rokai anksčiau ne vieno „istorinio lietuvio“, anaiptol ne etninės kil- 
mės, tekstuose pasirodo apgailestavimas nemokant lietuvių kalbos. 
Štai Julijonas Ursinas Niemcevičius, 1819 m. keliavęs po istorinę Lie- 
tuvą nuo Bresto į šiaurę, pamini tokį epizodą ties Jieznu, susitikus 
su lietuvių valstiečiais: „Užšnekinau vieną jų ir norėjau įsitraukti 
į pokalbį; bet savo gėdai turiu prisipažinti, kad, nors esu lietuvis, 


"4 Galima priminti, jog, anot Radostawo Okulicziaus-Kozaryno, lietuvių kraš- 
to literatūros kanonui priklausytų ir Ksavero Bogušo traktatas Apie lietuvių 
tautos ir kalbos kilmę (1808). Žr.: Radosław Okulicz-Kozaryn, op.cit., p. 105- 

nesupratau jo, kadangi kalbėjo lietuviškai“75 Sirokomlė XIX a. vi- 
duryje keliavo artimomis vietovėmis - iš Aukštadvario į Stakliškės 
ir savo Iškylose iš Vilniaus po Lietuvą taip savo įspūdžius nusakė: 
„Gatvėje bėgiojo merginos ir vaikai, švebeldžiuodami lietuviškai. 
Deja, lietuvių kalba mums, rašantiems Lietuvos istorines poemas, 
nesuprantama. Lietuvių kaimietis pasirodo esąs civilizuotesnis už 
mus. Be savo gimtosios lietuvių kalbos, jis gerai supranta lenkų kal- 
ba ir neblogai ja paaiškina“ Dar vienas - Ivanausko liudijimas iš 
paskutinių XIX a. metų. Vietine lenkų kalba nuo vaikystės kalbėjęs, 
gudiškai mokėjęs, lietuvišką patriotizmą išsiugdęs iš panašių šal- 
tinių kaip ir Maironis (Narbutas, Mickevičius, Sirokomlė), ką tik 
baigęs gimnaziją jaunuolis buvo sukrėstas tokio, regis, visiškai ne- 
reikšmingo įvykio: 


Vienos tokios išvykos metu, o tai buvo į vakarus nuo Katros aukštupio, 
sutikau žmogų - jis buvo vyžotas, su kirviu už diržo. Pamatę vienas kitą, 
abudu sustojome. Jis priėjo arčiau ir, kaip aš supratau, palankiai krei- 
pėsi į mane, bet nesuprantama man kalba. Žinoma, aš tuoj susivokiau, 
kad kalba jis lietuviškai ir, nors nesupratęs žodžių, pamaniau, kad jis 
klausia, ką aš veikiu miške. Tai rodydamas šautuvą aš ženklais stengiausi 
paaiškinti, kad medžioju. Tuo ir baigėsi mūsų susitikimas. Bet jį aš pri- 
simindavau ir prisimindavau visą savo ilgą gyvenimą. Palikęs vienas aš 
susigraudinau... štai du lietuviai, susitikę savo krašte, negali susikalbėti 
savo kalba. Man pasidarė koktu ir gėda. Tokių jausmų kupinas, į save 
įsigilinęs, lėtu žingsniu ėjau per mišką. Iš kairės pusės buvo sausas kal- 
nagūbris, visaš violetinis nuo žydinčių viržių, su retokomis, bet storomis 
pušimis, o iš dešinės - kalvelė, kurios šlaitai leidosi į baltą kerpyną su 
liguistomis pušelėmis keružėmis... mielas vietovaizdis, visuomet mane 
taip raminantis... Nėra ko nusiminti, ėmiau kalbėti sau, lietuvių kalbos 


galima pramokti. Dabar, kai rudenį būsiu Peterburge, turėsiu draugų 


*5 Julian Ursyn Niemcewicz, Podróże historyczne po ziemiach polskich między 
rokiem 1811 a 1828 odbyte, Paryż: W księgarni A. Francka, Petersburg: w 
księgarni B. M. Wolffa, 1858, p. 363. 


7° Vladislavas Sirokomlė, op. cit., p. 79-80. 

lietuvių, bus tokių, kurie mane supras, jie padės man. Reikia tik pasiryž- 
ti. Ir šį momentą, senos pušies ir žydinčio viržyno akivaizdoje, aš pasiža- 


dėjau dar šį rudenį pramokti savo gimtinės kalbos.” 


Galima manyti, kad Maironio tekstai apeliavo ir į tokią lietuvių sa- 
vivoką, kurioję iš istorinės savimonės, iš tapatumo su kraštu ir jo pra- 
eitimi, galiausiai - kaip matyti iš Ivanausko liudijimo - iš emocinio 
susitapatinimo su jo kraštovaizdžių randasi atsivėrimo lietuvių kalbai 
galimybė ir - kas labai svarbu - socialinės santalkos impulsai („turėsiu 
draugų lietuvių“). Tai, anot Sirokomlės, būtų aukštesnio civilizuotumo 
ženklas. Ypač tai ryšku Niemcevičiaus atsiminimuose: senosios Res- 
publikos patriotas, unijinių pažiūrų asmuo, kilęs nuo Brastos Gudijoje, 
sakydamas „esu lietuvis“ XIX a. antrajame dešimtmetyje, kai dar mo- 
dernaus nacionalizmo aidų nebuvo girdėti, neabejotinai neturėjo min- 
ty etninių lietuvybės turinių. Tačiau kažkokiu būdu, kad ir nereikšmin- 
goje kasdienėje situacijoje, jo sąmonėje šis tapatybės teiginys susijungia 
su gėda nemokėti lietuvių kalbos. Žinoma, apie tokios kalbos vartojimo 
vietas, mastą šiuokart nekalbėsime"*, Svarbu pažymėti šią spontanišką 
neetninės kilmės, netgi nevietinio žmogaus reakciją pokalbio situacijo- 
je, liudijančią tapatybės elementų - pilietinio ir kalbinio - galimą, tikė- 
tiną jungtį. Tokia reakcija kyla iš Milošo minėto lenkų kultūros lietuvių 
„nuolatinio skirtingumo pojūčio“ kuris buvo „dar visiškai aiškus“ jo 
kartai (t. y. gimusiems ir puse amžiaus vėliau nei Maironis): 


77 Tadas Ivanauskas, op. cit., p. 83. 

78 Galėtume įsivaizduoti, kad Niemcevičiaus atveju lietuvių kalbos mokėjimo 
poreikis lietė riboto bendravimo su valstiečių luomu sritį, kurios, Maironio 
požiūriu, jo epochoje jau nepakako; plg. poemos Nuo Birutės kalno pasako- 
tojo ironiją dvipakopės lenkų-lietuvių tapatybės dvarininkų atžvilgiu: „Ci 
język krajowy szanują... lecz w chłopie! / I czasem nim mówią... na gumnie, 
lub w szopie!“ (pažodžiui: „Šie krašto kalbą gerbia... bet tik kaip valstiečio 
[kalbą]! / Ir kartais ja šneka... kluone ar daržinėje!“ - ZB 5). Kita vertus, 
keičiantis „laiko dvasiai“ tas pats moralinis impulsas, kyląs iš tautinės ta- 
patybės, Niemcevičiaus atsiminimuose tėra epizodinė pastaba, o amžiaus 
pabaigoje Ivanauska paskatino (žinoma, šalia kitų, memuaruose galimų 
išskaityti aplinkybių) pasiryžti mokytis lietuvių kalbos. 

Pripažįstu, kad nėra pakankamai įtikinamų jo paaiškinimų. Tai gali būti 
atgyvena, pasmerkta išnykti, jei įsivaizduotume, kad lenkėjimas, stiprus 
aštuonioliktame šimtmetyje, būtų tęsęsis ir nebūtų buvę padalijimų, 


arba priešingai - atgimstančių išcentrinių tendencijų pradzia.”9 


Galima sakyti, kad Maironio poezijoje akivaizdžiai atsiskleidžian- 
tis dėmesio lietuviškajai kūrybai poreikis, kultūrinio dialogo tikimy- 
bė apeliavo ir į šį lietuvių istorine prasme „nuolatinio skirtingumo 
pojūtį, siūlė jį išreikšti, įkūnyti ir lietuvių kalba. Tokią prielaidą pa- 
remtų ir minėti Ivanausko memuarai - autorius pasakoja, kad, mo- 
kydamasis gimnazijoje Varšuvoje, buvo vienintelis „lietuvis“ klasėje, 
aiškiai jautė savo kultūrinį skirtingumą ir drauge - kalbinės to skir- 
tingumo išraiškos stoką: 


..visi mano draugai gryni lenkai, nei iš Lietuvos, nei iš Gudijos nėra nė 
vieno. Jie pašiepia mane, tyčiojasi iš mano tarmės, pravardžiuoja mane. 
Aš irgi jaučiu, kad mes ne tie patys žmonės, tarp mūsų yra kažkoks skir- 
tumas. Jie žino, kad jie yra lenkai ir tam turi pagrindą, jie gyvena Lenki- 
joje, kalbasi tarp savęs gryna lenkų kalba. Aš jaučiuosi lietuviu, bet lie- 
tuviškai nekalbu, o lenkai tyčiojasi iš mano lenkiškai-gudiškai-lietuviško 


žargono. Tik tiek aš turiu savito. Bet ir šis žargonas man yra artimas.“ 


Sugretinus šiuos memuaristinius liudijimus su ankstyvąja Mairo- 
nio poezija, matome, kad joje šalia mums įprastų ir automatiškai at- 
pažįstamų etninės kilmės ir kalbos sąsajų iškyla neideologinis kalbos 
kaip pokalbio, dialogo poreikis. Maironio eilėraščiuose tasai noras 
arba nenoras kalbėtis kaip atvirumas kitam ar uždarumas yra nusa- 
kytas romantinė karštos krūtinės ir šaltos, kietos širdies priešprieša. 
Šis noras kalbėtis kyla ir iš etninės kilmės, ir iš bendros istorinės pra- 
eities, nesuvedamos, kaip matėme Apsakymuose, į vieną „kraujo lini- 
ją“ jis yra skatinamas dabarties asmeninių bei socialinių ryšių ir vei- 
kia kaip visuomenės modernėjimo impulsas. Todėl aštrioje pirmųjų 


Ys Czesław Miłosz, Tėvynės ieškojimas, p. 31-32. 
ʻo Tadas Ivanauskas, op. cit., p. 77-78. 

Pavasario balsų satyroje „Dėl išrinktųjų“ („Tautos pabėgėliams“), kur 
pasakoma daug karčių priekaištų Lietuvos kilmingiesiems, apgailes- 
taujama dėl jų nenoro girdėti, t. y. kalbėtis, ir ši reikšmė pasirodo pa- 
našia žodžio, nerandančio širdies, metafora: „Be atbalsio žodžei pro 
ausį skambės! / Szirdies neatras, kaip nerado!“ (PB 1895, 40). Tačiau 
reikšminga, kad šioje satyroje aukštuomenei priekaištaujama ne dėl 
atskirai paimtos kalbinės problemos, o apskritai dėl „išrinktųjų“ leng- 
vabūdiško gyvenimo ir pasišventimo tautai stokos. Tuometiniu žody- 
nu tasai pasišventimas reiškė įsipareigojimą viešiesiems reikalams, 
pilietinę pareigą, kuri buvo svarbiausia paveldėto bajorijos socialinio 
vaidmens dalis. 

Beje, satyroje dėl lietuvių kalbos nemokėjimo priekaištaujama tik 
aukštuomenės moterims (kaip ir „Lietuvos dainose“), tad lietuvių kal- 
ba siejama pirmiausia su privačiu „namų“ gyvenimu. Galétume saky- 
ti, kad ir šiuo būdu išsakoma lietuviškos kultūrinės saviraiškos visuo- 
menės elito sferose būtinybė, kuri Maironiui kaip poetui buvo svarbi 
(kalbinės apeliacijos vyrams turėtų kitą - politinę, visuomeninę pras- 
me). Šio požiūrio išraiška ~ ir minėtas Apsakymų „Užbaigos“ skyrelis, 
apžvelgiantis lietuvių raštijos istoriją, ir lenkiška poema Znad Biruty 
(Nuo Birutės kalno), kurioje aukštuomenės atlietuvėjimas vaizduoja- 
mas siužetu apie moters inciatyva į aristokratišką saloną, jo meninį 
gyvenimą įsileidžiamą lietuvių kalbą. 

Iš tiesų, ir cituoti memuarai, ir ankstyvoji Maironio kūryba nelei- 
džia išskaityti kokių nors nuostatų, reikalavimų apie vienos kalbos 
pakeitimą kita, lenkų kalbos pakeitimą lietuvių kalba - šie ideolo- 
giniai argumentai viešumoje pasirodys vėliau. Čia minimas dialogo 
ir saviraiškos poreikio skatinamas noras susikalbėti tarpusavyje ir 
lietuvių kalba. Be abejonės, nuo tokių spontaniško noro susikalbėti 
ir „dainuoti“ lietuviškai atvejų iki lietuvių kalbos įsiteisinimo viešu- : 
moje, išsilaisvinimo iš socialinių stereotipų ir stigmų, nusistatymo | 
santykių su kitomis krašto kalbomis - ilgas kelias. Leisdamas pir“ 
muosius Pavasario balsus, Maironis greičiausiai dar pasitikėjo bū- i 
tent tokio kelio galimybe. 


„Ten, kur Nemunas banguoja“: 
poetinio kraštovaizdžio architektonika 


Būsimasis Maironis, leidęsis į poetinę kelionę pirmojoje poemoje 
„Lietuva“, savasties požiūriu tikrino geografines krašto ribas, ryškino 
simbolinius erdvės turinius. Poetinis Lietuvos kraštovaizdis jau anks- 
tyvame kūrinyje iškyla kaip bendruomeninės tapatybės architekto- 
nika - erdvinė reikšmių struktūra, pasaulio, kuriame gyvena tautinė 
bendrija, pirmavaizdis. Kraštovaizdis (peizažas) humanistinės geo- 
grafijos studijose vertinamas kaip svarbus kultūros tekstas, kuriame 
išorinio pasaulio duotybės yra persmelktos medijuojančios žmogaus 
patirties, sudarančios savitą to pasaulio kompoziciją'*. Kraštovaizdis, 
kaip žmonių įsigyvento pasaulio kompozicija, yra sukuriamas tiek iš 
gamtinių duotybių, iš žmogaus statinių bei dirbinių, bet ne mažiau - 


_ Iš reikšmių ir simbolinių darinių. Kraštovaizdį įvairiopai formuojanti 


žmogaus veikla suteikia jam „sintetinę kokybę, - leidžia jį matyti, su- 
vokti kaip individualią krašto dalį, drauge pasižyminčią visam regio- 


: nui būdingomis savybėmis'**. Maironio gyventoje epochoje literatūra, 


—- 


tapyba, fotografija buvo veiksmingi kraštovaizdžio reikšminės archi- 
tektonikos kūrimo būdai. 


Literatūrinio dialogo erdvė 


Kaip minėta, pradedantis poetas Jonas Mačiulis pirmojoje savo poe- 
moje ėmėsi nužymėti kultūrines Lietuvos erdvės ribas. Šios ribos 
turėjo atitikti lietuvių kūrybinės saviraiškos ir jos sklaidos sferą. 


* Denis E. Cosgrove, Social Formation and Symbolic Landscape, Madison: 
The University of Wisconsin Press, 1998, p. 13. 
® Thid., p. 13-14. 

Vadinasi, tai turėjo būti erdvė, kurioje galėtų pasklisti programinio 
Maironio eilėraščio „Jo pirmoji meilė“ („Taip niekas tavęs nemylės“) 
poetos giesmė. Ši giesmė turėjo įveikti ne tik socialinius slenksčius, 
bet ir atskirų regionų ribas. 

Dar Žemaičių kultūrinio sąjūdžio raštuose krenta į akis viena aplin- 
kybė - polinkis asmenis apibrėžti pagal jų regioninę priklausomybę, 
lokalią tapatybę. Dionizas Poška 1810 m. parašė odę „Pas kunigą Ksa- 
verą Bogušą, lietuvį ir Jokimą Lelevelį, mozūrą“, pažymėjęs paantraš- 
tėje savo autorystę kaip „raštą žemaičio““. 1829 m. Simonas Stane- 
vičius išleido „Šešias pasakas Simono Stanevičės, žemaičio, ir antras 
šešias Krizo Donelaičio, lietuvninko prūso“, o „Prakalbą“ greičiausiai 
pats pasirašė J. J. V. Lietuvio, nuo Šventos upės krašto, vardu's*. Politinį 
„Tėmą“ praradusi Abiejų Tautų Respublika, regis, subyrėjo į atskirus 
etninius-kultūrinius regionus, kurie per XIX a. buvo bandomi sujungti 
į modernių tautų nacionalinės kultūros visetus. Lokali, regioninė ta- 
patybė - žmonių emociniai, vertybiniai ryšiai su prigimta vieta kaip 
namais, kaip savastimi ir nuosavybe — teikė resursų nacionalinei sa- 
vivokai formuotis, tačiau ir priešinosi neišvengiamai subendrinančiai 
tautinės tapatybės architektonikai. Kraštovaizdžio poetika XIX a. 
Lietuvos literatūroje atsiskleidžia kaip nepaprastai turtingas gyvena- 
mos erdvės lokalumo ir bendrumo dermių paieškos laukas. Amžiaus 
vidurio kraštovaizdinės literatūros - vietovių, kelionių po jas aprašų, 
pirmųjų turistinių vadovų - protrūkis Lietuvoje liudija kraštovaizdžio 
svarbą to meto žmonių savivokai. Ši literatūra veikė ir kaip krašto kul- 
tūrinės nuosavybės įtvirtinimo būdas, aktualus imperinės „rusų pra- 
dų atkūrimo“ politikos atmosferoje. 

Regioninę krašto įvairovę susieti į erdvinį „tėvynės Lietuvos“ kūną 
turėjo padėti ir nacionalinė literatūra - panašiai kaip ji, parašyta ben- 
drine kalba, turėjo apgaubti tarminę kalbos vartojimo sferą. Tai pui- 
kiai suvokė dar XIX a. pradžios mokyti žemaičiai: Stanevičiaus suda- 
rytas rinkinys Szeszes pasakas yra pirmasis nacionalinės literatūros 


‘8 Dionizas Poška, op. cit., p. 48-49. 
84 Simonas Stanevičius, op. cit., p. 28-45. 

iniciavimo projektas, pastanga išeiti iš vietinio, asmeniškai pažįstamų 
rašytojų ir skaitytojų rato, atverti platesnės nacionalinės rašančiosios 
įr skaitančiosios publikos horizontą. Stanevičiaus rinkinyje simboliš- 
kai susitinka (panašiai kaip žemaitis ir lietuvis jo pasakėčioje „Arklys 
ir meška“) pagrindinių lietuviškų regionų atstovai: autoriai žemaitis ir 
„lietuvninkas prūsas“ bei juos abu skaitantis ir pristatantis J. J. V. Lie- 
tuvis iš vidurio Lietuvos (šalia slapyvardžio-etnonimo pabrėžtinai 
nurodoma jo buvimo vieta: „nu Szwentos Upes kraszta‘, „Raszita 
Wytkmergiej““). Greičiausiai šio lietuvio figūra yra fiktyvi'®, tačiau tuo 
labiau ji atskleidžia, kad Stanevičius savo rinkiniu siekė modeliuoti 
nacionalinės literatūros komunikacinę terpę, kurioje įveikiamas lo- 
kalinis-tarminis uždarumas, rankraštinės tekstų sklaidos ribos. Fik- 
tyvi lietuvio figūra reikalinga kaip įtaigi parodomoji priemonė: štai 
jis skaito, mokytai pristato dviejų skirtingų regionų autorių kūrybą, 
savo amžininko poeto, kaip sakosi, netgi asmeniškai nepažįsta ir yra 
apskritai „nebuwusys dar Zemaicziuose“®. Be to, lietuvis (aukštaitis) 
rašo gražia „žemaičiuojančia“ kalba, vadinasi, vartoja ne savo tarmę, 
o bendrinę kalbą. Dargi paliudija žemaičio kūrinio „Šlovė žemaičių“ 
teisingumą, pabrėždamas sėkmingai įvykusį „transregioninį“ litera- 
tūrinį dialogą: „yr teysyngay kayp tén paraszita ir, prasydžiugau“š7 
Klierikas J. Maculevičius poemos „Lietuva“ dedikacinėje dalyje 
pasinaudojo analogiškų siužetu: savo kilmės regioną peržengiančių 
tekstų motyvu. Iškilmingai kreipdamasis į „Jo Mylistą Šviesiausiąjį 
Vyskupą“ Antaną Baranauską dedikacijos subjektas pirmiausia iš- 
vardija bendruosius „tėvynės tėvo“ nuopelnus (pramynė kelią, prikė- 
lė lietuviui jau nupuolusią dvsią, vainiką ant Anykščių uždėjo, akis 
broliams atdarė, prikėlė kalbą). Tačiau visų tų nuopelnų tikrumą pa- 
liudija būtent Žemaitijoje, Jūros ir Ventos pakrantėmis sklindantys 


> Giedrius Subačius, išanalizavęs Stanevičiaus rinkinio pratarmės kalbą, rašy- 
ba, tarmines savybes ir kirčiavimą, daro išvadą, kad J. J. V. Lietuvio vardu ją 
galėjęs parašyti pats Stanevičius (Giedrius Subačius, Žemaičių bendrinės kal- 
bos idėjos, Vilnius: Mokslo ir enciklopedijų leidybos institutas, 1998, p. 359). 

8 Simonas Stanevičius, op. cit., D. 44. 

87 Ibid, 


109 


aukštaičio nuo Anykščių tekstai. Abstraktus odiškas subjekto tonas iš 
idėjų ir vertybių lygmens nusileidžia į geografiškai konkretų, matomą 
ir girdimą tenai: 


Matau Jurą ir Ventą: 
Mėlsvos eina per pievas... 
Girdžiu giesmę ten szventą, 


Kurią laimina Dievas! 


Tenai gieda Lietuvė 
Dūmas Tavo, Téveli! 
Kelias brolei pražuvę, 
Skaito Tavo „Szilelį“! 


(L 2; išryškinta autoriaus) 


Tuos pačius tekstus skaitanti ir giedanti brolių bei seserų bendri- 
ja - tai nauja tautinė bendruomenė, jaunoji Lietuva: „Ir jau Lietuvą 
jauną / Aiszkiaus jaucziam kasdieną“ (L 2). Galima prisiminti, kad 
Stanevičiaus rinkinį „skaitė“ ir apie jį su žemaitiškomis tarmybėmis 
rašė lietuvis, o Maironio poemos dedikacijoje - žemaičiai skaito ir gie- 
da aukštaičio kūrinius, taip kaip žemaičių kilmės autorius rašo gražia 
vakarų aukštaičių tarmės pagrindu besiformuojančia lietuvių kalba. 
Taigi tekstų autorius, jo regionas dviejuose „nacionalinės literatūros 
skaitymo“ (kaip galėtume pavadinti) siužetuose žymi bendrinės kal- 
bos šaltinį, tos kalbos sklaidą, įveikiančią tarmines regionų ribas. 

Tačiau lygiai kaip moderni tauta kuriasi iš regioninių bendrijų, 
kurios pradeda skaityti viena kitos tekstus bendrine kalba, toji tauta 
kuriasi, kai lokalios bendruomenės geba pamatyti ir perskaityti viena 
kitos kraštovaizdinius tekstus. Kai tiesiogiai patiriamas, įsigyventas 
gimtinės, namų kraštovaizdis imamas suvokti kaip platesnio krašto 
dalis - individuali, bet su pastaruoju saistoma bendrų savybių; ir, kita 
vertus, kai kitų žmonių gimtinės kraštovaizdis gali būti perskaitomas 
iš šalies kaip atpažįstamas, savas tekstas. Taigi šiuo atveju kyla klau- 

simas apie kraštovaizdžio tyrėjų minimą peizažo „sintetinę kokybę“, 
„holistinį pobūdį“, kurį perteikia, kuria ir literatūra podraug su vaiz- 
duojamaisiais menais“š. Tai klausimas apie kraštovaizdžio prasminės 
architektonikos principus: kokie simboliai, reikšmės leidžia Mairo- 
niui sukurti bendrą Lietuvos krašto erdvinį vaizdinį, į kurį gali tilpti 
atskirų žmonių gyvenamų vietų peizažai, ir kaip su tais bendraisiais 
krašto bruožais dera atskirų kraštovaizdžių individualumas. Jei kraš- 
tovaizdis yra savitas pasaulio matymo ir plačiau - patyrimo būdas“, 
Maironio poezija leidžia apčiuopti erdvės patyrimo kompozicijas, jų 
susidarymą reikšmingu kultūrinės kaitos laikotarpiu. 


Tradicijos ištekliai 


Jonas Mačiulis, komponuodamas Lietuvos kraštovaizdį poemoje „Lie- 
tuva‘, galėjo įsirašyti į turtingą Lietuvos erdvės architektonikos kūri- 
mo tradiciją. Vien Adomo Mickevičiaus Konradas Valenrodas (1829), 
Ponas Tadas (Pan Tadeusz, 1834), Antano Baranausko Anykščių šile- 
lis (1860-1861), Simono Daukanto Būdas senovės lietuvių - kalnėnų 
ir žemaičių (1845) siūlė gatavas simbolines formas. Kaip ir kiekvienas 
reikšmingas poetas, Maironis jas ir perėmė, ir atmetė, perkūrė. Tur- 
būt svariausias, labiausiai pastebimas Maironio kūrybinis judesys yra 
susijęs su mitinės pasaulio ašies - axis mundi - perkėlimu, percentra- 
vimu simboliniame Lietuvos krašto peizaže. Apskritai mitopoetinės 
struktūros yra vienas veiksmingiausių būdų kurti kraštovaizdžio vien- 
tisumo kokybę. Tekstuose formuojama kraštovaizdžio „kosmografinė 
percepcija“ remiasi absoliučia pasaulio tvarka. Tad modernių tautų 
formavimosi metu mitopoetinė erdvės architektonika leido įtvirtinti 
aktualų žmonių ir vietos būtinybės ryšį. Archajiška vietos percepcija 
(dažniausiai deranti su kitais kraštovaizdžio įreikšminimo būdais) turi 


** Denis E. Cosgrove, op. cit., p. 14. 

* Ibid., p. 13 

'° Chris Fitter, Poetry, Space, Landscape: Toward a New Theory, Cambridge: 
The Cambridge University Press, 1995, p. 20. 

liudyti autochtonų priklausomybę savo gyvenamajai erdvei, dabarties 
gyvenimą aktualiai susieti su kraštovaizdyje įrašytais pirminio vietos 
apgyvendinimo įvykiais ir jų ženklais. 

Be abejo, ankstesnėje XIX a. krašto literatūroje Lietuvos kraštovaiz- 
džio axis mundi buvo giria. Šis axis mundi erdvėlaikis čia pasirodo esąs 
netik šventybės, metafizinių atverčių patyrimo vieta, bet ir savitas viso 
asmens ir bendruomenės pasaulio branduolys, jos gyvenimo formų 
gemalas ir galimybių saugykla. Tai vieta, kurioje išlieka istorinio lai- 
ko patirties pėdsakai ir atmintis, kur tasai istorinis laikas susisiekia su 
mitinėmis ištakomis, įsikūrimo įvykiais, o erdvė sintetiškai apglėbia 
bei įgalina visą žmogaus ir bendruomenės veiksmų, gyvenimo būdų 
įvairovę - nuo buitinės, į išgyvenimą nukreiptos veiklos iki religinės 
ir estetinės. Girios erdvėlaikis Mickevičiaus, Daukanto, Baranausko 
tekstuose kaip tik yra tokios mitinės kokybės. Mickevičiaus Pono Tadc 
giria saugo Vilniaus įkūrimo bei kunigaikščių Lietuvos atmintį ir ne- 
prieinamą gūžtelyną - Dievo žmogui dovanoto pasaulio, nuopuolio 
nepaliestos gamtos sferą, visų gyvybės formų šaltinį. Girioje bei jos 
prieigose vyksta asmeniniai ir bendruomeniniai ritualai - tiek žvė- 
ries, tiek poetinių minčių medžioklė, karinės pratybos ir pasimatymai, 
naudingos pramogos (grybavimas) ir estetinės meditacijos. Kartu ši 
vieta suasmeninta: giria yra ir gyvenimo scena, ir to gyvenimo veikėja. 

Maironio pirmtakų kūryboje giria buvo sinkretiškai absorbavusi 
miesto formas. Baranausko Anykščių šilelio iškirstas miškas yra tarsi 
„miesto iszgriuwus pustine“*, Daukantui giria yra pirminis kosmas, 
kuriame įsikūrė čia atsikėlę krašto gyventojai, ji yra neišsiskaidęs 
miesto ir kaimo gyvenimo būdų „gemalas“. Daukanto Bide pirma- 
pradė giria yra tarsi pilis“; čia išgriuvę perkaršę medžiai „mirgdamis 


*: Antanas Baranauskas, op. cit., p. 177. 

192 „Todiel senije Kalnienaj ir Ziamajtej apsikjapieję sawo girriesi ir wersmiesi 
it piliesi ilgus amžius taymingaj gyweno lousybi sawa bocziu dziaugdamos 
ir wijną Dijwą pasaulęs Peruna garbindamis“ ~ Budą Senowes-Lėtuwiū, 
Kalnienū ir Žimajtiū iszrasze Jokyb's Laukys, Petropilie: Spaudinie pas 
C. Hintze, 1845, p. 17. („Todėl senieji kalnėnai ir žemaičiai, apsikapėję savo 
giriose ir versmėse it pilyse, ilgus amžius laimingai gyveno, liuosybe savo 

undinie i plijną pawirti“ („mirkdami vandeny į plieną pavirte“)'?. Dau- 
kanto lietuvių kultūros vizija tarsi atsiremia į Vilniaus mito tekste 
glūdinčią medžio-geležies (medžioklės, Gedimino sapno, geležinio 
vilko) simbolinę logiką, nurodančią kultūros šaltinius ir virsmo kryp- 
tį. Taip Vilniaus įkūrimo mitą interpretavo Mickevičius Pono Tado IV 
dalyje, kur Vilnius iškeliamas iš girių; geležies-— medžio simbolinę porą 
poemos pasakotojas įvardijo kaip būtinąją Lietuvos kultūrinio-istori- 
nio gyvybingumo sąlygą: „Sen myśliwski nam odkrył tajnie przyszłych 
czasów, / Ze Litwie trzeba zawsze żelaza i lasów“ (IV, 17-18) — „Iš to me- 
džioklės sapno mūs tėvai patyrė, / Kad Lietuvai reiks nuolat geležies ir 
girių“?* Medis ir geležis Mickevičiaus tekste - Vilniaus įkūrimo mito 
įtvirtinti Lietuvos kultūros formų simboliai (kaimo-miesto, žemdir- 
bystės-karybos). Giria kaip sinkretinis kultūros provaizdis Daukanto 
tekste pagrindžiamas ir pirminiu girios kraštovaizdžio bei jo gyvento- 
jų izomorfiškumu. Šį kraštovaizdžio ir bendruomenės supanašėjimo, 
apsikeitimo savybėmis santykį išplėtojo Baranauskas Anykščių šilelyje. 

Estetinės atvertys girios kraštovaizdyje perteikiamos mitinei pa- 
saulėvokai būdingos analoginės percpecijos ir poetikos būdu. Pono 
Tado pasakotojas girioje patiria gamtos stichiją, artimą audringos 
jūros išgyvenimui, suvokia pasaulio tvarkos kaip savų namų pobūdį 
(I, 186-209; IV, 42-56)5. Anykščių šilelio pirmosios dalies subjektas 
analoginės vaizduotės pakopomis (pavyzdžiui, pasijutęs miške kaip 
kvėpuojančio žvėries viduje ar milžiniškoje smilkyklėje) pakyla iki 
metafizinių atverčių““. Giria kaip axis mundi į vertybinę vertikalę su- 
jungia šias atvertis su praeities laiku, bendruomenine atmintimi - su- 
derina amžinybės ir laiko tėkmės plotmes. 


bočių džiaugdamos ir vieną dievą pasaulio Perūną garbindami“ - Simonas 
Daukantas, Raštai, t. 1, p. 428.) 

5 Jokyb's Eaukys, op. cit., p. 13; Simonas Daukantas, Raštai, t. 1, p. 423. 

** Poema originalo kalba cituojama iš šio leidinio, nurodant giesmės ir eilučių 
numerį: Adam Mickiewicz, Dzieła, t. 4: Pan Tadeusz, Warszawa: Czytelnik, 
1955; vertimas - Adomas Mickevičius, Ponas Tadas, p. 105. 

5 Ibid., p. 26-27; 106. 

"6 Antanas Baranauskas, op. cit., p. 180-181. 

Tradicijos akivaizdoje matyti, jog Maironio sukurtas Lietuvos 
simbolinis kraštovaizdis alsuoja atviros erdvės džiaugsmu. Pagrindi- 
nis asmeninio ir bendruomeninio gyvenimo scenovaizdžio veikėjas 
Maironio kūryboje - judriosios upės, o axis mundi reikšmes perima 
kalnai, piliakalniai. Galima manyti, kad Maironis girios simbolikos 
neplėtojo dėl panašių sumetimų, kaip ir anksčiau minėtu mitologinės 
egzotikos atveju. Miškingas kraštovaizdis XIX a. pabaigos tekstuose, 
veikiant pozityvizmo prozos socialinei kritikai, įgavo krašto archa- 
jiškumo, provincialumo reikšmių. Giria kaip gyvybingas kultūros 
branduolys vis labiau tapo sąstingio simboliu. Milošas rašė apie „ata- 
vistinį miško kultą“, dar išlaikytą, pavyzdžiui, Maironio bendraamžės 
Marijos Radzevičiūtės prozoje“?, Lietuvos „girių civilizacijos“ vaizdi- 
nys buvo sukurtas Elizos Ožeškovos romane Du poliai (Dwa bieguny, 
1893), savotiškai varijuotas ir romane Australas (Australczyk, 1896), 
kur rašytoja iš paskutiniųjų siekė suteikti prasmę ir vertę gyvenimui 
vis labiau gilėjančioje Rusijos imperijos provincijoje, ekonomiškai, 
kultūriškai merdėjančiame ir marinamame krašte, kai vien sprendi- 
mas įsikurti, pasilikti jame reikalavo asmeninio herojizmo ir aukos. 

Būsimasis Maironis, 1885-aisiais pirmąkart į spaudą išsiuntęs eilė- 
raštį, dar nepaklusnia plunksna bandė jame panaudoti tradicijos duo- 
tą girios motyvą. Tačiau, 1891 m. perdirbęs savo pirmąją publikaciją 
„Lietuvos vargas“ į eilėraštį „Giria ir lietuvis“, paskelbė 1895 m. Pava- 
sario balsuose pavadinimu „Miškas ir lietuvis“ kartu su kitu eilėraščiu 
„Lietuvis ir giria“ — to, regis, ir užteko savam santykiui su paveldėto- 
mis reikšmėmis nusistatyti. Svarbiausias motyvas, dėl kurio Maironis 
girios simbolikos neplėtojo, - minėtuose eilėraščiuose giria atliepia 
subjekto, kaip kolektyvinio, neindividualizuoto veikėjo, išgyvenamą 
iracionalią skausmo ir bekalbės emocijos (liūdesio ar džiaugsmo) bū- 
seną. Tai gryno potencialumo būsena, dar nepereinanti į veiksmą, su- 
sitelkianti ties pačiu išgyvenimu. Bekalbė meditacija, „aš“ ekstatiškas 
susiliejimas su kraštovaizdžiu, ištirpimas kosmose intensyviausios 
patirties akimirkomis - tai Anykščių šilelio kulminaciniai momentai. 


97 Czesław Miłosz, Tėvynės ieškojimas, p. 32. 

Maironiui, modernaus (tautinio) mentaliteto kūrėjui, būtinas ir kal- 
bantį, išsisakantį, kartu aktyviai veikiantį subjektą atliepiantis krašto- 
vaizdis“*, Tam simboliškai reikėjo išeiti iš girios kraštovaizdžio į atvirą 
erdvę, iš nebylios jausminės būsenos - prabilti. Nebylumas Maironio 
poezijoje (panašiai kaip Daukanto tautinio charakterio motyvacijose) 
palankiai vertinamas visų pirma kaip stojiškas valios aktas, suvaldan- 
tis iracionalų liūdesį, verksmą, kuris esti vien „ženklas silpnybės“. 

Miško, medžių teikiamos simbolinės reikšmės Maironiui nebu- 
vo parankios ir asmens subjektyvumui išreikšti. Neatsitiktinai mi- 
nėtuose pirmuosiuose eilėraščiuose girios kraštovaizdyje pasirodo 
kolektyvinis subjektas - lietuvis. Atskiro individo vidujybės plotmė 
Maironio tekstuose reiškiama vandens metaforomis: jos tiko asmens 
laiko patyrimui, dinamiškai emocijų „tėkmei“, vidinės gelmės mat- 
meniui nusakyti. Maironio subjekto dvasia skęsta tarp atminimų 
(„Užmigo žemė“), subjektas trokšta savo vidujybę išreikšti galingai 
kaip jūra („Nuo Birutės kalno“), aptinka minčių „bangavimo“ pa- 
našumą su mariomis („Išnyksiu kaip dūmas“), paslėpęs krūtinėje 
skausmo dūmas, praeina kaip verdą verpetai („Pasitikėjimas savi- 
mi“). Kraštovaizdžio poetikai svarbu ir tai, kad miškas jau Anykščių 
šilelyje vaizduotas kaip sunykęs, - jį apverkia ir Maironio „Miškas ir 
lietuvis“ subjektai. Tuo tarpu upės ne tik atliepia modernų Maironio 
poezijos individą, panirusį dinamiškoje, nesustabdomoje istorinio 
laiko tėkmėje, išgyvenantį ir savo vidinę istoriją. Upės yra ir pastovie- 
ji, „amžinieji“ kraštovaizdžio dėmenys. Dar daugiau - upių, tekančių 
skirtingomis vietovėmis, vaizduosena labiausiai paranki regioniniam 
krašto junglumui sukurti. 


‘8 Įdomu, kad prie girios, kaip Lietuvos kraštovaizdžio ir asmens tapatybės 


pagrindinio simbolio, grįžo Česlovas Milošas, savo tekstuose savitai per- 
kūręs Mickevičiaus guZtelyno simboliką - žmogaus sąmonės archetipinės 
gelmės atitikmenį. Gūžtelyno vaizdinys Milošo poezijoje padeda išreikšti 
„aš kaip kitas“ tapatybės struktūrą. Subjekto tapatybės alternatyvos, aki- 
vaizdžiai siūlomos Baranausko Anykščių šilelyje, moderniojoje lietuvių 
poezijoje, regis, nebuvo panaudotos. 

9 Paulius Subačius, Lietuvių tapatybės kalvė, Vilnius: Aidai, 1999, p. 151. 

Lietuvos kraštovaizdžio mitopoetinė struktūra 


Jau poemoje „Lietuva“ būsimasis Maironis išryškino du geografinius 
krašto centrus, susietus su mitiniais siužetais, žyminčius kultūros virs- 
mo, steigties vietas: Birutės kalnas pajūry ir Vilnius. Ši Lietuvos krašto- 
vaizdžio ašis, vėliau įkūnyta eilėraščiais „Nuo Birutės kalno“ ir „Vilnius“ 
(„Poezija“ ir „Trakų pilis“ priklauso tam pačiam prasminiam laukui), 
išreiškia esmines Maironio poetinio pasaulėvaizdžio reikšmių koor- 
dinates: gelmės-paviršiaus, mito-istorijos, eroso-mirties, galimybės- 
išraiškos, jausmo-veiksmo, lyrikos-epikos, individo-bendruomenės, 
religijos-pasaulietiškumo, gamtos-civilizacijos (miesto). Šiuo požiūrių 
Maironio poezijoje kalnas ir ypač minėtos konkrečios kultūrinės vieto- 
vės atlieka pagrindinio erdvės orientyro, axis mundi, vaidmenį. 

Vėlesnėje poezijoje Maironis tiesiogiai nevarijavo su šiais erdvės 
centrais poemoje susietų archajiškų siužetų - legendos apie Jūratę, 
Šventaragio, Vilniaus įkūrimo mito. Tik 1920 m. Pavasario balsuose 
publikavo baladę „Jūratė ir Kastytis“. Vis dėlto mitopoetinės struk- 
tūros, ypač artimos Vladimiro Toporovo aptartam Vilniaus mitui, 
esmingai veikia Maironio sukurtame Lietuvos kraštovaizdyje kaip 
svarbus reikšmes organizuojantis principas. Toporovas analizavo Vil- 
niaus kraštovaizdį ir su juo siejamus senuosius pasakojimus (legendas 
apie Šventaragį ir jo įsteigtą mirusiųjų deginimo ritualą, apie Vilniaus 
įkūrimą), Vilniaus, Neries ir Vilnios vardų semantiką. Iš šių šaltinių 
Vilniaus kraštovaizdis atsiskleidžia kaip gyvybės ir mirties misterijos 
erdvė bei topografinis mito tekstas”. 


0 Interpretuodamas Vilniaus, Vilnios ir Neries toponimus kaip „pagrindinio 
mito“ pėdsakus, mokslininkas rašo: „Be abejonės, mitologiniu požiūriu 
Vilniaus įkūrimas ir yra tas perėjimas nuo ano, svetimo pasaulio, prie šio, 
savo, kuris suponuoja du polius: *ner- ir *vel- ‘apačia’, 'chtoniškumas, mir- 
tis’ - *ner- ir *vel- ‘gyvybinė galia, vaisingumas, "turtas, 'didvyriškumas; 
‘valdžia; mitologinės nomenklatūros lygmenyje šiems poliams atstovauja 
pabaisos (gyvatės, slibino) ir jo nugalėtojo, naujos Visatos (taip pat ir mies- 
to) įkūrėjo, naujos tvarkos opozicija, kuriai esant, atsigręžimas į chaosą ir 
mirtį paremia kosmoso elementų regeneraciją: stirb und werde, Goethes 
žodžiais tariant.“ Vladimir Toporov, „Vilnius, Wilno, BunsHa: miestas ir 

Pirmojoje poemoje „Lietuva“ Vilnius buvo pavaizduotas kaip mito- 
istorijos virsmo vieta, išlaikiusi tautinės bendrijos praeities atmintį 
nuo Šventaragio ir Gedimino sapno iki Liublino unijos ir Respublikos 
padalijimų. Eilėraštyje „Vilnius“ (pirmoji publikacija - ŽLA 1892) tie- 
siogiai nekartojami legendiniai siužetai, tačiau Vilniaus mito reikšmes 
galima atpažinti iš tekste kuriamos subjekto sakymo situacijos. Šį ei- 
lėraštį galima perskaityti kaip iškilmingą trėnų tekstą, kuriuo, kaip 
kadaise Šventaragio slėnyje apraudamas garbingas mirusysis, išgyve- 
nama mitinio gyvybės-mirties-gyvybės virsmo situacija. Gedulingais 
nakties rūbais (pirmojoje publikacijoje - „juodais lyg dūmais“) pri- 
dengtas Vilnius gretinamas su užgesusia tėvynės akimi. Taigi subjektas 
Vilniuje išgyvena gilaus tėvynės miego, artimo mirčiai, situaciją. Mai- 
ronis besikeičiančių laikų, „besimainančių žemės rūbų“ motyvą, prieš 
metus išsakytą eilėraštyje „Giria ir lietuvis“ (1891), pakartojo Vilniaus 
kraštovaizdyje. Praeinančio, nykstančio laiko apmąstymą, ryžtingą at- 
sivėrimą ateičiai Maironis iš girios perkėlė į miesto erdvę, ir būtent joje 
susiejo su individualistiniu, nebe kolektyviniu subjekto išgyvenimu. 

Pirmojoje eilėraščio „Vilnius“ publikacijoje sukurta individuali 
akistata su naikinančia laiko galia, asmeniškai išgyvenamos mitinio 
virsmo situacijai būdingos „baimės ir drebėjimo“ emocijos, išsisklei- 
džiančios autodialogu: 


Ko teip nuliudai? Ko ant krutinės 

Aszara dreba gaili? 

Gailies gal, amžius didžius atminęs, 

Ar gal priesz naktį drebi? 
Atminki ėsas didvyrių kraujo! 
Negąszcziok veido pasaulės naujo! 
Laikai juk mainos: spaudžia pikti, 
Užszvis kiti 


Lietuvai musų tėvynei! 


mitas“, in: Vladimir Toporov, Baltų mitologijos ir ritualo tyrimai, Vilnius: 
Aidai, 2000, p. 88. 
** Maironis, „Vilnius (Naktis), ŽLA, 1892, Nr. 4, p. 27. 

Nakties, miego, mirties akivaizdoje subjektas išgyvena mitinį laiko 
virsmą, jam atsiveria ir naujas pasaulio veidas. Švintančios aušros, pa- 
giriais nubudusių paukščių šnekos motyvas, pažįstamas iš kanoninės 
eilėraščio redakcijos, atsirado tik 1905 m. Pavasario balsuose*® (į pir- 
mąjį rinkinio leidimą tekstas nebuvo įdėtas). Gamtinio laiko seman- 
tika gyvybės atsinaujinimo šaltinius perkelia anapus ritualo, anapus 
miesto kaip tradicijos centro. Pirmojoje redakcijoje gedėjimo ritualas 
mitinės reikšmės požiūriu yra pilnas - mirusių „didvyrių“ energiją tie- 
siogiai (be aušros ir paukščių tarpininkavimo) perima jų palikuonis, 
atsigręžiantis į naujo pasaulio veidą. 

Prasminės eilėraščio pataisos, manytina, yra susijusios ir su pakitu- 
siu Maironio požiūriu į Lietuvos aukštuomenę, bajoriją, jos tradiciškai 
turėtą civilizacinę galią, kuri, poeto požiūriu, nukrypo prieš Lietuvos 
atgimimą (prie šio klausimo sustosime atskirai). Tad ir atgimimo ener- 
gija vėlesnėje redakcijoje iš miesto, valstybingumo erdvės, perkeliama į 
kitą tradicijos polių - gamtinius pagirius. Tačiau Maironio kraštovaiz- 
džio poetikoje Vilniaus mitas neprarado savo reikšmės: poetas plačiai 
varijavo upių santakos motyvą, kuris laikytinas topografine Vilniaus 
mito siužeto išraiška. Kaip atskleidžia Toporovas, Vilniaus „reljefo ypa- 
tybės atvėrė realią galimybę „pagrindinio“ mito turinio schemą perkel- 
ti į topografijos kalbą, susieti su konkrečiais lokaliniais objektais. Bū- 
tent čia mitas naujai prabilo: reljefo elementai įgavo naują semantinę 
funkciją, o šių elementų visuma tapo savotišku mitologinių tekstu“*“, 
Kraštovaizdiniame Vilniaus mito tekste svarbiausias veikėjas yra Vil- 
nia - srauni upė kalvų „kulisuose“*“*, jos santakoje su Nerimi-Vilija 
esąs Šventaragio slėnis, aktualizuojantis žemumo lygmenį, dichoto- 
mišką su Perkūnu siejamam aukštumui, kalnui*os, 


202 Žiurėk iš ryto aušra jau teka! / Pabude paugščiai pagiriais šneka; / Laikai 
jau mainos: matom visi, / Užšvis kiti / Lietuvai musu tėvynei. (PB 1905, 6.) 

23 Vladimir Toporov, op. cit., p. 65. 

24 Ibid., p. 87. 

*5 „Vilniaus siejimas su pagrindinio mito schema išplaukia iš miesto ir upės, 
pagal kurią miestas buvo pavadintas, vardo analizės ir iš ankstyvųjų isto- 
rinių mitologizuotų liudijimų. Šios schemos šerdį, žinoma, atspindi ele- 

Semantine funkciją įgavę Vilniaus reljefo elementai - kalnas, slėnis, 
sutekančios upės - tapę mitologiniu tekstu, buvo perimti ir poezijos. 
Upių santakos mitopoetinėmis reikšmėmis pasinaudojo Mickevičius 
„Dainoje“ iš poemos Konradas Valenrodas. Tiesa, reikšminga upių 
santaka Mickevičiaus „Dainoje“ perkelia ties Kaunu, tačiau mitopo- 
etiniu požiūriu toks perkėlimas visiškai įmanomas*““. Maironiui šis 
upių santakos motyvas, tikėtina, išlaikęs su Vilniumi susijusias mito- 
poetines reikšmes, buvo ypač svarbus. Poemoje „Lietuva“ Nemuno ir 
Neries (poetas vartojo vyrišką formą „Nerys“) santakos epizodas pa- 
sirodo prieš pat teksto dalį, skirtą Vilniui (L 66). Neries vaizdiniui su- 
kurti čia panaudotas Mickevičiaus „Dainos“ motyvas - aukso dugnas 
(„Lietuvoje“ - aukstu patiesta lova, t. y. upės vaga). Tačiau šis vaizdi- 
nys papildytas ir originalia detale, išbaigiančia kraštovaizdinį Vilniaus 
mito tekstą - „Nerys“ teka tarp žalių kalnų. Prisimenant vėliau parašy- 
tą eilėraštį „Vilnius“, atrodo neatsitiktinis dalykas, kad Neries vaizdi- 
nys poemoje yra susietas būtent su nakties laiku. Tolesniame epizode 
Vilnius pasirodo kaip žaibuojantis kryžiais „ant Nerio upės“?*7. 

Nemuno ir Neries santakos bei Vilniaus kraštovaizdžių gretybę, įrašy- 
tą pirmojoje poemoje, Maironis išlaikė ir vėlesnėje kūryboje. Dar 1891-ai- 
siais jis išvertė Mickevičiaus „Dainą“ pavadinęs „Vilija“, vėliau - „Vilija 
(Neris)“ Neatsitiktinis dalykas, kad šį tekstą Maironis skelbė visuose Pa- 
vasario balsuose šalia programinių „Taip niekas tavęs nemylės“, „Poezija“, 
o nuo 1905 m. rinkinio iki pat 1927 m. Maironio raštų po Mickevičiaus 
teksto vertimo visais atvejais dedamas eilėraštis „Vilnius“ pakeitęs šio- 
je vietoje pirmųjų Pavasario balsų eilėraštį „Lietuvos dainos“ („Tėvynės 


mentų Perkūn- (Taur-) (viršus, kalnas) ir Vel-n-, Vil-n- (apačia ir vanduo) 
priešprieša“ (ibid., p. 85). 

** Itin svarbu, kaip pažymi Toporovas, kad ne tik „Vilniaus reljefas išsamiau- 
siai įkūnijo mito schema’, bet, kita vertus, ši schema buvo perkeliama į kitas 
vietas, „į vakarus nuo Vilniaus, dažnai iki pat jūros“ (ibid.). 

27 Ši metafora yra artima Gintaro Beresnevičiaus aptartam žaibuojančio kry- 
žiaus simboliui Mickevičiaus poemoje Konradas Valenrodas. Tasai simbolis, 
anot religijotyrininko, yra išlaikęs su Perkūno figūra susijusias mitines reikš- 
mes (Gintaras Beresnevičius, „Konrado Valenrodo dvinarės struktūros“, p. 93). 


119 


dainos“). Mickevičiaus eilėraštis reikšmingas ir tuo, kad, išlaikęs ryšį su 
mitiniu Vilniaus topografijos tekstu, pasiūlė išskleistą, individualizuotą 
žmogaus-upės paralelizmą, kaip minėta, Maironiui itin aktualų, atsisą- 
kius tradicinės miško semantikos asmens problematikai reikšti. Kaip jau 
aptarta, ne mažiau svarbu buvo paliudyti ir ryšį su istorinės Lietuvos lite- 
ratūros tradicija, vienu kanoninių krašto literatūros tekstų. 

Lietuvos kraštovaizdžio holistinį pobūdį atskleidžianti mitopoeti- 
nė upių semantika išryškėjo 1920 m. eilėraštyje „Lietuva brangi“, ku- 
ris raiškiausiai perteikia sintetinį Lietuvos peizažą. Šį eilėraštį Mairo- 
nis parašė, perkūręs jaunystės laikų poemos „Lietuva“ fragmentus ir 
1891 m. Varpe anonimiškai paskelbtą eilėraštį „Lietuvos gražybė“, ku- 
riame pasinaudota keturiolika rankraštinės poemos „Lietuva“ strof, 
Palyginus „Lietuva brangi“ su ankstesniąja „Lietuvos gražybe“, matyti, 
kad Maironis tekstą trumpino, retindamas kraštovaizdžio elementus, 
tirštindamas jų prasmę. Ankstesniajame eilėraštyje gamtinį Lietuvos 
reljefą, krašto ribas žymėjo Dubysa, Nevėžis, Nemunas, „upių didvyris“, 
ir Zarasų ežerai. „Lietuva brangi“ variante liko vien Dubysa ir Nevėžis, 
nebeminimo Nemuno intakai. Turint minty tai, kad Maironio lyrikoje 
ir poemose Dubysa yra perėmusi Mickevičiaus Vilijos vaidmenį Lietu- 
vos peizaže (tai bus aptarta atskirai), poetinė Lietuvos panorama čia 
pasirodo artima kraštovaizdiniam Vilniaus mito tekstui: jo struktūrą 
sudaro kalnai-kapai, srauni upė, tekanti slėniais kalvų kulisuose, gili 
lėta upė. Upės eilėraštyje veikia kaip kraštovaizdžio-sąmonės modu- 
sai: paviršiaus-gelmės, jausmo-minties, emocinio atvirumo ir reflek- 
syvaus uždarumo sankirta. Kalnai-kapai semantiškai žymi istorinės 
patirties sankaupą, kurios absoliutus centras Maironio poezijoje yra 
Vilnius, Vilniaus kapai - kaip eilėraštyje „Oi neverk, matušėle“. Lietuva 
tėvynė pasirodo izomorfiška Vilniaus kraštovaizdžiui: 


208 Nėra aišku, ar šį eilėraštį laikraščiui pasiuntė pats Jonas Mačiulis, grei- 
čiausiai jis buvo be autoriaus žinios redaguotas, plg.: Juozas Girdzijauskas, 
„Maironio eilėraščio „Lietuva brangi“ genezė“, Archivum Lithuanicum, Nr. 4, 
2002, P. 145-158. Tačiau aplinkybė, kad 1920 m. publikuotame eilėraštyje 
„Lietuva brangi“ Maironis pasinaudojo ir „Lietuvos gražybės“ tekstu, laiky- 
tina teksto autorizavimo faktu. 

Graži tu, mano brangi tėvynė, 
Šalis, kur miega kapuos didvyriai; 
Graži tu savo dangaus mėlyne, 


Brangi, nes daugel vargų prityrei. 


Kaip puikųs slėniai sraunos Dubysos! 
Miškais lyg ruta kalnai žaliuoja; 
O po tuos kalnus sesutės visos 


Griaudžiai malonias dainas ringuoja. 


Ten užsimąstęs tamsus Nevėžis 
Kaip juosta juosia žaliąsias pievas; 
Banguoja, vagą giliai išrėžęs; 


Jo gilią mintį težino Dievas. (PB 1920, 13) 


Paslėptas tekstas 


Perrašydamas „Lietuvos grazybe“ ir pirmosios, rankraščiu likusios poe- 
mos „Lietuva“ strofas, Maironis ne tik Nemuną „nugramzdino“ į po- 
tekstę, bet ir pridengė svarbų teksto šaltinį, kurį liudijo buvus anks- 
tesnių tekstų pirmoji strofa: 


Lietuva! mano brangi tėvynė! 
Garsi didvyreis, ką kapūsn' gulė! 
Graži man tavo dangaus mėlynė! 
Tavę kaip tikrą myliu matulę! 

(L 3) 


Lietuva, brangi mano tėvyne, 
Šalie didvyrių kur grabe guli: 
Graži kaip dangaus esi mėlynė, 
Tave kaip tikrą myliu matulę. 
(„Lietuvos gražybė“?9?) 


* Varpas, 1891, Nr. 1, p. 162. 

Eilėraštis „Lietuvos gražybė“, paskelbtas Varpe aštuoneriais metais 
anksčiau nei Vinco Kudirkos „Tautiška giesmė“, yra pirmasis publi- 
kuotas tekstas, himniškomis intonacijomis perėmęs Adomo Micke- 
vičiaus Pono Tado invokacijos kreipinį į Lietuvą: „Litwo! Ojczyzno 
moja!“ („Lietuva! Tėvyne mano!“). „Lietuvos“ strofos pirmosios eilutės 
šauktukai („Lietuva! mano brangi tėvynė!“) akivaizdžiai liudija into- 
nacinę giminystę su Mickevičiaus tekstu. Eilėraštis, jau po poros metų 
paskelbtas Juozo Paukščio ir Aleksandro Burbos dainų rinkinyje Lie- 
tuviškos dainos iš visur surinktos*“, ir be autoriaus pavardės keliavo 
per populiarius dainynus ir buvo tiek žinomas, jau įaugęs su melodija 
į publikos atmintį, kad Maironis naujajame variante kaip pavadinimą 
paliko „Lietuvos gražybės“ pirmąją frazę: „Lietuva brangi“ Gali būti, 
kad Kudirka, rašydamas „Tautišką giesmę“, buvo girdėjęs ir šio, grei- 
ciausiai jau žinomo, paplitusio, teksto eilutes; palyginkime: „Lietuva, 
brangi mano tėvyne, / Šalie didvyrių kur grabe guli“ („Lietuvos gražy- 
bė“) ir „Lietuva, tėvyne musų, tu didvyrių žeme“ („Tautiška giesmė”). 

Taigi Mickevičiaus poemos invokacijos frazė, iškilmingas kreipi- 
nys į Lietuvą - frazė, kuria ištisos Lietuvos žmonių kartos nuo XIX a. 
vidurio reiškė savo patriotines emocijas - Maironio buvo „įskiepyta“ 
ir į lietuvių poetinę tradiciją. Sekdami šios ypatingos frazės genezę, 
vėlgi susiduriame su kraštovaizdžio poetika - pirmiausia dėl to, kad 
poemos invokacijoje tėvynė Lietuva subjekto vaizduotei iškyla kaip 
kraštovaizdis prie Nemuno: 


Tymczasem przenos moje duszę utęsknioną 

Do tych pagórków lesnych, do tych lak zielonych, 
Szeroko nad błękitnym Niemnem rozciągnionych; 
Do tych pól malowanych zbożem rozmaitem, 
Wyztacanych pszenicą, posrebrzanych žytem; 
Gdzie bursztynowy šwierzop, gryka jak šnieg biala, 


20 Lietuviszkos dainos isz visur surinktos, Plymouth: kasztu ir spaustuvėje 
Jazo Paukszczio, 1893, p. 28-30. 
œ „Tautiška giesmė“, gaida ir žodžius sudėstė V. K., Varpas, 1898, Nr. 6, p. 95- 

Gdzie panienskim rumiencem dziecielina pala, 
A wszystko przepasane jakby wstęgą, miedzą 


Zieloną, na niej z rzadka ciche grusze siedzą. (I, 14-22) 


Dabar tu neški mano ilgesingą sielą 

Į tas kalvas miškingas, į lankas žaliąsias, 
Kur Nemunas plačiai banguoja mėlynasis; 

Į tuos laukus derlingus, pasėliais spalvotus, 
Paauksintų kviečių, balkšvų rugelių plotus, 
Kur gintarinės svėrės, kaip pusnis grikučiai, 
Kur rausta dobilai ir padirvio žvangučiai, 
Oviskas apsupta ežia kaip juosta lygia, 

Joje laukinių kriaušių Sen ir ten pridygę. ** 


Mickevičius, po studentų slaptųjų organizacijų teismo proceso at- 
sidūręs Rusijos tremtyje, 1826 m. rinkinyje Sonetai publikavo sonetą 
„Nemunui“ („Do Niemna“), kurį perdirbo iš ankstesnio, dar gimtinėje 
1822 m. parašyto to paties pavadinimo eilėraščio. Naujajame variante 
poetas išryškino iškilmingą kreipinį į Nemuną, namų upę: 


Niemnie, domowa rzeko moja! gdzie są wody, 
Ktore niegdys czerpalem w niemowlece dtonie, 
Na których potem w dzikie ptywatem ustronie, 
Sercu niespokojnemu szukając ochłody. 


O Nemune sraunus! Kur tavo vandenai, 
Kuriuos vaikystėje aš samstydavau sauja, 
Kur, krūtine praskyręs tėkmė sraują, 


Neramią širdį atvėsindavau dažnai?” 


= Adomas Mickevičius, Ponas Tadas, p. 21. 
*5 Idem, Poezijos rinktinė, sudarė Mindaugas Kvietkauskas, Vilnius: Baltos 
lankos, 1998, p. 236-237; sonetą vertė Justinas Marcinkevičius. 

Vertime neišlikusi frazės ~ „Niemnie, domowa rzeko moja!“ („Ne- 
mune, namų upe mano!“) - sintaksinė-intonacinė struktūra yra arti- 
ma po kelerių metų Paryžiuje užrašysimai: „Lirwo! Ojezyzno moja!“ 
(„Lietuva! Tėvyne mano!“) Subjekto sakymo situacija abiejuose teks- 
tuose yra pažymėta prabėgančio laiko, prarastų namų patirties. Ne- 
munas sonete iškyla kaip namų upė - visų pirma asmeninio laiko 
upė, kuri išveda iš jaukaus vaikystės pasaulio, bet tekėdama nepra- 
eina, virsta vidiniais emociniais vandenimis ~ ašaromis. Epinėje Pono 
Tado invokacijoje Nemunas sutelkia vaizduojamą erdvėlaikį - praėju- 
sį laiką ir prarastos tėvynės erdvę. Namų upė tampa Lietuvos krašto 
metonimija, pagrindiniu riboženkliu, užtikrinančių erdvės, į kurią 
vaizduote grįžtama, vientisumą ir individualumą - tai kraštas miš- 
kingų kalvų ir žalių pievų, plačiai ties mėlynu Nemunu nusidriekusių. 
Aprašas, modeliuojamas žvilgsnio iš aukštai, kuriantis atviros erdvės 
įspūdį, sutampa ir su atminties bei vaizduotės atsivėrimo pojūčiu. Jis 
atveda prie atkeltų, kviečiančių užeiti išbaltinto dvaro vartų, kur ir 
prasideda epinis poemos veiksmas: „Brama na wciąž otwarta prze- 
chodniom ogłasza, / Ze gościnna i wszystkich w gościnę zaprasza“ 
(I, 39-40; „Ir vartai taip vaišingai atkilnoti, / Lyg kviestų jus viešnagei 
čia sustoti'**). Matyti, kaip apibendrintas tėvynės erdvinis vaizdas 
formuojasi iš gimtinės kraštovaizdžio elementų ir įtraukia, erdvinė- 
mis kategorijomis perrašo individualų laiko tėkmės išgyvenimą. 

Dar iki 1920 m. eilėraščio „Lietuva brangi“ Maironis savo svarbiau- 
siuose eilėraščiuose analogiškai Ponui Tadui buvo įtvirtinęs Nemu- 
ną kaip Lietuvos krašto erdvės metonimiją. Pirmųjų Pavasario balsų 
programinio eilėraščio „Jo pirmoji meilė“ giesmė sklinda „po tą szalį 
toli, / Kur Nemono vandenys bėga“ (PB 1895, 4}, o ten pat pirmą- 


44 Idem, Ponas Tadas, p. 22. 

25 Reikšminga, kad šio eilėraščio citatoje poemos Tarp skausmų į garbę pratar- 
mėje yra išlaikytas Nemuno motyvo tiesioginis ryšys su Pono Tado invokaci- 
ja - pavartotas tas pats Nemuno epitetas „mėlynas“: „Kur mėlinas Nemonas 
bėga“ (TSG 4) Plg. Mickevičiaus tekste minimas pievas: „...Szeroko nad 
błękitnym Niemnem rozciągnionych“ - ,,...Pla¢iai prie mėlyno Nemuno 
nusidriekusias“. 

kart publikuota „Mano gimtinė“ prasideda simboliškai „konspekty- 


viu“ Pono Tado tėvynės Lietuvos kraštovaizdžiu, pakartojančiu Ne- 


muno, „miškingų kalvų“, „žalių pievų“ elementus: „Ten, kur Nemonas 
bangūja / Terp kalnų, lankų“ (PB 1895, 10). Eilėraštyje „Lietuva brangi“ 
(taip pat ir pirmajame variante „Lietuvos gražybė“) tiesioginį ryšį su 


šiuo svarbiu istorinės Lietuvos literatūros kūriniu išlaiko ikonografi- 


nė-tekstinė citata: 


Kaip puikųs tavo dvarai, tėvynė, 
Baltai iš sodnų žalių sau kyšą!... 
Tik brangią kalbą tėvų pamynę, 


Jie musų širdis mažai jau riša. (PB 1920, 13) 


Poemoje „Lietuva“ ir eilėraštyje „Lietuvos gražybė“ su Ponu Tadu šį 
epizodą glaudžiau siejo ir kviečiančių užeiti atvirų vartų (durų) motyvas: 


Terp puikiu vietu isz žalio sodo 
Ten balti kysza dvarai matyti, 
Atdaros durys lyg szirdį rodo 

Ir lyg užeiti nori praszyti. 

(L13) 


=é Plg. Pong Tadą: 


Šrėd takich pėl przed laty, nad brzegiem ruczaju, 


Na pagėrku niewielkim, we brzozowym gaju, 


Stat dwór szlachecki, z drzewa, lecz podmurowany; 


Šwieciły się z daleka podbielane ściany, 
Tym bielsze, że odbite od ciemnej zieleni 


Topoli, co go bronią od wiatrów jesieni. (I, 23-28) 


Vidur tokių laukų kadaise, prie upelio, 
Beržiniam gojuje, stovėjo ant kalnelio 
Bajoro senas dvaras. Trobesiai mediniai 
Su mūro pamatais baltavo zalumyne 
Sakotų topolių, kur atokiau šlamėjo 

Ir saugojo namus nuo rudeninių vėjų. 
(Adomas Mickevičius, Ponas Tadas, p. 22). 

Gražus, Lietuva, ir dvarai tavo, 
Balti, tarp sodnų žalių statyti - 
Ištolo žmogų meilumais savo 
Užeiti, tartum, prašo prašyte. 


(„Lietuvos gražybė“) *7 


Poemoje Jaunoji Lietuva, kuri, kaip yra aptarusi Vanda Zaborskai- 
tė, jau atskleidžia pakitusias Maironio pažiūras į Lietuvos bajoriją ir 
jos vaidmenį lietuvių tautiniame atgimime*®, šis Pono Tado motyvas 
perrašytas su kur kas didesne vertybine distancija. Be to, Jaunosios 
Lietuvos pasakotojas jau piktokai papriekaištauja tėvynės poetams- 
pranašams, kurie „skelbė jai kapus“ (JL 62; užuomina į Mickevičiaus 
Konrado Valenrodo pratarmę, galbūt J. I. Kraševskio Anafielą). Poe- 
mos veikėjos Jadvygos Juškytės, priklausančios smulkių-vidutinių ba- 
jorų, priešiškiausių „litvomanams“*“, sluoksniui, dvaras pamatomas 
pabrėžtinai buitiniu, kritišku ūkiško valstiečio žvilgsniu: 


Bet štai jau ir Girdvainių dvaras antai! 
Sulinkęs į žemę, tarytumei lūžta; 
Išbaltintas sienas ištolo matai 


lyg vištą, apžergusią gūžtą. (JL 58) 


Po kelių dešimtmečių, praūžus modernių tautų formavimosi aist- 
roms, „Lietuva brangi“ 1920 m. publikacijoje dvarai, tiesa, yra negrįž- 
tamai praradę emocinį patrauklumą, tačiau išlaiko estetinį žavesį, 
kuriam neįmanu atsispirti. Palikta ir pirmosios eilėraščio redakcijos 


27 Varpas, 1891, Nr. 11, p. 162. 

“8 Vanda Zaborskaitė, Maironis, p. 226-238. 

»9 Tokį požiūrį išsakė Maironis poemoje Nuo Birutės kalno, kurios pradžioje 
sukurtas kolektyvinis skirtingų Lietuvos bajorijos sluoksnių portretas: 
„Zresztą najwięcej w tej chwili / Zaciektą jest szlachta niższego podrzędu“ 
(„Tiesą sakant, dabar labiausiai / Užsispyrusi yra žemesniojo sluoksnio 
šlėkta“; ZB 4). „Užsispyrusi“ - vadinasi, atkakliai besilaikanti savo luominių 
papročių, įskaitant ir lenkų kalbos (vietinės tarmės, kuri poemoje vadina- 
ma „juokingu žargonu“) vartojimą. 

baigiamoji strofa, kurioje atlaidžiau įvertinti Lietuvą savais būdais 
plačiai gyrę dainiai. Nuo Pono Tado kaip pirmavaizdžio išsilaisvinęs 
„Lietuva brangi“ tekstas išlaiko su juo ryšį vien šia dvarų grožio užuo- 
mina ir eilėraščio pabaigos nuoroda į dainius, tarp kurių neabejotinai 
svarbiausias yra Mickevičius ir jo Ponas Tadas. Net ir emociškai sveti- 
mais tapę, socialiai prarasti dvarai sintetiniame Lietuvos kraštovaiz- 
dyje įrašomi kaip Lietuvos vaizdinio ištakas, jos istorinės tradicijos 
podirvį išlaikantis simbolis. 

Tai, kad Maironis, nepaisant socialinių-politinių peripetijų ir įtemp- 
tų santykių tarp modernios lietuvių inteligentijos ir didžiumos Lietu- 
vos bajorijos, išlaikė savo tekstų ryšį su Mickevičiaus poezija, sujungė 
svarbiausias simbolines tradicijos grandis su istorine Lietuva (kad ir 
čia nagrinėto Lietuvos kraštovaizdžio atveju), rodo Maironį suvokus 
istorinės Lietuvos kultūros tradicijos svarbą, savastį ir tęstinumo po- 
reikį - kad ir koks šiandienos akimis prieštaringas tasai suvokimas 
buvo“. Maironio poezijoje išlaikyti ryšiai su Mickevičiaus kūryba 
leidžia įtraukti tekstus į kultūros reikšmių apytaką. Mickevičiaus 
poezija teikė išteklių tėvynės Lietuvos vaizdiniui Maironio poezijo- 
je kurti, o vėliau Maironio poezija skolino savo simbolinę energiją 


20 Ši vertinimo „nenuoseklumą“ labiausiai atskleidžia Adomo Mickevičiaus 
figūra pradedančio poeto-istoriko Jono Mačiulio kūryboje. Apsakymuose 
apie Lietuvos praeigą, skyrelyje „Užbaiga“, kuriame apžvelgiama lietuviškos 
raštijos istorija, Mickevičius šiame kontekste vienaprasmiškai priskir- 
tas lenkų literatūrai, dar pažymėta, jog jis yra ir Europoje garsus poetas 
(ALP 179). Tačiau šis aiškumas susidrumsčia poemoje „Lietuva“: Mickevičius 
yra vienintelis lenkiškosios krašto literatūros autorius, įrašytas į Lietuvos 
kraštovaizdį kartu su Kristijono Donelaičio ir Antano Baranausko vardais. 
Kitaip nei minimi lietuvių autoriai, vien „garsus Adomas“ nusipelno „di- 
džiausio tarp poetų“ titulo. Simboliškai jis atsiduria greta kunigaikščio Vy- 
tauto, kaip jam prilygstanti kultūros figūra. Vis dėlto Mickevičiui poemos 
pasakotojas papriekaištauja, nesupratus „pranokėjų“ kalbos reikšmės tauti- 
nei savivokai, o išnašoje autorius dar pasiaiškina dviprasmišką Mickevičiaus 
tautybę - buvimą ir „tikru lietuviu“, ir lenku kartu (L 75). Poemos siužetą 
mMotyvuojanti teritorinė, „kraštietiška“ perspektyva leido laisviau vertinti 
kultūrinį paveldą nei kalbiniu požiūriu. Tačiau Maironio kūryboje vis dėlto 
išlaikomi abu žvilgsniai. 

Mickevičiaus tekstams lietuvių kalba įsitvirtinti lietuvių kultūroje. 
Mickevičiaus simbolius ir metaforas, kaip matėme, Maironis panau- 
dojo savo eilėraščiuose „Mano gimtinė“, „Lietuva brangi“, o Vincas 
Mykolaitis-Putinas, versdamas Mickevičiaus Pono Tado invokaciją, 
pasinaudojo Maironio eilėraščių poetinėmis formuluotėmis. Štai 
Mickevičiaus originale subjektas prašo nunešti jo išsiilgusią sielą „į 
tas kalvas miškingas, žalias pievas, plačiai prie Nemuno nusidrieku- 
sias“. Putinas šioms eilutėms panaudojo „Mano gimtinės“ frazę: „Į tas 
kalvas miškingas, į lankas žaliąsias, / Kur Nemunas plačiai banguoja 
mėlynasis“ (plg. „Ten, kur Nemunas banguoja / Tarp kalnų, lankų“). 
Iš Maironio „Kur bėga Šešupė“ į vertimą greičiausiai atkeliavo ir „pa- 
dirvio žvangučiai“. Eilutę „Kur mergišku raudoniu dobilai liepsnoja“ 
Putinas išvertė: „Kur rausta dobilai ir padirvio žvangučiai“. Argi verti- 
mo eilutėje nesigirdi „Kur rausta žemčiūgai, kur rūtos žaliuoja...“; „Ar 
giedrios išaušta pavasario dienos, / Ar krinta po dalgiu žvangučiai 
lankos...“? 

Nemunas „atiteka“ į Maironio poeziją iš Mickevičiaus kūrybos ir į 
pastarosios vertimus grįžta Maironio žodžiais. 


Upių pora: Nemunas ir Dubysa 


Kraštovaizdis visuomet yra ir scena, erdvė žmonėms pasirodyti, jų 
veiksmus orientuojanti, kreipianti aplinka. Kraštovaizdžio elementai 
tarsi scenografijoje simboliškai ar metonimiškai yra susiję su jį apgy- 
venusiais žmonėmis: kraštovaizdžio reljefas, jo elementų architek- 
tonika yra ir socialinis reljefas, žmonių bendruomenės kompozicija. 
Anykščių šilelyje medžiai „Žili buwi kajp senej, somanom apaugi, / 
Stipri buwi ir stummbous kajp wiraj suaugi, / E wiežliwi ir grožous 
kajp musu jounimas“*. Maironio sukurtame Lietuvos kraštovaiz- 
dyje bendruomenės būdą ir veiklą išreiškia moteriškos ir vyriškos 
upių pora, visų pirma Dubysa ir Nemunas. Šios Maironio poezijos 


221 Antanas Baranauskas, op. cit., p. 184-185. 

upės atitinka bei naujai peraiškina Mickevičiaus kūryboje išryškintą 
Nemuno ir Vilijos porą, susietą su individualistiniu išėjimo iš namų 
siužetu ir įtvirtintą lietuvių krašto literatūros kanone sonetu „Nemu- 
nui“ ir ne kartą jau minėta „Daina“ iš poemos Konradas Valenrodas”. 
Baranausko poezijos medžiai bendruomenę atliepia pagal, sakytume, 
ekologinės moralės kriterijus - patogumą, laimėtinumą. Ir medžiai, ir 
su jais gyvenantys žmonės vieni kitiems yra patogūs, derami, tinkami, 
naudingi, t. y. palaikantys vieni kitų gyvybingumą tarsi ekologinėje 
sistemoje: „No szaknes lig wirszunej buwis wisas doras“, „Ir wisiem 
žmonėm mejjtus ir patogus buwis / Ir lajmetinas wisas, kajp tikras 
Letuwis/*3 Maironio kraštovaizdžio poetika išsiskiria tuo, kad peizažo 
elementai - visų pirma upės - liudija bendruomenės kalbinius ryšius 
ir kalbinės saviraiškos galias, atitinka jų šnekos srautą ir dainų vilnis. 

Nemunas Maironio poetiniame kraštovaizdyje pasirodo kaip pa- 
sakotojas, tarsi jau minėta Apsakymų apie Lietuvos praeigą skyrelio 
„Namų gyvenimas“ vakarojančios šeimynos pagrindinė figūra, tęsian- 
ti, išlaikanti bendruomenine istorinę atmintį***. Toks pasakotojo, at- 
minties saugotojo vaidmuo Nemunui suteiktas sonete „Praeiga“, kur 
ši upė pasirodo kaip paralelė „baltam seneliui“, kuris „daug matęs, ap- 
sakyti daug gali“: 


2 Šios upių poros svarbą XIX a. lietuvių kultūrinei savivokai liudija ir tai, kad 
būtent šios upės pirmiausia susilaukė vadinamųjų „monografijų“ - krašto- 
tyrinių, etnologinių, istorinių aprašymų: tai Konstantino Tiškevičiaus Neris 
ir jos krantai (Wilia i jej brzegi; parašyta XIX a. viduryje; publikuota 1871) ir 
kuklesnio mokslinio užmojo Vladislovo Sirokomlės Nemunas nuo versmių 
iki žiočių (Niemen od žrėdet do ujšcia, 1861). XIX a. upių istoriografiją apta- 
rè Reda Griškaitė straipsnyje „Nemunas kaip XIX amžiaus Lietuvos istorio- 
grafijos objektas“, Metmenys, Nr. 78, 2000, p. 72-106. 

Antanas Baranauskas, op. cit., p. 185. 

Kaip atskleidė Griškaitė, tokia Nemuno traktuotė būdinga XIX a. vidurio 
kraštotyrinei, istorinei literatūrai. Anot autorės, Sirokomlė, Teodoras Nar- 
butas „manė, kad būtent šioje upėje buvo užkonservuota lietuvių tautos 
praeitis“, tad Nemuno tyrimai, jų požiūriu, galėjo atsakyti „į bene esminę 
romantinės istoriografijos problemą - tautos genezės klausimą (išryškinta 
autorės; Reda Griškaitė, „Nemunas kaip XIX amžiaus Lietuvos istoriografi- 
jos objektas“, p. 92). 

Nemons matė Kryžokus, plieno ginklais apkaltus: 
Apie tamsią senovės apsakytų jis szalį. (PB 1895, 32) 


Vėlesnio eilėraščio „Poėtos noras“ („Aš norėčiau prikelti“) subjekto 
troškimas „prikelti nors vieną senelį“ ir išgirsti „Nors vieną, bet gyvą 
žodelį / Iš senovės laikų“ kyla ne tik iš kūrybinės išraiškos poreikio 
(„Gal poėzijos naują paseméiau šaltinį“). Šį troškimą skatina ir po- 
reikis „susikalbėti“ su svarbiausiuoju kraštovaizdžio veikėju - Nemu- 
nu: „Gal suprastu tadą, ką jiems Nemonas šneka“ (PB 1905, 15-16). 
Baranausko Anykščių šilelyje ekologiniais vaizdiniais nusakytą bend- 
ruomeninio sugyvenimo darną, buvimo savo vietoje vieni šalia kitų 
patogumą Maironis perkėlė į kalbinio dialogo plotmę. Gerai jaustis 
šiame kraštovaizdyje ir sugyventi vieniems su kitais reiškia kalbėtis, 
susiprasti kalbiniu būdu. Dar XIX a. vidurio Lietuvoje kraštovaizdžio 
kalba buvo suvokiama kaip pirminė, galinti jungti skirtingas lingvis- 
tines bendrijas, ji galėjo kompensuoti lietuviams nemokėtą lietuvių 
kalbą. Tačiau Maironio poezijoje toji Lietuvos kraštovaizdžio kalba 
jau suvokiama kaip lietuvių kalba; Nemunas šneka „pranokėjų kalba“, 
ne kuria kita. Dėl to dar pirmojoje poemoje „Lietuva“ Nemunas Gudi- 
joje teka nelinksmas: 


Ir eina liudnas, iki liežuvį 

Msu iszgirsta, kurį supranta, 

Ir kad iszvysta toli Lietuvį, 

Vilnim' bucziūja isz džiaugsmo krantą. (L 79) 


Dėl tokios kalbinės interpretacijos Nemunas Maironio poezijoje 
įgyja priešingą judėjimo prasmę nei, pavyzdžiui, Mickevičiaus sonete 
„Nemunui“ ar „Dainoje“ (Maironio išverstoje „Vilijoje“). Mickevičiui 
Nemunas, kaip minėta, yra namų upė, išvedanti iš jaukaus gimtinės 
lizdo, idilinio vaikystės slėnio į naują pasaulį, į laukines platybes. 
Maironiui Nemunas yra visos Lietuvos upė, kuri grįžta „apleisdama 


25 Plg. Vladislavas Sirokomlė, op. cit., p. 98 

rytus“ į etninę Lietuvą, bučiuoja krantą - tarsi žmogus, parvykęs iš 
ilgos kelionės ar tremties į namus. Būtent tokiomis - grįžimo į savas 
etnokultūrines ribas - prasmėmis Maironis suvokė ir „jaunosios Lie- 
tuvos“ atgimimo tikslą. 

Kitaip nei pirmtakai nusakęs Nemuno tėkmės kryptį, Maironis iš 
krašto literatūros perėmė kitą Nemuno vaizduosenos motyvą: šios 
upės kaip lietuvių tautinio charakterio išraiškos traktuotę. Sirokomlė 
sukūrė ramios tėkmės, bet pavasarį patvinstančio ir ledus sulaužančio 
Nemuno bei išoriškai ramaus, bet gaivalingo lietuvio būdo vaizdinį 
poemoje Kilmingasis Jonas Azuolragis (Urodzony Jan Deborég, 1854). 
Poema apie Lietuvos bajoraitį Joną pradedama plačia įžanga, Lietuvos 
kraštovaizdžio estetine ir vertybine panorama, kuri pasiūlė ne vieną 
idėją dar būsimojo Maironio „Lietuvai“. Pagrindinis šio peizažo hero- 
jus - Nemunas, į jį panaši yra ir „lietuvio širdis“: 


Cicho Niemen przebiega rodzinne siedziby, 
Niestraszny dla žeglarza, i spokojny niby, 
Pozwala siebie todziom deptać całe lato, 

Zimą da się w ciemnicę zakuć lodowatą; 

Niestawi grozno czoła - nie rwie sie, nie ryczy, 
Taki zda się pokorny, taki niewolniczy! 

O! nie wierz téj pokorze - i patrz, kiedy łaska, 
Gdy sie na wiosnę wzburzy i lod poroztrzaska, — 
Biada! ocknął się olbrzym - wie, kto go znieważa: 
Gruchoce dom rybaka i statek żeglarza, 

Falą zalewa błonie, echem grzmi po borze, 

A gdyby jeszcze chwila - świat zniszczytby może. 
Lecz gniew jego przekipiał, już krzywd zapomina. - 
Ot tak samo jak Niemen i serce Litwina; 

Tu gdzie niebo posępne, gdzie chłodnawe klima, 
Zda się, żadna namiętność wrząca niewytrzyma, 
Zda się, ludzie drzymali, a całe ich życie 
Uptywalo powoli i nierozmaicie. 

Tak Litwin niepoczesny, tak zwiesil cóś głowę. — 
Ho! ho! zapytaj dziejów, zbierz wieści domowe, 
I co mędrzec zapisał i co prządka gwarzy, - 

A poznasz, jak na zimnej i spokojnej twarzy 


Odkryć gorącej myśli tajemnicze piętno. 


O! i poważna Litwa umie być namiętną: 
Tutaj chrobrym zapałem pierś męża oddycha - 
Tutaj miłość dziewicza gorąca, choć cicha, 


Tutaj znać burze życia na obliczu starėm...226 


[„Nemunas tyliai teka pro gimtąsias sodybas, / Neva ramus, negąsdina 
irkluotojų, / Visą vasarą leidžiasi valčių raikomas, / Žiemą - sukausto- 
mas ledinėj belangėj; / Grėsmingai nesipriešina, nesiveržia, neriaumo- 
ja, / Toks atrodo nuolankus, toks sutramdytas! / O! Netikėk jo nuolan- 
kumu - pažiūrėk kitą kartą, / Kaip pavasarį įsiunta ir ledus sulaužo - / 
Vargas! Milžinas pabudo, žino savo įžeidėjus: / Sutrupina žvejo namus, 
irkluotojo laivą, / Vilnim užlieja pievas, aidu miške atsiliepia, / Dar aki- 
mirka - regis, pasaulį sunaikintų. / Bet įsiūtis atslūgsta, jau nuoskaudas ir 
pamiršęs. / Štai tokia kaip Nemunas ir lietuvio širdis. / Čia, kur apniukęs 
dangus ir oras vėsokas, / Atrodo, bet koks aistros karštis atvėsta, / Atrodo, 


žmonės čia snaudžia, o visas jų gyvenimas / Plaukia lėtai ir vienodai. / 


226 [Władysław Syrokomla], Urodzony Jan Deborėg: Dzieje jego rodu, głowy i 
serca, przez niego samego opowiadane, a rytmem spisane przez Władysława 
Syrokomlę, Petersburg i Mohilew: Nakładem Bolesława Maurycego Wolffa, 
1854, P. 3-4. 
Panašų pavasarį atgyjančio Nemuno motyvą Sirokomlė pakartojo poemoje 
Margiris kaip paralelę senam lietuvių herojui Liūtui, kuris ruošdamasis 
kovai su kryžiuočiais tarsi atjaunėja: 

Tak Niemen obumarty pod brytą lodową, 

Gdy sie wiatrem wiosennym ożywi nanowo, 

Silnieszym wirem pędzi ku cichej zatoce, 

I mocniejszymi ciosy w brzeg piasczysty grzmoce. 

[„Taip po ledo luitu apmiręs Nemunas, / Pavasarinio vėjo ir vėl atgaivin- 
tas, / Sraunesniais verpetais bėga į tylų užutėkį / Ir smarkesniais smūgiais 
talžo smėlingą krantą] (Władysław Syrokomla, op. cit., p. 91). 

Taip lietuvis nutilęs kažko galvą nunarina. / Oho! paklausk jį apie istoriją, 
surink namų pasakojimus, / Ir tai, ką išminčius užrašė, ir ką verpėja pori- 
na- / Irsuprasi, kaip iš šalto ir ramaus veido / Išskaityti paslaptingą lieps- 
nojančios minties pėdsaką. // O! Ir rimtoji Lietuva moka būt aistringa: / 
Čia drąsiu užsidegimu alsuoja vyrų krūtinė, / Čia merginų meilė karšta, 


nors tyli, / Čia gyvenimo audros palikę pėdsaką ant seno veido..“) 


Maironiui Sirokomlės Nemuno vaizduosena buvo, manytina, pa- 
traukli ir tuo, kad pavasarinio Nemuno vertą krašto žmonių jėgą ir 
veržlumą („liepsnojančios minties pėdsaką“) liudija jų kalbos gaiva- 
las - jų raštai ir pasakojimai. Kaip minėta, būtent tokią - kalbinę - 
upės-lietuvio paralelę įtvirtino Maironis savo poetiniame kraštovaiz- 
dyje. Kita vertus, šis atitikmuo atskleidžia, kad Maironio sukurtas Lie- 
tuvos kraštovaizdis, pabrėžtinai įgarsintas upių vagomis sklindančia 
lietuvių kalba, yra kur kas artimesnis istorinės Lietuvos literatūrai, nei 
gali pasirodyti iš pradžių. Be abejonės, Sirokomlės vaizduojami lietu- 
viai, savo pasakojimuose išliejantys prigimtinę aistrą - tai visų pirma 
jo numylėti poezijos herojai ir skaitytojai: „gmin szaraczkowy“, smul- 
kieji irvidutiniai istorinės Lietuvos bajorai, gyvenę krašte nuo „Krėvos 
pilies bokšto, kur žuvo senasis Kęstutis“, iki Pripetės ar Ščiaros kran- 
ty”. Maironis troško Lietuvos bajorų palikuonis išgirsti šnekančius 
lietuviškai, tačiau, atrodo, jis niekur neišsiduoda suvokęs neetninėse 
lietuvių žemėse gyvenusių, nebūtinai „sulenkėjusiais lietuviais“ ga- 
limų laikyti bajorų-lietuvių (toks būtų ir Sirokomlė), problemą. Net 
ir Pono Tado vaizdinę citatą poemoje „Lietuva“ — baltą dvarą parko 
žalumoje - iš pirmtako Gudijos perkėlė į Žemaitiją (L 13). Šiaip ar taip, 
tą viltį susikalbėti lietuvių kalba prarades, kaip matėme, Maironis ir 
pačius dvarininkus pašalino iš poetinio Lietuvos peizažo, palikęs ten 
gražius, bet nemielus dvarų „kiaukutus“, šalia skambant „brolių arto- 
jų“ šnekai ir merginų dainoms. 

Pavasarinio Nemuno, kaip atgimstančios tautinės bendrijos, jos kal- 
binės saviraiškos žymens, motyvą Maironis plačiau išskleidė poemose. 


227 [ 


Władysław Syrokomla], Urodzony Jan Deborėg, p. 6. 

Dar kiek blankokai jis suskamba „Lietuvoje“: poemos pabaigoje išsa- 
komas „didžio poetos“ lūkestis; tasai poeta apdainuos „Vytauto die- 
nas“, ir tokio esminio dialogo su greta gyvenančiais žmonėmis atgai- 
vintas senas Nemunas atkus, jo sidabrinės vilnys „linksmiaus bégs‘: 


Nemonas, sako, netur’ gyvybės, 
Negali džiaugsmo ir skausmo jausti! 
O juk linksmesnis, žiedu gražybės 
Ištirpus žiemai kad žada rausti! (L 84) 


Poemoje Tarp skausmų į garbę šis motyvas perkurtas, jau neminint 
Nemuno vardo. Juozui viešint Varšuvoje, Goštautų rūmuose, Marinė 
svarsto, kad galėtų atsidėkoti jam už išgelbėjimą iš gaisro „atspėda- 
ma“ Lietuvos himno gaidą. Jos požiūriu, tinkamas Lietuvos himnas 
būtų panašus į upę ir į „ledus laužantį lietuvį“: 


Tas gymnas be trenksmo, be grožės žiedų 
Turétu kaip upē tekėti, 
Kurios nesustabdo sparnai vėsulų, 


Negali sziaurys uZturéti. 


Tas gymnas gal ausei nebutu gražus, 
Vienog jis į szirdį ismegtu; 

(Toks budas lietuvio, kurs laužo ledus) 
Tas gymnas gal Jūzui patiktu. (TSG, 59) 


Galime pridurti, kad toks „gymnas“ būtų panašus ir į tėvynę iš Mai- 
ronio eilėraščio „Jo pirmoji meilė“ („Taip niekas tavęs nemylės“), kurį 
autorius pacitavo šios poemos pratarmėje, ir atlieptų nesustabdomą 
laiko upę, pagavusią lietuvių tautinę bendriją pirmųjų Pavasario bal- 
sų eilėraštyje „Litvomanams“ („Nebeužtvenksi upės“). 

Jaunojoje Lietuvoje šis motyvas (gal artimiausias Sirokomlės šal- 
tiniui) panaudotas apibūdinti Goštauto rūmuose surengtam lietuvių 


134 


inteligentijos susitikimui. Pagal utopišką Maironio socialinę viziją 
aristokrato, turinčio vieną žymiausių Lietuvos Didžiosios Kunigaikš- 
tystės giminių pavardę, rūmuose Vilniuje susirenka įvairiakilmiai lie- 
tuviai, nesusipriešinę ideologiškai: 


Tiek žmonių gal nei kartą, kaip stovi, nematęs, 
Lyg užburtas, tiek metų tylėti papratęs, 

Pono Goštauto rūmas ant karto net ūžia! 

Taip ledais musų Nemunas žiema sukaltas, 

Lig pavasario rūstas išrodo ir šaltas, 


Iki šniokšti pradės jo paviršiai sulūžę. 


Ir kaip tuomet jisai ant pečių-milžinų 
Išvisos Lietuvos, nuo visų vandenų, 

Neša vilnis putojančias viena vaga, - 

Taip prieš keletą metų sumanymas didis, 
Mus suvienijęs, rasit, bent kartą išgydis 
Mūsų partijas, apimtas ginčų liga. JL 14-u5) 


Šiuo atveju 1907 m. paskelbtoje poemoje Maironis, varijuodamas 
Nemuno motyvą, akcentuoja ne tiek atgimimo, nesustabdomos upės 
tėkmės, kiek vienos vagos prasmę. Toji viena vaga, simbolizuojama 
Nemuno, labiausiai išreiškia Maironio puoselėtą viltį ir skausmingai 
išgyventą tos vilties žlugimą dėl pilnos socialinės struktūros moder- 
nios lietuvių tautos, apimančios ir savą, lietuviškai kalbančią, lietuvių 
etninei kultūrai įsipareigojusią aukštuomenę. Tiesa, poemoje ši reikš- 
mė jau susieta su nauja realija - politinių partijų veikla visuomenėje. 

Taigi Nemunas Maironio poezijoje sukuria visų pirma kraštovaizdį 
kaip sceną istorinei tautai pasirodyti. Jis išreiškia tautinės bendrijos, 
kaip istorinio laiko dalyvės, siekius, susijusius su kalbine saviraiška ir 
ja įkūnijama istorine atmintimi, grįžimo į namus vertybine programa, 
į ateitį nukreiptu veržlumu ir utopine „vienos vagos“ kokybe. Vis dėlto 
viename paskutinių Maironio eilėraščių, 1925 m. publikuotame „Ant 


135 


Punės (Margio) kalno“ („Ant Punios kalno (Ties Nemunu)“), Nemunas 
vaizduojamas kaip artimesnis amžinai laiko tėkmei, ne tiek sutapęs sų 
vienos lietuvių tautos istorinio laiko posūkiu. Nemunas pasirodo kaip 
„senelis“, išminčius, ramiai žvelgiantis į laikino žmogaus aistras: 


Ne kuo tau, Nemune ramus, 
Stebėtis, amžiais tiek regėjus: , 
Žiūri vienodai taip in mus, 

Kaip ir į mūsų pranokėjus. 

Ar girdei bangą masageto, 

Ar kūną skyto nugaléto 

Nešei in vakarų marias, 

Ar skraidė Vytautas antkrančiais, 
Ar vokietys nelaisvės pančiais 
Čia bandė ženklinti gaires, 

Ar bruko kalbą lenkai „broliai“, 
Ar pravoslaviją maskoliai, - 
Ramus, vienodas, paslaptingas 
Eini sau amžinu keliu 

Ir in tautas pakeleivingas, 

Su jųjų varžtu atkakliu, 

Sakyte, tartumei, sakai: 
Nusiraminkite, vaikai! 

Vis viena: ryt kapuos užmigste! 


Mane kaip radę, taip palikste.?2š 


Vėlyvojoje kūryboje Nemuno semantika universalėja, Nemunas 
kaip kraštovaizdžio veikėjas tarsi atsiskiria iš glaudžios analogijos su 
tautine bendrija ir suartėja su Alpių vaizdiniu iš 1920 m. Pavasario 
balsų eilėraščio „Snieguotos Alpių viršūnės“ („Alpių viršūnės“) ar pa- 
skutinio Maironio eilėraščio „Vakaro mintys“ abejingu amžinos saulės 
žvilgsniu. Galima sakyti, kad Nemuno vaizdinys atspindi autorinės 


28 Baras: Literatūros, meno mėnesinis žurnalas, Kaunas, 1925, Nr. 8, p. 5-6- 

žiūros (pagal Michailą Bachtiną) pobūdį, įkūnija jos vertybinės raiš- 
kos trajektoriją - nuo veržlios atgimimo upės Maironio jaunystės kū- 
ryboje iki raminančio vaikus senelio-išminčiaus vėlyvojoje lyrikoje. Į 
Nemuną panaši Maironio poezijoje ne tik lietuvių tauta ar jos himnai; 
Nemuno vaizdinys, jo raiška atspindi ir poeto autorinę energiją. 

Moteriškoji upė Dubysa Maironiui yra Vilijos atitikmuo iš Micke- 
vičiaus eilėraščio „Daina“, o Vilnios - Vilniaus mito topografiniame 
tekste. Dubysos-Nemuno santaką kaip upių poros meilės istoriją 
Maironis pagal Mickevičiaus tekstą varijavo poemoje Tarp skausmų 
į garbę: „Dubysa jau myli... bet tolima vyrą: / Jai Nemunas amžeis 
brangus“ (TSG 26)°. Dubysos, Maironio gimtinės upės, susitikimas 
su Nemunu, Lietuvos „upių didvyriu“, veidrodiškai atitinka subjekto 
ir tėvynės meilės istoriją iš programinio eilėraščio „Jo pirmoji meilė“ 
(„Taip niekas tavęs nemylės“). Tiek upių santaka (ypač Mickevičiaus 
tekste), tiek patriotinio ir kalbinio eroso atradimo siužetai neatsie- 
jami nuo virsmo išgyvenimo - išėjimo iš „brangios tėvučių šalelės“, 
akistatos su „nauja pasaule“. Nemunas Mickevičiaus ir Maironio 
tekstuose yra „tolimas vyras“ ar atitinka tokio pobūdžio paralelinį 
veikėją - lietuvės numylėtą „svetimą jaunuolį“ (,...ukochata cudze- 
go młodzieńca“), Maironio vertime - „kito krašto vyrą“, išvedantį iš 
namų į „tyrų platybes“: 


Mylimą Nemons, smarkei apkabinęs, 
Neša pro kalnus, par tyrų platybes; 
Glaudžia su meilę prie szaltos krutinės 


Ir kartu skęsta į marių gilybes. 


Tu savę lygei svetimam paszvęsi, 

Brangią tėvuczių apleidus szalelę, 

Ir lyg terp marių užmirszta paskęsi, 

Bet dar liudnesnė, Lietuvė-naszlelė! (PB 1895, 5) 


*2 Ši motyvą poetas perrašė ir Jaunojoje Lietuvoje: „Dubysa jau myli... bet toli- 
mą vyrą: / vien Nemunas ją apkabįs“ (JL 49). 

Kelionė iš namų į svetimą erdvę atitinka eilėraščio „Jo pirmoji mei- 
lė“ kokybinį laiko virsmą, žymimą lemtingo susitikimo: 


Ir negailias jis tos jaunystės litisos, 
Kad skausmo szirdis nesuprato; 
Nes jam užtekėjai tu veidu auszros, 


Ir naują pasaulę jis mato. (PB 1895, 4) 


Ir poemose, ir programiniame „Jo pirmoji meilė“ lemtingo susiti- 
kimo motyvą palydi gimstančios giesmės, tarsi Dubysos ir Nemuno 
vilnys banguojančių dainų tema (TSG, 26-27). Nemunas Maironio 
poetiniame kraštovaizdyje išreiškia tą asmens saviraiškos bei savivo- 
kos modusą, kuris susijęs su epiniu pasakojimu ir istorine atmintimi, 
moteriškoji upė - su emocine sfera ir jos išraiškomis: lyrine daina, 
giesme, „liūdnesne už girių ošimą“. 

Maironis - ypač poemose - nevengė panaudoti ir didaktinių upių 
santakos siužeto galimybių, leidžiančių įsiterpti į XIX a. pabaigoje 
skambią diskusiją, pradėtą Varpo, dėl „tautiškos šeimos“ modernė- 
jančioje lietuvių visuomenėje ir pagraudenti lietuvius, „bėgančius“ 
nuo savo krašto merginų. Ne taip tiesmukai Maironis šią temą per- 
teikė eilėraščiu „Daina“ („Už Raseinių, ant Dubysos“), sukūręs neįvy- 
kusio susitikimo tarp „geltonplaukių“ ir „jaunų bernelių“, žūvančių 
svetimuose kraštuose, situaciją. Dubysa šiame eilėraštyje akivaizdžiai 
siejama su moteriška, erotinio atspalvio namų idile. Lietuvių merginų 
išvaizda atrodo tarsi antropomorfizuotas Mickevičiaus upių pramo- 
tės, „Vilijos, mūsų upelių gimdytojos“, portretas. Mickevičiaus tekste 
Vilija turi „aukso dugną“ ir „dangišką (mėlyną) veidą“ („Dno ma zto- 
ciste i niebieskie lica“). Upės „veido“, atspindinčio dangų, metaforinė 
logika, atrodo, išplėtota Maironio „puikių geltonplaukių“ potrete: 


Augsztą dangų pamylėjo, 
Blaivę jo augsztybę, 
Ir akis užsižavėjo 


Mėlyną gilybę. 

Blaivios akys, gelsvos kasos, 
Szirdys oi neszaltos, 
Augsztas ugis, kojos basos, 


Nū rasų teip baltos. (PB 1895, 27-28) 


Nors upės-pramotės paralelė čia neišskleista, tačiau Maironis kuria 
merginų, kaip „dainų gimdytojų“ prie Dubysos, vaizdinį. Eilérastyje 
nurodoma į kitą pramotę - kunigaikštienę Birutę, apie kurią dainuo- 
ja tos puikiosios lietuvės. „Birutės“ daina apie valdovų susitikimą, jų 
meilės istoriją, davusią Lietuvai herojų Vytautą, išryškina neįvykusio 
merginų susitikimo su „jaunais broleliais“ dramatizmą. 

Atrodytų, kad „Daina“ kurią Maironis rašo tarsi ant prasišvie- 
čiančio Mickevičiaus „Vilijos“ teksto, pratęsia ankstesniame skyriuje 
aptarto eilėraščio „Lietuvos dainos“ temą. „Ponių“ portretas atitinka 
„Dainos“ merginų vaizdą, išskyrus širdies karštumą: „Joms mėlsvos 
akys, rankos baltos, / Bet rasit szirdys kietos, szaltos“ (PB 1895, 5). 
Kaip eilėraščio „Vilnius“ subjektas naikinantį laiką pasiryžta įveikti, 
sau priminęs esąs didvyrių kraujo - vienos kilmės su garbingais miru- 
siaisiais, taip eilėraštyje „Lietuvos dainos“ „atšalusios“ ponios vis dėlto 
matomos kaip kilusios iš tos pačios „sesučių, dainomis garsių“ genties. 
„Dainos“ merginos visiškai atitinka „Lietuvos dainose“ sukurtą mitinį 
dainų „aukso amžių“. Jos perkeliamos į dabartį kaip bendruomenės 
laiko bei gyvenimo atsinaujinimo galimybė: pagal Nemuno tėkmės 
kryptį („apleidžiančią rytus“) grįžtančių brolių laukianti šviesi, karšta 
erotinė-kūrybinė energija. 

Kraštovaizdžio poetika „Dainoje“ ir poemose išryškina Dubysos- 
Vilijos vaidmenį: „moteriška“ upė-pramotė yra erotinės istorijos 
veikėja, atverianti, atliepianti merginų balsus, pagaunanti dainų 
tėkmę, įkaitinanti krūtinės, širdis. Anykščių šilelyje „giesmės ėmės“ 
iš krūtinėje alsuojančio miško, linguojančios girios; Maironiui gies- 
mės kyla iš kalbaus, dinamiško, verpetuojančio vandens energijos, 
kuri turi galią sklisti, užpildyti kraštą ir skliautą, sulaukti aido, at- 
Siliepimo: 

Ir eina tos dainos par Lietuvą musų, 
Kaip Nemuno aukso vilnis! 
Joms atliepia balsas nū Kurszo ir Prusu! 


Ju klausos nutilus naktis! (TSG 27) 


„Jo pirmoji meilė“ subjektas-poetas yra erotinę istoriją išgyvenęs 
dainos gimdytojas, jo gimusi giesmė sklinda po kraštą, susiliedama 
su Nemuno vilnimis: „Pasklido giesmė po tą szalį toli, / Kur Nemono 
vandenys bėga“ (PB 1895, 4). Upės Lietuvos kraštovaizdyje žymi - tai 
Maironiui buvo ypač svarbu - ir lietuvių kalbos neišsenkančią vers- 


mę, kaip dar kartą apibendrinta eilėraštyje „Tautiška daina“ („Kur 
bėga Šešupė“): 


Kur bėga Šešupė, kur Nemonas teka, 

Tai musu tėvynė, graži Lietuva; 

Čia broliai artojai lietuviškai šneka, 

Čia skamba po kaimas Berutos daina. 

Tegul bėga musų upės į mares giliausias! 

Tegul skamba musų dainos po šalis plačiausias! (PB 1905, 21) 


Tautinei tapatybei esminis čia orientyras įtvirtinamas upių poros ir 
su jomis sutampančios kalbos bei dainų tėkmės. 


Lyginamieji kraštovaizdžiai 


Savo ir svetimo kraštovaizdžių gretinimas, lyginimas - įprastas keliau- 
jančio žmogaus polinkis. XIX amžiuje, „judriojo žmogaus“, pasinaudo- 
jant Vytauto Kavolio apibūdinimu?3?, epochoje, - ypač kai tą judrumą 
įgalino traukiniai, amžiaus techninė naujovė, - lyginamieji kraštovaiz- 


3 Vytautas Kavolis, Žmogus istorijoje, Vilnius: Vaga, 1994, p. 441. Autorius šią 
apibrėžtį vartojo, aptardamas keliaujantį herojų, pasirodžiusį nuo XIX a. 
vidurio lietuvių didaktinėje literatūroje; tačiau šis apibūdinimas atitiktų it 
lenkiškąją krašto raštiją, ir sociokultūrinę tikrovę. 

džiai tampa išsiskiriančia kraštovaizdžio poetikos rūšimi?*. Lietuvos 


kraštovaizdžio gretinimas su Italijos, Šveicarijos peizažu - peizažo gro- ` 


žio etalonais - punktyrine pasikartojimų linija iškyla lietuvių krašto li- 


teratūroje??*. Tokią tema skatino ir romantinė estetika, akinusi ginčyti 


klasicistų įsitikinimą apie a priori estetiškus ir neestetiškus, menui tin- 


kančius ir netinkančius gamtovaizdžius, kaip žymiojoje Mickevičiaus 


Pono Tado herojų Grovo, Telimenos ir Tado Soplicos diskusijoje dėl 


peizažinės tapybos principų. Telimena, vertindama Grovo nupieštą 


peizažą, pataria ypač ieškoti „gražios gamtos“, kurios pavyzdys - Itali- 


jos kraštovaizdis, o šiam Lietuva nė iš tolo neprilygsta: 


23 

„= Tylko Pan nie zaniedbuj; szczegėlniej potrzeba 
Szukač pieknej natury! O, szczesliwe nieba 
Krajów włoskich! różowe Cezardéw ogrody! 

Wy, klasyczne Tyburu spadające wody! 


I straszne Pauzylipu skaliste wydroże! 


1“ 


To, Hrabio, kraj malarzów! U nas, żal się Boże 


[...] 
Zaczęli więc rozmowę o niebios biekitach, 


Morskich szumach, i wiatrach wonnych, i skał szczytach, 


Chrisas Fitteris vartoja „lyginamosios topografijos“ sąvoką (Chris Fitter, 

op. cit., p. 31); čia analizuojamuose kūriniuose kraštovaizdžiai nepasižymi 
topografiniu konkretumu, tad pasirinktas bendresnis lyginamųjų krašto- 
vaizdžių terminas. 

XIX a. Lietuvos poezijoje išsiskiria ir Lietuvos (Europos)-Rusijos krašto- 
vaizdžių lyginimo tema (Mickevičiaus Vėlinių III dalies fragmentai, ypač 
„Sostinės priemiesčiai“, „Peterburgas“; Baranausko „Kelionė Petaburkan“). Ji 
teikė peno svarstymams ne tiek apie estetinius, kiek vertybinius principus 
(moralines, politines nuostatas, skirtingus civilizacinius pagrindus). Tačiau 
Maironis, su viena nedidele išimtimi (Tarp skausmų į garbę ir Jaunoji Lietuva 
herojaus Vilaičio-Rainio įkalinimo Peterburge epizodu), šio pobūdžio krašto- 
vaidžio temos neplėtojo, tad jos čia ir neaptarsime. Galima tik paminėti, kad 
Rusijos imperijos sostinės kontekstą savotiškai išduoda faktas, kad Maironis, 
baigdamas studijas Sankt Peterburgo Romos katalikų dvasinėje akademijoje, 
1892 m. ŽLA vieną po kito (Nr. 4 ir 5) paskelbė eilėraščius apie buvusias Lietu- 
vos sostines - „Vilnius (Naktis)“ ir „Trakiai“ (vėliau - „Trakų pilis“). 

Mieszając tu i ówdzie, podróżnych zwyczajem, 
Smiech i uraganie sie nad ojczystym krajem. (III, 534-547) 


Linkiu sėkmės, — kalbėjo, - ir pasisekimo, 
Italijoj ieškoki, Grove, įkvėpimo. 

Dangaus žydrumas! Sodai, rožėmis nukloti, 
Ir jus, sraunaus Tiburo vandenys putoti, 

Ir baisios plikos uolos Pauzilipo skliautų! 
Tai štai kur dailininkas įkvėpimo gautų. 

{...J 

Ir ėmė jie plepėt apie dangaus zydruma, 
Bangų ir vėjų gausmą ir uolų aukštumą, - 
Bastūnų papročiu šauniai įsismaginę, 


Gėrėjos svetimu, o niekino gimtinę. 33 


Pasakotojo požiūriu, savo kraštovaizdžio gretinimas su svetimu 
pirmojo nenaudai yra „keliautojų įprotis“, tam tikra doxa, į kurią jis 
reaguoja emocingu šūksniu: „A przeciez wokoto nich ciagnely sie 
lasy / Litewskie! tak poważne i tak pelne krasy!“ (HI, 548-549; „O čia 
juk Lietuvos miškai aplinkui ošia, / Taip nuostabiai, gražiai, didingai 
pasipuošę“). Toliau pasakotojas žodžiu „nutapo“ raiškų Lietuvos 
miško peizažą, personifikuotų medžių, krūmų bendriją, nuo miško 
„vaikų“ ir „jaunimo“ iki „matronų“ topolių (lietuvių kalbinėje vaiz- 
duotėje šį vaidmenį atliktų liepos) ir „samanom barzdotų“ ąžuolų. 
Savo peizažo „tapybiškumas“ pasakotojo perspektyvoje išryškinamas 
analogine poetika: gamtos ir žmonių supanašėjimu, mitine gyvybės 
organika. Romantiniu požiūriu, „tapybiškas“ peizažas yra tas, kuria- 
me galima pamatyti „potencialų herojų“ (Bachtino terminu tariant), 
o ne klasicistinės estetikos apibrėžtą idealų provaizdį. Į diskusiją įsi- 
traukęs ir pasakotojo vertybinę žiūrą perėmęs Tadas kaip tik ir gina 
Lietuvos kraštovaizdžio duotybių parankumą perteikti organiškas, 


33 Adomas Mickevičius, Ponas Tadas, p. 94. 
234 Ibid., p. 95. 


142 


vitališkas, dinamiškas peizažo savybes, kurių negali apčiuopti Gro- 
vo išpažįstama klasicistinė estetika, besivadovaujanti abstrakčiais, 
geometriniais komponavimo principais (peizažui reikią „žiūros taš- 
ko, grupės, ansamblio“ ir menininko skrydžio „į idealo sferas“; III, 
609, 613). Atrodo, kad tą patį analoginės poetikos principą, kuriuo 
remiantis sukurtas Pono Tado romantinis miško peizažas, savo poe- 
moje Anykščių šilelis išplėtojo ir Baranauskas. Taigi Lietuvos ir Itali- 
jos kraštovaizdžiai Mickevičiaus poemoje atsiskleidžia kaip skirtingą 
pasaulio žiūros būdą - geometrinę ir organiškąją architektoniką — 
formuojančios aplinkos. 

Savo ir svetimo peizažo estetinės kokybės diskusiją savotiškai pra- 
tęsė Sirokomlė poemoje Kilmingasis Jonas Ąžuolragis. Minėtoje po- 
emos įžangoje „gimtoji žemė, šventoji Lietuva“ iškyla kaip „skurdus 
pažiūrėti, laukinės nuošalumos“ kraštovaizdis, grožiu neprilygstan- 
tis „auzonų ir helvetų“ - Italijos ir Šveicarijos - kraštams. Lietuvos 
kraštovaizdis „netapybiškas“, savaime neestetiškas, jo „į Italiją paro- 
dyti nenuveši paveikslėlyje“**. Tik iš pirmo žvilgsnio gali pasirodyti, 
kad įžanga parašyta pasakotojo, artimo savo pažiūromis Pono Tado 
Grovui, balsu. Iš tiesų Sirokomlės tekste kraštovaizdžių opozicija 
modeliuojama pagal vizualaus paviršiaus (tapybiška Italija) ir pa- 
sakojimo gelmės (Lietuvos istorijos, legendos, padavimai) opoziciją. 
Vizualus paviršius gali būti meninės reprezentacijos būdu atidalija- 
mas nuo krašto, išstatomas svetimam žvilgsniui, kaip pasižymintis 
estetine autonomija. Tuo tarpu Lietuvos kraštovaizdis reikalauja ne 
tiek žiūrėjimo, kiek skaitymo; papildomą „skurdaus“ gamtovaizdžio 
vertę, sakytume, jo „kraštovaizdinę kokybę“ sukuria gamtinį reljefą 
apgaubiantys, išbaigiantys pasakojimai: 


35 Ziemio moja rodzona, Litwo moja święta! / Żółtym piaskiem i drobną 
trawą przytrząšnieta, / Niepokažne na oko, dzikie tw zacisze, / Nie tak jak 
u Auzoncoéw i Helwetėw, słyszę ([Wtadystaw Syrokomla], Urodzony Jan 
Deborėg, p. 1). 

Twoja ziemia posepna, twe niebo bez blasku, / Ciebie do Wtoch na pokaz 
niepowiezé w obrazku (ibid., p. 2). 

Každy kopiec na gruncie, každy krzyž przy drodze, 
Stos toméw na gościńcu, kaplica, gospoda, 
Wszystko tu jest pamiątką - i wszystko ci poda 


Jakąś ciekawą powieść o życiu Litwina. %7 


[Kiekvienas pilkapis dirvoje, kiekvienas pakelės kryžius, / Griuvė- 
siai prie vieškelio, koplyčia, smuklė, - / Visa tai yra paminklai, ir visą 
tau atskleis / Kokį nors įdomų pasakojimą apie lietuvio gyvenimą] 


Toks kraštovaizdis reikalauja pro paviršines regimybes prasiskver- 
biančio, jas naratyviai sujungiančio žvilgsnio, taigi žvelgiantysis turi 
būti krašto bendruomenės „viduje“ Šio kraštovaizdžio kokybė ne- 
prieinama išoriniam žiūrėjimui ar klausymui: 


A ileż tych podań codzień zapomina, 
Albo widząc - nie widzi, a stysząc - nie słucha, 


Kto rodzimém powietrzem nie napoil ducha? }38 


[„O kiek tų padavimų kasdien užmiršta / Arba matydami - nemato, gir- 


dėdami - negirdi / Tie, kurie gimtinės oru dvasios nepagirdė?!“] 


Tokį antropologiškai „vidinį“ žvilgsnį į kraštovaizdį iš vietinių 
gyventojų perspektyvos, iš jų bendruomenės vidaus, apimantį tos 
bendruomenės patirtį, galima laikyti romantinės organiškosios kraš- 
tovaizdžio estetikos variacija, parankia lokaliai, „kraštietiškajai“ 
tapatybei formuoti. Štai Baranausko Anykščių šilelio miško grožis 
atsiskleidžia ir kaip intensyvi jutiminė patirtis (nors prarasto gam- 
tovaizdžio), bet ji neatsiejama nuo gamtovaizdžio prasmę (t. y. jos 
potencialų herojų) atskleidžiančių vietinių pasakojimų, pavyzdžiui, 
Eglės pasakos, kuri leidžia pamatyti vienus šalia kitų suaugusius me- 
džius ne kaip atsitiktinę, o kaip estetiškai prasmingą kompoziciją: 


37 Ibid., p. 5. 
38 Ibid. 

„Cze ouzolaj, cze uosej pri eglu sustojo / Lig tartum cze žaltene pati 
apraudojo.'739 

Tokia žiūra buvo ypač artima Maironiui, dar pradedančiam klieri- 
kui J. Maculevičiui, poemoje „Lietuva“ įrašiusiam: 


Reta atrasi Lietuvoj" vietą, 
Nors ji žibėtu rasą terp rutu, 
Kur už tėvynę kraujo nelieta, 


Ką padavimais garsi nebutu! 


Tur’ padavimą žiednas kalnelis, 
Žiednas miestelis praeigą seną, 
Griuvanczios pilys, žiednas upelis 
Apie senobę didžią vaidena! (L 31) 


Kalba, tekstai („padavimai“) kraštovaizdyje yra tarsi nematoma jo 
architektūra, atskleidžianti „plika akim“ nepasiekimą kraštovaizdžio 
vertybinį turinį (pavyzdžiui, išlietą kraują už tėvynę), kuris vėles- 
niuose tekstuose leidžia įtvirtinti „brangumo“ santykį su savu kraštu 
(kaip „Lietuva brangi“: „Brangi, nes daugel vargų prityrei“ - PB 1920, 
13). Mickevičiaus ir Baranausko poemose krašto brangumo pojūtį kėlė 
jo praradimo jausmas, išdidinantis tėvynės kaip kraštovaizdžio esteti- 
nę kokybę, leidžiantis kaip Pono Tado invokacijoje vaizduotėje regėti 
Lietuvos grožį „w całej ozdobie“ — „visu puikumu“. Maironio eilėraš- 
tyje „Lietuva brangi“ besigrožintis kraštu subjekto žvilgsnis apima 
visus istorijoje patirtus bendruomenės praradimus („daugel vargų“), 
kurie suvoktini kaip kraštovaizdyje glūdintys, galimi išskleisti pasa- 
kojimai apie jo žmonių gyvenimą, nematomoji peizažo architektūra, 
išryškinanti estetinę jo kokybę. | šią vidinę, „pasakojamąją“ peizažo 
architektūrą „įeiti“ atpažinti jos „potencialius herojus“ gali asmuo 
visų pirma emocinio susitapatinimo keliu, nes tėvynė, netgi jos grožis 
Maironio eilėraštyje nėra tai, kas stebima iš šalies, tai buvimo savo 


2° Antanas Baranauskas, op. cit., p. 179. 

vietoje ir su kitais potyris. Emocinis kelias į tokią savivoką nubrėžtas 
eilėraštyje „Mano gimtinė“: 


Ten užaugau iszkentéjau 
Asz kanczias visas 
Ir pamėgau, pamylėjau < 


Vargdienio dūmas. 


O tos dumos ant krutinės 

Ne auszros rasa! 

Tai lyg rudys geležinės, 

Tai skaudi žaizda. (PB 1895, 10—1)*49 


Būsimasis Maironis savo pirmojoje poemoje, perėmęs Sirokomlės 


„įkalbinto“ kalbaus kraštovaizdžio koncepciją, regis, nesutiko su Lie- 


tuvos kaip „skurdžios ir laukinės nuošalumos“ interpretacija pirmta- 
ko kūrinyje, tad sugretino Italijos ir Dubysos pakrančių vaizdą: 


Gražios pakalnės kalnu Dubysos! 
Vandū skastus ten, kalnai žaliūja; 
Tenai sesutės po krantus visos 


Graudžias malonės dainas dainiūja. 


Graži yra tai Valaku zemė [sic], 
Kur dangus blaivus, naktys-malonės, 
Kur įkvėpimą visados semia 


Muzika, giesmės, gražios teplionės! 


49 Idomu, kad Maironis vėlesniuose Pavasario balsų leidimuose atsisakė 

čia cituotos paskutinės strofos, kurioje iš individualios subjekto perspek- 
tyvos yra išsakomas patriotinių emocijų problemiškumas - tapatintis 

su kitų „vargais“, persiimti jų kančia yra nemažas išbandymas. 

Kiek paredagavęs šią strofą Maironis atstatė, skelbdamas eilėraštį 

1927 m. Maironio raštuose. 


Mums gi Lietuvems, gana gražybės 
Kalnu Dubysos, margai juostūtu! 
Ten pagavimo kvépia saldybés! 


Kas ten norėtu, giesmes mastūtu! (L 16-17) 


Taigi Maironiui savaiminė estetinė Lietuvos peizažo kokybė, ir 
nesustiprinta praradimo situacijos, yra svarbi. Nors kraštovaizdžio 
grožio argumentas čia perteiktas nelabai grakščiai ir su tam tikra 
nuolaida („Mums gi Lietuvems, gana“), poema „Lietuva“ pradedama 
Lietuvos grožio motyvu, o čia cituoto fragmento pirmoji strofa buvo 
įtraukta į eilėraštį „Lietuvos gražybė“, vėliau redaguota - į „Lietuva 
brangi“. Grožėjimasis savo krašto peizažu sukuria emocinio artumo 
ryšį su vieta, kuris yra būtinas asmens tapatybės lokalizacijai - t. y. 
minėtam pojūčiui, kad čia esu savo vietoje - įtvirtinti. Vietos grožio 
išgyvenimas yra veiksmingiausias asmens įvietinimo būdas. 

Aptarti Maironio kraštovaizdinės poetikos polinkiai skatintų dar 
kartą sustoti ties viena Maironio poetinės kūrybos viršūne - eilėraš- 
čiu „Vakaras ant ežero Keturių Kantonų“ („Vakaras (Ant ežero Keturių 
Kantonų)“)** - turbūt ryškiausiu lyginamųjų kraštovaizdžių temos 
atveju ne tik Maironio, bet apskritai lietuvių poezijoje. Interpretaci- 
nį kontekstą, be jau minėtų kūrinių, reiktų praplėsti ir Mickevičiaus 
„Krymo sonetais“. Tiek Mickevičiaus Pono Tado tapybinės diskusijos 
epizodas, tiek Sirokomlės Kilmingojo Jono Ąžuolragio įžangoje lygi- 
namasis kraštovaizdis buvo kuriamas iš Lietuvos, gimtinės „čia“ ir Ita- 
lijos, Šveicarijos „ten“ santykio. Mickevičiaus „Krymo sonetai“, ypač 
„Piligrimas“ („Pielgrzym“), kaip ir Maironio „Vakaras“ ar ankstesnis, 
1895 m. Pavasario balsuose publikuotas „Ant kalno Rigi Kulm“ („Rigi 
Kulm“), kraštovaizdžio percepciją modeliuoja iš svetimo krašto „čia“ 
ir prisimenamos, apmastomos gimtinės „ten“. Tiek Mickevičiaus, tiek 
Maironio tekstuose toks pakitęs „čia“ ir „ten“ santykis į svetimo-savo 


** Eilėraštis toliau cituojamas iš pirmosios publikacijos rinkinyje PB 1905, 
37-38. Su nežymiomis redakcinėmis skirtybėmis eilėraštis pirmąkart buvo 
paskelbtas Lietuvių laikraštyje (1904, Nr. 1, p. 5). 

kraštovaizdžio vaizduoseną esmingai įtraukia laiko planą. Nutolusi 


gimtinė sutampa su asmeniniu praėjusiu laiku, tolimas tėvynės kraš- 


tas vaizduotėje ir atmintyje iškyla kaip prarastos jaunystės vieta. Mic- 


kevičiaus sonete „Piligrimas“ klajūno „širdis pabėga“ iš pertekliaus ir 


grožio šalies į „tolimas apylinkes ir - deja! dar tolimesnius laikus“: 

U stop moich kraina dostatkow i krasy, 
Nad głową niebo jasne, obok piękne lice; 
Dlaczegoż stąd ucieka serce w okolice 


Dalekie, i - niestety! jeszcze dalsze czasy? 


Litwo! pialy mi wdzieczniej twe szumiące lasy 
Niż słowiki Bajdaru, Salhiry dziewice, 

I weselszy deptatem twoje trzęsawice 

Niž rubinowe morwy, ztote ananasy. 


Tak daleki! tak różna wabi mie poneta; 
Dlaczegož roztargniony wzdycham bez ustanku 


Do tej, którą kochałem w dni moich poranku? 


Ona w lubej dziedzinie, która mi odjęta, 
Gdzie jej wszystko o wiernym powiada kochanku, 
Depcac świeże me ślady czyż o mnie pamięta? 


Po mano kojų kraštas prabangos ir turtų, 
Viršuj gilus dangus, greta mieli veideliai, 
Bet veržiasi širdis į tolimąją šalį, 


Kad praeities dienas svajonėse atkurtų. 


O Lietuva! Mieliau miškai man tavo gieda 
Už lakštutes Baidaruose, mergeles Salhyre. 
Linksmiau klampodavau po tavo drėgną girią, 


Nei čia minu marvas ir ananasų žiedą. 


Taip tolimas! Tokios įvairios čia vilionės! 
Dėl ko gi nuolat skrenda ilgesio svajonės 


Į tą, kur pamilau aš savo amžiaus rytą? 


Ji tėviškėj mieloj, kuri man uždaryta, 
Kur primena jai viskas ištikimą draugą. 


Ar mano atminimą ji dar šiandien saugo?** 


Šis sonetas lyginamojo kraštovaizdžio problematiką leidžia papil- 
dyti, sakytume, atminties psichologijos tema. Subjektas yra ištiktas 
spontaniškos atminties kaip nesamo pasaulio (praėjusio laiko ir pra- 
rastos vietos) evokacijos. Nuostabos, kurią kelia šis nevalingas sąmo- 
nės gręžimasis kitur, intonaciją atskleidžia klausiamiaji žodžiai, išryš- 
kinti dalelytėmis - kodėlgi širdis bėga iš to puikiojo krašto į prarastąjį, 
nuo šilkmedžių, ananasų - į lietuviškas pelkes, kodėlgi jo žvilgsnį 
vilioja, bet jo negali pritraukti, išlaikyti toks egzotiško grožio pertek- 
lius, ir subjektas išsiblaškęs grįžta mintimis pas tą, kurią „mylėjo savo 
dienų rytą“. Svetimas, egzotiškas kraštovaizdis suintensyvina, sukeis- 
tina biografinio laiko pojūtį, žadindamas atmintį (savame krašte esi 
nepastebimame savo laiko sraute). O biografinis laikas, jo pradžia, 
labiausiai nesutampanti su svetima erdve (nes nepasirinkta), savu 
ruožtu tarsi kompaso rodyklė spontaniškai, neišvengiamai atgręžia 
subjekto sąmonę į savąjį „ten“, kad ir koks gražus, puikus, egzotiškas 
būtų „čia“. Romantinė poezija modeliuoja ir išreiškia tokius sąmonės 
procesus, kurie tapo modernaus subjekto tapatybės dalimi. Biografi- 
nis namų, gimtinės erdvėlaikis kaip pagrindinė koordinačių sistema, 
padedanti orientuotis pasaulyje (svetimame ar ideologiškai iškreipta- 
me) - tai XX amžiaus, ypač emigrantų, tremtinių poezijos viena pa- 
grindinių pasaulėvaizdžio atramų. Kaip antai lyginamųjų kraštovaiz- 
džių poetikos požiūriu itin įdomioje Milošo poemoje Kur saulė teka 
ir kur leidžiasi (Gdzie storice wschodzi i kedy zapada, 1974): „Nors esu 

Adomas Mickevičius, Poezijos rinktinė, p. 320-321; sonetą vertė Vincas My- 
kolaitis-Putinas. 

rinkęs žemės vaizdus daugybėje kraštų, dviejuose žemynuose, mano 
vaizduotė niekaip kitaip nesugebėjo jų sutvarkyti, kaip tik paskirda- 
ma jiems vietą į pietus, į šiaurę, į rytus ir vakarus nuo vieno pavieto 
medžių ir kalvų /*3 

Maironianoje yra aptartas eilėraščio „Vakaras“ jutimiškai sodrus, 
bet statiškas Šveicarijos peizažas“, iš kurio subjekto „aukso svajo- 
nės“, panašiai kaip Mickevičiaus sonete, nesulaikomai išskrieja „Iy- 
dimos širdies“ į gimtinę - „Į tolimasias, į numylėtas / Tėvelių šalis“ 
Gimtinė, namai yra ir subjekto praėjusio laiko šalis, „šalis atminimy‘ 
kaip sakyta poemoje Tarp skausmų į garbę: „Ten tai prabėgo mano 
brangiausi / Jaunystės laikai“ Svetimas ir savas kraštovaizdis atitin- 
ka skirtingus subjekto erdvėlaikius - dabarties patyrimo ir praeities 
atminimo. Šie kraštovaizdžiai ir jų įkūnijami erdvėlaikiai eilėraštyje 
perteikiami skirtinga poetika: Šveicarijos peizažas atsiskleidžia Mai- 
ronio subjektui apskritai ne itin būdingos fenomenologinės percep- 
cijos būdu, „tėvelių šalis“ - analogine percepcija, atveriančia peizažo 
organiškąją architektoniką (panašiai kaip aptartame Pono Tado miško 
vaizduosenos epizode). Šveicarijos peizažui trūksta čia galinčio veikti 
„potencialaus herojaus“, gimtinės peizažo detalės yra personifikuo- 
tos ir dinamiškos. Šveicarijos peizažas raiškus ir žadinantis subjekto 
jutimus, tačiau intensyvi jutiminė patirtis ežero bangų ritmišku liū- 
liavimu perkelia subjekto sąmonę anapus šio kraštovaizdžio, į atmin- 
ties erdvėlaikį „anapus ribos“ - panašiai kaip Anykščių šilelio miško 
kvapai, vaizdai ir garsai subjekto vaizduotę perkelia į metafizinę vaiz- 
duotės plotmę. Gimtinės kraštovaizdis, kaip atminties erdvėlaikis, yra 


2 Czesław Miłosz, Rinktiniai eilėraščiai, p. 165 (poemos fragmentus vertė 
Vytas Dekšnys). Toje pat autobiografiškiausioje poemos dalyje „Liaudė“ 
raiškiai nusakyta modernaus XX a. piligrimo (jis įvardintas Pono Tado 
epilogo žodžiu „zbieg“ - „bėglys“) erdvinė jausena, paminint poeto bičiulio 
Teodoro Bujnickio ir autobiografinio herojaus skirtingą lemtį: „...Ir ten tas 
Teodoras sulaukė iš arti trijų kulkų į pilvą, / Todėl jam neteko pereiti tokios 
daugybės sienų, / Įsikabint į medelį didmiesčio gatvėje namams linguojant 
ir virstant / Ant bėglio, šaukiančio: „Kur aš? Kur aš?“ (ibid., p. 177-178). 

344 Vanda Zaborskaitė, Maironis, p. 270-273; Dalia Satkauskytė, op. cit., 

p. 128-129. 

organizuotas ne pagal jutiminės percepcijos, o mitopoetinę logiką. 
Gimtinės vaizdas turi savą ritmą, jame vienas kitą keisdami pasiro- 
do moteriški ir vyriški personažai: tarsi merginos palangėmis sužiurę 
žemčiūgų žiedai, šauniai vyriškas kepures kreipiantys jurginų pulkai, 
sesutės, brolis ir - įsidėmėtina - Dubysa ir „aš“. Pratekus Dubysai at- 
minties kraštovaizdyje, nurieda ir subjekto ašara. Kaip ir Mickevičiaus 
sonete „Nemunui“, namų upės tėkmė suartėja su vidinių subjekto lai- 
ko „vandenų“ tėkme. Taigi Maironio subjektas atminties erdvėlaikyje 
yra įtrauktas į gimtinės kraštovaizdžio ritmą, ne vien gražaus peizažo 
stebėtojas, bet dalyvis, turįs savo vietą tame ritme. Folklorinė vaizdi- 
nija paradoksaliai pridengdama nurodo greičiausiai intymų atminties 
turinį (brolis juodbėrėlį augina „balnot ant rudens“ — tai folkloriné 
piršlybų situacija). 

Maironio eilėraščio kraštovaizdžių specifika, subjekto pozicija jų at- 
žvilgiu leidžia „Vakarą“ gretinti su Mickevičiaus Lozanos lyrikos tekstu 
„Gdy tu moj trup“ („Kai mano lavonas prisėda tarp jūsų..“). Mickevi- 
čiaus eilėraščio „Čia“ ir „ten“ nėra topografiškai konkretizuoti, tačiau 
tasai kraštas, į kurį pabėga subjekto siela, „čia“ palikdama tik vaiduok- 
lišką lavoną, įvardijama kaip „ojczyzna myšli mojej“ - „mano minčių 
tėvynė“. Tos minčių tėvynės kraštovaizdis, sakytume, archetipinė vidu- 
jybés gelmė, įgauna irvaikystės krašto bruožų (subjektas ten grįždamas 
tarsi atvirsta į vaiką, savo buvusį „aš“, grįžta prie savasties ištakų). Tai 
ir reikšmingo susitikimo su moteriška esybe, kurią galime interpretuo- 
ti jungiškąja „animos“ kategorija, vieta. Dar svarbiau, kad to susitiki- 
mo siužetas modeliuojamas pagal ankstesnių Mickevičiaus eilėraščių 
„Nemunui“, „Daina“ („Vilija“) ar Pono Tado invokacijos kraštovaizdinę 
metaforiką (turinčią, kaip minėta, ir mitopoetinių elementų). „Ji“ nuo 
priebučio bėga „pas mus“ per „žaliąsias pievas“, maudosi rugiuose „tar- 
si vandenų gelmėje“ ir „kaip aušrinė mums šviečia iš kalnų“: 


Tam, wpošrėd prac i trosk, i wśród zabawy, 
Uciekam ja. Tam siedze pod jodtami, 

Tam leżę wśród bujnej i wonnej trawy, 
Tam pedze za wróblami, motylami. 

Tam widzę ją, jak z ganku biala stapa, 
Jak ku nam w las śród łąk zielonych leci, 
I wpośród zbóż jak w toni wód się kąpa, 


I ku nam z gór jako jutrzenka świeci. 


Ten, rūpesčius ir pramogas palikęs, 
Gilioj žolėj po eglėmis guliu 

Arba linksmai, lyg vaikiščias išdykęs, 
Peteliškes vaikausi tarp gėlių. 


Matau ir ją, kada į tankme girios 
Žalia lanka ji bėga pas mane 
Ir tarp rugių lyg baltas laivas irias, 


Ir nuo kalvos man šviečia aušrine.245 


Romantinėje poezijoje (tiek Mickevičiaus, tiek Maironio) dangus 
ir vanduo (jūra) yra veidrodiškai susiję vaizdiniai, tad moteriškojo 
personažo, susieto su vandens simbolika, transformacija į žvaigždę 
atitinka, pavyzdžiui, „Dainos“ upių pranykimo „jūros gelmėje“ pras- 
mę. Taigi Mickevičiaus eilėraščio mitinis kraštas, „mano minčių tė- 
vynė“ pasirodo ir kaip ankstesnės poezijos vaizdinių šaltinis. Regis, 
Maironio eilėraščio „Vakaras“ organiškasis gimtinės kraštovaizdis turi 
artimą „minčių tėvynės“ reikšmę: joje veikia porinis reikšmių ritmas, 
organizuojantis ir Maironio poezijoje sukurtą kraštovaizdį, vieną 
svarbiausių jo poetinio palaulėvaizdžio sferų (kalnų, upių, pasakoji- 
mo-dainų poros). Čia pasirodo ir Dubysa - „namų upė“, Maironio po- 
ezijoje įgavusi kalbos, dainų versmės, poetinės kūrybos šaltinio sim- 
bolinę vertę. Subjekto vidujybės raiškos požiūriu eilėraštyje „Vakaras“ 
atskleistas atminties procesas kur kas labiau detalizuotas, palyginti su 
pirmųjų Pavasario balsų eilėraščiu „G. P“ („Užmigo žemė“): „Dvasia 
ko jieszko, kas atspės, / Kad skęsta ji terp atminimų!“ (PB 1895, 15). 


“4 Adomas Mickevičius, Poezijos rinktinė, p. 350-351; eilėraštį vertė Vytautas 
P. Bložė. 

Poetikos skirtumai, perteikiant Šveicarijos ir gimtinės kraštovaiz- 
dį, eilėraštyje atrodo ypač reikšmingi. Kraštovaizdžio poetikos stu- 
dijose modernus fenomenologinis peizažo aprašas iš individualisti- 
nės perspektyvos aptariamas kaip susiformavęs „nustebuklintame“ 
pasaulyje; fenomenologinė žiūra į peizažą pakeitusi kosmografinę 
(mitine) jo percepciją*““. Tad jei, anot Dalios Satkauskytės, eilėrašty- 
je „svarbiausias subjektyvumo aspektas“ yra tarp dviejų gamtovaiz- 
džių — dabarties ir praeities - „atsivėrusi vidujybės sfera“**, tai toji 
sfera įgyja individualaus paviršiaus ir archetipinės gelmės matmenis, 
apima skirtingas (istoriškai žvelgiant) subjektyvumo formas. „Mo- 
derniai“ į kraštovaizdį reaguojantis subjektas tuo pat metu išlaiko 
„archajiškos“ pasaulio percepcijos suformuotą žvilgsnį. Galbūt šią 
vidujybės sferos specifiką galima atsargiai aiškinti vėlyvos moderni- 
zacijos sukurta, sakytume, „sąmonės architektonika“, ypač vaisinga 
moderniojoje poezijoje (S. Geda, Č. Milošas). Šiuo požiūriu „Vaka- 
ras“ dar kartą pasirodytų kaip išskirtinis tiek Maironio kūrybos, tiek 
lietuvių lyrikos mastu***. 

Kraštovaizdžio poetika Maironio kūryboje atsiskleidžia kaip la- 
biausiai išplėtota, giliausia jungtis su istorinės Lietuvos literatūra. 


346 Chris Fitter, op. cit., p. 35-36. 

%7 Dalia Satkauskytė, op. cit., p. 129. 

*48 Maironio eilėraščio „Vakaras“ išskirtinumas buvo pastebėtas beveik nuo pat 
publikacijos pradžios: Sofija Kymantaitė-Čiurlionienė dar 1906 m. jį išskyrė 
iš Maironio lyrikos ir visos lietuvių poezijos, prilygino (neatsitiktinai) Mic- 
kevičiaus „Krymo sonetams“ (Sofija Kymantaitė-Čiurlionienė, Raštai, t. 4: 
Straipsniai, studijos, esė, parengė Ramutis Karmalavičius, Vilnius: Vaga, 
1998, p. 10-11). Vėlesnėje kritikoje ne vienu atveju pažymima, kad su šiuo 
eilėraščiu įvyko reikšmingi poslinkiai visos lietuvių lyrikos mastu. Pavyz- 
džiui, Kęstutis Nastopka, remdamasis Algirdu Juliumi Greimu, šį eilėraštį 
iškelia kaip Maironio formos „revoliucijos“ ženklą - tai naujovė, prilygstanti 
„savotiškai kultūrinei revoliucijai, atsiskyrimui nuo lenkų kultūros nebe 

l ideologinėje, o formų pakopoje“ (Kęstutis Nastopka, „Asmenybės raiška 
Maironio lyrikoje“, in: Literatūra ir kalba, t. 21, p. 89). Donatas Sauka 
„Vakarą“ vertino kaip „ne tiek Maironio, o visos mūsų lyrikos brandos 
paliudijimą“, užbaigiantį „pirmąjį sunkiausią, reikšmingiausią etapą“ 
(Donatas Sauka, op. cit., p. 142). 

Manytina, kad kraštovaizdžio reikšmė Maironio kūryboje nėra nu- 
lemta vien bendrųjų romantinės literatūros tendencijų: kraštovaizdis 
yra esmingas asmens tapatybės elementas lietuvių krašto literatūroje. 
Ne tik tapatinimosi objektas, bet ir pačios tapatybės reikšmių archi- 
tektonika. Galbūt neatsitiktinai ir ryškiausias poslinkis modernaus 
poetinio pasaulėvaizdžio ir subjekto raiškos link Maironio kūryboje 
įvyksta būtent šios poetikos sferoje. 


„Kodėl jie kitoniški broliai“: 
modernėjančios visuomenės dilemos 


Simboliška, kad būsimasis Maironis gimė tėvų laikinai valdytame ba- 
jorų Astrauskų Pasandravyje - tipiškame Žemaitijos mediniame dva- 
relyje, kurio pastatą bent išoriškai nuo pasiturinčio ūkininko Aleksan- 
dro Mačiulio trobos Bernotų vienkiemyje skyrė tik iškilnus priebutis 
su kolonomis. Išlikę negausūs biografiniai liudijimai apie Mačiulių 
šeimą atskleidžia Žemaičių bajorų (daugiausia smulkiųjų irvidutinių) 
bei valstiečių sugyvenimo būdą, kuris neabejotinai formavo Maironio 
tapatybę, jo socialines pažiūras, viešąją laikyseną ir bendravimo įpro- 
čius“. XIX a. pabaigos Žemaitijos kultūrinę aplinką Milošas esė kny- 
goje Tėvynės ieškojimas įvardijo kaip buvusios LDK kultūros „seno- 
vinių dorybių gūžtelyną“, kuriame istorinė lietuvių tauta iš tradicijos 
nebuvo taip radikaliai pasidalinusi į luomines „kastas“ kaip kituose 
regionuose. Milošas pabrėžia, kad būtent Žemaitijoje valstiečiai gau- 
siausiai dalyvavo 1863 m. sukilime“. Jo išvakarėse gimęs būsimasis 
Maironis dar kūdikis Astravo dvarininkaičių buvo puošiamas specia- 
liai jam pasiūta kepuraite konfederate - Abiejų Tautų Respublikos pa- 
triotizmo ženklu, o į dvarą užsukusių sukilėlių užsisodintas ant žirgo 
jojo „do powstania“?*, 

Panaikinus baudžiavą, socialinė riba tarp stiprių ūkininkų ir smul- 
kesnių bajorų tapo pralaidesnė. Kaimyniško sugyvenimo papročiai 
leido suartėti skirtingų socialinių sluoksnių šeimoms, nors toji riba 
nebuvo lengvai peržengiama. Savo ruožtu pasaulietinės ar dvasinės 
inteligentijos kelią pasirinkę valstiečių vaikai perimdavo bajorijai 


** Vanda Zaborskaité, Maironis, p. 17. 
*° Czeslaw Milosz, , Tėvynės ieškojimas, p. 37-42. 


Vaižgantas, op. cit., p. 202. 

būdingas viešąsias laikysenas, elgsenos būdą. Taip ir Jonas Mačiulis, 
tėvų išleistas į gimnaziją, seserims laiškus rašė lenkų kalba, lenkiškai 
pradėjo eiliuoti, grįžęs atostogų - lankydavosi kaimynų bajorų dva- 
ruose, dalyvaudavo jų pokyliuose”, Įvaldė viešo bendravimo etike- 
tą - aukštąjį santykių (ypač su moterimis) raiškos stilių su privaloma 
elegancija, kalbiniu sąmojumi, poetine rafinerija, 

Dėl to nenuostabu, kad Maironio iš pradžių puoselėta modernios 
lietuvių tautos vizija apėmė pilnos socialinės struktūros lietuvių vi- 
suomenę. Savo aktyvios kūrybinės ir visuomeninės veiklos pradžioje - 
anot Zaborskaitės, maždaug iki 1905 m.3* - Maironis Lietuvos bajoriją 
vertino kaip būtiną ir svarbią lietuvių modernios tautos dalį, turinčią 
perduoti istorinę valstybingumo tradiciją, t. y. viešojoje socialinėje, 
politinėje, kultūrinėje veikloje užtikrinti ir įgyvendinti istorinės Lie- 
tuvos tęstinumą, įsipareigojant lietuvių visuomenės, krašto reikalams. 
Tačiau Maironio įsitikinimu, - ypač išryškėjusiu vėlesnėje kūryboje 
XX a. pradžioje - etninės Lietuvos bajorijos pilietinė veikla negali būti 
atsieta nuo lojalumo lietuviškajai kultūrai, kadangi vien pastaroji gali 
pagrįsti bajorijos visuomeninį aktyvumą krašte, motyvuoti jj. Istori- 


32 Zigmas Toliušis, „Maironis: Asmeniniai motyvai jo kūryboje. Medžiaga 
Maironio biografijai“, LLTI RS Fu-248, L 13. 

Tai liudytų išlikę negausūs „profesoriaus Jono Maculevičiaus“ laiškai, pa- 
vyzdžiui, Onai ir Danieliui Edeliams, Stanislavai Paškevičienei (Literatūra 
ir kalba, t. 21, p. 267-274, 299-303. 

Vanda Zaborskaitė, Maironis, p. 226. 

Anot pirmojo lietuvių tautinio atgimimo istoriko Mykolo Romerio, „ [a]ukš- 
tųjų klasių polonizacija - ypač dvarininkų - Lietuvoje silpnino ryšius su 
savo kraštu bei pasiaukojimo tendencijas. Jau greičiau ji buvo tapusi aksti- 
nu aukotis grynai lenkiškų reikalų, o ne susijusių su krašto poreikiais, nau- 
dai. [...] Laikantieji save lenkais formavo savo idealus už krašto ir jo porei- 
kių ribų, ir jei ryždavosi kokiam nors pasiaukojimui, siekdami išsiveržti iš 
neveiklumo kiauto, tai tik darydami ką nors Lenkijos labui. Neabejotina, jei 
šio tautinio dvilypumo nebūtų, tai aukštesnių klasių atstovai, kurie išsaugo“ 
jo tam tikrus garbingus idealus, daugiau veiktų krašto naudai, nepaisydami 
draudimų ir kliūčių, nei tą darė dabar“ Istoriko nuomone, šis „tautinis dvi- 
lypumas“ išryškėjo po 1863 m. sukilimo, panaikinus visuomenės savivaldos 
likučius, kurie siejo lenkiškos kultūros aukštuomenę su krašto liaudimi. 
(Mykolas Romeris, Lietuva: Studija apie lietuvių tautos atgimimą, vertė 

nės lietuvių tautos likimas kuriantis moderniosioms nacijoms ~- svar- 
bi ir skausminga Maironio kūrybos, ypač epikos, tema. 

Kaip galime spręsti iš Maironio kūrybos, jam visų pirma rūpėjo 
etninės Lietuvos bajorija. Jau buvo minėta, kad poemoje „Lietuva“ 
pradedančio poeto vaizduotė esmingiau nesustoja Gudijoje, nesu- 
siduria su istorinės Lietuvos bajorais, gyvenančiais kitoje etninėje 
aplinkoje, tačiau save laikančiais pilietinės lietuvių tautos nariais. 
Šios poemos bajorija - kaip ir visoje vėlesnėje Maironio kūryboje - 
tai etninės Lietuvos, visų pirma Žemaitijos, bajorija. Mickevičius 
poemoje Ponas Tadas sukūrė Gudijos vidutinio bajoro dvaro vaizdinį 
kaip modernaus lenkiškumo „lizdą“, o Maironis poemose tokiu mo- 
dernaus lietuviškumo centru norėjo matyti Žemaitijos dvarininko 
Goštauto rūmus. 


Mezaliansai 


XIX a. Lietuvos literatūroje kultūros modernėjimo procesai - atskirų 
luominių grupių transformacija į modernią tautinę bendriją - atsklei- 
džiami mezalianso siužetais. Šie siužetai išreiškia besiformuojančiai 
moderniai nacionalinei savimonei būtiną „troškimą gyventi kartu“, 
siūlo emociškai patrauklias socialinio solidarumo motyvacijas*“, Na- 
cionalinio solidarumo idėja neatsiejama nuo liberalių aspiracijų ir de- 
mokratiniy tendencijų??, tad nuoseklu, jog tie siužetai į amžiaus pa- 
baigą apima vis žemėjančią socialinę hierarchiją. Mickevičiaus Pono 
Tado siužetą vainikuoja aristokratiškos kilmės Zosės Horeškaitės ir ba- 
joro-dvarininko palikuonio Tado Soplicos sužadėtuvės, o po pusės am- 
žiaus pasirodžiusioje Elizos Ožeškovos (Eliza Orzeszkowa, 1841-1910) 


Žilvinas Norkūnas, Vilnius: Versus aureus, 2005, p. 121-122). Maironio kūry- 
boje ryški nuostata, nukreipta būtent prieš šį bajorijos „tautinį dvilypumą“, 
silpninantį aukštuomenės lojalumą savam kraštui ir pilietinį veiklumą. 

Plg. Erica Harris, Nationalism: Theories and Cases, Edinburgh: Edinburgh 
University Press, 2009, p. 6-7. 

37 Ibid., p. 12-16. 

„lietuviškoje epopėjoje“ Prie Nemuno (Nad Niemnem, 18888) jau 
susieina dvarininkaitės Justinos Oželskos ir smulkaus bajorkaimio 
šlėktos Jano Bohatirovičiaus pora. Populiaraus Marijos Radzevičiū- 
tes (Maria Rodziewiczowna, 1863-1944) romano Dievaitis (Dewajtis, 
1888) siužetas taip pat suveda į šeimą Žemaitijos dvarininkaitę Ireną 
Orvidaitę su padubysio Sandvilių bajorkaimio „vyčiu“ Marijonu Čert- 
vonu, Maironis poemose Tarp skausmų į garbę (1895, parašyta apie 
1892-1893), Jaunoji Lietuva (1907) žengė dar toliau, pavaizdavęs vals- 
tietės Anusios Vilaitučės (Onytės Rainytės) ir Žemaitijos dvarininko 
Motiejaus Goštauto šeimą. 

Maironio poemų socialinės problematikos radikalumą, besiribo- 
jantį su socialine utopija, leidžia įvertinti ir tai, kad minėtų lenkiš- 
kos epikos autorių kūryboje valstietija apskritai lieka gan tolimame 
vaizduojamų įvykių fone, tradiciškai nuo dvaro priklausanti, sava- 
rankiškai kultūros kaitos procesuose nedalyvaujanti bendruomenė; 
permainos vyksta tik elitinės kultūros viršūnėse. Amžiaus pabaigos 
literatūroje, tiesa, dvarą ir kaimą gali suartinti kultūriniai interesai, 
pavyzdžiui, lietuviškos nelegalios spaudos platinimas - kaip Radzevi- 
čiūtės romane Pilkosios dulkės (Szary proch, 1889), kuriame vaizduo- 
jamos Žemaitijos knygnešių judėjimo realijos, beje, susijusios su Mai- 
ronio gimtosiomis apylinkėmis - jo poemose irgi minima Kirkšnovės 
ir Dubysos santaka Raseinių krašte (ten vyksta pagrindinis Radzevi- 
čiūtės romano veiksmas). „Žemaičių škaplierninkų brolijos“ konspi- 
racijoje platinant lietuvišką spaudą dalyvauja padubysio Kareiviškių 
kaimo valstiečiai, tačiau vaizduojamas ir šiai slaptai draugijai priklau- 
sąs bajoras (obywatel). Tradiciniai įsitikinimai apie luominius skirtu- 
mus pasitarnauja konspiracijos naudai: suimtas bajoras išsigina ryšių 
su knygnešių tinklo „galva“ valstiečių Švedu, įtikinamai teisindama- 


358 Isidėmėtina, kad iš pradžių autorė romaną ketino pavadinti „Mezaliansas“ 
(Nowy Korbut: Bibliografia literatury polskiej, t. 17, d. 2: Halina Gacowa, 
Eliza Orzeszkowa, Wroclaw, Warszawa, Krakow: Zakład Narodowy im. 
Ossolinskich, 1999, p. 35). 

2359 Originale - Marek Czertwan (žr. Maria Rodzewicz6wna, Dewajtis, Warsza- 
wa: Proszynski i S-ka, 2005). 

sis: „Pažįstu [tą valstietį|, sakau, bet kaip galiu draugauti aš, bajoras, 
su tamsiu ir kvailu valstiečiu?“ Panašios taktikos laikosi apklausiamas 
valstietis Švedas: „[su tuo bajoru] jokių draugavimų negali būti, nes 
ponai ir dvarai yra mūsų kalbos ir papročių dideli priešai, todėl dvarų 
vengiu, kaip širšių lizdo.“ Tačiau romane šis modernus kultūrinis 
judėjimas vaizduojamas kaip toks, kuris padeda įveikti paprotinius 
prietarus, bet niekaip nekenkia tradicinei patriarchalinei dvaro-kai- 
mo santykių sanklodai, realiai jos nekeičia. Šis judėjimas, susiejantis 
valstiečių ir bajorų socialines bendrijas - tai tik nauja forma pasireiš- 
kiantis patriarchalinis dvaro-kaimo sambūvis, dar viena tradicinės 
bendros talkos - „senovinės dorybės“ - apraiška. Būdingas epizodas: 
pasaulio matęs Laurynas Kareivis pokalbyje su senu tėvu piktinasi vis 
dar gyvais talkos dvarui papročiais: 


- Aš tai ir piršto nepajudinčiau. Ar tai baudžiavos laikai? Jeigu kaimas 
savo jėgos ir prakaito dvarui neaukotų, dvaras pereitų į mūsų rankas, jis 
pastiptų. 

- Neduok, Dieve, svetimo nelaime turtėti. 

- Jau taip yra visame pasaulyje. Žmones ilgai valdė ponai, bet dabar 
valdžią perima ūkininkai. Amerikoje jau valdo prasti žmonės. 

- Nežinau, kaip ten Amerikoje. Pas mus dvarai buvo nuo seniai, po- 
nai kaip ir mes suaugo su savo žeme. Kiekvienam ta žemė brangi kaip 
motina, ir mums, ir jiems. Juk ir jie drauge su mumis tuos pačius vargus 
vargsta, toje pačioje bažnyčioje meldžiasi. Mes jų nenaikinsim. 

- Padėsime dvarui, kaip visuomet padėdavom, nes iš ten jokios 


skriaudos nepatyrėm, - palaikė tėvą ir vyresnysis sūnus.“ 


Pasakojimas sugestijuoja, kad, kitaip nei Amerikoje, Lietuvoje ir 
bajorai, ir valstiečiai yra autochtonai, jų sugyvenimą apibrėžia šimt- 
mečiais susiklosčiusi tradicija. Pagal ją valstiečiai talkina dvarui, o 


+% Marija Radzevičiūtė, Žemelė šventoji: Žemaitijos knygnešių romanas, vertė 
C. Petrikas, kalbą žiūrėjo Pulgis Andriušis, Adelaide: Australijos lietuvis, 


| 1954, p. 129. 
* Ibid., p. 86-87. 

dvaras - valstiečiams jų naujuose kultūriniuose interesuose**. Dėl to 
romano siužetą užbaigia ne koks nors mezaliansas, o tik valstiečių 
jungtuvės, susijusios su kaimo emigracijos problema (susituokia Prū- 
sijoje iki laivo kapitono išsitarnavęs Laurynas Kareivis, grįžęs į gim- 
tąjį kaimą, ir knygnešė Rozalija, taip pat paragavusi tarnybos mieste 
ir dvare). Socialinė dvaro-kaimo riba lieka saugiai nepajudinta; tad 
galima suprasti ir autorės simpatijas lietuvių kultūriniam judėjimui, 
kuris taktiškai laikosi senųjų paprotinių ir socialinių ribų. 

Be abejo, mezaliansai, kaip modernėjančiai visuomenei siūlomas 
naujas elgsenos modelis bei orientyras, keičiantis per amžius nusi- 
stovėjusią socialinę struktūrą, literatūroje reikalavo įtikinančios sim- 
bolinės motyvacijos. Lenkiškoje Lietuvos literatūroje ši motyvacija 
grindžiama demokratizuojančiomis patriotinėmis nuostatomis: visų 
pirma istorinės tradicijos (savos valstybės, krašto gynimo atminties) 
keliamais įpareigojimais ir emocinio ryšio su žeme, su prigimtu kraš- 
tovaizdžiu argumentais. Šie tradicinio „bajoriškojo“ patriotizmo ele- 
mentai įgauna demokratinės energijos būtent tada, kai jie atpažįstami 
ir pripažįstami kaip bendri skirtingų visuomenės sluoksnių žmonėms. 
Mickevičiaus poemoje Ponas Tadas aukštuomenės socialinės ribos 
(tarp aristokratijos, dvarininkų ir smulkiosios šlėktos) provokuoja- 
mos ir sureliatyvinamos pagrindiniuose socialiniuose ritualuose, ku- 
rie vaizduojami kaip analoginiai, savo reikšmėmis atitinkantys vienas 


© Įdomu, kad Radzevičiūtės romano autorinei žiūrai būdingos konserva- 
tyvios nuostatos lemia nuosaikų požiūrį į Lietuvos visuomenės santykius 
apibrėžiančias tradicijas: romane jų modernėjimo procesas vaizduojamas 
kaip organiška, pamatinių struktūrų neišardanti naujovių adaptacija; vis 
dėlto vienintelę išimtį autorė padaro tradicinės moterų padėties ir sociali- 
nio vaidmens atžvilgiu: Radzevičiūtė akivaizdžiai prijaučia moterų emanci- 
pacijai Amerikoje ir kritiškai vertina moterų socialinio vaidmens galimybes 
Europoje. Štai iš Amerikos į Žemaitiją grįžusi romano Dievaitis herojė į 
atlaidų Marijono Čertvono gūžtelėjimą pečiais, paminėjus moterų veiklą, 
atsako: „Jūs mažai nusimanote apie mano darbą! [...] Keistas dalykas: vi- 
suomet, kai kalbama apie moteris, europiečių vyrų veiduose atsiranda tokia 
bjauri išraiška. Turbūt moterys pas jus mažai vertinamos, yra tik prabangos 
rakandas!“ (Marija Rodzevičuvna, Dievaitis, vertė Irena Aleksaitė, Vilnius: 
Asveja, 1993, p. 102.) 

kitą: medžioklėje, kovoje, bendroje sužadėtuvių puotoje. Poemos sim- 
bolinė sąranga - ypač jos analoginė poetika - leidžia skirtingos sociali- 
nės padėties veikėjams pasirodyti kaip organiško gamtinio-kultūrinio 
kraštovaizdžio elementams. Atsidūrę tradiciniame kraštovaizdyje he- 
rojai vienodai supanašėja su juo: autorinėje perspektyvoje meistriškų 
gamtinių palyginimų kalba sumažinama jų socialinio išskirtinumo 
vertė. Ir aristokratas grafas, medituojantis romantišką pilies griuvėsių 
grožį, lyginamas su knapsinčia gerve, ir bajoras Soplica, dvaro pievose 
ieškantis vienatvės pailsėti nuo erotinės painiavos, lyginamas su ant 
meškerės užkibusia lydeka (II, 444-450; V, 237-248) 9, 

Vis dėlto Mickevičiaus poemos siužete labiausiai socialines įtam- 
pas sublimuoja ir apvalo bendra išsivaduojamoji kova; po šios inicia- 
cijos socialinė bendrija poemoje tampa pajėgi nebe simboliniams, o 
konkretiems demokratiniams žingsniams - ne tik aristokratija ir ba- 
jorija atranda tuos pačius politinius idealus ir patriotines vertybes, bet 
Tadas Soplica iš baudžiavos išlaisvina valstiečius. Ožeškovos romane 
Prie Nemuno socialiai nelygią porą simboliškai ir emociškai įteisina 
dvarininkų ir akalicos bajorų dalyvavimo 1863 m. sukilime atmintis 
bei įsisąmoninta civilizacinė misija kolonizuotame krašte, siejanti 
skirtingos padėties privilegijuoto sluoksnio atstovus. Radzevičiūtės 
Dievaičio pagrindinis herojus Marijonas Čertvonas simboliškai vaiz- 
duojamas kaip tikras Lietuvos riterių vyčių palikuonis (mylimosios 
pusiau juokais šaukiamas Vaidevučiu); jis pasisemia jėgų ir užsispy- 
rimo veikti, tapatindamasis su dviem simbolinėmis figūromis: medi- 
niame bajorkaimio dvarelyje ant sienos kabančio LDK herbo riteriu ir 
prie Dubysos augančiu tūkstantmečiu ąžuolu Dievaičiu?“*. Certvonas 


* Poema originalo kalba cituojama iš šio leidinio, nurodant giesmės ir eilučių 
numerį: Adam Mickiewicz, Dzieła, t. 4: Pan Tadeusz; vertimas - Adomas 
Mickevičius, Ponas Tadas, p. 55, 144. 

264 Štai kaip sunkią minutę herojus „pamato“ herbo vytį, ir, beje, šiame žvilgs- 
nyje pilietinė ikinografija įgauna sakraliosios bruožų: „...įsmeigė akis į 
savo mylimą geležinį Vytį ir susimąstė, kas blogiau: tos baisios kruvinos 
kautynės su kryžiuočiais ar kasdieninė sekinanti kova su likimu, bekraujai 
mūšiai, tūkstančiai mažų smūgių, slogutis [originale - „slegianti amžiaus 

atlieka tą pačią riteriškąją krašto gynimo pareigą, tik naujomis isto- 


rinėmis aplinkybėmis (po 1863 m. sukilimo) ši misija reiškia katego- 
rišką imperatyvą buvusios LDK bajorijai išlaikyti žemę, dvarus savo 
rankose, neleisti jos kolonizuoti atvykėliams?“. Dėl to Marijonas 

atmosfera“ - B. S.]. Vyčio veidas buvo atšiaurus, bet ramus, atkaklus, valin- 
gas; vijo jis priešą su pergalės viltimi, o jo palikuonis tą viltį jau buvo prara- 
des, jo energiją buvo išstūmęs liūdesys [originale - „pasyvi apatija“ - B. S.], 
neregima kova graužė jo širdį. 

Vaikinas susigėdo. Jam pasimatė, kad juodas karžygys atgijo ir pribloš- 
kė jį paniekos kupinu žvilgsniu, ir atsuko kalaviją į save, ir rodė visas savo 
žaizdas, tūkstančius kraujuojančių randų, o paskui nušuoliavo tolyn, tolyn, 
šventai gindamas nuo priešų savo žemę, savo žemę iki pat sienų!“ (Marija 
Rodzevičuvna, op. cit., p. 83; Maria Rodziewicz6wna, Dewajtis, p. 104.) 

Taigi pilietinė tradicija iškyla kaip aktyvios veiklos akstinas, o ąžuolas he- 
rojui atveria ilgos trukmės laiko perspektyvą, kuri palaiko tos veiklos pastovu- 
mą: „Ąžuolas suošė tarytum supykęs: „Ar tu matei kada, trumparegi žmogau, 
tokius sniegus, kurių neištirpdytų kovo saulė? Ar matei tokius laukus, kurių 
Pergubrė nepazadinty?.. Stoviu čia dešimt amžių ir žinau, kad viskas praeina. 
Kas stiprus, tas iškenčia..:“ (Marija Rodzevičuvna, op. cit., p. 87) 

Po 1863 m. sukilimo Lietuvos bajorams katalikams buvo atimta galimybė 
įsigyti žemę kitu nei paveldėjimo keliu; ją pirkti galėjo tik valstiečiai ir pra- 
voslavai. 

Maironis savo kūryboje šią dvarininkų pareigą laikė ypač svarbia pi- 
lietine priederme; ankstyvojoje Maironio satyroje, skirtoje viešąjį reikalą 
apleidusiems bajorams, „Dėl išrinktųjų“ („Tautos pabėgėliams“) vienas pa- 
grindinių priekaištų buvusiam visuomenės elitui - dėl lengvabūdiško gyve- 
nimo už skolas prarandama žemė, atveriamas kelias Lietuvos kolonizacijai: 
„Dūk, Vieszpatie, pranaszu but melagingu: / Isz Tambovo burai ateis; / Už 
banko skolas, be derybų rustingų, / Nū žemės nustums jūs peczeis. // Tadą 
abrusienija kaltinta bus, / Ne jus, savo žemę pardavę! / Paskui ir Maskvos 
pamylėste ratus, / Kaip Varszuvos, herbus sau gavę!.“ (PB 1895, 41). Poemos 
Mūsų vargai antrąją redakciją Maironio raštams autorius papildė panašiu 
Lietuvos dvarų likimo motyvu, šitą priedermę vieno herojaus dialoge jau 
siūlydamas perimti prasigyvenusiai lietuvių buržuazijai, profesinei inteli- 
gentijai (MR II, 197-198). 

Šis bajorijos pilietinis įsipareigojimas minimas ir Šatrijos Raganos apy- 
sakoje Viktutė: herojė nerimauja, kad tėvų dvaras „užstatytas banke, reika- 
lauja daug darbo ir pasišventimo, kad nekliūtų į rusų rankas“, ji pasiryžusi 
dirbti, „kad žemės sklypo neišleis:umėm į priešo nagus“ (Šatrijos Ragana, 
Raštai, t. 1, p. 27-28). 


Čertvonas, aukodamas savo asmeninius interesus, rūpinasi kaimynų 
dvarininko Orvido, savo tėvo bendražygio 1863 m. sukilime, nuosavy- 
be, kol atsilieps šio sukilimo emigranto palikuonys. 

Tiesa, Radzevičiūtė vaizdavo turtiniu požiūriu radikalesnį meza- 
lianso variantą, tad net ir tokia raiški motyvacija neatrodė pakanka- 
ma. Pavyzdžiui, Ožeškovos Justina išteka už akalicos šlėktos, nes yra 
neturtinga mergina, priglausta giminaičių dvare, ir vienintelė alterna- 
tyva mezaliansui - „rezidentės“, nemokamos ūkvedės vaidmuo, ku- 
riam pasmerkta dvaro šeimininko pusseserė Marta, taip ir neišdrįsusi 
jaunystėje žengti lemtingo žingsnio socialinės hierarchijos laipteliu 
žemyn. Taigi Ožeškovos vaizduojamo mezalianso riba tėra paprotinė; 
turtiniu požiūriu pora yra savęs verta. Radzevičiūtė savo romane suve- 
da turtingą dvarininkaitę ir kuklių išteklių bajorą, motyvuodama tuo, 
kad Orvidų turtai buvo išlaikyti ir pagausinti Čertvonų dėka, ir tėvo 
misiją perėmęs Marijonas negalėjo rūpintis savo paties materialine 
gerove. Vis dėlto turtinga paveldėtoja, kuriai netrūktų „gerų partijų“ 
iš aukštuomenės, pasirenka sermėgą dėvintį bajorkaimio gyvento- 
ją ne tik dėl asmeninio patrauklumo ar jo ūkinių sugebėjimų, bet ir 
dėl to, kad panelė yra Amerikoje užaugusi emancipuota mergina, - 
panašiai kaip vėliau Vinco Mykolaičio-Putino Altorių šešėly Auksė, 
padedanti herojui išsilaisvinti iš paprotinių skrupulų. Pats Lietuvos 
visuomenės elitas be modernizacijos vėjų iš svetur tokio radikalaus 
žingsnio įtikinamai negalėjo žengti. 

Ypač Radzevičiūtės Dievaičio kontekste matyti Maironio siūlomo 
mezalianso įžūlumas. Jei tam, kad turtinga Žemaitijos dvarininkaitė 
imtų į vyrus kilmingą, bet neturtingą, žemę savo rankomis dirbantį 
bajorą, jai reikia „persiauklėti“ Amerikoje, tad kas turėtų atsitikti, kad 
panašios padėties dvarininkaitis vestų valstietę? 

Maironio poemos, kaip jau yra pastebėję pirmieji kritikai, nepasi- 
žymi raiškiu psichologiniu herojų portretavimu ar nuoseklia siužeto 
konstrukcija“. Dvarininko irvalstietės santuoka poemoje pergalingai 


*°6 Plg., Vaižgantas, op. cit., p. 299; Vincas Mykolaitis-Putinas, Raštai, t. 11, 
kn. 1, p. 357. 

įkūnija tarsi savaimingai, beveik neišvengiamai demokratizuojančią 
lietuvių tautinio judėjimo energiją. Ožeškovos ir Radzevičiūtės ro- 
manuose (chronologiškai artimesniuose Maironio kūrybai) socialinį 
solidarumą grindė 1863 m. sukilimo simbolinė energija, o Maironio 
poemose tokią galią įgyja jaunosios tautinės inteligentijos inicijuotas 
kultūrinis judėjimas. Ir toji galia, kaip siūlo Maironio tekstai, netgi 
paveikesnė už sukilimo atmintį, jei pajėgia ne tik laikinai karinei akci- 
jai, bet ilgesnės perspektyvos taikiam gyvenimui sujungti visuomenės 
viršūnes su apačiomis. Dalyvauti lietuvių tautiniame judėjime - vadi- 
nasi, leistis į tokias tapatybės transformacijas, kurias pajėgi inspiruoti 
nebent emigracija. 

Ta lietuvių tautinio judėjimo energija Maironio poemose lieka ga- 
nėtinai paslaptinga: vaizduojamas tik jos poveikio rezultatas: pasku- 
tinėse poemų Tarp skausmų į garbę ir Jaunoji Lietuva dalyse pasirodo 
jau sukurta naujoji Goštautų šeima. Išties, tikriausiai būtų buvę keb- 
lu įtikinamai sukurti, pavyzdžiui, valstietės merginos ir dvarininko 
oraus flirto dialogą“. Arba panašiam dialogui būtų reikėję įsivaiz- 


267 Pavyzdžiui, Ožeškova apsakyme „Pertraukta giesmė“ („Pieśń przerwana‘, 
1894) pavaizdavo panašaus socialinio skirtumo poros ~ miestiečio-tarnau- 
tojo dukros ir į ramus kaimynystėje netikėtai grįžusio kunigaikščio - meilės 
istoriją. Tačiau tam, kad mergina apskritai kalbėtųsi su vyriškiu, jis prisi- 
stato esąs kunigaikščio sekretorius. Be abejo, tik išaiškėjus apgavystei ir 
tikrajai amanto tapatybei, jaunuolių ryšys iškart nutrūksta, visa merginos 
šeima skubiai išsikelia į kitą vietą. Kunigaikštį mergina patraukia ta pačia 
savybe kaip ir Maironio Jaunosios Lietuvos Onytė dvarininką Motiejų - savo 
jaunyste ir vitališkumu. Tačiau įsidėmėtina kunigaikščio ironija savo ir 
neabejotinai simpatizuojamos merginos atžvilgiu - kunigaikštis, jusdamas 
užsimezgantį ryšį, gaivinantį susidėvėjusį jo emocingumą, taip pamąsto 
sau: „Jei galėčiau dar kartą...nors kartą gyvenime pasakyti „Myliu, myli“ ir 
nesusijuokti, išbučiuočiau, mano idilėle, tavo kojelęs... skylėtais bateliais“ 
(Eliza Orzeszkowa, Opowiadania, Warszawa: Czytelnik, 1973, p. 374). 

1904 m. publikuotoje Juozo Margalio pjesėje Musu bajorai smulkus 
bajoras, net ne dvarininkas, buvęs dvaro urėdas, taip sielojasi dėl dukros 
palinkimo prie valstietiškos kilmės inteligento: „..-koks tai tamsus šešėlis 
krinta ant musy giminės ir ant musų vardo, pania! Kiek kartų aš jo tėvui 
kailį kapojau, kaipo dvaro ekonomas, o mano duktė, mano vienaitė duktė 
myli jo vaiką. Anas man po kojų alpo, rankas laižė, šis drjstu mane uošviu 

duoti tokią terpę, kurios rašant poemą vargu ar tuometinėje Lietuvoje 
būta. Vis dėlto Maironio poemos siekia karštai motyvuoti, kad tokia 
bendra kalba, kuri potencialiai taptų pagrindu ir intymiam dialogui 
tarp skirtingų socialinių sluoksnių žmonių, yra ir gali būti. 

Ankstesnėje poemoje Tarp skausmų į garbę didesnis tos energijos 
laimėjimas, regis, yra ne tiek „atlietuvėjantys“ Goštautai, kiek tautinį 
sąmoningumą įgijusi valstietė mergina. Lietuvių tautinis judėjimas 
„sukultūrina“ Anusią, taip praplečia jos akiratį, kad ji įgyja bendrų 
tautinių interesų su kaimynais dvarininkais. Jaunoji valstiečių ir ba- 
jorų karta drauge rengia „tautišką vakarą“ su dainomis, kunigaikščio 
Vytauto paminėjimu: 


Isz Augsztdvario mus, sakė teip Vilaituczė, 
Aplankė metus praeitus 
Ponaitis; dabar jo sesů Gosztautuczé 


Man raszo ir siunczia balsus (TSG 64-65). 


Jos pašnekovą klieriką Vaičių apstulbina kaip tik ši kaimo mergai- 
tės, o ne dvarininkų transformacija: 


Czia Vaiczius stebėjos, įstatęs akis; 

Ir ji apie Vytautą szneka!.. 

Tikrai, jei jo garsas placzei teip pasklis, 
Nauja juk tik epoka teka! (TSG 65) 


Dvarininkų puoselėjamo unijinio patriotizmo pokrypis lietuviškojo 
tautiškumo linkme tuo metu Maironiui tikriausiai atrodė kur kas savai- 
mingesnis nei tautinės (istorinės) savimonės diegimas tradicinei kai- 
mo bendruomenei. Ir Juozo Vilaičio, pagrindinio Tarp skausmų į garbę 


vadinti... (J. Margalys, Musų bajorai: Dramatiszkas paveikslas trijuose 
aktuose, Shenandoah, PA: Lietuviu kataliku spaudos bendrijos spaustuvė, 
1904, p. 1-12). Baudžiavinio pažeminimo gėda ar nuoskauda, jos atmintis — 
nemaža emocinė kliūtis tokiai šeimai, nors čia ji vaizduojama kaip aktuali 
vien vyresniajai, tiesiogiai baudžiavoję dalyvavusiai, kartai. 

herojaus, jauno tautinės inteligentijos atstovo, ir dvarininkaitės Mari- 


nės Goštautaitės lietuviškasis sąmoningumas išauga iš tradicinio Abiejų 


"Tautų Respublikos patriotizmo - išauga veikiamas lektūros, Vidurio Eu- 


ropos tautinių judėjimų garso, asmeninių gyvenimo prasmės paieškų. 


Poemoje vaizduojama, jog pagrindinių herojų pažinties metu 


Marinei įspūdį daro kunigystei ir konkrečiau neapibrėžtai viešajai 


veiklai apsisprendusio Juozo idealizmas; jų tautinės pažiūros ypa- 


tingai nesiskiria: 


Marinė mylėjo tėvynę karsztai; 
Tėvų jai sapnavos didybė; 
Jai rodos, jog vėlei sugrįš tie laikai, 


Kad Lenkai didžiavos liūsybę. 


Todėl ir nemąstė ji kelio kliudyti 
Užmanymams Jūzo augsztiems, 

Tik troszko nors kartą tą vyrą matyti, 
Kurs auga darbams pakiliems. (TSG 13) 


Taigi pažinties pradžioje herojų „upės subėgti negali“ tik dėl socia- 


linių skirtumų, nes Juozo savimonės transformacija įvyksta vėliau, 


studijuojant Varšuvoje, „iš mokslo aukštybės“ susipažinus su Europos 


pietų slavų tautiniais judėjimais: 

Vilaitis dumojo. Dabar tik pažino, 
Kame jo tėvynė tikra! 
Jis meilę tėvynės su metais augino, 


Bet meilė jo buvo kita! 


Jį traukė tadą garsųs Piastu darbai 
ir Lenku senovės didybė; 
Boleslovo Dniepre sapnavos stulpai 


Ir Lenkijos seimu liūsybe! 


Ir gėda pamislyti: savo liežuvio 

Senei jau vartot nevartoja! 

Ir tarsi ant jūko tik vardą lietuvio 
Ligsziolei nesziot nenustoja!... (TSG 37) 


Įdomu, kad Vilaitis šioje poemos vietoje pasirodo kaip polonizuotos 
istorinės sąmonės asmuo, perėmęs lenkiškąjį naratyvą kaip savą kilmės 
pasakojimą. Netgi sunku pasakyti, ar ši detalė suvoktina kaip savai- 
me suprantama to meto realija, ar kaip sąmoningai autoriaus sumo- 
deliuota koncepcija: lenkų kalbą kaip gimtąją gali vartoti tik tie, kurie 
savo kilmę suvokia pagal lenkiškąjį istorijos naratyvą. Juk, pavyzdžiui, 
Mickevičiaus kūryba akivaizdžiai liudija ryšį su lietuviškuoju kilmės 
pasakojimu: ten, kur autoriaus vaizduotė leidžiasi į senesnius laikus 
nei Liublino unija, ji pereina į lietuviškąjį ikikrikščioniškosios istorijos 
naratyvą, žymimą Gedimino, Vilniaus įkūrėjo, vardu, o ne Piasto, Len- 
kijos valdovų dinastijos pradininko. Taigi modernios lietuvių inteligen- 
tijos apsisprendimus Maironis vaizduoja kaip išaugančius iš lenkiškojo 
unijinio patriotizmo grindžiamos pilietinės savimonės, koreguojamos 
naujos istorinės epochos tautinių idealų. Tolesnėje giesmėje Maironis 
šią gana racionalią savimonės transformaciją („tikroji“ tėvynė pažįsta- 
ma studijų keliu, auditorijose, iš knygų) papildo emociniais impulsais: 
romantiniu vidinio balso motyvu, kuris prabyla tėvynės kančių akivaiz- 
doje, be to, regint neįgalų viešajam reikalui visuomenės elitą: 


Kame gi pagalba? Vadovai aviu, 
Kuriems davė valdžią Dangus, 
Vieni atitrauktu nū žingsniu klaidžiu, 


Bet panczei jiems risza ginklus! 


lr jie ar be krislo? Isz pokyliu audžia 
Be rupesczio linksmai dienas, 
Ar norais gerais užganėdinti snaudžia, 


Ar verkia nuleidę rankas! 

Ir balsas vidaus stebuklingas, baisus 
Lyg sake Vilaičiui tadą: 
Asz siuncziu tavę; eik ir žadink visus! 


Tavę ves Apveizdos ranka! (TSG 53-54) 


Vilaitis imasi tradicinių visuomenės vadovų, elito, apleisto vaid- 
mens ir jį savaimingai transformuoja pagal naujus tarptautinius po- 
litinius procesus. Paveldėtas „lenkiškasis“ Respublikos patriotizmas 
pasirodo nebejtikinantis tiek racionaliai - naujų Europos politinių 
judėjimų akivaizdoje; tiek emociškai - kaip suaugęs su paveldėta luo- 
mine savimone ir neleidžiantis žmonėms visapusiškai įgyvendinti 
„troškimą gyventi kartu“, kuris, XIX a. kalba tariant, yra pagrindinė 
„tautos dvasios“ apraiška. Tačiau jis, kaip „senoji“ tėvynės meilė, su- 
kuria emocinius ir intelektualinius takus naujajai formuotis. 

Vis dėlto, kad Anusios Vilaitučės ir Motiejaus Goštauto mezalian- 
sas neatrodytų perdėm utopinis, Maironis jį sutvirtino papildomais 
argumentais ir siužetiniais ėjimais. Vilaičių ir Goštautų šeimas asme- 
niškai suartina netikėtas įvykis - gaisras Varšuvoje, iš kurio Juozas 
išgelbsti Marinę, tėvas Goštautas atlyžta, Juozas, pakviestas Motie- 
jaus, lankosi svečiuose, o Marinė, atsidėkodama išgelbėtojui, pažada 
sukurti gaidas tautiškam lietuvių himnui (TSG 59). Nors siužete deta- 
liai neatskleidžiama, bet galima numanyti, kad individuali moralinė 
motyvacija - atsilyginti gyvybę išgelbėjusiam — ir suartino šias socia- 
liai skirtingas šeimas. Tačiau suartėjimo paskatos melodramiškumas 
rodo ir tam tikrą šio siužeto posūkio nenatiraluma. 

Nuodugniausiai mezaliansą remiantys argumentai atsiskleidžia 
devintojoje poemos giesmėje, Motiejaus Goštauto meditacijoje, išjo- 
jus apžiūrėti rudenį sužėlusių žiemkenčių. Tiek valstietis, tiek bajoras 
ūkininkas yra (kaip ne kartą mini ir Radzevičiūtė savo romanuose) 
vienodai susisaiste su žeme, į ją „jaugę“. Tokiu žemdirbišku pietizmu 
pasižymi ir Motiejus; tik jam rūpi ne vien javų derlius, bet ir šios že- 
mės politinė, kultūrinė ateitis: 

Vaisinga tu, žemė, tavę pamylėjau, 
Kaip kudikis motynos krutį; 
Pamėgau tavę, kad laukus tavo sėjau! 


Neleisi tu kraujui pražūti! (TSG 75-76) 


„Kraujas“ - būdinga tautinio atgimimo epochos simbolinė katego- 
rija, Lietuvos literatūroje nurodanti ne tiek biologinį genties perima- 
mumą, kiek laisvės kovų tradiciją ir jos aukas: Motiejaus pasėta duona 
auga „iš kraujo tėvų“; iš tos pačios dirvos simboliškai išauga ir toles- 
niame epizode Motiejaus dvare skaitomas lietuviškas „Maironio“ kū- 
rinys. Poema sugestijuoja, kad tiesiogiai dirbdamas savo žemę bajoras 
dalyvauja ne tik „tuščiame“ medžioklės ar puotos, ne tik abejotinos 
perspektyvos kariniame rituale, bet nenutrūkstančiame tautos kūno 
transformacijų cikle; kūno, kurio pagrindinė substancija yra žemė - 
maitinama žmonių kūnais ir maitinanti juos - ir duona, ir lektūra. Be 
abejo, Maironis niekur nemini socialinės-biologinės to kraujo koky- 
bės - jo kilmingumo laipsnio. 

Žemdirbystės ir riterystės sugretinimas, netgi simbolinis sulygini- 
mas yra apskritai būdingas žingsnis XIX a. pabaigos Lietuvos literatū- 
roje. Tik, pavyzdžiui, Radzevičiūtė Pilkosiose dulkėse tokiu būdu lei- 
džia simboliškai „nobilituotis“ valstiečiams, o Maironis universitetą 
baigusio dvarininkaičio grįžimu prie Lietuvos žemės bando pasiūly- 
ti ir tautinės bendrystės, esmingiau pralaužiančios luomines ribas, 


768 Vienas knygnešių konspiracijos dalyvių valstietis Rufinas (lietuviškame 
vertime - Rupinas), bičiuliui santūriai žiūrint į naujas tautines-kultūrines 
valstiečių bendrijos aspiracijas, emocingai pratrūksta, jog „savos žemės 
meilė padaro jos paveldėtoju“ (lietuviškame vertime pavartota frazė „iškelia 
į didvyrius“ kiek pakeičia svarbią socialinę prasmę). Toliau jis tęsia: „O ar 
mes ne žmonės? Ar mes - ne šios žemės vaikai [originale - dziedzice, „pa- 
veldėtojai“ - B. S.], ar ne mūsų tėvai gynė ją savo krūtinėmis nuo kryžiuo- 
čių, kurie taip dažnai puldavo mus? Argi savo krauju, ašaromis ir prakaitu 
nenusipirkom teisės būti šios žemės piliečiais? Ar mes - ne bajorai, ne rite- 
riai?“ (Marija Radzevičiūtė, Žemelė šventoji: Žemaitijos knygnešių romanas, 
P. 109-110; žr. Maria Rodziewiczowna, Szary proch, Kraków: Wydawnictwo 
Literackie, 1986, s. 102-103.) 

projektą. Pirmuoju atveju, tautai formuojantis, valstiečiai simboliškai 
„pakyla“ iki bajorų kilmingumo; Maironio siūlomoje vizijoje ~ aukš- 
tuomenė „nusileidžia“ prie bendrų tautos pamatų - žemės. 

Vis dėlto kilmingus skaitytojus tokio mezalianso patrauklumu tu- 
rėjo kur kas labiau įtikinti mažytė, bet svarbi detalė: Motiejus „Jau 
dvarą ketvirtą ant vardo paczios / Nupirko, ir deria laukai“ (TSG 73). 
Santuokas su valstiečiais Lietuvos bajorijai Maironis siūlo ir kaip išeitį 
iš ekonominės aklavietės: susituokę su valstiečiais dvarininkai galės 
plėsti valdas ir įgyvendinti savo misiją išlaikyti žemės nuosavybę. Mo- 
dernus lietuviškasis patriotizmas tokiu būdu padėtų realizuoti pozi- 
tyvizmo epochos bajorų ideologines nuostatas. Tačiau bajorai turi į 
savo „patriarchalinių santykių oazę“ įsileisti ir valstiečius, ko nedrįso 
siūlyti Maironio pirmtakai Lietuvos ra3ytojai*®. 


69 Vanda Zaborskaitė, Maironis, p. 235. Išties, kaip rašo monografijos autorė, 
Maironis savo socialine vizija yra konservatyvus - tiek, kiek, be abejonės, 
vertina bajorus kaip visuomenės elitą, pripažįsta jų autoritetą. Tačiau bajo- 
riškos kilmės autorių kūrybos kontekstas atskleidžia ir Maironio socialinės 
vizijos radikalumą ar net utopiškumą. Tiesa, vėlesnėje prozoje, susijusioje 
su Lietuvos kultūros ir visuomenės gyvenimo realijomis, ima rastis pana- 
šaus pobūdžio siužetų, kaip 191 m. publikuotame Maironio bendraamžio, 
kilusio iš Lietuvoje nuo seno įsikūrusios Infliantų dvarininkų giminės, 
Jozefo Weyssenhoffo (1860-1932) romane Sabalas ir panelė (Soból i panna). 
Romano, turinčio autobiografinių bruožų, veiksmas vyksta XIX a. pabaigoje 
Rytų Lietuvoje, Jūžintų apylinkėse. Bajoriškos medžioklės siužetai kūrinyje 
paįvairinti jauno dvarininko studento Mykolo Rajeckio, leidžiančio atosto- 
gas Lietuvoje, ir valstietės Uršulės Laukinytės (sic!) jausmų istorija. Ją lydi 
ir Mykolo bičiulio, medžioklės bendražygio vietinio dvarininko-žemdirbio 
Stanislovo Pucevičiaus sužadėtuvės su turtingų valstiečių ūkininkų šeimos 
dukra Anele Trembelyte. Tačiau kitaip nei Maironio poemose, Weyssenbof- 
fo romane vaizduojamas skirtingų socialinių grupių žmonių bendravimas 
nesiejamas su bendrais kultūriniais interesais ir atspindi socialinę, bet ne 
kultūrinę modernizaciją (žr. Jozef Weyssenhoff, Sabalas ir panelė, vertė 
Arūnas Juozas Girevičius, Vilnius: Vaga, 2006). 

Lietuvių kalbos garbė 


Poemoje Jaunoji Lietuva Maironis radikalaus mezalianso motyvo 
neatsisakė, tik įkomponavo jį į gerokai pakoreguotą visumą: Lietuvos 
dvarininkija čia jau vaizduojama negailint kritiškų, satyrinių intona- 
cijų”. Tarp pirmosios poemos ir naujojo jos varianto chronologiškai 
įsiterpia lenkiška poema Znad Biruty (Nuo Birutės kalno), pasirodžiu- 
si garsios lietuvių dešiniųjų tautininkų inicijuotos polemikos spaudo- 
je metu??, tokie eilėraščiai kaip „Poėtos noras“ („Aš norėčiau prikelti“; 
1898), „Kur bėga Šešupė“ pirmasis variantas (1902), Visi šie tekstai 
išryškina probleminį tautinio atgimimo epochos klausimą - lietuvių 
kalbos, lietuviškos klultūrinės saviraiškos, jos ribų klausimą. Jis ke- 
liamas kur kas labiau įkaitusioje visuomenės atmosferoje, kai buvo 
aistringai perbrėžinėjamos kultūrinės savasties-svetimybės linijos. 


279 Vanda Zaborskaitė, Maironis, p. 237. 

m [Aleksandras Dambrauskas-Adomas Jakštas], Glos Litwinów do młodej 
generacyi magnatow, obywateli i szlachty na Litwie, [Tilžė, 1902]. Atsakymą 
kritikams, sureagavusiems į brošiūrą, - Jedność czy separatyzm?: Odpo- 
wiedž krytykom „Głosu Litwinów (S. Peterburg, 1903) - Jakštas dedikavo 
Maironiui kaip lenkiškos poemos Nuo Birutės kalno autoriui, tikriausiai 
savotiškai reklamuodamas dar neišėjusią, spaudai rengiamą poemą: „Gerb. 
Nuo Birutės kalno aut. šį darbą pagarbos ženklan dedikuoja Autorius“ Mai- 
ronianoje įsitvirtinusi nuomonė, kad poema parašyta tarp 1895-1900 m., 
paskelbta „Halinos iš Palangos“ (Halina z Potągi) slapyvardžiu Brukline, 
JAV, 1904 m. Tai patvirtintų ir faktas, kad 1897 m. lapkričio 4 d. laiške Onai 
Malakauskaitei-Edelienei Maironis pacitavo eilutes iš poemos Nuo Birutės 
kalno finalo („Lubilem ja niegdyś w noc cichą, majową...“) - Literatūra ir 
kalba, t. 21, p. 268; plg. Maironis, Raštai, t. 2, p. 287; ZB 19). 

Pirmasis eilėraščio variantas pasirodė laikraštyje Žinyčia ankstesniame ko- 
mentare minėtos polemikos metu. Buvo gerokai trumpesnis, be išplėtotos 
kraštovaizdinės poetikos, su ryškesniais ideologiniais akcentais. Tai pirmas 
Maironio poetinis tekstas, kuriame programiškai į tėvynės kraštovaizdį įra- 
šomi būtent lietuviškai kalbantys valstiečiai („Čia broliai-artojai lietuviškai 
šneka“) kaip vienintelė tautą reprezentuojanti simbolinė figūra, priklausan- 
ti dabarčiai. Paskutinė strofa, kaip ir vėliau - maldos kreipinio formos, buvo 
tokio turinio: „Apsergėk, Augščiausi, tą mylimą šalį, / Kur mūsų sodybos, 
kur bočių kapai! / Tegu jai užkenkti kaimynai negali: / Męs Tavo per amžius 


« 


vargingi vaikai [...]“ (Žinyčia, 1902, Nr. 4-5, p. 54; išryškinta cituojant). 


S 

Jau pirmuosiuose Pavasario balsuose yra tekstų, kuriuose, kaip mi- 
nėta, aštriu tonu atsiliepiama apie Lietuvos aukštuomenę, tačiau skir- 
tumas nuo vėlesniųjų yra tas, kad toji aukštuomenė čia dar tebelaiko- 
ma mūsų, savo (išryškinta cituojant): „Kodėl tai musų gražios ponios / 
Negieda jusų jau senei?“ („Lietuvos dainos“, PB 1895, 5); „Kam ranką 
pakėliau ant savo akies? / Aptemusios!.. bet-gi vis savo!“ („Dėl išrink- 
tųjų“ PB 1895, 42}. Tuo tarpu poemoje Nuo Birutės kalno ši Lietuvos 
visuomenės dalis jau įvardijama kaip „svečiai iš Krokuvos“ - svetimieji: 


Dziś jasne książęta i szlachta rodowa 
I mową i duszą - to goście z Krakowa! (ZB 1) 


[Šiandien šviesūs kunigaikščiai ir kilmingi bajorai / Ir kalba, ir dva- 
sia — tai svečiai iš Krokuvos!| 2 


Lietuvos aukštuomenė tampa „viešnia“ savame krašte tada, kai 
„viešnia“ tėra jų dvaruose lietuvių kalba: „Pranokėjų liežuvis ne sve- 
czias gal butu / Po bajorų dvarus!“*5 Nors „svečiai“ atrodytų man- 
dagesnis žodis, nei, pavyzdžiui, satyros „Dėl išrinktųjų“ „išgamos“, 
tačiau Maironio poezijos kontekste jis vienaprasmiškai negatyvus: 
„svečiai“ jo Apsakymuose, eilėraštyje „Milžinų kapai“ - tai kryžiuo- 
čių suburti senosios Lietuvos užpuolikai, kolonizatoriai*“. Poemos 


273 Verta priminti pastarosios satyros (vėlesniuose Pavasario balsų leidimuose 
„Pabėgėliams, „Tautos pabėgėliams“) komentarą, tiesiogiai atskleidžiantį 
autorines nuostatas: „Sergėk manę Dieve kad norėczio pažeminti ir atstum- 
ti didūmenę! Gerai suprantu jos moraliszką įtekmę ir galę ne esmi isz prin- 
cipo jos prieszu. Eilės man bėgo paczios, nenoroms. Žinau, sukils priesz 
manę ir mėtys akmenimis, bet ar teisingai? Jei pasakiau tiesą, už ką pykti? 
Jeri netiesą, tai buk ramus: ne apie tavę czia sakama“ (PB 1895, 43). 

274 Semantikos tikslumo dėlei cituojant poemą čia ir toliau pateikiamas filolo- 

ginis vertimas. 

Tėvynės sargas, 1898, Nr. 7, p. 8. Šis eilėraštis publikuotas 1905 m. Pavasario 

balsuose pavadinimu „Poėtos noras“ (PB 1905, 15-16). 

276 „Svečių“ metafora atitinka ir Jakšto atsišaukimo Głos Litwinów... įspėjimą 
Lietuvos aukštuomenei, kuri turi pasirinkti arba lietuvišką, arba lenkišką 
„vėliavą“; pastarasis pasirinkimas, anot autoriaus, bus pagerbtas kaip lais- 


27 


a 

pasakotojas, panašiai kaip minėtos satyros kalbantysis, aštrų toną 
teisina patiriamu skausmu, 0 1901 m. pavasarį rašytame laiške Stanis- 
lavai Paškevičienei Maironis dar yra išsakęs tokią pat kaip anksčiau, 
nepakitusią nuostatą dėl aukštuomenės reikšmės lietuvių tautiniam 
judėjimui. Tos nuostatos emocinį dvilypumą šiame tekste atskleidžia 
tai, kad nuosaikus požiūris į aukštuomenę, siūlymas ją švelniai veikti 
savo pavyzdžiu (nėra jokios užuominos į Jakšto arba-arba) išsako- 
mas proza, tačiau šalia pacituotos poemos Nuo Birutės kalno eilutės 
pratrūksta „skausmo balsu“, nors kol kas - tik retoriniais klausimais: 


vos valios aktas, bet tuomet - „patys suprantate, mūsų santykis su jumis 
turės būti ir bus visiškai kitoks. Nors gyvensite nuo mūsų per ežią, nors 
pasižymėsite visokeriopais privalumais ir dorybėmis, nors nežinia kaip 
mums gerinsitės, būsime priversti su gailesčiu jus pripažinti ne savo bro- 
liais, o svetimšaliais, tokiais kaip į Lietuvą atvykę vokiečiai, rusai ir pan“ 
([Aleksandras Dambrauskas-Adomas Jakštas], Glos Litwinėw..., p. 22). 

Su šia kategoriška nuostata koreliuoja ir polemikos dalyvio nuomonė 

dėl lietuvių kalbos vartojimo. Jakštas su nuginkluojančia geležine logika 
išsakė savo poziciją lietuvių kalbos vartojimo aukštuomenėje klausimu: 

į oponento pastabą, jog lietuvių kilmės bajorija „ne nuo vakar lenkiškai 
kalbėti pradėjo“, Jakštas nepermaldaujamai atremia: „Tačiau būtent dėl 

to, kad pradėjo, gali ir nustoti“ ([Aleksandras Dambrauskas-Adomas 
Jakštas], Jedność czy separatyzm, p. 16; išskirta autoriaus). Taigi Lietuvos 
lenkų kalba nelaikoma gimtąja, vietine lietuvių kalba, o užsienio kalba; jai 
nepripažįstamas organiškas, tik mechaniškas ryšys su asmens tapatybe. 
Maironio poetiniams tekstams nėra būdinga tokia kategoriška poleminė 
aistra, veikiau jie atskleidžia emocinę reakciją, nuoskaudą dėl luominės 
arogancijos, „skausmo balsą“, kuris skatina tokias kategoriškas nuostatas. 
Šioje diskusijoje dėl kalbų vartojimo sferų, regis, mažiausiai buvo atsižvel- 
giama į vietinę Lietuvos lenkų kalbą, jos savitumą kaip kultūrinę vertybę. 
Ją buvo linkstama laikyti žargonu, kalbų mišiniu (plg. Nuo Birutės kalno 
pasakotojas smulkiųjų Lietuvos bajorų kalbą pavadina „juokingu žargo- 
mu“, kurių nesuprastų tikras lenkas; ZB 4). Kaip minėta anksčiau, Tadas 
Ivanauskas savo atsiminimuose pažymėjo, jog iš jo vietinės lenkų kalbos 
kaip žargono tyčiodavosi bendraklasiai Varšuvos gimnazijoje, tačiau labai 
svarbi autoriaus pastaba, kad ši kalba jam ne tik buvo „artima“ ir padėdavo 
demonstruoti savo kultūrinį „skirtingumą nuo „varšaviokų“, bet ji ir buvo 
vartojama, išlaikyta kaip atskira, net ir išmokus „grynąją lenkų kalbą“ 
(Tadas Ivanauskas, op. cit., p. 78). 

Vienas tik dalykas šiuo metu mums dar laisvai prieinamas ~ tai gyvas 
žodis, kuriuo irgi reikėtų daugiau naudotis, bet kokia tinkama proga pa- 
rodant, kad gimtoji kalba mylima ne tik teoriškai, bet ir praktiškai; vei- 
kiant - kiek kam leidžia aplinkybės - vis platesnių visuomenės sluoks- 
nių įsitikinimus, kad tuo būdu parengtume visuomenės nuomonę, ypač 
aukštesnės klasės; nes kiekvienas sumanymas bei nauja idėja tik tada 
lengviau kur nors įsikūnija, kai eina iš viršaus; būtų pernelyg liūdna, jei 
lietuviškas sąjūdis leistų daigus tiktai žemesniuosiuose sluoksniuose ir 


sutaptų su demokratiniu judėjimu... 


Bet ar ne gana skundo, kuris balsu be aido 
Ne nuo šiandien šaukia... deja, lavonus! 
Kai iš miego bunda gimtoji pastogė, 

Ar neatsibus vien skeletai rūmuose? 

Ir senosios giminės, tautos vadovai 


Argi paliks mums svetimi kova ir kalba??77 


Kaip matyti poemos citatoje, bendra kalba siejama su kovos bend- 
rumy; kitos kultūrinės orientacijos aukštuomenė iškyla kaip abejotina 
kovos bendražygė. Kartu su lietuvių kalbos ir aukštuomenės požiūrio 
į ją temomis Maironio poezijoje ima ryškėti klausos, girdėjimo-ne- 
girdėjimo semantika. Savo eilėraščių rinkinio pavadinimui parinkęs 
„balsų“ simboliką, Maironis vėlesnėje poezijoje iškelia tų balsų klausy- 
mosi, girdėjimo, gebėjimo ar noro išgirsti situacijas. Pirmųjų Pavasario 
balsų programiniame eilėraštyje „Jo pirmoji meilė“ („Taip niekas tavęs 


277 Literatūra ir kalba, t. 21, p. 300-302; vertimas taisytas. Laiškų rengėjai neat- 
kreipė dėmesio, kad laiške cituojamas poemos Nuo Birutės kalno fragmentas 
skiriasi nuo vėlesnės publikacijos teksto; eilutės, liečiančios bajorijos likimą, 
laiške dar įrašytos į atvirą retorinį klausimą, o poemoje pasirodo negatyvūs 
teiginiai apie aukštuomenės svetimumą ir mirties būklę: „Gana to skundo, 
kuris balsu be aido / Ne nuo šiandien šaukia... deja, lavonus! / Kai iš miego 
bunda gimtoji pastogė, / Neatsibunda vien skeletai rūmuose! / Ir garbingo- 
sios giminės, tautos vadovai / Šiandieną mums svetimi ~ ir kova, ir kalba“ 
(ZB 6). Galimas dalykas, kad tokį vertybinį poslinkį nuo atviro klausimo iki 
negatyvaus teiginio poemoje lėmė ir minėtos polemikos kontekstas. 

nemylės“) giesmė turėjo „pasklisti toli“, tačiau netrukus paaiškėjo, kad 
ji „ucho szlachetne obraža“ („žeidžia kilmingą ausį“ - ZB 1). O satyri- 
nės-didaktinės poemos Raseinių Magdė (1909) epigrafu jau pasirinkta 
prancūziška patarlė: „Nėra kurtesnio už tą, kuris nenori girdėti“ 

Klausos motyvas sukonkretina ir sudramatina pačioje Maironio 
kūrybos pradžioje pasirodžiusią nesklandžios, sutrikdytos komuni- 
kacijos temą: „Tu jį nors atmint ar atmįsi kada? / Tu jo numylėta, tė- 
vynė!“ („Jo pirmoji meilė“, PB, 1895, 4); „Nors žmonės szendieną ma- 
nęs nesupras, / Bėt mano - užkylanczei metai!“ („Įsitikėjimas į savo 
galę‘, PB, 1895, 16) ; „Isznyksiu, kaip dumas, iszblaszkomas vėjo, / Ir 
niekas manęs neminės!“ (PB, 1895, 22). Maironio poezijos optimiz- 
mas ir viltis, kalbančiojo „įsitikėjimas į savo galę“ yra persmelkti ir 
netikrumo, abejonės dėl savos poezijos, darbų ateities. Bendru žvilgs- 
niu žvelgiant, tai galima vertinti apskritai kaip modernėjančios po- 
ezijos ženklą - situaciją, kai nyksta klasikinė komunikacinė sutartis 
tarp poeto ir auditorijos, išreiškiama vardo atminties, kurią užtikrina 
meno ilgaamžiškumas interpretacinėje bendrijoje, topika’*. Tačiau 
Maironio atveju tą kalbančiojo abejonę stiprina ir istoriškai konkre- 
čios aplinkybės, lėmusios poetinę (ir bendrai - kultūrinę) komunika- 
ciją lietuvių kalba XIX a. pabaigos Lietuvoje. Tokio nusivylimo patirtį 
Maironis apibendrintai priskyrė visai jaunajai tautininkų kartai poe- 
moje Jaunoji Lietuva: 


Gyvatos pradėdami rytmetį šviesų, 

Tiek daug padarysę tikėjos!.. 

Bet žmonės jų siekį ir augštą, ir tiesų 
Sulankstė kaip siųlą verpėjos. 
Užmanymai gražųs be vaisiaus paliko, 
Atrasdami ginčą tiktai. 

Išjuokdami žmonės juos priešais sutiko, 
Krutinę apdavę šaltai. 

Tikėjos prikelti kapus Gedimino 


78 Czesław Miłosz, Poezijos liudijimas, p. 49-50. 

Ir kalbą senovės gadynės; 
Užtai litvomanais visi išvadino 
Ir net piktadėjais tėvynės. (JL 96-97) 

Alfonsas Nyka-Niliūnas neperdėjo 1962 m. rašydamas, jog svarbiau- 
sias Maironio apsisprendimas buvo tas, kad „jis išdrįso savo poeziją 
rašyti merdėjančia, visų niekinama leisgyvės tautos kalba“. Poetas, 
kuriantis lietuvių kalba XIX a. pabaigoje, turėjo ryžtis ne tik nelegaliai 
veiklai, bet ir susitaikyti su mintimi, kad rašo labai neapibrėžtai audi- 
torijai, beveik idealiam ateities adresatui, kurio pasirodymas anaiptol 
negarantuotas („Ką mums žada rytojus? Tikėk, jei gali!“ - „Szendieną“ 
(„Jei kada pančiai nukris“), PB 1895, 26). 

Greičiausiai stringantis ir priešiškas atsakas, lydėjęs pirmąsias Mai- 
ronio knygas**?, leistų paaiškinti 1898 m. pirmąkart publikuoto eilė- 
raščio „Poėtos noras“ („Aš norėčiau prikelti“) klausos motyvą (subjek- 
to-poeto troškimą „išgirsti nors vieną, bet gyvą žodelį, / Iš senovės 
laikų“; PB 1905, 15). Eilėraštį galėtume perskaityti kaip pavadinimu 
nurodyto poeto netiesiogiai išsakytą abejonę sava kūryba: subjektas 
„poėta“ neturi trokštamos kalbos jėgos, negali taip, kaip norėtų, pa- 
veikti tautinę bendriją. Tasai poveikis tekste pasirodo tariamąja nuo- 
saka, vien noro modalumu - „gal pasemčiau“, „nebe viešnia gal būtų“, 
„sudrebėtų“, „užkaistų“. Galiausiai paskutinėje strofoje išsakomas to 
noro bergždumas: „veltui“ Taigi eilėraštyje teigiamas kūrybinės ga- 
lios troškimas rodo jos trūkumą. Nutrūkęs „poėtos“ žodžio ryšys su 
autentiškais praeities kalbos šaltiniais neleidžia tam žodžiui įgyti 
reikiamos galios dabarties bendrijoje, „sklisti po tą šalį toli“ - kaip 
tikėtasi ankstesniame programiniame tekste. Kaip matyti, šiame eilė- 
raštyje rezignuojančia intonacija grįžtama prie ankstesnio Pavasario 


*9 Alfonsas Nyka-Niliūnas, „Maironio likimo paraštėje“, in: Maironis, Pavasa- 
rio balsai, Vilnius: Baltos lankos, 1995, p. 149. 

Turima minty ne literatūrinė kritika, o tai, jog aukštuomenė neskubėjo - 
priešingai nei pavaizduota poemoje Tarp skausmų į garbę ~ nei solidarizuo- 
tis su jaunąja tautine lietuvių inteligentija ir jos siekiais, nei skaityti „atbun- 
dančios Lietuvos“ kūrinių, juolab tuo tikslu mokytis lietuvių kalbos. 

balsų rinkinio temos - kalbos praeities ryšio su dialogo kokybe dabar- 
tyje. Eilėraštyje „Lietuvos dainos“ kalbos senovė dar atrodė galima pa- 
siekti, ji nusakyta tautosakine „dainų skrynios“ metafora ir retoriniu 
klausimu, kurie sugestijuoja, jog tasai kalbos lobis telaukia dar vieno 
poetos: „Kas atdarytu aukso skrynę / Tėvynės dainų malonių? / Kas 
beprižadintu gadynę / Sesuczių, dainomis garsių?“ (PB 1895, 6). Tuo 
tarpu eilėraštyje „Poėtos noras“ tasai pirminis autentiškos kalbos „žo- 
delis“ glūdi nebeprikeliamas kapuose kartu su jo turėtojais protėviais. 

Tačiau eilėraštyje „Poėtos noras“ išsakyta kalbos negalia suvokti- 
na ne kaip atskira poetos-subjekto kompetencija, ji yra nulemta ir 
auditorijos. Kalbos negalią patiriantis poetas ir klausos negalia (pla- 
Čiąja prasme) pasižyminti auditorija - vienas nuo kito priklausantys 
dėmenys. Tokia poezijos kokybės ir auditorijos atmosferos dialogi- 
nė sampyna buvo nusakyta 1826 m. Mickevičiaus sonete „Ekskuza“: 
„Taki wieszcz, jaki stuchacz“ („Kaip klauso, taip dainuoju“; pažodžiui: 
„Koks klausytojas, toks ir dainius“)**. Panašiai siūlytų interpretuoti ir 
Michailas Bachtinas: 


Gyvenimas ir menas turi būti ne tik atsakingi vienas už kitą, bet ir pri- 
siimti vienas kito kaltę. Poetas turi atminti, kad dėl gašlios gyvenimo 
prozos kalta jo poezija, o gyvenimo žmogus težino, kad dėl meno nevai- 


singumo kaltas jo nereiklumas bei jo gyvenimo poreikių menkumas.*™ 


Tad Maironio eilėraščio subjekto-poeto abejonė savo kalbos galia 
išreiškia ir nusivylimą savo auditorija. Jei galvotume apie užtekstinę 
tikrovę, poetui tokio pobūdžio nusivylimai yra didelis išbandymas. 
Galima prisiminti, jog, pavyzdžiui, Milošas vienoje paskutinių savo 
knygų rašė negalįs atleisti „tiems nežinomiems savo pirmtakams, 
kurie nesutvarkė lenkų kalbos“ ir paliko jam „suveltą vispokių prze, 


** Adomas Mickevičius, Poezijos rinktinė, p. 264-265; sonetą vertė 
Justinas Marcinkevičius. 

* Michail Bachtin, Autorius ir herojus: Estetikos darbai, sudarė ir vertė 
Darius Kovzan, Vilnius: Aidai, 2002, p. 9. 

przy sci fonetiką'**. Kokių pretenzijų ir kam galėjo turėti, tarkime, 
Maironis, kuris ne kartą, kaip sakėsi pirmosios poemos pratarmėje, 
„ilgomis valandomis rymojes ant vieno sakinio“ (TSG 3), dirbo su dar 
„žalia“ kalbos medžiaga, pačiame bendrinės kalbos formavimosi įkarš- 
tyje? Gali būti, kad Maironio tekstuose prasiveržiančios pretenzijos 
„sulenkėjusiai“ Lietuvos aukštuomenei nemaža dalimi kyla kaip tik iš 
šio emocinio šaltinio - rašytojo, kalbos menininko patirties ir abejonės. 

Tokioje situacijoje įmanu perorientuoti ligšiolinę lenkiškos Mairo- 
nio poemos Nuo Birutės kalno interpretaciją (dvarininkijos atlietuvėji- 
mo tema)” ir perskaityti šį kūrinį kaip lietuvių kalbos garbės gynimo 
tekstą, ir ypač - kaip lietuvių kalbos poeto orumo įrodymą. Monografi- 
josapie Maironį autorė, aptardama poemą, pateikia įsidėmėtiną klausi- 
mą: „kas gi verčia Maironį savo kūryboje taip įdėmiai fiksuoti šį [dvari- 
ninkijos atlietuvėjimo] motyvą 5 Šalia pateiktų argumentų - estetinių 
sumetimų ir poreikio realizuoti autoriaus visuomeninius idealus - siū- 
lyčiau ir aukščiau minėtąjį: ir pačiam sau, ir adresatui pagrįsti lietuvių 
poeto kaip kalbos menininko galimybę, išsklaidyti abejones dėl lietuvių 
kalbos kūrybinių perspektyvų ir drauge - dėl jos socialinio prestižo. Pa- 
sitikėjimas lietuvių kalbinės kūrybos galimybe yra visos Maironio poe- 
zijos pasaulėžiūrinis pagrindas, motyvuojantis ir jo istorinės Lietuvos 
kultūros plėtotės viziją, santykį su lenkų kultūra - kaip „lygaus su lygiu“ 

Taip žvelgiant, tik iš dalies galima sutikti su Zaborskaitės teiginiu, 
kad lenkiškosios poemos veikėja Celina „bendriausiais bruožais kar- 
toja“ Tarp skausmų į garbę Marinės paveikslą: „ir viena, ir kita - tur- 
tingo didiko duktė, pamilusi nekilmingą jaunuolį, jo žodžio ir pavyz- 


ety Ae . ee 2 2 . 2 + 286 
džio įkvėpta, paskiria savo gyvenimą atgimusios Lietuvos garbei.“ 


283 Czesław Miłosz, Pakelės šunytis, vertė Vyturys Jarutis, Vilnius: Strofa, 2000, 
P- 74- į 

284 Vanda Zaborskaitė, pateikusi išsamiausią iki šiol poemos vertinimą, pažym! 
jos teminį ir idėjinį ryšį su poemomis Tarp skausmų į garbę ir Jaunoji Lietu- 
va („istorinis Lietuvos dvarininkijos likimas“, „dvarininkijos atlietuvėjimo 
paveikslas“ - Vanda Zaborskaitė, Maironis, p. 216-221). 

285 Ibid., p. 217. 

286 Thid., p. 219. 

Esminis poemų herojų skirtumas yra tas, kad dvarininkaitės susitinka 
su skirtingais „nekilmingais jaunuoliais“: Marinė - su Juozu, kunigys- 
tės kelio iš pradžių atsisakiusiu, pasaulietinius mokslus éjusiu ir pas- 
kui į seminariją įstojusiu tautinio lietuvių jaunimo lyderiu; o Celina 
susipažįsta su lietuvių poetu. Šio kilmė, pažymėtina, poemoje niekaip 
(ir, manyčiau, sąmoningai) neapibrėžiama. Taigi poemos Nuo Biru- 
tės kalno problematika, bendrąja prasme išsitenkanti „dvarininkijos 
atlietuvėjimo“ temoje, susitelkia ties visiškai nauju ir, regis, unikaliu 
lietuvių literatūroje motyvu: lietuvių poeto situacija kitakalbėje Lie- 
tuvos visuomenės elito aplinkoje, požiūriu į jo kūrybą lietuvių kalba, 
tokios veiklos socialinio prestižo klausimu. 

Ši tema poemoje plėtojama dviem kryptimis - kuriant bendrąsias 
poeto išskirtinumo ir socialiai bei kultūriškai nulemtas nesupratimo, 
neatpažinimo situacijas. Poemos herojus iš pat pradžių vaizduojamas 
kaip išsiskiriantis iš aukštuomenės aplinkos, ir tai motyvuojama ne 
kokiais nors tautiniais skirtumais, o poeto elgsenai apskritai būdinga 
„paratopija“ - principiniu nesutapimu su socialinėmis konvencijomis. 
Poemos pradžioje paslaptingas herojus pasirodo kaip tas, kuris, da- 
lyvaudamas tipiškuose aukštuomenės socialiniuose ritualuose (žirgų 
lenktynėse), akivaizdžiai esti ir kitur („svajoja apie kitą, ne žemės pa- 
kalnę“, ZB 3). Parodoma, jog pačioje poeto laikysenoje glūdi trans- 
gresinė - ribas peržengianti ~ literatūros energija?*7. Kaip dera tokiai 
„Paratopinei asmenybei“, pažinties su Celina pradžioje poetas pažei- 
džia aukštuomenės etiketą: lemtingai susidūręs su ja žirgų lenktynėse 
(sulaiko pasibaidžiusį nugalėtojos žirgą), vakare neateina į pokylį su 
ja susipažinti. Šeimininkė jaučiasi įžeista: 


Tam jego nie widzi: on znowu gdzieś marzy. 
I dekret na niego już pisze w swej dumie, 


Bo o czem on marzy, odgadnąć nie umie. (ZB 7) 


%7 Kaip minėta, anot Wolfgango Iserio, literatūros antropologinė motyvacija 
kyla iš žmogaus poreikio peržengti savo ribas (Wolfgang Iser, Prospecting: 
From Reader Response to Literary Anthropology, p. 282-284). 

[Ten jo nemato: jis vėl kažkur svajoja. / Ir savo puikybe jam rašo dekre- 
tą, / Nes ką jis svajoja, atspėti negali.] 


Tekste išryškinti įvardžiai tikriausiai perskaitytini kaip pabrėžian- 
tys herojės pasipiktinimą neprisistačiusio, savo vardo nepasakiusio 
jaunuolio įžūlumu. Tiesa, herojaus vardo poemoje taip ir nesužino- 
me, tad jis pabrėžtinai vaizduojamas kaip atitrūkęs nuo socialinės 
aplinkos. Vardan ko šiuo atveju poetas rizikuoja Palangos „lenkų ko- 
lonijos“ opinija? Į šią draugiją, manytina, ne taip lengva patekti, ir 
jaunuolis turėtų įvertinti tai, kad yra laukiamas**š. Tačiau Maironis 
kuria romantinio poeto portretą; poeto, kuriam nėra svetimas salonų 
blizgesys, bet jo nesureikšmina ir leidžia sau pažeisti socialinius tabu, 
saugodamas sąvąją „paratopijos“ privilegiją ir vengdamas glaudžiau 
susisaistyti su kokia nors viena socialine grupe??“. Taigi Maironio 
sukurtam poeto portretui pirmojoje dalyje suteikiamos universalios 
reikšmės, kylančios iš meninės kūrybos specifikos. 


288 Isidėmėtinas Dominico Lieveno aptartas XIX a. Europos aukštosios aris- 
tokratijos, susijusios su karališkais dvarais, santūrumas menininkų, kaip 
potencialių savo salonų lankytojų, atžvilgiu: „Pagrindinė taisyklė apibrėžė, 
ką ir kokiais atvejais dera ar nedera priimti į visuomenę. Netgi devyniolik- 
tojo amžiaus pabaigoje palyginti laisvų pažiūrų grafienė Worwick manė, 
kad „armijos ir laivyno karininkus, diplomatus ir dvasininkus galima kviesti 
priešpiečiams arba pietums. Vikarą, tuo atveju, jei jis džentelmenas, galima 
nuolat kviesti sekmadienio pietums arba vakarienei. Gydytojus ir advokatus 
kviesti į priėmimus sode, bet jokiu būdu - priešpiečiams ar pietums. Bet ką, 
kas susijęs su menu, scena, prekyba arba komercija, nepriklausomai nuo pa- 
siekimų šiose srityse, nedera kviestis į namus apskritai“ (/ĮĮomunnx JnBeĦ, 
Apucmokpamua 6 Espone 1815-1914, Cankt-lerep6ypr: AkagemuueckHit 
IpOeKT, 2000, p. 169). Be abejonės, Lieveno aprašomos aristokratijos sluoks- 
nio to meto Lietuvoje apskritai nebuvo, tačiau citatoje išsakytas kraštutinio 
pobūdžio tos bendrijos uždarumas neabeotinai vienokiais ar kitokiais bū- 
dais reiškėsi ir žemesniuose aukštuomenės sluoksniuose profesinės inteli- 
gentijos ar buržuazijos atžvilgiu. Prie šios temos dar grįšime. 

Kad tai būta ne tik literatūrinės tikrovės, liudytų, pavyzdžiui, atsiminimai 
apie Adomo Mickevičiaus elgesį lenkų emigracijos salonuose, jam tapus 
pagarsėjusiu poetu; žr.: Alina Witkowska, Adam Mickiewicz: Słowo i czy", 
Warszawa: Państwowe Wydawnictwo Naukowe, 1975, p. 88. 

Užuot vizitavęs damą, poetas vienumoje ant Birutės kalno atsiduoda 
poetinei būsenai, susitinka su poezija. Maironis neatsitiktinai poemoje 
pakartoja savo eilėraščio „Nuo Birutės kalno“ situaciją ir duoda poemai 
tą patį pavadinimą. Eilėraštyje „Nuo Birutės kalno“ skamba universali ga- 
lingos išraiškos ilgesio tema, kuri jau pesimistiniais tonais ir su istoriškai 
sukonkretintomis realijomis pasigirsta trejais metais vėliau publikuota- 
me tekste „Počtos noras“ („Aš norėčiau prikelti“). Epiniu pasakojimu, 
sukurtu poeto portretu Maironis, sakytume, tematizuoja savo ankstes- 
nės kūrybos poetines situacijas, tarsi siekdamas pagrįsti savos poezijos 
universalią meninę prigimtį ir parodyti, kad lietuvių kalba sulaukia ne 
tik patriotinių eiliakalių, rimuojančių iš pareigos kad ir kilniai idėjai, bet 
sulaukia ir tikrų menininkų. Beje, tokie eilininkai poemoje Tarp skausmų 
į garbę Motiejaus Goštauto lūpomis taip nedviprasmiškai buvo įvertinti: 


Pas musu isz žemės vien grabų daug dygsta 
Bevardžiu, baisiu dainininku; 

Jie saulės teip bijo: suglebę sunyksta; 

Kaip gailu! Tiek but darbininku! (TSG 78)?9° 


29 Siam vertinimui galima rasti atitikmenų Maironio literatūriniuose straips- 
niuose; pavyzdžiui, 1906 m. „Trumpoje lietuvių rašliavos apžvalgoje“ Mai- 
ronis skiria talentingus poetus nuo eilinių „rašto darbininkų“. Autorius taip 
įvertino smulkesnius XIX a. vidurio lietuvių poetus ir didaktinės prozos 
autorius: „Visi, virš pamineti, Lietuvos rašytojai nebuvo kokie ten musų 
rašliavos galiunai, bet vis gi kartu nemenkai prisidėjo prie jos rūmo, dėda- 
mi, pagal išgalių kiekvienas savo akmenėlį“ (Maironis (Š. M-lis), Lietuvos 
istorija: Su kunigaikščių paveikslais ir žemlapiu, Petropilis: Išleista Lietuvių 
Laikraščio pinigais, 1906, p. 235). Tokios nuomonės laikėsi iki paskutiniųjų 
gyvenimo metų, kai 1923 m. „Paskaitoje apie Donelaitį“ taip įvertino 
lietuviškosios grožinės literatūros pradininką: „Donelaitis - tai ne paprastas 
eilių dirbėjas, kokių mums netrūksta, bet Dievo duotas ir įkvėptas poeta“ 
(Maironis, Raštai, t. 3, kn. 2, p. 740). Jei Maironio straipsniuose atpažin- 
tume poetų socialumo raiškai apskritai būdingą polinkį sudarinėti litera- 
tūrines hierarchijas ir gentis (galima prisiminti kad ir A. Nykos-Niliūno 
dienoraštį, S. Gedos eseistiką, šiuolaikines proginės poezijos apraiškas), tai 
jo poetinėje kūryboje šis motyvas įgauna ir poleminį atspalvį, susijusį su 
socialinės aplinkos požiūriu į lietuviškos kultūros galimybes. 

Poeto monologe ant Birutės kalno galima įžvelgti ne tik pakartoja- 
mus Maironio „Nuo Birutės kalno“ motyvus, bet ir eilėraščio „Poezija“ 
užuomazgą. Šis eilėraštis pirmąkart buvo publikuotas „Smulkmenų“ 
skyrelyje kartu su poema Raseinių Magdė 1909 m., 01913 m. Pavasario 
balsuose „Poezija“, paskelbta šalia programinių „Pirmoji meilė“ („Taip 
niekas tavęs nemylės“) ir „Poėta“, tolyn pastūmėjo ankstesniuose rin- 
kiniuose antron vieton dėtą „Viliją“ (PB 1913, 5-6). „Poezijoje“ nusa- 
komas lemtingas susitikimas su „ja“ jau nebe kaip su tėvyne („Taip 
niekas tavęs nemylės“), o kaip su personifikuota meno dvasia: iš jos 
subjektas atgauna ankstesniame eilėraštyje „Poėtos noras“ apgailė- 
tus, „kapuose milžinuose“ neprikeliamai glūdinčius „stebuklingus 
žodžius“, o ištuštėjusi, gyvą balsą išgirsti trokštanti ausis pripildoma 
dainų. Tarpinis šio motyvo variantas įrašytas minėtame Nuo Birutės 
kalno monologe: poetas kreipiasi į personifikuotą poeziją kaip „tiro- 
nę“ ir „karalienę“, prašydamas duoti jam savo arfą ir „stebuklingus tavo 
melodijos tonus“, paveikią žodžio galią, kad jis galėtų pasakyti Lietu- 
vai „kelkis“, ir ši keltųsi (tikslus šių eilučių Viktoro Katiliaus vertimas: 
„Busk, tarsiu Lietuvai, ir bus ji'**!). 

Nuo Birutės kalno herojaus poetinė meditacija, atskleidžianti jo, 
kaip poeto, tapatybę bei kūrybines intencijas („Busk, tarsiu Lietu- 
vai“), vyksta anapus socialinės viešumos. Celinos ir jaunuolio-poeto 
susitikimas nukeliamas į antrąją poemos dalį, jis vaizduojamas Švei- 
carijos kurorto aplinkoje praėjus dvejiems metams nuo herojų susi- 
dūrimo Palangoje. Tokia veiksmo vieta pasirinkta greičiausiai todėl, 
kad joje, kitaip nei aukštuomenės salone, įmanomas socialinių kon- 
vencijų nevaržomas žmonių bendravimas. Šioje dalyje poeto atotrū- 
kis nuo socialinės tikrovės jau aiškinamas nebe universalia paratopija, 
o konkrečiomis socialinėmis realijomis: jo buvimas poetu socialinėje 
aplinkoje yra nesuprantamas dalykas. 

Herojų pokalbis pavaizduotas kaip stringantis dialogas būtent dėl 
skirtingų požiūrių į Lietuvos krašto kultūrą. Pagrindiniai pokalbio 
trikdžiai poemoje kildinami iš Celinos nevisavertiškumo komplekso 


721 Maironis, Raštai, t. 2, p. 524. 

dėl savo lietuviškos kilmės (plačiąja prasme). Poemoje vaizduojama, 
kaip Lietuvos aukštuomenės dama išsiduoda pačiomis pirmosiomis 
pokalbio frazėmis: 


„Pan z Litwy, nieprawdaż? - A panie z Korony? - 
O nie, my z mateczką z nad brzegów Bałtyku.“ 
I ušmiech nieszczery i glos zazalony 


Zdawaly sie dzwiecze¢ w niej struna przytyku. (ZB 9) 


[Tamsta iš Lietuvos, tiesa? - O ponios iš [Lenkijos] Karalystės? - / O, 
ne, mes su mamyte nuo Baltijos kranto“ / Ir nenuoširdi šypsena, ir bal- 


sas su nuoskauda, / Tarsi suskambo joje priekaišto gaida.) 


Su šiuo apgailestavimu dėl savos kultūrinės tapatybės tiesiogiai 
siejasi herojės nuomonė apie poezijos meno galimybes Lietuvoje (jų 
pokalbis primena Mickevičiaus Pono Tado Telimenos, Grovo ir Tado 
estetinį ginčą, aptartą ankstesniame skyriuje). Celinos požiūriu, me- 
ninei kūrybai palanki aplinka yra ne Lietuvoje: „tik čia“, Šveicarijoje, 
gali menas „atjaunėti ir augti“, tikriausiai ir poetas čia ieškąs savo dai- 
nai „spalvų“, kad perneštų jas į Lietuvą, kurios tikriausiai „seniai nebe- 
siilgi“ (ZB 10). Poetas vaizduojamas kaip bandas prieštarauti, bet ne- 
galįs tokio požiūrio akivaizdoje nuoširdžiai išsakyti savo įsitikinimų, 
tad užgniaužia juos, nukreipia kalbą prie kasdienių temų - sveikatos 
ir oro. Čia Celina apskritai suabejoja pašnekovo poetinio pašaukimo 
autentiškumu, nes jis jai atrodo visiškai kasdieniškas žmogus, nepa- 
našus į poetą - būtent romantinį poetą, kuris „kenčia už milijonus su 
žvaigžde kaktoje“ (ZB u; toks vaizdinys buvo sukurtas Mickevičiaus 
Vėlinių III dalies Konrado „Improvizacijoje“). Celinos kultūriniai 
kompleksai varžo lietuvių poetą, menkina jo išsisakymo ir atpažini- 
mo galimybes. Šį epizodą galėtume perskaityti ir kaip minėto Mairo- 
nio eilėraščio „Poėtos noras“ („Aš norėčiau prikelti“) komentarą. 

Celinos ir pašnekovo tarpusavio nesusipratimas dramatiškiausiai 
išryškėja palietus lietuvių kalbos klausimą. Celina išsako nuomonę 
apie kūrybą lietuvių kalba kaip asmeninės savirealizacijos požiūriu 

visiškai neperspektyvų dalyką. Šiame pokalbio epizode, manytina, 
Maironis atkūrė populiarią to meto pažiūrą, greičiausiai jo paties ne 
kartą girdėtą vertinimą: 


Doprawdy zrozumieć nie umiem dziš pana 

A piesni mi jego sa tez nieprzystepne, 

Bo gwara litewska wśród nas zaniedbana: 

Nią gmin tylko mówi i chaty posępne. 

I wolnoż zapytać, poeto, dlaczego 

Swój talent marnujesz dla tłumu gminnego? (ZB 13) 


[Tikrai šiandien negaliu tamstos suprasti, / O paties giesmės man taip 
pat neprieinamos, / Nes lietuvių šnekta (tarmė) tarp mūsų apleista: / 
Ja prastuoliai tik šneka ir niūrios pirkios. / Jei leistum paklausti, poete, 
kodėl / Gaišini savo talentą prastuomenės miniai?] 7% 


Taigi pokalbis atskleidžia principinio nesupratimo situaciją, kuri 
kyla iš tam tikrų išankstinių dvarininkaitės įsitikinimų, įprastų so- 
cialinių prietarų (santykis su gimtine, požiūris į Lietuvos kultūrą, 
lietuvių kalbą). Šie įsitikinimai ir skatina manyti, kad poetas meni- 
ninkas, kuriantis lietuvių kalba ir susisaistęs su sava kultūrine ben- 
drija - neįmanomas dalykas. Tokį požiūrį Maironis poemoje vertina 
kaip bajorijos kultūrinio nevisavertiškumo išraišką. Iš tiesų šiame 
tekste atpažįstame ne tiek populiarų „nesuprasto poeto“ motyvą, 
kiek keliamą principinio nesupratimo konkrečioje socialinėje ter- 
pėje problemą. 


22 Panašų požiūrį satyriškai atkūrė ir Jakštas savo atsišaukime Glos Litwindw...: 
„Ir ko gi jūs norite, užsidegėliai litvomanai? Ar lenkų kultūra nėra aukštes- 
nė už lietuvišką? Ar lenkų raštija negali patenkinti visokeriopus jūsų inte- 
lekto poreikius? Bepročiai! Jūsų svajos sukurti savą lietuvišką kultūrą, savą 
lietuvišką raštiją etc. tai tuščios fantazijos, ne daugiau. Nepermaldaujama 
istorinė būtinybė pasmerkė mažytę jūsų gentį pražūčiai. Norite ar nenori- 
te - turite nuskęsti, jei ne lenkų, tai rusų jūroje. Ar nenaudingiau jums gera 
valia susilieti su lenkais tautiškai, kaip kadaise buvote su jais sulieti politiš- 
kai?“ ([Aleksandras Dambrauskas-Adomas Jakštas], Głos Litwinėw..., p. 5)- 

Tokioje terpėje keičiasi ir poeto laikysena, jis sau negali leisti „pra- 
našo“ prabangos, t. y. atviro santykio su pasauliu ir ypač su žmonėmis. 
Poetas tokiu atveju yra tas, kuris „užslėpęs krūtinėje skausmo dūmas“ 
„džiaugiasi veidu viešu“, perfrazuojant Maironio lyriką. Poemoje atpa- 
žįstame panašų poeto savijautos motyvą kaip Vinco Mykolaičio-Puti- 
no Altorių šešėly, kuris nusakytas Fiodoro Tiutčevo „Silentium“ citata: 
„Tylėk, dangstykis ir paslėpk / Svajones savo ir jausmus.“ Tačiau pa- 
brėžtina, kad Maironio poemoje tokia atviro buvimo poetu negalimybė 
niekaip nesiejama su kunigyste, o su viešojo, socialinio dialogo aplinka. 

Atsakydamas į Celinos požiūrį dėl lietuviškos kūrybos perspektyvu- 
mo, herojus išdėsto esminę nuostatą, jog kūryboje vartojama lietuvių 
kalba nėra - kaip anuomet daugelio manyta - socialinio-kultūrinio geto 
kalba. Ši kūryba - tai žingsnis iš to geto į nacionalinės kultūros lygmenį. 
Ir kaip tik tame atsakyme, palietus jautriausią poeto savivokos stygą, jis 
prabyla pakiliais romantiniais tonais, Mickevičiaus Konrado Valenrodo 
parafrazėmis*“. Vadinasi, atskleidžia poeto par excellence (anuomet 
populiariu požiūriu, tokia buvo Mickevičiaus figūra) tapatybę: 


Jam wszystko poświęcił i nic mnie nie czeka! 
Rodzinne ustronia, młodzieńcze nadzieje 

Za Litwę jam oddał! Jak echo z daleka 

Ją wołam do życia, jej język i dzieje! 

A pani mię dziś tak boleśnie dotyka, 

Gdy Litwie odmawia własnego języka! (ZB 14) 


[AS visa paaukojau, ir niekas manęs nelaukia! / Gimtojo krašto, jaunys- 
tės vilčių / Dėl Lietuvos atsisakiau! Kaip aidas iš tolo / Ją šaukiu gy- 
venimui, jos kalbą ir praeitį! / O tamsta mane dabar šitaip skaudžiai 


užgauni, / Kad Lietuvai atimi savąją kalba!] 


23 Vincas Mykolaitis-Putinas, Raštai, t. 4 Altorių šešėly, parengė Romana Bro- 
gienė, Vilnius: Vaga, 1992, p. 167. 

*4 Plg.: „Jam miłość, szczescie, jam niebo za młodu / Umiał poświęcić dla 
sprawy narodu, / Z żalem, lecz z męstwem!“ (Aš meilę, laimę, dangų, visą 
klotį / Mokėjau jaunas tautai paaukoti / Gėloj ryžtingoj! - Adomas Micke- 
vičius, Konradas Valenrodas, p. 54-55). 

Kaip Mickevičiaus poemos Konradas negali būti atviru riteriu ir 
atvirai kovoti su priešu, taip jo retoriką perėmęs Nuo Birutės kalno 
poetas negali atvirai būti lietuvių poetu, bet savo misiją, kuria įtikėjęs, 
turi vykdyti, pasinaudodamas Putino „Rudenio naktį“ žodžiais - „Ant 
veido užsimovęs margą kaukę“, ten, „kur nieks manęs nei sveikina, 
nei laukia“. Tad šiuo atveju papildomą simbolinę prasmę įgyja poeto 
bevardiškumas. Vardo neturėjimą galima suprasti kaip auditorijos ne- 
supratimo, neatpažinimo ženklą, o kartu - ir grynų kūrybinių poeto 
intencijų liudijimą: šis lietuvių poetas kuria iš tikro kūrybinio porei- 
kio, nes negali tikėtis jokio atlygio, netgi tradicinio „simbolinio kapi- 
talo“ - vardo atminties. 

Cituotas poeto atsakymas yra ir dialogo, ir apskritai poemos kulmi- 
nacija. Po jo Celina, nors „daug kam turėjo paprieštarauti, / Bet mie- 
liau tylėdama klausėsi“ (ZB 14). Tiesą sakant, kebloka poemos herojų 
santykiuose įžvelgti Zaborskaitės minėtų erotinių motyvų (primintina, 
kad poetas, susitikęs Celina Šveicarijoje, jos nebeatpažįsta, ir neatro- 
do, kad čia būtų kokia nors herojaus „taktika“). Regis, Maironiui rūpėjo 
kas kita - parodyti poetą kaip tokį, kuris pasižymi kalbos erosu, jo ga- 
lia užkrėsti kitus, patraukti. Dialogo kulminacijoje liudijamas nebent 
šis, ne kitas erosas, o poemos pabaigoje jis patvirtinamas kaip poetos 
trokštamo „gyvo žodelio“ įsikūnijimas: Celina savo gyvenimo užduotį 
„atspėjo“ iš poeto giesmių ir ją įgyvendino (ZB 20). ). Paskutinėje da- 
lyje poeto kalbinės galios poveikiu tikrovei patvirtinamas jo, kaip tikro 
menininko, vaidmuo. Šiuo atveju poeto bevardiškumas, „buvimas ne iš 
šio pasaulio“ pasirodo kaip tiesiogiai proporcingas jo talentui. Mairo- 
nis savo gyvenimo pabaigoje skaitytoje paskaitoje apie Donelaitį šitaip 
nusakė kriterijų, iš kurio galima atpažinti gerą poetą pagal jo laikyseną: 


Žmonės įvairūs: mažas daug nori iš kitų, pats nieko kitiems neduoda- 
mas, neišgalėdamas. Užtat ateina į gyvenimą tokių, kurie atsineša su 
savimi didelius turtus; jie duoda ir duoda, iš kitų nieko neieškodami; tal 


dvasios milžinai, žvaigždės, kurios aukštai šviečia ir kelią rodo.” 


95 Maironis, Raštai, t. 3, kn. 2, p. 748. 

Taigi poeto atotrūkis nuo socialinės aplinkos poemoje motyvuo- 
jamas trejopai: gebėjimu savo elgsena ir kūryba peržengti socialines 
ribas, jo nesupratimu konkrečioje socialinėje-kultūrinėje terpėje ir 
galiausiai - buvimu „dvasios milžinu“, kuris turi, ką duoti, nieko iš 
kitų nereikalaudamas, netgi vardo atminties. Tai laikyčiau poemoje 
Nuo Birutės kalno pagrindiniu lietuvių poeto orumo įrodymu. 

Poema Nuo Birutės kalno atskleidžia motyvus, kodėl Maironis 
savo tekstuose iki pat Jaunosios Lietuvos atkakliai laikėsi su tikro- 
vevis labiau prasilenkiančio atlietuvėjančios dvarininkijos modelio. 
Šie motyvai kyla iš jo kūrybos kaip kalbos meno prigimties. Mairo- 
nis kaip poetas negalėjo nesitikėti iš aukštuomenės lietuvių kalbos 
vartojimo. Kaip sociumo dalyvis, be abejonės, jis buvo nuosaikus, ir 
vargu ar patyrė kalbinių-kultūrinių barjerų aukštuomenės aplinkoje. 
Tačiau dalis visuomenės įsivaizdavo, kad lietuvių kalba ir turėtų likti 
savajame gete; Maironis kaip poetas negalėjo su tuo susitaikyti, nes 
kalbinio geto situacija sunkiai suderinama su meninio ar mokslinio 
diskurso perspektyvomis. Ar tos perspektyvos būtų galėjusios išlikti 
ne geto sąlygomis, bet kartu su Lietuvos lenkų kalba ir literatūra - jau 
sunkiai atsakomas klausimas, kadangi tokių realių galimybių anuo- 
metinė tikrovė, atrodo, nesiūlė. Jų nelabai savo meto realybėje matė 
ir nuosaikių „kraštietiškų“ pažiūrų Lietuvos istorikė Konstancija 
Skirmuntaitė, save identifikavusi kaip lenkakalbę gente Lituani, 
natione Lituani. Vis dėlto 1904 metais - tais pačiais, kada pasirodė 
Maironio Nuo Birutės kalno - atsakydama į Jakšto polemines bro- 
šiūras ji rašė: 


Abiejų kalbų santykiai mūsų krašto ateityje neįžvelgiami dabartinei 
kartai. Neužbėgdami ateičiai už akių, blaiviai svarstykime tai, ką mato- 
me. Šiandien lenkų literatūra mūsų žemėje yra puikus rūmas, kuriame 
esti daug lietuviško vardo ir dvasios darbų. Lietuvių literatūra yra kuklus 
dvarelis. Rūmo gyventojai nei sutilptų dvarelyje, nei pasitenkintų juo, 
tačiau tie iš abiejų pusių, kurie trokšta pastatyti būsimą lietuvių litera- 
tūros rūmą - jeigu jo buvimas įrašytas Apvaizdos sprendimuose, - o tuo 


labiau tie, kuriems nuoširdžiai rūpi tautinių sluoksnių susibroliavimas, 

turi nuodugniai susikalbėti, esmingai pažinti savo išteklius ir save pa- 


čius - tiek gyvenime, tiek abiejose raštijose.?9? 


Maironis, savo kūryboje patvirtinęs nuodugnų lenkiškos raštijos 
pažinimą, analogiškai tikėjosi panašaus dėmesio lietuviškajai litera- 
tūrai - nors, kaip matome, jis susidūrė su negatyviu požiūriu į to- 
kios visavertės literatūros galimybę apskritai. Nors tik 1926 m., toms 
perspektyvoms labiau ryškėjant, taisydamas Jaunąją Lietuvą trečiajai 
publikacijai Maironio raštuose, atviru pasakotojo tekstu „Įžangoje“ 
pripažino, kad tos Lietuvos „dainių giesmynas menkutis“*?. Prieš 
dešimtmetį poetas tokios prabangos - tiesiogiai nusiskųsti lietuvių 
literatūros menkumu - negalėjo sau leisti, kai tie skundai, abejonės ir 
skepsis tiesiog tvyrojo ore. Vis dėlto niekaip negalėjo taikytis su lietu- 
vių literatūros kaip „kuklaus dvarelio“ (ar „niūrios pirkios“) perspek- 
tyva, net jei ir jam tuo metu ši galimybė tebuvo nežinomų „Apvaizdos 
sprendimų“ lygmens. 


Kalbos kurtuazija ir taktas 


Maironis, kaip minėta, Jaunojoje Lietuvoje apsisprendė išlaikyti me- 
zalianso siužetą, paremtą įsitikinimu, kad tarp skirtingų Lietuvos 
visuomenės sluoksnių gali rastis juos siejanti kalba, inicijuota mo- 
dernaus lietuvių tautinio judėjimo, kuri įgytų žmogiškai esmingiau- 
sią intymų turinį. Šis įsitikinimas neišvengiamai turėjo susidurti su 
pažiūra į lietuvių tautinį judėjimą kaip „barbarišką“, savo pobūdžiu 
apskritai antikultūrinį - taip, pavyzdžiui, 1889-1890 m. iš naujo įsi- 
plieskusioje spaudos polemikoje buvo vertinama „litvomanija“. Vilma 


2% Futurus [Konstancja Skirmuntt], O prawdę i zgodę z powodu „Głosu Litwinów 
do magnatów, obywateli i szlachty na Litwie i odpowiedzi młodego szlachcica 
litewskiego, Lwów: Nakładem Antoniego Michalskiego, 1904, p. 21. 

297 Iki kanoninės redakcijos ši įžangos eilutė skambėjo, parafrazuodama Vla- 
dislovo Sirokomlės Margirio invokacijos „vaidilų kanklių“ motyvą - „Jų 
raktas dirvonais užklotas“ (JL 5). Maironio raštuose taisydamas ankstesnės 
eilutės žodį „vaideliotas“ į „vaidilutis“, rimavo jį su „menkutis“ (MR II, 4). 

Žaltauskaitė, aptarusi šios polemikos pozicijas, pristato būdingas lai- 
kraščio Kraj korespondento Jono Vytarto (Jan Witort) apibrėžtis: ,,,li- 
tvomanai' - jauni, „labai žemo mąstymo lygio ir politinio išsilavinimo" 
žmonės, komiški „tautiniai šovinistai, kurie yra šalininkai ,jtartinos 
kilmės ir vertės“ idėjos, pseudointeligentai, veikiami svetimų idėjų. 
Esą dauguma jų neapkenčia inteligentų, katalikų dvasininkų ir pačios 
katalikybės.“ Su šia polemika Zaborskaitė siejo Maironio eilėraščio 
„Nebeužtvenksi upės“ genezę - iki 1927 m. Maironio Raštų šis eilėraš- 
tis buvo pavadintas „Litvomanams“??. Išraiškingas Maironio gestas: 
priešininkų lipdoma paniekinama etiketė prisiimama kaip pozityvus 
naujos epochos šauklių vardas. Analogiškai XIX a. pradžioje pažan- 
gieji Vilniaus liberalai pasivadino „Nenaudėliais“ („Szubrawcy“) - taip 
pat prisiimdami konservatyvios visuomenės dalies lipdomą etiketę 
bei apversdami jos reikšmę. 


298 Vilma Žaltauskaitė, „Dvasininkai ,litvomanai“ ir jy požiūris į 1863 metų 
sukilimą“, in: Dvasininkija ir 1863 m. sukilimas buvusios Abiejų Tautų Res- 
publikos žemėse, sudarė Aldona Prašmantaitė, Vilnius: Lietuvos istorijos 
institutas, 2009, p. 333. Polemikos autorius Jonas Vytartas - iš Panevėžio 
apylinkės smulkiųjų bajorų kilęs laisvamaniškų kairiųjų pažiūrų inteligen- 
tas, pirmųjų demokratų-narodninkų ratelių Lietuvoje dalyvis, Sibiro tremti- 
nys, lietuvių etnografas. 

Vanda Zaborskaitė, Maironis, p. 135. Beje, šis eilėraštis, parašytas iš pole- 
minės aistros, iškalbingai liudija tokio pobūdžio tekstų situaciją: poleminé 
priešininkų retorika nesunkiai atgręžiama prieš ją pačią tomis pačiomis 
priemonėmis (panašiai kaip pavadinime neigiama oponentų lipdyta etiketė 
pristatoma tarsi komplimentas). Maironis eilėraštyje pasipriešinimą lietu- 
vių tautiniam judėjimui lygina su bepročio ar naivaus vaiko noru užtvenkti, 
sulaikyti savaimingą upės srautą. Analogiška upės metafora pasinaudojo 
Konstancija Skirmuntaitė, atsiliepdama į Jakšto brošiūroje išsakytą reika- 
lavimą lietuvių bajorijai lenkų kalbą pakeisti lietuvių kalba: „Tegul mūsų 
tautininkų nestebina tvirtinimas, kad tai yra toks pat beprotiškas reikala- 
vimas, kaip ir noras, kad tekanti upė apgręžtų savo srautą atgal prie ištakų“ 
(Futurus [Konstancja Skirmuntt], op. cit., p. 18). Dar didesnė likimo ironija, 
kad Nepriklausomoje Lietuvoje Maironis jaunosios rašytojų kartos buvo 
nurašytas į literatūros praeitį fraze „Labanakt, Maironi“, parafrazuojančia 
paskutinės eilėraščio strofos eilutes: „Kas vakarykszczio sapno jieszkotu, / 
Tam labą naktį galim užtraukt“ (PB 1895, 40). 

Atrodo, kad Maironis, perrašydamas Jaunąją Lietuvą, negalėjo ne- 
girdėti ir visiškai ignoruoti nuomonės apie lietuvių tautinio judėjimo 
nekultūringumą, jo dalyvių „labai žemą mąstymo lygį“, „pseudoin- 
teligentiškumą“. Dėl to koreguodamas, papildydamas pagrindinio 
herojaus portretą, įvedė naujų motyvų ir siužetinių situacijų. Ryš- 
kiausias pokytis - Maironis jaunąjį lietuvių inteligentą įvedė į aukš- 
tuomenės saloną3“*. 

Prasisiekėlių ar naujojo intelektualinio, ekonominio elito atstovų 
vaizdavimas tradicinės aukštuomenės salonuose - būdinga XIX a. 
realizmo literatūros situacija (Stendhalio Raudona ir juoda, Bolesta- 
wo Pruso Lėlė). Šioje apinkoje naujosios epochos herojai paprastai 
yra išbandomi kalbos ir elgesio etiketu - rafinuotu, nematomu, ne- 
lengvai peržengiamu slenksčiu, saugojusiu kilminio elito draugijos 
uždarumą, nepaisant už salono sienų įsibėgėjančių demokratizacijos 
procesų. Į XIX a. pabaigą išpopuliarėjo leidiniai - etiketo patarimų 
knygelės, saloninio elgesio vadovai, - padedantys orientuotis toje už- 
daroje aplinkoje ir savotiškai primetantys aukštuomenės viešojo elge- 
sio normas naujiesiems elitams?”. Be abejonės, saloninio gyvenimo 
centrai telkėsi miestuoses“*, tačiau ir provincijos aukštuomenė laikėsi 
tradicinių bon ton reikalavimų ir auklėjo pagal juos“, 


3° Poemoje Tarp skausmų į garbę tiesiogiai nevaizduojamas Juozo Vilaičio ir 
Marinės Goštautaitės susitikimas jos namuose; apie jį tik papasakojima iš 
kitų asmenų perspektyvos. Paskutinės giesmės epizode - lietuvių inteligen- 
tų viešnagėje pas Motiejų Goštautą - Juozo taip pat nėra. 

Apie tokių leidinių santykį su lenkų realistinės literatūros siužetais žr. Ma- 
ria Bujnicka, „Udręki mezczysny dobrze ułożonego, czyli salon i etykieta 

w drugiej połowie XIX wieku“, in: Poszukiwanie realności: Literatura-do- 
kument-kresy. Prace ofiarowane Tadeuszowi Bujnickiemu, pod redakcją 
Stanisława Gawlińskiego i Wojciecha Ligęzy, Kraków: Universitas, 2003, 

p. 15-126. 

302 Pvz., Eliza Ožeškova romane Du poliai vaizduoja turtingą dvarininkaitę iš 
Gudijos provincijos, patekusią į madingą giminaitės saloną Varšuvoje kaip į 
visiškai jai svetimą ir nepažįstamą pasaulį. 

Plg. XIX a. I p. dvikalbį mandagaus vaiko auklėjimo vadovėlį, kurio vien 
pedantiškas pavadinimas liudija „gražaus elgesio“ reikšmę, diegiamą nuo 
vaikystės: Grzeczne dziecię, czyli pierwsze zasady obyczajnego zachowania 


w 
8 

Jaunosios Lietuvos pagrindinio herojaus paveikslą Maironis, paly- 
ginti su Tarp skausmų į garbę Vilaičiu, papildė dviem charakteristiko- 
mis: išskirtiniais kalbiniais, retoriniais sugebėjimais ir... nauja pavar- 
de. Iškalba, gebėjimas dalyvauti pokalbyje, „sąmojingai ir maloniai 
atsakyti '*** buvo ypač vertinami saloninėje aplinkoje. Juozas Rainys 
vaizduojamas kalbinius sugebėjimus paveldėjęs kaip prigimtinę do- 
vaną iš šiaip jau santūraus tėvo, kuris savoje draugijoje, užvažiavus 
svečiams ar per šventes susiėjus šeimynai, tapdavo iškalbingas: „žo- 
džiai plaukte plaukia tadą“ (JL 7). Panašia iškalba - nors ne tiek laisva 
kalbos tėkme, kiek charizmine įtaiga - pasižymi ir Juozas bendramin- 
čių būrelyje: „Savyj užsidaręs, kai kartais prašneks, / Tai tavo atydą 
kaip segte prisegs; / Jis slepia nepaprastą galę!“ (JL 67). Nemenkiau 
sėkmingai Juozas įgudęs bendrauti su damomis salone: kaimynų, nu- 
sigyvenusių dvarininkų Juškų Vanda, nepamirštanti aukštos kilmės 
ir besidairanti tinkamos partijos, anaiptol nevengia su juo kalbėtis: 


„Už Juozą tekėti? O ne! niekada! 
Juk ji ne kaimietė, jis pats tur suprasti; 
Bet jo paklausyti šnekos kaikadą - 

tai auksą, tarytum, atkasti!“ (JL 55) 


Taigi jaunųjų lietuvių tautininkų lyderis vaizduojamas kaip „pasau- 


uy 


lietiškas“ žmogus: ne tik gabus, išsilavines, talentingas jaunuolis, bet 
irnesivaržantis „visuomenėje“, nepaisant tipiškai, galbūt „žemaitiškai“ 


się w domu, za domem, przy wstawaniu ze snu, przy stole, w kościele, w 
towarzystwie, na przechadzce; względem rodziców, nauczycieli, osób sędzi- 
wych i dostojnych. Z dodaniem rad nauczycielksich w różnych okolicznoś- 
ciach życia oraz powiesci moralnych, po polsku i po francuzku [Mandagus 
vaikas, arba pradinės taisyklės dailiai elgtis namuose, ne namuose, keliantis 
iš miego, prie stalo, bažnyčioje, draugijoje, pasivaikščiojimuose; su tėvais, 
mokytojais, pagyvenusiais ir garbiais asmenimis. Su mokytojų patarimais 
skirtingoms gyvenimo aplinkybėms bei moraliniais apsakymais, lenkų ir 
prancūzų kalbomis], Drugie wydanie, Warszawa: Nakładem S. H. Merzba- 
cha, 1845. 

*+ Maria Bujnicka, op. cit., p. u9. 

uždaro jo būdo. O kad salone iš prigimties iškalbingam Juozui nebūtų 
taip jau paprasta, Maironis pabrėžtinai subuitino jo pavardę, pava- 
dindamas Rainiu. Ši pavardė įžūliai paviešina žemą herojaus kilmę 
ir išbando jos turėtojo orumą - Juozas vaizduojamas kaip toks, kuris 
savo lietuviškos pavardės nesigėdi, nesistengia jos iškreipti, sunobi- 
lituoti (apie tokius bandymus, kaip anuometinę kultūrinę realiją, su 
dygia ironija autorius užsimena poemoje). Tiesa, pirmųjų taisomos 
poemos Tarp skausmų į garbę dalių publikacijoje 1904 m. Lietuvių lai- 
kraštyje Maironis dar ieškojo būdo kiek sušvelninti vardų simboliką, 
gimtąjį Rainio kaimą pavadinęs Augštaičiais. „Aukštumo“ semantika 
sulygina Rainio gimtojo kaimo ir Goštautų dvaro - Augšdvario - se- 
mantiką, simboliškai liudija abiejų šeimų kilmės vietos „aukštumą“. 
Tačiau pirmojoje viso teksto publikacijoje šio „ėjimo“ Maironis atsisa- 
kė, pasirinkęs Atkaičių kaimo pavadinimą. 

Beje, reikšmingai pakito ir pagrindinės herojės vardas - Tarp skaus- 
mų į garbę Marinė neabejotinai sieta su romantine Adomo Mickevi- 
čiaus ir Marilės Vereščiakaitės meilės legenda, o Jaunosios Lietuvos 
Jadvygai, gavusiai pirmosios Lietuvos ir Lenkijos karalienės vardą, 
poemoje teko panaši misija naujaisiais laikais - suartinti lietuviškąjį 
ir „sulenkėjusį“, naująjį ir senąjį Lietuvos elitą, tik jau ne religijos, o jos 
vaidmenį moderniojoje epochoje vis labiau perimančio meno keliu. 
Taigi keisdamas herojų vardus Maironis ryškino ir socialinės įtampos 
temą, sudramatino jaunųjų lietuvių laukiantį ir atlaikomą gyvenimiš- 
ką išbandymą. 

Maironis Jaunąją Lietuvą ne tik papildė saloninio bendravimo sce- 
nomis, bet jas labiausiai ir taisė vėlesniuose poemos leidimuose. Kur 
kas nuodugniau buvo detalizuota Juozo ir Jadvygos susitikimo Goš- 
tautų dvare scena, atskleidžianti visą socialinių papročių ir prietarų 


35 Poemoje vaizduojama, kaip grąžo rankas Juškienė jos dukrai, „genčiai 
Bilazaro“, susiZadant su lietuviu inžinieriumi Tumu: „Tik ta pavardė!... pa- 
vardė nelaiminga! / Ar antrą jai „s“ nepridurti?“ (JL 94) Vėlesnės redakcijos 
komentare (matyt, nutolus realijoms) autorius paaiškina: „Pavyzd. kai kas 
savo pavardę rašydavo „Usass, kad bent tuo būdu paslėpti savo lietuvyste" 
(MR II, 85). 

spektrą — verta prie šio siužeto detaliai sustoti. Iš pradžių autorius 
svečiams - senam šeimininkų pažįstamam klierikui Jonui Glinskiui 
iš kaimyninio Sokaičių bajorkaimio ir naujam atvykėliui gimnazistui 
Juozui iš valstietiško ūkio - leidžia dvarininkaitę netikėtai užklupti 
vieną, nepasiruošusią sutikti svečius, užsimiršusią prie fortepijono. Ši 
scena gyvai primena Mickevičiaus Pono Tado pradžią, kai į gimtąjį 
dvarą grįžęs Tadas savo kambaryje nelauktai pamato ką tik pakirdusią 
Zosę - tokią, kokios vyrui nederėtų matyti („Vyriškiai šitaip niekad 
nėr mergaitės matę“, I, 14%). Etiketo nesukaustyto netikėto susitiki- 
mo erotinis žybsnis nusakytas ir Maironio poemoje, bet raiškiau - tik 
iš Jadvygos perspektyvos. Pasprukusi nuo netikėtų svečių ir liepusi 
tarnaitei „[plrašyti ponaitį ir poną greičiaus“ mergina sielojasi: 


„„„Dievuliau! Kad butu dar kiek žmoniškiaus, 
Švariaus apsitaisius! Dabar nuo pat ryto 
Ikšiol nesivilkusi apdaro kito! 

Plaukai pasišiaušę kaip šiurpės, nuo vėjo; 


Krutinė...“ Čia verkti Jadvyga norėjo. (JL 22) 


KanoninėjepoemosredakcijojepaskutinėjeVIepizodoeilutėje „krū- 
tine“ pakeista mažesnio erotinio krūvio basomis pėdomis (,, ,...Basa..- 
Čia net verkti Jadvyga norėjo“; MR II, 19). Regis, sunkoka būtų jsi- 
vaizduoti nemenką dvarininkaitę - kaip ją nori pavaizduoti Mairo- 
nis ~ basa vaikščiojančią po savo „rūmą švarų“, o juolab skambinančią 
fortepijonu. Galbūt, prigesindamas erotinę epizodo iškalbą (nors ką 
gali žinoti, prisimenant, pavyzdžiui, Aleksandro Puškino Eugenijaus 
Onegino fragmentą, kuriame pasakotojas pašlovina moterų „kojy- 
tes“), Maironis pagrindinės herojės portretą, kuriam nepritrūko ir 
geltonų kasų, norėjo priartinti prie idealizuotų, apibendrintų savo 
Poezijos sesučių iš eilėraščio „Daina“ („Už Raseinių, ant Dubysos...“) - 
„Akys blaivios, gelsvos kasos, / Širdys oi nešaltos, / Augštas ūgis, ko- 


°° Adomas Mickevičius, Ponas Tadas, p. 24. 

jos basos / Nuo rasų teip baltos“ (PB 1905, 42797). Kartu šis lemtin- 
gas herojaus susitikimas su „neapsitaisiusia“ dvarininkaite iškyla kaip 
analogija Maironio eilėraščio „Jo pirmoji meilė“ („Taip niekas tavęs 
nemylės“) situacijai: „Tau puikųs pečių neapsupo šilkai...“ (PB 1905, 3) 
Juozas Rainys turėjo skubiai atitokti po šio susidūrimo, nes jį ne- 
trukus perėmė iš varnų medžioklės (neabejotinai satyrinis Maironio 
požiūris į bajoriškus užsiėmimus) grįžęs Motiejus Goštautas, garsėjąs 
aštriu liežuviu. Autorius tolesnį vizito etapą vaizduoja kaip sąmoningą 
Juozo išbandymą kalba, kurio imasi jaunasis ponaitis. Pertraukęs per 
dantį klieriką Joną ir sužinojęs, kad jam pristatytas Juozas Rainys taip 
pat rengiasi į seminariją, Motiejus jau kreipiasi į naująjį pažįstamą: 


- „Aš, lyg kad nujausdams svečių juodasparniu, 
Dvi varni nušoviau; žiūrėkit šitai!“ 
Juokavos Motiejus: „tokių malonių 


Svečių nepavaišinti - butu piktai“. - 
Rainys nelieka skolingas: 


- „Kaip moku, taip šoku: czem chata bogata! [kuo namai turtingi, - lenk.] 
Bet varnos juk moterų, sako, gymės, 
Ne dvasiškam stonui! Todėl, rasit, tata 


Verčiaus jas jaunikiui kokiam pažadės!“ 


Nors šiandienos ausiai šis antifeministinis ir nepernelyg grakštus są- 
mojus atrodo abejotinos vertės, bet Motiejus pripažįsta Juozą išlaikius 
išbandymą, netgi dantingumu prilystantį jam ir vertą jo draugystės: 


Atsakymas Juozo Motiejui pamėgo; 
Jam rodės, jog žodžiai lyg jojo paties; 
Ir pasibučiuoti net bėgte pribėgo. 
Tokia tai jų buvo pradžia pažinties. 


307 Maironio lyrika šiame skyrelyje cituojama iš antrojo Pavasario balsų leidi- 
mo, artimesnio poemos kontekstui. 

Toliau situacija dar labiau keblėja, nes salone pasirodo tėvas Goš- 
tautas, atėjęs, kaip reikalauja svetingumo paprotys. Šeimininkas nede- 
ga prielankumu žemakilmiam lankytojui, nors kaip mandagus žmo- 
gus to ir neparodo: 


Pargrįžo ir Goštautas; darbus paliko, 
Nes svečias aplanko, tai Dievas aplanko; 
Ir nors pavardė Rainio jam nepatiko, 


Bet, to neparodes, jam padavė ranką. (JL 24) 


Tolesnį Augšdvario šeimininkų ir svečių bendravimą Maironis 
vaizduoja pagal Pono Tado modelį. Iš pirmtako poemos Maironis 
perėmė ir panaudojo bajoriškų socialinių ritualų simbolines analogi- 
jas - bendravimas salone reikalauja tokio pat emocinio ir intelektinio 
guvumo kaip ir fizinės jėgos bei taktinės nuovokos galimybes išban- 
danti medžioklė?*š. Vizito atmosfera nėra jauki, ją aiškiai gadina senis 
Goštautas, sugižęs dėl netaktiškos Motiejaus pastabos apie tai, kad 
Jadvyga užtruko, greičiausiai puošdamasi prieš svečius ir „jaunikį - ne 
vaiką pelėdos“ (JL 25). Goštautą net prakaitas išmuša iš užgautos pui- 
kybės ir gėdos - būta prieš ką puoštis! - ir net įėjus Jadvygai draugijos 
nuotaika nepasitaiso. Ją pasakotojas paaiškina Pono Tado parafraze: 


Savitarpyj vienas, kaip sako, tebus 
Ar atbulas, ar įkyriai nešnekus, - 
Išdžiūsta kalbos turtingiausia vaga; 


Palieka užkrėsti visi jo liga. (JL 25-26)309 


3°8 Maironis poemoje neplėtojo karo simbolikos, nebent atsižvelgtume į Smi- 
geikos repliką „litvomanų“ pokalbyje, kai juos persekiojančius žandarus jis 
pavadina „kurtais“ - medžiokliniais šunimis (JL 85). 

39 „W nayweselszym zebraniu niech sie kilku gniewa, / Zaraz sie ich ponurošė 
na resztę rozlewa“ (V, 413-414; „Linksmiausiam pobūvy, jei du trys susipyks- 
ta, / Linksmumas ir kitiems, tuojau, žiūrėk, išnyksta“ - Adomas Mickevi- 
čius, Ponas Tadas, p. 149). 

Maironis nesirišančią draugijos kalbą leidžia Jonui Glinskiui paaiš- 


kinti senoviniu, bajorišku Lietuvos medžiotojų prietaru: 


Tik Glinskis, kaip Goštauto tikras namiškis, 
Šiek-tiek dar berišo betvarkią krūvelę, 

Ant galo pasakė: „šiaudieną jiems kiškis 
Važiuojant į Augšdvarį, peršokęs kelią; 

Jau Juozas norėjęs sugrįžti namo, 

Bet argi tiems būrtams gali betiketi?“.. 
Motiejus apsiėmė ankstį ryto 

Ta baisią nelaimę šūviu atžavėti. (JL 26)** 


Taigi Juozas kol kas negali salone atsipalaiduoti, nes netrukus su- 


laukia dar vieno šūvio ar puolimo. Tėvui Goštautui trumpam pasiša- 


linus ūkiniais reikalais, Juozas sutinka padainuoti, akompanuojant 


Jadvygai. Muzika iškart atpalaiduoja etiketo varžtus, pratrūksta tram- 


dytos emocijos, ir solistas iš susijaudinimo suklysta, - juolab dar „prie- 
Sais išvydęs / Jadvygą, jos ašarų pilnas akis“ (JL 29). Staiga pasirodęs ir 
Juozo nesėkmę nugirdęs tėvas Goštautas primena nesėkmingai lemtą 


medžioklės burtą: 

„Mat kiškis neveltui prastai pranašavo, 
O vis tai Motiejaus medžioklės padarė! 


Kelią perbėgančio kiškio, kaip bloga lemiančio ženklo, motyvas, kilęs iš 
archajiškų tikėjimų, žinomas Lietuvos bajoriškame medžiotojų folklore; 
plg. A. Strazdo „Kiškį“, Šatrijos Raganos Sename dvare veikėjų dainuojamą 
lenkišką dainą, kuri atrodo tarsi lenkiškas Strazdo eilėraščio variantas 
(Antanas Strazdas, Giesmės svietiškos ir šventos: Faksimilinis leidinys, 
sudarė Juozas Tumelis, Vilnius: Vaga, 1991, p. 46-47; Šatrijos Ragana, 
Raštai, t. 1, p. 381). Savitai šio prietaro semantiką perkūrė Česlovas Milošas 
1937 m. eilėraštyje „Spotkanie“ („Susitikimas“, Czesław Miłosz, Rinktiniai 
eilėraščiai, p. 20). Maironis, šį „burtą“ įtraukęs į poemą, paryškino Lietu- 
vos dvaro salono vietinį koloritą. Vis dėlto vėlesnėse poemos redakcijose 
šis motyvas buvo išbrauktas - matyt, vis mažiau atpažįstamomis tampant 
bajoriškoms medžioklės realijoms. 


štai varnos“, įeidamas Goštautas tarė: 


„Iš apmaudo porą žąsyčių pagavo“. (JL 29-30) 


Pastaba ganėtinai užgauli: neva apkaltinanti ponaitį Motiejų, iš 
tiesų frazė „pagauti žąsyčius“ tiesiogiai pajuokia solistą paėmus „fal- 
šyvą“ toną, ir dar - taip pat kaip anksčiau Motiejus - sugretina svečius 
„ilgaskvernius“ (esamus ir būsimus) su varnomis. Galiausiai ne itin 
reikšmingu pokalbiu apie geriausius studijuoti universitetus ir baigėsi 
šis abiem pusėm nejaukus apsilankymas. Tiesa, jau svečiams išvykus 
tėvas nepamiršęs perspėti: „Dukrelė, vienok neužmiršk niekados: / 


1“ 


Tarp jo ir taves begalinės prabėgo!“ (JL 32; vėlesnėje redakcijoje sklan- 
džiau: „Kad tarpas tarp jo ir taves begalinis!.“ - MR II, 28). 

Išties, jei perfrazuotume Maironio andainykštį eilėraštį „Litvoma- 
nams“, poemos autorius siekia pavaizduoti, jog tokios „sienos“, ati- 
tveriančios žmones ir taip sukomplikuojančios santykius, gailėtųsi 
nebent „beprotys“. Viena saloninio etiketo paskirčių - emocijų valdy- 
mo menas; tačiau šiame poemos epizode saloninis bendravimas, su- 
augęs su socialiniais prietarais, rodomas kaip toks, kuris trikdo atvi- 
rus santykius ir įgalina mandagią agresiją svetimųjų atžvilgiu, nors 
tie (kaip Juozas) vaizduojami turintys reikiamų saloninės elgsenos 
įgūdžių (iškalba, dainavimas)*". Šiame epizode pavaizduojama, kad 
susitikimo atmosferą trikdo ne koks nors atvykėlių barbariškumas, 
bet šeimininko priešiškumas vienam jų socialiniu pagrindu. Visoje 
vizito „istorijoje“ laisvesni emociniai pliūpsniai įmanomi arba etiketo 
nereglamentuotoje situacijoje (netikėtas susitikimas), arba muzikuo- 
jant (pridurtina, kai negirdi tėvas) - „kalbantis“ salone įprasta, tačiau 
esmingesnį emocinį atsivėrimą įgalinančia muzikos kalba. 

Kaip veidrodinį šio saloninio susitikimo atspindį Maironis sukūrė 
valstiečių bendravimo scenas šienapjūtės metu poemos „Ketvirto- 
joje giesmėje“. Čia atsiskleidžia, kad padubysių pievose valstiečiams 


= Taiklus tokio bendravimo stiliaus apibūdinimas pateiktas Šatrijos Raganos 
Sename dvare: „Tokios mažos smailios adatėlės, apvyturtos minkštais sal- 
džių žodžių šilkais“ (Šatrijos Ragana, Raštai, t. 1, p. 369). 

prieinama ne menkesnė kalbos kurtuazija ir drauge - kur kas lais- 
vesnis kalbos taktas nei dvaro salone. Saloninio bendravimo scenos 
buvo kuriamos pasinaudojant Mickevičiaus bajoriškosios epopėjos 
reikšmių struktūromis ir aliuzijomis, o šienapjūtės scenose esmingai 
dalyvauja lietuvių folkloras - taip poema sugretina skirtingus kalbos 
kurtuazijos ir takto šaltinius. 

Panašiai kaip Jadvyga ar Juozas prie fortepijono, taip Juozo sesuo 
Onytė išdainuoja savo neramiausius širdies jausmus („Trys sesutės 
grébia Siena‘, JL 50-51). Būdama ant savo žemės, mandagiai, be pajuo- 
kiančių užuominų demaskuoja į pievas užklydusios Vandos Juškytės 
tuščią jautrumo retoriką”. Tiesa, kaip pastebėjo Zaborskaitė, ir Ony- 
tė vadovaujasi savais išankstiniais požiūriais į dvarininkus (nepasitiki 
Vanda Juškyte „būtent kaip dvarininkaite“, „nė valandėlę nepagalvoja, 
kad Vandos jausmas Juozui galėtų būti nuoširdus“?5), tačiau skirtu- 
mas tas, kad savo įsitikinimus dėl bajoraitę ir jos brolį skiriančios so- 
cialinės ribos ir tikėtinai iš to kilsiančios skriaudos pastarajam, dėl ko 
sesuo nuogąstauja, Onytė išsako (kitaip nei Goštautas salone) atvirai, 
kad ir papiktindama dvarininkaitę („...i7 ribos nebežino?“; JL 53). Ke- 
liaujančiai į savo Girdvainių dvarą Juškytei autorius dar leidžia nugirs- 
ti Petruko ir Barbutės, kraunančių į vežimą šieną, pokalbį. Petrukas 
papasakoja Barbutei apie vilktakius, vilkais galinčius paversti vestu- 
vininkus, ji prisimena sakmes apie Šatrijos raganas, „išėdančias šir- 
dį“ — tokia esą meilė, „amžina bėda“ (JL 57). Lyg ir nekaltas folklorinis 
pasakojimų turinys visgi sukasi apie meilę ir vedybas, taigi tarpinin- 
kauja kurtuaziniam bendravimui. Neatsitiktinai pro šalį einanti Van- 
da mesteli, kad Barbutei jau laikas tekėti. Maironiui šis nedidelis epi- 
zodas reikalingas kaip argumentas parodyti, kad valstiečiai taip pat 
turi savo „jausmų kalbą“ ir ją įgalinantį bendravimo taktą. Folkloriniai 


32 Vanda, išgirdusi liūdną Onytės dainą, svajingai įvertina: „Laimingas, kas 
jausmams išreikšti gabus: / Jie tirpsta tadą, kaip ant saulės ledai! / Kas gali 
nors verkti, tam ašaros bus / Kaip balsimo brangųs žiedai!“ Valstietė mergina 
į tai: „Tik galvą ant to palingavo Onytė. / „Be reikalo, tarė ant galo: ,panyté / 
taip kalba, lyg, rodos, tikrai nusiminus, o vargo sunkaus nepažinus“ (JL 52). 

#3 Vanda Zaborskaitė, Maironis, p. 245. 

pasakojimai (ypač apie vestuvininkus, pavirtusius vilkais) iškyla tarsi 
netiesioginis autorinis komentaras pagrindinių herojų bendravimo 
linijai, ir čia galima įžvelgti kritinę poemos intenciją: saloninis bend- 
ravimas, saugantis socialines ribas, - žinoma, labai iš toli - leidžiasi 
aocijuojamas su tikru sulaukėjimu, anaiptol ne kultūros apraiška. Be 
abejo, toks aukštuomenės vertinimas nebūtų labai išsisikiriantis epo- 
chos kontekste: aukštuomenės saulėtydyje rafinuota jos kultūra buvo 
suvokiama ir kaip išsisėmusi, nebegyvybinga, ištuštėjusi, atsigręžian- 
ti prieš paties žmogaus vitalines galias. 

Poemoje vaizduojamas Motiejaus ir Onytės mezaliansas jau šia- 
me gerokai išplėstame tekste pasirodo kaip platesnės visuomenės 
pokyčių panoramos dalis. Maironis atskleidžia, kaip tautinis lie- 
tuvių judėjimas surenka ir sutelkia skirtingų socialinių sluoksnių 
puoselėjamus kultūrinius pradus. Nacionalinei kultūrai yra svarbus 
dvarininkijos politinės ir kultūrinės galios potencialas. Jadvyga Goš- 
tautaitė, pianistė, muzikė, garsina Lietuvos vardą koncertuodama 
ir kurdama operą bei muziką lietuviškoms dainoms, rūpinasi aukš- 
tesniuoju mergaičių lavinimu Lietuvoje. Jos tėvas savo rūmuose Vil- 
niuje paminklo Vytautui Didžiajam atidengimo išvakarėse surengia 
lietuvių politinio-visuomeninio elito susitikimą. Tiesa, šių epizodų 
užsispyrėlišką utopiškumą ar tendencingumą išduoda tai, kad iš eli- 
tinės kultūros perimamos vertybės reprezentuojamos praktiškai vien 
simboliniais gestais: paminklas, giesmės, pobūvis, netgi kurioziškas 
svečias - totorius, kuriuo gėrimasi kaip Vytauto laikų muziejiniu 
eksponatu (įsidėmėtina, kad tai vienintelis pobūvyje dalyvaujantis 
kitatautis, Vilniaus lenkų nėra). Šie paviršiniai ornamentai sunkiai 
uždengia tikrovės trūkumą ir nemaloniai išryškina modernios lietu- 
vių kultūros, praradusios svarbius savo tradicijos išteklius, kuriamos 
tautinės tapatybės tuščias ertmes, užpildomas viešaisiais ritualais ar 
parodomaisiais gestais - ir, deja, ilgam. 


34 Plg. vėlesnio laikotrarpio Jurgio Savickio novelę „Paskutinis Rapsodas“ (Ties 
aukštu sostu, 1928), kurioje vaizduojamas dvaro nuosmukis, bet ir nuostabi 
estetizmo „injekcija“ ganėtinai rambiam kaimui. 

Pobūvio pas Goštautą scenas Maironis vėliau gerokai sutrumpino, 
atsisakydamas nemaža būtent saloninio bendravimo ir aplinkos de- 
talių, kurios gyvai siejo šį epizodą su baigiamąja Mickevičiaus Pono 
Tado susitaikymo puota. Pirmojoje poemos redakcijoje būta gausiau 
replikų ir dialogų, kurios kontrastingai turėjo liudyti pasikeitusią 
Goštauto salono atmosferą. Ji vaizduota kaip kur kas demokratigkes- 
nė nei poemos pradžioje, ir joje kiekvienam leista atsiskleisti pagal 
prigimtį, charakterį ir išsilavinimą, ne pagal kilmę. Motiejus kaip vi- 
sada kandus, bet sugeba prajuokinti publiką, bajorkaimio šlėkta senis 
Glinskis ne ypač dailiai nugriaudi juoku ir padaro gėdą savo žentui 
poetui Jakštui, kuris negali žmonos įprašyti „tėvą mokinti daugiaus 
mandagumo“(JL 17). Jaunasis inteligentas Daugirdas, užkabintas 
Motiejaus, „ramiai, kaip avis“ nutyli, nes nemoka atsikirsti (JL 123). 
Pobūvio publika vaizduojama kaip įvairi, judri, gyvybinga; nė pėdsa- 
ko nelikę andainykščio nejaukumo. 

Taigi šis epizodas kur kas labiau nei poemos Tarp skausmų į garbę 
siužeto atveju parengia sceną pasirodyti Onytės ir Motiejaus šeimai, 
nors tiesioginis jų bendravimas ar pažinties istorija ir čia paliekami 
„už kadro“. Taip, kaip jaunieji lietuvių inteligentai į viešąją sferą, taip 
Onytė į Goštautų namus įneša „naujo gyvumo“ (JL 128). Tai svarbiau- 
sias valstietiškosios kultūros bruožas, susitinkantis su aukštuomenės 
rafinerija ir padedantis išlaikyti kultūrinių pradų pusiausvyrą. Tiesa, 
šioje poemoje Maironis vienpusiškai neidealizuoja valstietijos, kaip 
nedemonizuoja, negailėdamas kritikos, ir bajorijos. Įsidėmėtina, kad 
į Jaunąją Lietuvą Maironis įvedė naują veikėją - Juozo bei Onytės brolį 
ūkininką Lauryną: tai Juozo antipodas, nykoka figūra, įkūnijanti kai- 
mo pasyvumą, pesimizmą ir savotišką apkiautimą. Juozas vaizduoja- 
mas kaip veiklus ir energingas (jei kur pritrūksta energijos, nestokoja 
ištvermės), o štai būdingas Lauryno atsakas į kokias nors kliūtis ar 
sunkumus: „Beskursme, sakys, susitraukę“ (JL 103). Nepasižymintis 
tautinės kultūros kuriamąja energija - gyvumu, vitališkumu kaip jo 
brolis ar sesuo - jis ir lieka tolimame poemos įvykių fone. 

Bajorų pamėklinė būtis 


Maironio dėmesys Lietuvos dvarininkijos temai, kaip matyti, kilo iš jo 
kūrybinės savimonės, visuomeninių pažiūrų, bet svarbi buvo ir asme- 
ninė, biografinė patirtis, kurioje būta nemaža pietizmo dvarų aplin- 
kos atžvilgiu. Tokia asmeniška, neabejotinai biografinio pobūdžio 
nostalgija persmelktos pirmosios jaunystės poemos „Lietuva“ strofos: 


"Ten balti rumai terp žaliu kloniu 
Isztolo kvėpia ramumu savo; 
Kiek atminimų!.. Jausmu maloniu!.. 


Kieno krūtinė ten nelingavo? (L 65-66) 


Maironio poema Jaunoji Lietuva - paskutinis kūrinys, kuriame 
šis pietizmas dar palikęs savo pėdsaką. Kartu šis kūrinys - parašytas 
panašiu biografiniu momentu (keturiasdešimtmečių rašytojų) kaip 
ir Šatrijos Raganos Sename dvare — yra ir atsisveikinimo su epocha 
tekstas. Maironio atveju - su ta jo jaunystės epocha, kai šios lietuvių 
kultūros formacijos likimas moderniojoje lietuvių tautoje dar neatro- 
dė pasmerktas. 

1909 m. didaktinė-satyrinė poema Raseinių Magdė užbaigia ,nu- 
tautėjusios“ aukštuomenės temą Maironio kūryboje ir pasižymi visiš- 
kai kitokiu vertybiniu santykiu su aukštuomenės kultūriniu paveldu. 
Kaip yra pažymėjusi Zaborskaitė, „čia Maironis, atrodo, yra galutinai 
praradęs viltį atlietuvinti bajoriją 35. Poemos pagrindu paėmęs liau- 
dies pasakojimą apie lengvabūdę snobišką žemaičių bajoraitę, Mairo- 
nis bajorijos paveikslą kuria iš socialiai išorinio, valstietiško, požiūrio 
perspektyvos, nebepalikdamas - kaip ankstesnėse poemose - vidinio 
žvilgsnio alternatyvos. Tokį žiūros tašką vertybiškai atitinka ir poemos 
įžangos frazė, pakartojanti Nuo Birutės kalno pasirodžiusį aukštuome- 
nės kaip svečių motyvą, tik jai suteikta papildomo negatyvaus svorio: 
„Svečiais mums este sunkiais lig šiolei!“ (RM 5; išryškinta cituojant). 


35 Vanda Zaborskaitė, Maironis, p. 320. 

Poemos pasakojimas atsiremia į XIX a. vidurio Lietuvos literatū- 
roje klestėjusią gavendos (poringės) tradiciją - imituojamo žodinio 
pasakojimo, kuriamos tiesioginės sakymo situacijos klausytojams 
literatūrinę formą. Raseinių Magdė — turbūt istoriškiausia Maironio 
poema, tik čia istorinės realijos, įvykiai pateikiami kaip gyvosios liau- 
dies atminties, perduodamos žodiniu būdu, savastis. Tad poemos pa- 
sakojimas, pagrindinė siužetinė linija perduodama „baltam seneliui“, 
istorijų pasakotojui, kurio misija - ne perteikti informaciją, o duoti 
pamokymą, gyvenimo orientyrą. Ši gavendos (poringės) žanrinė su- 
tartis motyvuoja poemos didaktizmą. 

Poemos didaktinės intencijos krypsta į paveldo ir tradicijos proble- 
mą - iškeliama ir svarstoma blogoji protėvių šlovė, palikta ainiams, 
kontrastu iškylanti greta Maironio kūryboje taip išaukštintos pozity- 
vios šlovės (visų pirma karinės). Poema sugestijuoja, kad ir viena, ir 
kita šlovė paveldima kaip sekami, kartojami elgesio modeliai - liūd- 
nos atminties Magdės elgseną atkartoja Bandūros Baltrukas kitomis 
aplinkybėmis. Blogoji protėvių šlovė apima problemišką kultūrinės 
tradicijos sferą ir yra susijusi su to meto būdinga pažiūra į Lietuvos 
istoriją (anot Skirmuntaitės, „nenormalią“): karine galia sukūrusi savo 
valstybę Lietuva, priėmusi krikštą, pritrūko energijos susikurti savas 
kultūros formas, perimdama jas iš gudų ir lenkų”. 

Blogosios šlovės problema yra glaudžiai susijusi su bajoriškam vie- 
šojo elgesio modeliui, garbės sampratai ypač svarbia blogo pavyzdžio 


36 Pig.: „Lenkų kalbos įsigalėjimas Lietuvos šviesuomenės klasėse buvo nulemtas 
bendrojo istorinio dėsnio, kuriam pakluso mūsų nenormali istorija. Iki XIV a. 
pabaigos nesukūrėme savos raštijos ir kultūros - o sukurti jas buvo fiziškai 
neįmanoma - tai iškart pasmerkė mus priimti svetimą raštiją, svetimus jos 
meistrus, o iš Čia visiškai nuosekliai — ir svetimą kalbą. Tai vyko labai lengvai, 
nes paskutinieji rytų arijai, tokį jlga laiką dirbtinai nustumti nuo civilizacijos, 
karštai troško apšvietos. Nereikia stebėtis, kad priėmė svetimą kalbą, veikiau 
stebėkimės, kad žemę, vardą ir politinę būtį išsaugojo - už tai esame skolingi 
mūsų protėviams; mes, tolesni jų ainiai, kuriuos didysis poezijos meistras kvie- 
tė: kad „bent trumputėj mirksnio nykstamybėj atgytų dvasios buvusi didybė, ku- 
tia kadaise jų tėvai gyveno“ (Futurus [Konstancja Skirmuntt], op. cit., p. 18-19- 

Autorė cituoja Mickevičiaus Konrado Valenrodo „Vaidilos dainos“ eilutes.) 

kategorija. Moraliniai ir teisiniai įpareigojimai dėl padaryto blogio 
priklausė privačiai sąžinės ir viešajai teisės sferai, tačiau moralinės 
blogo poelgio pasekmės - kaip kitiems paliktas blogas pavyzdys - pa- 
liesdavo ir viešąją opiniją, kadangi garbė visuomet yra asmens vertė 
kito ar kitų akivaizdoje. Tokia garbės etika - ne individualistinės, o 
bendruomeninės asmens sampratos dalykas. Šios moralinės savimo- 
nės pėdsakų galima aptikti ir literatūroje: Mickevičiaus Pono Tado 
herojus Jackus Soplica atgailaudamas ne tik stengiasi kiek įmanoma 
realiai atitaisyti padarytą skriaudą konkretiems žmonėms, bet visiš- 
kai pakeičia gyvenimo būdą, siekdamas atitaisyti blogo pavyzdžio 
paliktą negatyvų moralinį šleifą bendruomenėje”. Radzevičiūtės ro- 
mane Dievaitis vaizduojamas neformalus bajoriškas bendruomeninis 
„opinijos“ teismas, į kurį iškviečiamas kaltinamasis Marijonas Čert- 
vonas - kadangi jis yra teisus „pagal įstatymą, bet jokiu būdu - pagal 
pilietinę opiniją'*š. Sunkiausias pavieto bajorų maršalkos išsakomas 
kaltinimas yra būtent tas, kuris liečia, „kas žmogui brangiausia, - ne- 
šiojamos pavardės tyrumą“. Anot kaltintojo: „Per tuos metus [...] paro- 
dėte blogą pavyzdį [...]“*9 Tiesa, Radzevičiūtė romane Pilkosios dul- 
kės šią viešosios opinijos galią vaizduoja veikiančią ir valstiečių ben- 
drijoje, tik čia, žinoma, apsieinama be viešojo teismo, garbės, blogo 
pavyzdžio ir gero vardo retorikos: Kareiviškių kaimo valstiečiai tiesiog 
ignoruoja jų kaimyną knygnešį išdavusį vyrą. 

Maironio poemos blogo pavyzdžio esmė yra susijusi su modernių 
tautų formavimosi epochai svarbia savasties-svetimybės perskyra: 
Magdė vaizduojama kaip iš tuščio naujovių ir turtų vaikymosi iš- 
tekėjusi už lenko ir perėmusi svetimą būdą, aprangą, kalbą atveria 


27 „Zły przykład dla Ojezyzny, zachętę do zdrady / Trzeba było okupič dobry- 
mi przykłady, / Krwią, poświęceniem się..“ (X, 833-835) - „Aš blogu pavyz- 
džiu tėvynei nusidėjau, / Tad ir kaltes priešją atpirkti privalėjau / Krauju, 
pasiaukojimu..“ (Adomas Mickevičius, Ponas Tadas, p. 282.) 

Maria Rodziewiczéwna, Dewajtis, p. 264. Įdomu, kad šiuo atveju lietuviš- 
kame vertime neišsilaiko bajoriškojo sociolekto specifika: „Įstatymų nepa- 
žeidėt, bet toks elgesys negarbingas“ (Maria Rodzevičuvna, op. cit., p. 207). 
Panašūs vertimo polinkiai pasikartoja skirtinguose kūriniuose. 

39 Ibid., p. 208. 

kelią bajorijos nutautėjimui ir galiausiai baudžiavai. Galima atpažinti 
perinterpretuotą istorinio Lietuvos pasakojimo motyvą - prabangos 
troškimo pragaištingumą pilietinėms dorybėms - kartotą nuo Myko- 
lo Lietuvio traktato iki Simono Daukanto istorijos veikalų. Maironio 
poezijos kontekste, kaip yra pastebėjusi Daujotytė, Magdė iškyla kaip 
„teisiosios“ pramotės Birutės priešprieša „pagal herojaus-antihero- 
jaus santykį“. Svarbiausia didaktinė poemos žinia yra ta, kad blogo 
pavyzdžio šleifas yra ilgaamžis, jis ne tik sulaukia netikėtų pasekmių, 
bet neišnyksta, tik įgyja kitą, vaiduoklišką, būtį. 

Tiek asmeninės, tiek bendruomeninės patirties tvermė laike XIX a. 
literatūroje išreiškiama ir negatyviais ~ psichoanalitiškai tariant - iš- 
stumtos ar „apsėdančios“ atminties simboliniais siužetais. Atminties 
specifika ~ tarsi sugrąžinti sąmonėje tai, ko jau nėra - implikuoja 
praeities fenomeny pamėklinės būties galimybę. Savaimingai grįž- 
tanti, be asmens valios ir sąmoningo jo poreikio save primetanti at- 
mintis literatūroje perteikiama vaiduoklių, šmėklų vaizdiniais. Ypač 
šiuo vaizdavimo polinkiu pasižymėjo XVIII-XIX a. gotikinė literatūra. 
„Apsėdusios“ pamėklinės atminties problema paprastai yra susijusi su 
klaidos, nusikaltimo, blogo poelgio ir pareigos jį atitaisyti moraline 
problematika, veikiančia bendruomeninio žmogaus etikos rėmuose 
(esu atsakingas už kito padarytą blogį). 

Raseinių Magdę šiuo požiūriu prasminga sugretinti su XIX a. vi- 
durio Vladislovo Sirokomlės programiniu kūriniu - poema-gavenda 
Kilmingasis Jonas Ažuolragis (Urodzony Jan Deborėg, 1854, 2-asis 
pataisytas leid. 1855). Kaip minėta, Maironis savo kūryboje pratęsė 
Sirokomlės poemos įvade išdėstytą „kraštovaizdžio kalbos“ koncep- 
ciją, kraštovaizdžio ir asmens charakterio supanašėjimo poetinę lo- 
giką. Tikėtinas abiejų tekstų ryšys ir moralinės skolos, atitaisytinos 
klaidos aspektu. Juolab kad toji skola abiem atvejais nurodo „karštas“ 
visuomenines aktualijas, kylančias iš privilegijuoto sluoksnio demo- 
kratizacijos proceso (ar jo poreikio) XIX a. viduryje ir XX a. pradžio- 
je. Sirokomlės poemos siužete skolos motyvas susijęs su bajoro Jono 


3° Viktorija Daujotytė, op. cit., p. 95. 

Ąžuolragio protėvio neteisėtai užgrobta ir negrąžinta kaimynų dvaro 
žeme. Tasai nusikaltęs protėvis mirdamas liepė savo vaikams atitai- 
syti klaidą, tačiau to nebuvo padaryta, ir jo šmėkla lanko palikuonis 
primindama jiems: „Redde, quod debes“ - „Atiduok, ką esi skolingas.“ 
Poemoje su tikru humoristiniu polėkiu, įgaunančiu satyrinių intona- 
cijų, vaizduojami „sarmatiški“ bajorų papročiai ir luominiai įsitikini- 
mai, visa „herbinės puikybės“ („pycha herbowa“) apraiškų vaivorykš- 
tė. Tačiau antrojo leidimo epiloge autorius nedviprasmiškai atskleidė, 
kad šis bajoriškos gavendos siužetas anaiptol neliečia vien „aukštes- 
nio skyriaus“ žmonių: jo potekstė - skolos atidavimas - liečia ir ba- 
jorų pareigas valstiečiams, neapeinant ir žemės klausimo (kas buvo 
aktualų baudžiavos panaikinimo išvakarėse). Maironiui ypač artima 
ir, kaip matyti, poemoje Jaunoji Lietuva plačiai panaudota retorinė 
pasakotojo strategija, kai jis trokštamą situaciją, įsivaizduojamą idea- 
lų dalykų būvį pateikia kaip jau įvykusį faktą: 


Lecz moze pamiętacie, ze Deborég stary 

Miał swoje uprzedzenia, miał dawne przywary; 

Naprzyktad wierzył mocno w katechyzm jedyny: 

Że szlachcic stworzon z inszėj, a chłop z inszėj gliny. 
Przebaczmy starėj głowie - przebaczmy tém szczerzėj, 

Ze dziś po jego śmierci nikt temu nie wierzy. 

Szlachta na całéj Litwie jest bracią swéj włości, 

Ochrania ją od głodu, od zimna srogości; 

W wioskach, styszę, dostatek, wyplenione chwasty, 
Zakwitnat bujnėm kwieciem nasz wiek dziewiętnasty [...]3 


[Tikriausiai pamenate, kad senasis Ąžuolragis / Turėjo savų prietarų, 
senų ydų: / Pavyzdžiui, tvirtai tikėjo vieninteliu katekizmu: / Kad bajo- 
ras nulipdytas iš vienokio, o valstietis - iš kitokio molio. / Atleiskim se- 


nai galvai - atleiskim tuo širdingiau, / Kad šiandien po jo mirties niekas 


3" Poezye Ludwika Kondratowicza (Władysława Syrokomli): Wydanie zupetne, 
Warszawa: Skład Główny u Genethnera i Wolffa, 1872, t. 1, p. 140-141. 

c 
tuo nebetiki. / Visoj Lietuvoj bajorai yra savo valstiečių broliai, / Saugo 
juos nuo bado ir rūstaus šalčio; / Kaimeliuose, girdžiu, visko pilna, išnai- 


kintos piktžolės, / Vešliu žiedu išsiskleidė mūsų devynioliktasis amžius. ] 


Skolos ir atitaisomos klaidos retorika buvo nesvetima XIX-XXa. 
sandūros lietuvių bajorams, įsitraukusiems į lietuvių nacionalinį ju- 
dėjimą - ja buvo nusakoma tokio apsisprendimo, prisiimamų viešų 
įsipareigojimų motyvacija. Skolos moralinį imperatyvą Maironis 
įrašė ir vėlesnėje poemoje Mūsų vargai kaip būdingą (nors poemoje 
parodoma - netesėtą) tautinio atgimimo kartos įsipareigojimo gim- 
tajam kraštui motyvą: 


Ne žiovaut svetimų pūkuos, - 

Su vargšais vargt tėvų laukuos"! 
Šviesos, gerovės skinti kelią! 

Tėvynei skolą išmokėt! 

Dėljos gyventi ir kentėt - 

Jo buvo paprasta giesmelė! (MV 26-27) 


Poemoje Raseinių Magdė toji skola ir atitaisytinas blogas pavyzdys 
vienaprasmiškai siejama su aukštuomenės pareiga grįžti prie „gimtosios 
kalbos“: „Tuomet Magdė sulauks išrišimo, / Kai, privengę tėvų paliki- 
mo, / Vėl lietuviškai ponai šnekės“ (RM 21). Magdės figūra, kuriama kaip 
Birutės priešprieša, įkūnija istorinio tėvynės likimo negatyviuosius as- 
pektus: tikro vardo ir vietos neturėjimą. Maironis ne kartą poemose yra 
apgailėjęs, kad Lietuvai ir savas vardas užginta; o čia Magdės paminklas, 
„juoda“ stovyla“ Lietuvos bajorų vadinama skirtingais vardais - „Litva“, 
„Žečpaspalita“, galiausiai „Polščia“ (RM 30). Patiems ponams „nusibodu- 
si“ stovyla užkasama į žemę, ir niekas nebežino jos vietos: 


322 Būdinga Šatrijos Raganos apysakos Viktutė herojės nuostata, kad apskritai 
brandaus žmogaus gyvenimas - tai skolų išmokėjimo laikas: „Lig šiol vis 
skolinaus, dabar atėjo laikas išsimokėti“ Ypatinga yra skola, susijusi su 
pareiga atitaisyti klaidą: „Mūsų tėvai paklydo, pametė savo kalbą, - mūsų 
pareiga atitaisyti jų kaltes“ (Šatrijos Ragana, Raštai, t. 1, p. 23, 32) 

Štai enekai begirias: „pandzieju, 
Ją į Varšuvos davėm muziejų!“ 
Taip jiems Liublino rodą raštai. 
O tuteišai kitoniškai lemia: 
Lietuvoj ją užkasę į žemę! 


Tai ir nėra žinios, kaip matai! (RM 33) 


Prieš ketverius metus, 1905-aisiais, Pavasario balsuose Maironis pa- 
skelbė naują eilėraščio „Kur bėga Šešupė“ redakciją „Tautiška daina“, 
kuri nuo kanoninio pavidalo skiriasi tik viena kita pataisa. Raseinių 
Magdės kontekste šis eilėraštis iškyla kaip programinis, primygtinis 
tėvynės vardo ir vietos teigimas, aistringai laisvinantis tėvynės idėją 
iš vėliau satyriškai poemoje pavaizduotų istorinių dviprasmybių: „Kur 
bėga Šešupė, kur Nemonas teka, / Tai musu tėvynė, graži Lietuva; / 
Čia broliai artojai lietuviškai šneka, / Čia skamba po kaimas Berutos 
daina“ (PB 1905, 21). Tolesnių strofų eilutės pradžios inversiškai kartoja 
vietos nuorodas „kur... ten... čia“, kol patetiškai, ryškiu formuliniu teigi- 
niu „pritvirtina“ tėvynės idėją prie istorinės ir geografinės tikrovės: „Čia, 
kur Vytautas didis valdė mus ir gynė, / Bus par amžius, kaip ir buvus, 
Lietuvos tėvynė“ (PB 1905, 22)*3. „Lietuvos tėvynė“ čia yra pabrėžtinai 
liaudiško kolorito; ji, kaip subjekto individualios atminties vieta, - jau 
kitaip nei aukščiau cituotoje poemoje „Lietuva“ („Kiek atminimų!.. 
Jausmų malonių!.“) - niekaip nebesiejama su dvarais, tik su valstie- 
tiška dirva: „Čia prakaitu musų aplaistyta žemė, / Čia tiek atminimų 
atranda širdis!“ Tiesa, plačiojoje publikoje su Juozo Naujalio melodija 
jau buvo įsitvirtinusi daina Maironio žodžiais „Lietuvos gražybė“ (dai- 
nos pavadinimas „Lietuvos grožybės“), vėliau perrašyta kaip „Lietuva 
brangi“ - su Lietuvos kraštovaizdyje paliktais dvarais ir tėvynę išgyrusių 
dainių atmintimi. „Tautiškoje dainoje“ ši kadaise Maironiui taip svar- 
bi kultūrinė realija išstumta iš teksto, „valstietiškai“ ignoruojama. Tokį 
santykį išreiškia ir poemos herojės Magdės kaip vaiduoklio likimas, 


33 Eilutė „Čia, kur Vytautas Didysis mus ir Vilnių gynė“ atsirado 1927 m. Mai- 
ronio raštų redakcijoje (MR I, 60). 

tačiau kartu poema sugestijuoja, kad tradicija ir paveldas nesiduoda 
mechaniškai pertvarkomi, jie prašosi sprendimo; vaiduokliška praeitis 
tarsi jungiškasis Šešėlis veikia kaip darbo reikalaujantis imperatyvas. 
Tačiau tasai sprendimas Maironio tekste nukeltas į neapibrėžtą ateitį. 
Neišspręsti bajorijos kompleksai - kaip vaizduota poemoje Nuo Birutės 
kalno - perkeliami kaip moralinis šleifas ateities kartoms, nes bendruo- 
menė, gyvenanti su tokiais vaiduokliais, ir pati ima stokoti realumo. 

Įdomu, kad po dešimtmečio skirtinguose dokumentiniuose teks- 
tuose galima aptikti panašių įspėjimų, liudijimų apie „pamėklinės 
būties“ gésme - šie liudijimai išsakyti būtent tos socialinės grupės 
žmonių, kuriuos iš šalies vaizdavo Maironio poema. Mykolas Rome- 
ris, atsidūręs priešais dilemą, kurią valstybę - Lietuvą ar Lenkiją - pa- 
sirinkti, savo dienoraštyje 1919 m. rugpjūčio 1 d. taip įrašė: 


Žmogaus gyvenimas paprastai turi savo logiką, kažkokią savo teisę, ku- 
ria pats sau susikuria, turi savo centrą, tarsi centrinį tašką, apie kurį su- 
kasi ir kuris yra jo idėja, kūnas ir kraujas. Kai per toli nuo jo atitraksti, 
prarandi pusiausvyrą ir jis tampa tuščias ir keistas. Man visada tas cent- 
ras buvo ir bus Lietuva, nuo jos priklauso gyvenimas ir darbai, prie jos 
esu fatališkai prisirišęs: Lietuva - tai jos žmonių, visuomenės ir tautinės 


problemos. Be jos aš vegetuoju, tampu vaiduokliu .3*4 
Panašiai savo bendraluomius tuo metu įspėjo ir Oskaras Milašius: 


Supraskite, kad rytoj Lietuva bus nepriklausoma ir tada jums nebeliks 
vietos jūsų protėvių žemėje. Be jokių aliuzijų į atpildą. Lietuvių liau- 
dis mielaširdinga ir turės kitų rūpesčių. Juk patys žinote, kiek darbų jos 
laukia. Tiesiog nebekreips į jus jokio dėmesio, ir gyvensite kaip šešėliai 
šalia buvusių savo tarnų ir valstiečių, šalia savo gentainių. Net nebūsite 
nekenčiami, o tiesiog - tarsi jūsų visai nebūtų. Sėsit prie bendro stalo ir 
valgysite mistinę tautos duoną, tačiau niekas į jus neprabils, nepažvelgs 


įjus. Ir tokie bus jūsų sąžinės priekaištai, tokia gėda, kad nedrįsite net 


34 Mykolas Romeris, Dienoraštis: 1919 m. birželio 21-0ji-1920 m. kovo 15-0ji, 
vertė Vaiva Grigaitienė, Vilnius: Versus aureus, 2009, p. 57-58. 


208 


geidauti lygių teisių toje laisviausioje ir moderniausioje respublikoje, tų 
teisių, kurias lietuvių liaudis šiandien dar jums dovanoja. Pagalvokite! 
jums liko keli mėnesiai, o gal tik kelios savaitės, paskui bus per vėlu ap- 


sispręsti, jūsų ateitis jau bus nulemta'335 


Žinoma, šie liudijimai dar nereiškia, kad konkretūs kitoniški to 
meto žmonių apsisprendimai buvo neautentiški ar nekylą iš jų tapa- 
tybės centro. Tai, kas čia vadinama aukštuomenės luomu, į ką Mairo- 
nis apeliuoja kaip į „bajorus“, dėl įvairių priežasčių XIX-XX a. sandū- 
roje buvo ypač margaspalvis. Maironio poemos satyrinės ir didaktinės 
intonacijos skaitytinos ne tik kaip pernelyg apibendrintas priekaištas 
įvairiapusei tikrovei, bet kaip „skausmo balsas“, reaguojantis į tai, jog 
moderni lietuvių tauta į naują epochą įžengia su neišspręstais bend- 
ruomeninės tapatybės kompleksais, išstumta atmintimi ir užduotimi 
ateityje susitaikyti su savo tapatybės vidiniu kitu. 

Poemos ir eilėraščio „Kur bėga Šešupė“ gretybė leidžia įžvelgti ir 
svarbią tekstų simbolinių modelių kaitą. „Tautiškoje dainoje“ įtraukęs 
Užnemunės Šešupę kaip vieną iš tėvynės geografinių nuorodų, Mairo- 
nis jos simbolinį centrą perkėlė į modernios lietuvių bendrinės kalbos 
„lopšį“. Šešupė, moteriškasis Nemuno intakas, Maironio poetinėje ge- 
ografijoje neabejotinai pakeitė Viliją-Nerį, metonimiškai susijusią su 
Vilniumi ir daugiakultire Lietuvos tradicija, su Mickevičiumi kaip 
svarbiausia literatūros figūra. Savu ruožtu poemoje Raseinių Magdė 
galima įžvelgti negatyviai interpretuojamas Maironiui svarbaus teks- 
to ~ Mickevičiaus Konrado Valenrodo bei ypač jo fragmento „Daina“ 
(Vilija, mūsų upelių gimtinė“) - reikšmines struktūras**. 

Kaip buvo minėta, Pirmuosiuose Pavasario balsuose simbolinis 
„Vilijos“ siužetas buvo panaudotas programiniame tekste „Jo pirmoji 
meilė“ („Taip niekas tavęs nemylės“) subjekto tapatybės virsmui iš- 
reikšti, jis buvo varijuojamas ir „Dainoje“ („Už Raseinių, ant Duby- 
sos“). Šio siužeto elemetų (kartu su aliuzijomis į poemą Konradas 


35 Cituojama pagal: Czesław Miłosz, Tėvynės ieškojimas, p. 223-224. 


36 Į Raseinių Magdės „genetinį ryšį“ su Mickevičiaus „Vilija“ dėmesį atkreipė 
Viktorija Daujotytė (Viktorija Daujotytė, op. cit., p. 99). 

Valenrodas) galima įžvelgti ir Tarp skausmų į garbę bei Jaunojoje 
Lietuvoje (erotinis pagrindinių veikėjų ryšys mezgasi pagal panašią 
svetimybių susitikimo, atveriančio „naują pasaulę“, prasminę logiką). 
Raseinių Magdėje šis siužetas nevienaprasmiškai „sudorojamas“ miš- 
riai santuokai, polinkiui prie svetimybių, na, ir moteriškai tuštybei 
pasmerkti. 

Magdės istorijoje esti tiesioginių intertekstinių nuorodų į „Vilijos“ 
ir Konrado Valenrodo siužetą: minimas Magdės gerbėjų — „jaunikaičių 
vainikas“ (RM 25; plg. Mickevičiaus „Kwiat naszych miodzianéw‘); 
kai Magdės vyras Zbignievas „į Lenkus išdūmė“, paliktoji “[k]aip vie- 
nuolė užsisklendė rūme“ (RM 29). Zbignievo vaidmuo šioje istorijo- 
je - tarsi apverstas Mickevičiaus poemos Konrado-Valterio-Alfo va- 
riantas - prisidengęs neva vien privačiais erotiniais interesais iš tiesų 
vykdė „politinę“ - Lietuvos ir Lenkijos unijos įgyvendinimo - misiją. 
Taip poemoje vienas svarbiausių XIX a. Lietuvos ir Lenkijos patrio- 
tinių naratyvų panaudotas, nacionalizmo epochos terminais tariant, 
„tautinei išdavystei“ pavaizduoti. Tikriausiai galima būtų teigti, kad 
Maironis kaip poetas su šiuo tekstu (ir tokiais, kaip kartu su poema 
paskelbta „Poezija“ ar neseniai publikuota „Tautiška daina“) emociš- 
kai išsilaisvino iš krašto literatūros pasaulėžiūrinių ir poetinių mo- 
delių traukos. Panašaus meto ar vėlesnėje Maironio kūryboje esmin- 
gesniy istorinės Lietuvos literatūros intertekstų galima aptikti nebent 
baladėse („Šatrijos kalnas“ 1909; „Čičinskas“, 1919) - kurios jau savai- 
me yra „muziejinis“ žanras. O paskutinėje Maironio poemoje Mūsų 
vargai (pradėta rašyti 1911, publikuota 1920; 2-asis pataisytas leid. 
1926) aliuzijos ir nuorodos į XIX a. Lietuvos lenkiškąją literatūrinę ar 
kultūrinę tradiciją pasirodo beveik išimtinai - kaip ir Raseinių Mag- 
dės atveju - satyriniame kontekste (pvz., „Pirmojoje giesmėje“ ironi- 
zuojamas lenkuojančių smulkių Žemaičių bajorų Judrimų „lietuviš- 
kumas“, pasireiškiąs lietuviško „šiupinio“ pomėgiu - akivaizdi aliuzija 
į garsųjį Pono Tado medžioklės patiekalą; atgrasus personažas - Jono 
Sutkaus lenkų tautybės žmona trokšta aplankyti Lietuvą ne kaip savo 
vyro ir jo giminių, o vien kaip Mickevičiaus gimtinę ir pan.). 

"Taip svarstant peršasi prielaida, kad kartu su krašto literatūros iš- 
tekliais Maironis - bent jau kaip rodytų paskutinioji poema - atitolo 
nuo ankstesnei jo kūrybai svarbių tikrovės interpretavimo modelių. 
Pavyzdžiui, Pono Tado intertekstas poemoje Jaunoji Lietuva pagrin- 
džia ir tam kūriniui svarbią tautinės bendrijos socialinio susitaikymo 
koncepciją, minėjome Sirokomlės „kalbančio kraštovaizdžio“ modelį; 
Konrado Valenrodo siužeto ir atskirų dalių reikšminės struktūros ryš- 
kiai apibrėžia egzistencinės ir patriotinės problematikos įforminimo 
būdus. Tuo tarpu Mūsų vargai, kaip pastebėta ir pirmųjų kritikų, pa- 
sakiusių Maironiui „Labanakt“, ir monografijos autorės Zaborskaitės, 
nebepakyla iki simbolinių apibendrinimų, pasilieka kronikinio pasa- 
kojimo lygmenyje, dėl to, kaip užsimena Mykolaitis-Putinas, poemos 
naratyvas leidžiasi gretinamas su kino melodramos žanru., Galbūt 
tokį kūrybos posūkį lėmė apskritai meno ir kultūros raida, kurios 
atžvilgiu minėtieji XIX a. modeliai jau buvo senstelėję, tačiau kar- 
tu dar nejgije reikiamos laiko distancijos su anuometine dabartimi, 
kad būtų iš naujo kūrybiškai panaudoti. Bet neįmanoma atsikratyti 
įspūdžio, kad konkrečiai Maironio atveju jie ir buvo pagrindinės jo 
kūrybos atramos, be kurių (nors gal drauge ir dėl kitų priežasčių), lie- 
tuvių literatūrinei tradicijai pasukus nauja linkme, jis savo kūrybinėje 
biografijoje po jaunystės polėkio „antrojo kvėpavimo“, deja, neįgavo. 


37 Vanda Zaborskaitė, Maironis, p. 328-330. Autorės cituojama Mykolaičio- 
Putino Naujoji lietuvių literatūra - ibid., p. 328. 


„Bet kur pats poeta?“: poetas kaip 
literatūros ir kultūros herojus 


Poemos Tarp skausmų į garbę „Aštuntojoje giesmėje“ vaizduojama 
scena, kai į Vilaičių namus užsuka Juozo bičiulis Vaičius, ir, bevaka- 
rojant prie arbatos, Juozas paprašo sesers paskaityti lietuvių poezijos. 
Pirmiausia pasiūlo Donelaitį: 


Kad jojo klausais, lyg per sapną matai 
Praėjusio amžiaus lietuvį. 

Bėt kur pats poéta? ar buvo tikrai?.. 
Girdi tik jo margą liežuvį - (TSG 68) 


Literatūros skaitytojas, poezijos, skaitomos balsu, klausytojas į 
ankstesnės epochos literatūros kūrinio stilių reaguoja, pasigesdamas 
autoriaus, poeto figūros, jo pėdsakų tekste. Be abejo, suvokia juos kaip 
kalbinius („margą kalbą“), tačiau dalelytė „tik“ šioje frazėje žymi ir to- 
kių pėdsakų nepakankamumą. Donelaičio tekstui trūksta „poetos“. 

Toks literatūros vertinimas, be abejonės, yra persmelktas nuo 
XVIII a. pabaigos Europos filosofijoje išryškėjusios „ekspresinės in- 
dividuacijos“ (expressive individuation) idėjos, turėjusios „milžinišką 
įtaką“ moderniajai kultūrai*3š. Ši idėja susijusi su žmogaus vidujybės 
plotme, jos reikšmės suvokimu: tik savo vidujybėje galime atrasti ryšį 
su platesnio pasaulio („gamtos“) tvarka, suvokti savo vietą joje. Tačiau 
tai padaryti galima tos asmens vidinės plotmės išsakymo, ypač - kū- 
rybinės išraiškos, keliu. Kūrybinė išraiška asmens vidujybę formuluo- 
ja ir formuoja, tad nuo romantizmo epochos menininkas, ir ypač kal- 
bos menininkas, suvokiamas kaip tarpininkas, kuris atveria kitiems 


38 Charles Taylor, Sources of the Self: Making of Modern Identity, Cambridge, 
Massachusetts: Harvard University Press, 1989, p. 376. 

prieigą prie vidinių, nematomų asmens ir pasaulio tvarkos lygme- 
mp". Istorinės poetikos požiūriu nėra atsitiktinis dalykas, jog kaip tik 
romantizmo ir realizmo epochoje „[plagrindiniu literatūros proceso 
„personažu“ tapo ne kūrinys, pajungtas duotam kanonui, o jo kūrėjas; 
pagrindine poetikos kategorija - ne stilius ar žanras, o autorius“3*, 

Maironio poezija pačia tradicijos vertimo į lietuvių kalbą nuostata, 
aptarta šiame darbe, lietuvių kultūroje įgyvendino „ekspresinės indi- 
viduacijos“ idėją, kuri buvo suvokiama kaip galiojanti ne tik atskiro 
žmogaus, bet ir bendruomeninio individo - tautos - gyvenime, neat- 
siejama nuo saviraiškos gimtąja kalba kaip vieno pamatinių buvimo 
žmogumi būdų?*. Drauge su plastišku kalbinės formos pojūčiu - eks- 
presine kalbos kokybe - Maironio poezijoje išryškėjo ir poeto figū- 
ra. Ji apčiuopiama lyrinėje sakymo situacijoje, suartėjus autoriaus ir 
herojaus žiūroms, taip pat - kaip originalaus stiliaus „aktyvi formuo- 
janti energija“ (ja labiausiai domėtasi šiame darbe)>, atskirai - kaip 
poeto, jo kūrybos vaidmens temos. Jau anksčiau minėta, kad Maironis 
nuo pat pirmosios „Lietuva brangi“ redakcijos 1891 m. poetus gretino 
su tėvynę gynusiais protėviais, laikė juos naujojo laiko kultūros hero- 
jais. Poemoje „Lietuva“ dabarties herojus, galįs prilygti kunigaikščiui 
Vytautui ir šioje epochoje atlikti analogišką istorinę misiją, taip pat 
matytas kaip „didis poét[a], / Lietuvos vert[as]“ (L 83). Tad Maironio 
poezijos ryšių su istorine Lietuva vaizdas būtų nepilnas, bent trum- 
pam nestabtelėjus ties kai kuriais poeto figūros Maironio kūryboje 
aspektais. Maironio atlikta poetinės kalbos ir bendruomeninės tapa- 
tybės reforma yra neatsiejama nuo savitos autorinės laikysenos. 


329 Ibid., p. 376-378. 

33° C., C, Anepwuues, M. JI. Anapees, M. JI. Tacnapos, Il. A. Tpunxep, 
A. B. Muxatinos, „KaTeropun n053THKM B CMeHe JIMTeparypHBIX INOX", 
in: Hcmopuueckaa noamuxa: /lumepamypHvie anoxu u Mundi xydo- 
MeCMmeehHHno?O CosHanua, MockBa: Hacaegue, 1994, p. 3-38; prieiga per 
internetą: http://www.philol.msu.ru/~forlit/Pages/Biblioteka_CategoriesPoetics. 
htm [žiūrėta: 2012 05 27]. 

3 Charles Taylor, op. cit., p. 415. 

332 Michail Bachtin, op. cit., p. 103, 119. 

Taip niekas tavęs nemylės 


Visus Pavasario balsus Maironis pradėjo eilėraščiu „Jo pirmoji meilė“ 
(PB 1895, 1905), „Pirmoji meilė“ (PB 1913, 1920), kanoninėje redakci- 
joje pavadintu „Taip niekas tavęs nemylės“. Eilėraščio subjekto pasa- 
kojama poeto ir tėvynės meilės istorija autorine valia siūloma laikyti 
savotišku Maironio lyrikos įvadu. 

Jau buvo užsiminta, kad Maironio poezijos rinkinys Pavasario bal- 
sai leidžia galvoti apie sąmoningai sukurtą kompoziciją, reikšmingą 
eilėraščių seką, kurioje mezgasi prasminiai ryšiai tarp šalia esančių 
tekstų (taip analizuotas istorinių giesmių „diptikas“, eilėraščių „Jo pir- 
moji meilė“, „Vilija“, „Lietuvos dainos“ seka pirmajame rinkinio leidi- 
me). Atrodo, kad ir pirmuosius Pavasario balsus įrėminantys tekstai 
nėra atsitiktiniai - reikšminga ne tik programinė rinkinio pradžia, 
atskleidžianti kūrybos motyvus ir intencijas, bet ir pabaiga - eilėraš- 
tis „Didžioji subata“, išsakantis religinę prisikėlimo viltį (šis motyvas 
pakartotas ir pirmosios poemos Tarp skausmų į garbę „Įžangoje“: 
„O vienok Lietuva / Juk atbus tik kadą, / Nes kryžius gyvatą žadėjo“ - 
TSG 5). Atsižvelgiant į eilėraščio „Jo pirmoji meilė“ vietą rinkinyje ir 
teksto dialoginę struktūrą - tiesioginį subjekto kreipinj į adresatę - 
šis eilėraštis galimas laikyti dedikaciniu. Toks eilėraščio kompozicinis 
vaidmuo atrodo natūralus XIX a. albuminės, saloninės poezijos kon- 
tekste. Su juo buvo susijęs ir Adomo Mickevičiaus Poezijos tomelio 
dedikacinis eilėraštis „Snieguolė“ („Pierwiosnek“), kuriame gėlė - po- 
ezijos personifikacija - kreipiasi į Marilę, autoriaus biografijoje kon- 
kretaus asmens figūrą, eilėraščio subjekto mylimąją, „širdies damą, 
tikėdamasi atsako ir atlygio: 


Czym kochanki godzien raczek? 
Powiedz, niebieska Marylko! 

Za pierwszy młodości paczek 
Zyskam pierwszą... ach! łzę tylko. 

Ak, argi pasieksiu, Marile, 
Aš tavo skaisčiosios širdies? 
Ar skruostu už pirmąją gėlę 


Pirma ašarėlė riedės?..333 


Maironio eilėraščio subjektas taip pat žino, kad kitiems poetams 
jų asistuojamų damų „numylėta ranka“ už giesmę nupins vainiką, tuo 
tarpu dėl šio poeto įnoringos, o gal tik užmaršios mylimosios niekas 
negali būti tikras... Tad moters-tėvynės personifikacijos netikėtumo 
efektas Maironio eilėraštyje kuriamas greičiausiai pasinaudojant al- 
buminės poezijos konvencija, skaitytojo lūkesčiu, jog poeto „įkvėpė- 
ja’, jo eilių adresatė turėtų būti konkreti moteris, mylimoji. 

Albuminė poezija, ypač erotinės tematikos, buvo XIX a. saloninio 
bendravimo dalis, aukštuomenės kurtuazijos išraiška. Poezijos ir sa- 
loninės erotikos sampynos - tam tikro „ritualizuoto žaidimo“ - pobū- 
dį XIX a. pradžios Rusijoje taikliai nusakė Jurijus Lotmanas monogra- 
fijoje apie Aleksandrą Puškiną: 


Visas Puškino laikų gyvenimo būdas buvo toks, kad meilė jame buvo 
ypač svarbi. Meilė sudarė pagrindinį netekėjusios merginos gyvenimo 
turinį, užėmė jaunos aukštuomenės damos mintis. Ji buvo natūralus ir 
svarbiausias pokalbių su moterimis objektas ir užvaldė poeziją. Tai buvo 
privalomas ritualinis įsimylėjimas su prisipažinimais, laiškais ir kt. apei- 
gomis. Jis turėjo ištobulintas „švelnios aistros mokslo“ formas ir papras- 


tai labai skyrėsi nuo tikros aistros.334 


Atpažinus Maironio eilėraštyje galimą šio kurtuazinio ritualo, tam 
tikrų „apeigų“, kurios „labai skyrėsi“ nuo realių aistrų, pėdsaką, atro- 
dytų, kad reikšmingiausias stilistinis gestas šiame tekste yra ne pati 


33 Adomas Mickevičius, Poezijos rinktinė, p. 10-1; eilėraštį vertė Eduardas 
Mieželaitis. 

334 Jurij Lotman, Aleksandras Puškinas, vertė Birutė Meržvinskaitė, Vilnius: 
Baltos lankos, 1996, p. 110. 

personifikacija ar moters figūros „pakeitimas“ tėvyne (kaip neva realios 
aistros sublimacija), o pats kurtuazinis, riteriškas kodas, kuriuo į Mai- 
ronio poeziją įvedama patriotinių jausmų tema. Maironianoje yra at- 
kreiptas dėmesys į patriotinės poezijos subjekto riteriškąją vertybinę 
nuostatą - silpnesnio, kenčiančio uZtarima ir drąsinimą?“. Eilėraščio 
herojus-poetas visiškai atitiktų XIX a. gero elgesio vadovėliuose patei- 
kiamą aukštuomenės subjekto - džentelmeno - apibrėžtį, kadangi, be 
gausių jo įsipareigojimų, šio lygmens asmenį pirmiausia charakterizuo- 
ja „savo krašto meilės“ pareiga ir ištikimybė „širdies priederméms“**. 
Maironio eilėraštyje šie įsipareigojimai sujungiami poeto santykyje su 
personifikuota tėvyne, kartu išlaikomas riteriškojo etoso - kuris jau 
buvo benykstąs anuometinėje saloninėje kultūroje - vertybinis centras: 
besąlygiško idealizmo nuostata. Poetas savajai „širdies damai“ - tėvy- 
nei - nekelia jokių reikalavimų, yra visiškai jai atsidavęs. Klausimą apie 
vardo atmintį, vieną svarbiausių simbolinio atlygio formų kultūroje, 
tėvynei kelia ne pats poetas, o jo istoriją mylimajai primenantis subjek- 
tas, kalbantysis „aš“: „Tu jį nors atmint ar atmįsi kada?“ (PB 1895, 4). 
Sukonkretinus eilėraščio žanrą, galima atkreipti dėmesį į tai, kas 
lieka sunkiai pastebima, susitelkus visų pirma ties tėvynės personi- 
fikacijos „problema“. Be minėtojo kurtuazinio stiliaus, dedikacinio 
eilėraščio žanrui yra būdinga ir dovanos figūra - kreipiantis į reikš- 
mingą adresatą, kalbančiajam svarbus ryšys yra sutvirtinamas dova- 
nos, kuri išreiškia pagrindines kūrybines motyvacijas. Mickevičiaus 
„Snieguolėje“ ši dovana - personifikacija ir atskiru dialogo balsu iš- 
ryškinta poezija, jos naujumas, netgi įžūlus „pasitikėjimas savimi 7. 


335 Juozas Brazaitis, Raštai, t. 2: Nuo Maironio iki Brazdžionio, Chicago: 

„Į laisvę fondas“ lietuviškai kultūrai ugdyti, 1981, p. 136; Marijus Jonaitis 
[Šidlauskas], Poetas ir visuomenė XIX-XX amžių sankirtose, Klaipėda: 
Eldija, 1994, p. 95. 

336 Maria Bujnicka, op.cit., p. 18. 

37 Vertime neišlikęs dialogo dalyvio „Aš“ nusistebėjimas :„Bet iš kurgi tiek 
pasitikėjimo!“ („Lecz skądże ufności tyle!“); jį kalbantysis išsako, „Gėlei“ 
pasiūlius nupinti iš jos žiedo vainiką, ir tai būsiąs „vainikų vainikas“ 
(Adomas Mickevičius, Poezijos rinktinė, p. 8). 

Maironio eilėraštyje ši dovana yra pati poeto individuacijos istorija, jo 
kūrybinio „aš“ gimimas. Būtent dėlto ši istorija eilėraštyje pasakojama 
trečiojo asmens, ne paties herojaus-poeto. Šis kūrybinis „aš“ sujungia 
individo tapsmą ir jo meninę saviraišką, atveriančią emocinius pasau- 
lio patyrimo takus kitiems žmonėms: „Pažino tavę, pamylėjo visi: / 
Ir rumai, ir sodžių sermėga“ (PB 1895, 4) . Eilėraščio herojus poetas 
šioje riteriškoje istorijoje pasirodo kaip modernus individas aukščiau 
aptarta prasme - vidujybės raiškos subjektas ir tos raiškos tarpininkas 
bendruomenėje. Kurtuazinė patriotinių jausmų stilistika yra moty- 
vuojama ne bendrųjų idėjų, o šios asmens tapsmo istorijos; tėvynės 
meilė neatsiejama nuo savojo „aš“ atradimo. Šis dedikacinis-progra- 
minis eilėraštis atskleidžia tas Maironio autorines nuostatas, kurios 
nuo pimojo rinkinio yra išreikštos figūra poeto, esančio „daugiau nei 
poetas“ (anot Mykolaičio-Putino) - tai modernios subjekto tapatybės 
iniciatorius. 

Kurtuazinis stilius, pasirodęs programiniame eilėraštyje, atitinka ir 
ankstesniame skyriuje aptartas saloninio bendravimo temas poemose 
Nuo Birutės kalno ir Jaunoji Lietuva. Maironis savo poemų jaunuosius 
inteligentus norėjo matyti dvaro salone, o naująją lietuvių literatūrą — 
ten pat skaitomą ar dainuojamą. Tad nuosekliai programiniame eilė- 
raštyje galima atpažinti kuriamą aukštąjį kalbos ir subjekto saviraiš- 
kos stilių kaip aukštuomenės sociolekto atitikmenį. Anot Bachtino, 
kiekvienoje epochoje literatūrinės kalbos raidą lemia tam tikri kalbos 
žanrai, ir ne tik antriniai (literatūriniai, publicistiniai, moksliniai), bet 
ir pirminiai konkretūs sakytinio dialogo tipai (saloninis, familiarus, 
uždarų ratelių, šeimyninis-buitinis, visuomeninis-politinis, filosofinis 
ir pan.)38. Iš tiesų Maironio poezijos stilistikoje galima įžvelgti aukš- 
tuomenės sociolekto, saloninio dialogo poveikį, o gal tiksliau - lietu- 
viškąją šio sakytinio kalbos žanro elementų rekonstrukciją ar vertimą. 
Jo poezijos kurtuazinei stilistikai priskirtinas, pavyzdžiui, Vaižganto 
nejtikines „retorinis“ jausmingumas. Vaižgantas, komentuodamas čia 


38 Muxaun BaxTuu, op. cit., p. 243. 

aptariamą pirmąjį Pavasario balsų eilėraštį, taikliai pastebėjo, kad tasai 
jausmingumas yra privaloma pasirinkto stilistinio kodo savybė: 


Jausmingumas patriotiniams Maironies raštams organiškai yra reikalin- 
gas, kaip politiniams socialistų raštams būdavo reikalinga gražojimai, 


keiksmai, paniekos žodžiai, nors to jie nebūtų rašymo laiku jautę.339 


Neatsitiktinai Maironis, ieškojęs epiteto eilėraščio „Jo pirmoji mei- 
lė“ herojui, pirmosios rinkinio publikacijos „apleistą poetą“ kituose 
leidimuose pakeitė ,jausmingu poeta’, ir tik Maironio raštų kanoni- 
nėje redakcijoje atsirado psichologiškai turiningesnis variantas - „nu- 
liūdęs poeta“. Vaižganto požiūriu, tokio pobūdžio jausmingumas pa- 
sirodė Europos ir Rusijos literatūrose kaip pereinamojo laikotarpio 
kultūros reiškinys: 


Visgi negalima buvo iš aristokratizmo vienu šuoliu nužengti į demokra- 
tizmą; negalima buvo išvengti dirbtinumo, anos „czuloskowatošci“ [jaus- 


mingumo, sentimentalumo] vieton „czułości“ [jautrumo, nuoširdumo]. 


Maironio atveju šis jausmingas stilius įliejamas į lietuvių poezi- 
ją kaip būtinas subjekto saviraiškos dėmuo, kylantis iš aristokrati- 
nės kultūros individualizmo, jis papildo bendruomeninį liaudiškąjį 
modernios demokratiškos kultūros pradą. Pirmuosiuose Pavasario 
balsuose „liaudiškuoju“ modernaus subjekto tapsmo (vidujybės plo- 
tmės atradimo) istorijos variantu laikytinas eilėraštis „Mano gimtinė“ 
(PB 1895, 10-11). Šioje istorijoje „aš“ išlieka gana pasyvus, perimantis 
kitų emocijas kaip nesibaigiantį iracionalaus skausmo šaltinį: 


Ten užaugau, iszkentéjau 
Asz kanczias visas, 

Ir pamégau, pamylėjau 
Vargdienio dūmas. 


339 Vaižgantas, op. cit., p. 356. 
349 Įbid., p. 355. 

O tos dumos ant krutinės 
Ne auszros rasa! 
Tai lyg rudys geležinės, 


Tai skaudi žaizda. 


Tik Maironio kūrybos visumoje (ir nagrinėto programinio eilėraščio 
kontekste) galima suvokti, kad toji „skaudi žaizda“ (kanoninėje redak- 
cijoje - „amžina žaizda“) gali būti ir kūrybos, ne tik „lietuviškos melan- 
cholijos“ šaltinis - t. y. ne tik tai, kas be asmens valios pastangų individą 
sieja su bendruomene. Tuo tarpu „aristokratiškoje“ kurtuazinėje isto- 
rijoje tasai modernus herojus pasižymi absoliučiu savo jausmo išskir- 
tinumu: „Jau niekas tavęs taip giliai nemylės“ (sklandesnė redakcija: 
PB 1905 , 3; išryškinta cituojant). Jis tą ypatingą jausmą ne tik išgyvena, 
bet ir išreiškia „giesme“, tad kiti seka jo kūryboje atvertais emociniais 
takais, ne atvirkščiai. Ir būtent šioje aukštojo kultūrinio stiliaus istorijo- 
je subjektas apskritai pasirodo (ir gali pasirodyti) kaip poetas. 

Šis stilistinis lygmuo išreiškia programinę Maironio nuostatą apie jo 
poezijos adresatą („ir rūmus, ir sodžiaus serméga‘), tautinės bendrijos 
ir jos kultūrinės tradicijos viziją, apimančią pilnos socialinės struktū- 
ros visuomenę. Tokie stilistiniai polinkiai - tai akivaizdžios pastangos 
išvesti lietuvių literatūrą iš socialinio-kalbinio geto, sukurti pilnos 
stilistinės struktūros individo saviraiškos modelį poezijoje, tos savi- 
raiškos formų repertuarą. Neatsitiktinai Maironio akiratyje Kristijono 
Donelaičio kūryba pasirodo kaip pernelyg siauro kalbos diapazono 
būtent socialine prasme. 1906 m. „Trumpoje lietuvių rašliavos apžval- 
goje“ Maironis, neabejotinai vertinęs Donelaičio poeziją ir pavadinęs 
jį „mūsų didžiausis poėta“, aptardamas jo kūrybą vis dėlto atkreipė 
dėmesį į tai, kad „poėta užsiima daugiausei valsčionimis [...] ir tiktai 
retkarčiais užgauna augštesnio skyriaus žmones“*. Nurodo ir vieną 
svarbiausių, jo nuomone, poemos Metai ydų: „[...] norėdamas buti 
populiarišku ir stengdamasis prisitaikinti prie kaimiečių nuomonės 


3 Maironis (Š. M-lis), Lietuvos istorija: Su kunigaikščių paveikslais ir žemla- 
piu, Petropilis: Išleista Lietuvių Laikraščio pinigais, 1906, p. 224. 

ir budo, tankiai apsilenkia su aistetiška pajauta ir pardaug žemai nu- 
sileidžia, vartodamas net trivijališkus sakinius“?** Maironis įsitikinęs, 
kad „visgi poėta turi atminti, jog ne nuo kaimiečių-burų jam prideria 
mokintis aistetiškos uoslės'*3. 

Iš ko galėjo Maironis mokytis „estetiškos uoslės“, kurdamas aukštą- 
jį savo poezijos stilių ir vaizduodamas „aukštesnio skyriaus“ žmones? 
To stiliaus specifiką jo kūryboje nulėmė tai, kad šis „skyrius“ vartojo 
ne lietuvių kalbą, ir Maironiui teko ją verčiant kurti, atlikti dvejopą 
kalbinę procedūrą - gatavų šio sociolekto išteklių nebuvo arba buvo 
nepakankami (literatūriškai neapdoroti). Dėl to Maironio kritikai, 
negalėję jam prikišti „triviališkumo“, peikė jo poezijos emocinį ne- 
natūralumą. Gali būti, kad pagreitintos kultūros raidos laikotarpiu, 
kuriam priklauso Maironio kūryba, stilistinis jautrumas keitėsi taip 
pat intensyviai, kaip leksinės, sintaksinės ar rašybos normos pojūtis 
bendrinėje kalboje. Stilizuotas jausmingumas, kuris yra būdingas 
aristokratiniam „švelnios aistros mokslui“, veikiai tapo neįtikinantis. 
Vis dėlto ši akivaizdi Maironio kūrybos kalbinė pastanga - sukurti pil- 
nos stilistinės struktūros literatūrinę kalbą, ypač aukštąjį stilių, kurio 
labiausiai trūko - iš laiko perspektyvos stebina ir savo užmoju, ir pačia 
intencija, ypač turint minty tos kūrybos aplinkybes. Šią pastangą gali- 
ma įvardinti: aukštasis stilius iš principo. 

Regis, kad šio pobūdžio aukštasis stilius, būtent stilizuotas jaus- 
mingumas, veikia savitu būdu - jis iškelia ne tiek aistros, jausmų 
objektą, į kurį yra nukreiptas, o tam tikrą laikysenos principą kaip 
jausmų ugdymo būdą. Būtent šiuo požiūriu, kaip rašė Lotmanas, 
„švelnus aistros mokslas“ skyrėsi nuo tikros aistros, tačiau buvo svar- 
bi jauno asmens individuacijos proceso dalis. Šis bendravimo ritualas 
buvo paremtas jausmų valdymo ir raiškos menu. Neatsitiktinai tokio 
stiliaus elementai pasirodo, sakytume, visiškai anachronistiškai, pa- 
vyzdžiui, Šatrijos Raganos apsakyme „Mėlynoji mergelė“, kuriame 
kaip tik siekiama atskleisti vaizduojamos jausmų istorijos liudijama 


342 Ibid., p. 226. 
343 Ibid. 

moralinį principą. Maironio programinio eilėraščio herojaus-poeto 
išreikšta riteriška laikysena įgavo įtikinamumo visiškai kitomis aplin- 
kybėmis. Pokario metais pasipriešinimo kovų dalyvio Juozo Lukšos- 
Daumanto laiškuose mylimajai ir žmonai tėvynė vadinama „pirmąja 
žmona“, barvūriškiau - „pirmąja meiluže“, laisvės kova - neatsiejama 
nuo asmeninės laimės. Kažin, ar vien aukos, ar sublimacijos kategori- 
jomis būtų įmanoma paaiškinti nuostatą, kartu - ir tą kasdienę, inty- 
mią intonaciją, kuria ji išsakyta: „Žinai, Niliuk, aš savo padėtį laikau 
garbinga:?* Maironio programiniame eilėraštyje nužymėtas emoci- 
nis takas yra pratęsiamas šio laisvo įsipareigojimo. 


Poeto personos 


Modernaus individo tapatybės formavimo, atliekamo skirtingais kal- 
bos stilistiniais registrais, pobūdis atsiskleidžia ir iš savitos autoriaus 
vardų, pseudonimų vartosenos. Lietuvių spaudos lotyniškais rašme- 
nimis draudimo metais Jonas Mačiulis vartojo ne vieną slapyvardį. 
„Maironiu“ pirmąkart pasirašė 1891 m. Žemaičių ir Lietuvos apžvalgo- 
je publikuotą eilėraštį „Daina apie senovę“ („Senelio skundas“) ir pa- 
prastai juo žymėjo skelbiamus poezijos tekstus (tiek pirmąjį poezijos 
rinkinį, tiek publikacijas spaudoje). Tačiau tais pat metais išėjusi 
knyga Apsakymai apie Lietuvos praeigą buvo pasirašyta pseudonimu 
„Stanyslovas Zanavykas“. Inicialais „S. Z“ Maironis pažymėjo ir anksty- 
vosios savo publicistikos autorystę (tekstai, paskelbti 1887 m. Šviesoje). 
To laikotarpio poemose autorius taip pat pasirinko skirtingus vardus: 
Tarp skausmų į garbę - „St. Garnys“, Nuo Birutės kalno - „Przez Hali- 
nę z Polagi“ („Halinos iš Palangos“). Galima manyti, kad tokią įvairovę 
lėmė ir konspiraciniai sumetimai, vis dėlto atrodytų, jog ši slapyvardžių 
vartosena papildomai atskiria autoriaus personas: „Maironio“ vardas 


344 Juozas Lukša-Daumantas, Laiškai mylimosioms, Kaunas: Į laisvę fondas, 
1994, P. 45; taip pat. žr. p. 36, 38, 100, 108 ir kt. 

345 Žr. Romas Adomavičius, Maironio raštų bibliografija (1883-1989), Vilnius: 
Sietynas, 1990, p. 104, 241. 

akivaizdžiai žymi lyrinio poeto vaidmenį; „Stanislovas Zanavykas“ ir 
„S. Z“ (inicialų reikšmė greičiausiai ta pati) — istoriką, publicistą, vi- 
suomenininką. Tikriausiai neatsitiktinai poeto slapyvardis susietas su 
gimtine Žemaitijoje ar artimaisiais“, o istoriko-visuomenininko - su 
Suvalkijos regionu, iš kur buvo kilęs ne vienas lietuvių tautinio atgimi- 
mo veikėjas (kaip Jonas Basanavičius, Aušros iniciatorius). 
Mįslingesnis yra Nuo Birutės kalno atvejis - tai vienintelis kūrinys, 
kurį Maironis pasirašė moters pseudonimu; tad ne tik kalba (vienin- 
telis Maironio publikuotas poetinis tekstas lenkų kalba), bet ir ši au- 
torystės žymė išskiria poemą iš jo kūrybos. Literatūros istorijoje, re- 
gis, ryškesni atvirkštiniai atvejai, kai moterys rašytojos renkasi pseu- 
donimui vyriškus vardus (pvz., „chrestomatinis“ George Sand atvejis 
ar ne toks „radikalus“ Marijos Radzevičiūtės lietuviškas slapyvardis 
„Žmogus“). Galime tik spėti Maironio pasirinkimo motyvacijas. Pseu- 
donimo „Halina iš Palangos“ vietovardis greičiausiai turėjo atsver- 
ti gana utopišką poemos koncepciją, sugestijuodamas liudininkės 
žvilgsnio perspektyvą. Tačiau ten, kur poemos pasakotojas prabyla 
pirmuoju asmeniu kaip liudininkas, jis prabyla vyriškomis gramati- 
nėmis formomis, būdingomis lenkų kalbos veiksmažodžiams: „Jam 
dużo przebolat..“; „Lubilem ja niegdys...“ (ZB 18-19). (Lietuviškame 
tekste veiksmažodžiai kalbančiojo lyties neišduotų.) Taigi autoriaus 
pseudonimas nėra suderintas su pasakotojo figūra, specialiai mote- 


346 Zaborskaitė slapyvardžio kilmę sieja su Maironiškių kaimu, kur gyveno 
Jono Mačiulio dėdė, ar netoli tėviškės buvusiu Maironių kaimu (Vanda 
Zaborskaitė, Maironis, p. 83). Nors bandyta Maironio slapyvardį sieti su 
XIII-XIV a. sandūroje gyvenusiu prancūzų teologu ir filosofu Francisco de 
Mayronis (ibid.), tačiau įtikinamesnė atrodo vietovardžio, kaip slapyvardžio 
šaltinio, versija. Ją paremtų ir ta aplinkybė, kad poemos Tarp skausmų į gar- 
bę pagrindiniam herojui Juozui Maironis taip pat parinko greičiausiai „vieto- 
vardinę“ pavardę - nuo kitapus Dubysos ties Betygala esančioVilaičių kaimo. 
Tikriausiai neatsitiktinis dalykas, kad ir Jaunosios Lietuvos herojaus Rainio 
pavardė turi atitikmenį Raseinių krašto padubysiy vietovardžiuose - Rai- 
niškių kaimą netoli Šiluvos. Tokie pasirinkimai atrodytų visiškai nuoseklūs 
Maironio poetinio pasaulėvaizdžio ir pasaulėžiūrinių nuostatų kontekste: 
vardo liudijamas asmens ryšys su kraštu, to ryšio autochtoniškumas. 

riškas žvilgsnis poemoje neformuojamas. Pseudonimas veikiau dera 
su pagrindinės herojės Celinos portretu: šios moters istorija poemoje 
iškyla kaip „pavyzdinis“ dvarininkijos atlietuvėjimo modelis; nevaiz- 
duojamas nė vienas savo pažiūras keičiantis vyras dvarininkas. Tokiu 
atveju moters-autorės apibendrintai (nekuriant pasakojimo formos) 
tarpininkaujama moters tapatybės kaitos istorija gali sutvirtinti mi- 
metinį pasakojimo įtikinamumą. Be to, tokį pseudonimo pasirinkimą 
(galbūt - tik publikuojant tekstą 1904 m.) galėjo skatinti ir lietuvių 
literatūroje garsėjantys bajorių-rašytojų, tokių kaip Gabrielė Petkevi- 
čaitė-Bitė, Marija Pečkauskaitė-Šatrijos Ragana, vardai”. 

Vis dėlto šis neatitikimas - moters tapatybės kaitos siužetas, mo- 
teriškas pseudonimas ir vyriška pasakotojo perspektyva - neatrodo 
visiškai atsitiktinis. Jei vyriškoji pasakotojo persona nebūtų meniškai 
reikšminga, autorius būtų išlaikęs neutralų pasakojimą trečiuoju as- 
meniu, nepereidamas į pirmojo asmens digresijas, kurios tik išryškina 
pasakotojo figūros ir autoriaus vardo neatitikimą. Pasakotojas priar- 
tėja prie vaizduojamų įvykių ir situacijų būtent baigiamojoje poemos 
dalyje - tada, kai vaizduojamos atlietuvéjusios dvarininkijos gyveni- 
mo scenos. Čia pasirodo pasakotojas vyras, išsakantis savo emocinę 
reakciją, klausantis kamerinės muzikos, atliekamų dainų: 


Tak chciałbym gdzieś uciec... na gory lub morze 
I tam sie rozzali¢ przed Toba, o Boze! (ZB 19) 


[Taip norėčiau kur pabėgti... į kalnus ar jūrą / Ir išlieti jausmus prieš 
Tave, o Dieve!] 


347 Neatsitiktinai Maironis, save pažymėjęs trečiosios Lietuvos istorijos laidos 
skyriuje „Trumpa Lietuvių rašliavos apžvalga“, sau priskyrė Pavasario balsus, 
libretą Kur išganymas ir taisomą poemą Tarp skausmų į garbę; tačiau kitoje 
pastraipoje paminėjęs „mergai[tes|, kurios su talentu rašo lietuviškas apysa- 
kas ir noveles“ - Šatrijos Raganą, Bite, Lazdynų Pelėdą ir Žemaitę - išnašoje 
nurodė „lenkišk[ą] poemat[ą] ,Z nad Biruty, paragyt[a] par ,Halina z Pota- 


se 


gi“ (Maironis (Š. M-lis), Lietuvos istorija, p. 255). 

Pasakotojas šioje vietoje maksimaliai priartėja prie siužete vaiz- 
duojamos situacijos - Celinos garbei surengto „tautinio“ koncerto - 
dalyvio vaidmens. Jo reakcija - noras atsitraukti ir vienumoje išgy- 
venti meno kūrinio keliamas emocijas ~- atitinka vėliau dainuojamos 
dainos lietuvių poeto sukurtais žodžiais situaciją, kurios adresatė yra 
Celina. Poeto eilėraštyje-dainoje išsakomas tikėjimas, kad iš tos emo- 
cinio išgyvenimo gelmės „ji“ grįš į aktyvios veiklos sferą: 


Jedna tylko, jedna ona 

Lzq wygnanca pieśń powita 

I w płaszcz czarny otulona 

Tam z Biruty ją odczyta. 

W czyn zamieni myśli moje, 

Na sie wdzieje święte zbroje [...].(ZB 20) 


[Tik viena, viena jinai / Dainą tremtinio su ašara sutiks, / Ir įsisupusi 
į juodą skraistę / Ant Birutės kalno perskaitys. / Mano mintis pavers 
veiksmu, / Apsivilkusi šventais šarvais [...].] 


Pasakotojo ir herojės reakcijų atitikimas atskleidžia, kad pasau- 
lėžiūriniai asmens apsisprendimai vyksta kartu su giliais emociniais 
išgyvenimais, tarpininkaujamais meno kūrinių - poezijos ir muzikos. 
Būtent tokia savivokos kaita, galimas dalykas, numatoma ir programi- 
nio-dedikacinio eilėraščio „Jo pirmoji meilė“ eilutėmis, kuriose iš poe- 
to giesmių „Pažino tavę, pamylėjo visi“. „Meniniams“ argumentams 
poemoje pasirodo imlesnės moterys, tačiau pasakotojo vyro vaidmuo 
skatina mintį, jog tautinės savimonės atradimą Maironis sieja su 
emocijų sferos plėtra, tradiciškai suvokiamų „vyriškų“ ir „moteriškų“ 
emocijų apykaita. Vyras pasakotojas reaguoja į kūrinį „moteriškai“ - 
susigraudina, susijaudina; moters projektuojama reakcija - emocinį 
išgyvenimą lydinti aktyvi veikla, kurios „vyrišką“ reikšmę sustiprina 
riteriškų šarvų motyvas. Asmens tapatybės kaita, apimanti tautinę 
savivoką, neatsiejama nuo modernaus individo sąmonės tapsmo, at- 
randant savy skirtingus psichinius pradus kaip modernios tapatybės 

lankstumo, daugiasluoksniškumo šaltinį. Neatsitiktinai, kaip yra pa- 
stebėjęs Kavolis, Maironis pirmasis lietuvių lyrikoje prabyla ir mote- 
riškojo, ir vyriškojo subjekto balsais pirmuoju asmeniu**. Kaip minė- 
ta, jo vyriškasis subjektas turi nemaža sentimentalistinio jautrumo 
(ypač ašaringumo). Tačiau šis jausmų atradimas ar veikiau „vyriškojo“ 
ir „moteriškojo“ emocingumo ribų pralaidumas, apsikeitimas savybė- 
mis - bendras modernėjančios asmens tapatybės procesas, tikriau- 
siai nesibaigęs iki šiol. Šio proceso pradžią liudija sentimentalizmo ir 
romantizmo literatūra, atliepusi tokius asmens savivokos poreikius, 
kurie dar XIX a. pradžioje geidžiamąja nuosaka pasirodė, pavyzdžiui, 
lenkų rašytojos Klementynos Tanskos-Hoffmanowos populiarioje 
moterų „gero elgesio“ patarimų knygelėje: „o, kad turėtume tiek dva- 
sios stiprybės kaip vyrai, o jie būtų tokie jautrūs kaip mes.. Mai- 
ronio kūryboje tautinė savivoka pasirodo tiesiogiai susijusi su bendru 
asmens reagavimo į pasaulį, santykio su juo pasikeitimu: kad asmuo 
pasiektų tautinės savivokos lygmenį, jo santykis su pasauliu turi tap- 
ti emociškai turiningesnis (nei griežtai „vyriškas“, nei „moteriškas“ 
stereotipine prasme), rafinuotesnis, pajėgus kildinti individualaus 
apsisprendimo reikalaujančius veiklos motyvus. Be to, poema Nuo Bi- 
rutės kalno atskleidžia, kad tasai tautinę tapatybę brandinantis emo- 
cingumas yra intersubjektyvaus pobūdžio: įtikina ir patraukia ne tiek 
bendros idėjos, kiek empatiškai patirta kito gyvenimo (ir gyvenimo 
tomis idėjomis) tiesa, prieinama gebėjimu reaguoti į kitą, persiimti 
jo emocijomis, išgyventi kaip savas ir šia patirtimi grįsti viešąją veiklą. 
Tokioje psichologinėje atmosferoje ir gali kilti tautiškumo savivokai 
būtinas poreikis „gyventi kartu“ ir valia tą poreikį įgyvendinti. 
Maironis tikrai nepervertino meno vaidmens šiai atmosferai kur- 
ti - meno kūriniai yra tokio pobūdžio „jausmų ugdymo“ galimybė, 
kadangi jų recepcija yra intersubjektyvaus pobūdžio (tai recepcijos 


348 Vytautas Kavolis, Moterys ir vyrai lietuvių kultūroje, Vilnius: Lietuvos kul- 
tūros institutas, 1992, p. 67. 

349 [Klementyna z Tanskich Hoffmanowa], Pamiątka po dobrej matce, czyli 
ostatnie jéy rady dla córki. Przez młodą Polke. Wydanie trzecie, W War- 
szawie: w Drukarni Latkiewicza, 1820, p. 285 (pirmasis leidimas - 1819). 

teorijoje vadinama horizontų derinimo procesu). Poemoje solistas, 
prieš atlikdamas minėtą dainą, prisimena savo bičiulį poetą, dainos 
žodžių autorių, jų susitikimą ir to meto būseną; akivaizdu, kad per 
atliekamą kūrinį su savo buvusiu bičiuliu susitinka ir Celina. Nepaži- 
noję poeto, meninės įtaigos galia susitinka su kito asmens išraiškomis. 
Taigi lenkiškoje poemoje Maironis, sureikšmindamas meninę komu- 
nikaciją, apeliuoja į Lietuvos aukštuomenės kilmingumą ir siūlo būdą, 
kaip jį transformuoti į modernų tautiškumą. Tasai kilmingumas - len- 
kiškai „szlachetność“ - naujoje visuomenėje turi būti įgyvendintas 
nebe socialinėmis privilegijomis, o šio luomo šimtmečiais puoselėtų 
„kilnių jausmų“ kokybine kaita ir sklaida (viena „szlachetny“ reikšmių 
- kilnus, taurus, subtilios dvasios). Kas yra ganėtinai subtilus, kad re- 
aguotų į meno kūrinį, tas yra ganėtinai subtilus, kad išgyventų ryšius 
su kitais tautinėje bendrijoje, galėtų jiems įsipareigoti. Net jei tiems 
tautiniams ryšiams bei emocijoms išreikšti Maironio poemoje pritrū- 
ko kalbinės jėgos (rašant ne gimtąja kalba), šis tekstas svarbus kaip 
tokių nuostatų paliudijimas, dar kartą rodantis, kaip Maironis suvokė 
poezijos ir poeto vietą modernios tapatybės formavimosi procese. 


Poezijos galia 


Išskirtinį poeto kultūrinį vaidmenį tautinio atgimimo epochoje, to 
vaidmens supratimo ir įgyvendinimo būdus liudija savitas, vien anks- 
tyvajai Maironio kūrybai būdingas bruožas - autocitatos. Tai atvejai, 
kai publicistikoje ir poemoje cituojama sava poezija, į kūrinį įtrau- 
kiamas savas pseudonimas. Apskritai savęs citavimu Maironis nėra 
literatūros tradicijoje unikalus: autocitatos būdingos Adomo Micke- 
vičiaus Vėlinėms ir Ponui Tadui, tačiau ryškiai skiriasi tokių auto-in- 
tertekstų reikšmė. Mickevičiaus kūriniuose cituojami savi tekstai pa- 
prastai susiję su literatūrinio pasaulėvaizdžio, vertybinių nuostatų ir 
poetikos pokyčiais. Poetas tokiais atvejais naujai rašomame kūrinyje 
atsigręžia į savo ankstesnę kūrybą kaip tam tikru mastu nutolusius, 
„svetimus“ tekstus, įtraukia juos į vertybiškai naują kontekstą, kuria 

su jais diskusinį, humoristinį ar kritinį santykį. Štai Vėlinių IV dalyje 
meilės kančių pakirstas Gustavas su karčia ironija prisimena jaunys- 
tės idealus, kurie visiškai prasilenkia su jo išgyvenama patirtimi, ir ci- 
tuoja anksčiau Mickevičiaus sukurto filomatų himno žodžius, „Odės 
jaunystei“ strofa°. Taip tekste kontrastingai sugretinamas individua- 
listinis Gustavo „širdies dienoraštis“ (anot Milošo?*), t. y. išpažintinė 
kalbėjimo situacija bei poetika, ir universalizuota, programinė filo- 
matiškojo laikotarpio poezijos kalba. Vėlinių III dalies pradžioje su- 
imti studentai dainuoja patriotines dainas, kurias galima vertinti jei 
ne kaip auto-intertekstą, tai kaip akivaizdžią kritinę aliuziją į poemą 
Konradas Valenrodas**. Maironio atveju autocitatos paprastai yra su- 
sijusios su kitoniška teksto intencija - tekstas ir auto-intertekstas tvir- 
tina vienas kitą, išryškina, paremia vienas kito reikšmes. Mickevičiaus 
autocitatos susijusios su jo kūrybos vidine raida, o Maironio atveju ~ 
dažniausiai su literatūros lauko komunikacine specifika. 

Pirmasis savos poezijos citavimo atvejis Maironio kūryboje - labai 
ankstyvas, studijų seminarijoje laikotarpio. 1887 m. laikraščio Šviesa 
pirmajame numeryje Jonas Mačiulis slapyvardžiu S. Z. paskelbė pro- 
graminį straipsnį „Žodis prie lietuvių, mylinčių savo tėvynę“ ir taip 
pat pasirašytą programinio pobūdžio eilėraštį „Broliai į darbą! (Su- 
sirinkime lietuvių)“. Šį eilėraštį autorius greičiausiai laikė taip glau- 
džiai susijusiu su savo bičiulio Antano Vytarto faktiškai redaguojamu 
laikraščiu?“, jo aplinka ir konkrečių žmonių grupe (į kurią nurodo pa- 
antraštė), kad net tris dešimtmečius jo nei redagavo, nei skelbė savo 
poezijos rinkiniuose: šis tekstas, jau pataisytas, iš naujo pasirodė tik 
1920 m. Pavasario balsuose pavadinimu ,,Nedaugel mūsų“. 

Tais pačiais metais penktajame Šviesos numeryje su tuo pat parašu 
pasirodė Mačiulio rašinys „Gromata lietuvio“. Pastarajame be kokių 


359 Adomas Mickevičius, Vėlinės, vertė Justinas Marcinkevičius, Vilnius: Vaga, 
1998, p. 89-90. 

3 Czesław Miłosz, Lenkų literatūros istorija, vertė Kornelijus Platelis, Vilnius: 
Baltos lankos, 1996, p. 239. 

32 Adomas Mickevičius, Vėlinės, p. 178-179. 

353 Vanda Zaborskaitė, Maironis, p. 61. 

nors nuorodų autorius pacitavo anksčiau išspausdinto eilėraščio pas- 
kutinę strofą. Citatos prasminis kontekstas susijęs su tuo metu klie- 
riko Mačiulio pabaigta rašyti Lietuvos istorija, jos keliamais viešojo 
darbo imperatyvais: 


Tai-gi ar ne gėda butu mums, jei mes tėvu savo taip garsiu budami su- 
nais, snaustumėme. Ne, taip buti negalima. Pratrinkime akis, apsižvel- 
kime aplinkui savę ir stokime drąsei ir tvirczei į darbą. 

Nedaugel musu Lietuvei yra, 2 
Vienok mums Dievas pridūs tvirtybės, 
Stokim į darbą vyras į vyrą, 


Viens kitam dūkim ranką vienybés?™* 


Publicistas paremia savo teiginius poetine strofa kaip didesnės kalbi- 
nės įtaigos pasakymu, glaustu retoriniu minties apibendrinimu. Poeti- 
nis tekstas tiesiogiai nukreipiamas į praktinės veiklos sferą, veikia kaip 
elgsenos principų ir jos vertybinių motyvacijų formuluotė. Autorinės 
pozicijos požiūriu, publicistas ir istorikas, cituojantis savo eilėraštį, pa- 
kartoja poetiniame tekste išreikštas vertybines nuostatas, įtvirtina te- 
begaliojančius rašančiojo apsisprendimus („taip buti negalima“ 

Ne vienas Maironio kūrybos tyrėjas nuo pat pirmųjų maironianos 
žingsnių yra pastebėjęs retorinę jo tekstų organizaciją ir įtaigą, minties 
glaustumo ir aiškumo siekį. Vaižgantas išskyrė Maironio poezijos „afo- 
rizmus“, užsiminė apie jo „tautiškos kūrybos“ politinį pobūdį; Pu- 
tinas pažymėjo patriotinėje Maironio lyrikoje išreikštus savojo „laiko 
obalsius***. Taikli ir Zaborskaitės mintis, jog Maironio poetinės kalbos 
„garsinė organizacija aiškiai remiasi ritmu, o ne melodija“, o šis poezi- 
jos ritmas yra imperatyvaus pobūdžio - „valingas ir jsakmus‘?”. Šie sti- 
listiniai Maironio kūrybos polinkiai susiję būtent su praktiniu poetinių 


354 S. Z. [Jonas Mačiulis], „Gromata Lietuvio“, Szviesa, 1887, Nr. 5, p. 204-205- 
355 Vaižgantas, op. cit., p. 364-367, 247. 

36 Vincas Mykolaitis-Putinas, Raštai, t. 1, kn. 1, p. 340. 

357 Vanda Zaborskaitė, Maironis, p. 156. 

tekstų nukreiptumu, kurį tiesiogiai liudija ir ankstyvoji būsimojo Mai- 
ronio autocitata: poetiniai tekstai neturėtų likti tik „ant popieriaus“. 

Panašią, bet komplikuotesnę autorinę nuostatą liudija ir auto- 
citata, pateikta vėlesnėje poemoje Tarp skausmų į garbę, kuri buvo 
publikuota 1895 m. St. Garnio slapyvardžiu. 1893 m. balandžio 23 d. -— 
Jurginių - data (kaip ir slapyvardis išryškinančia pavasario semanti- 
ką) pažymėtos poemos „Pratarmę“ autorius užbaigė padėka tėvynei. 
Šiame baigiamajame fragmente jis parafrazavo prieš metus spaudoje 
kitu - Maironio - slapyvardžiu paskelbto savo eilėraščio „Jo pirmoji 
meilė“ mintis ir pacitavo priešpaskutinę eilėraščio strofą: 


Antgalo negaliu nepasakyti acziu Tai, kurios meilė prikėlė manę isz 
miego, iszžadino augsztesnius jausmus ir davė įkvėpimą. Dėl Jos tai 
noréczio nupinti garbės vainiką, kad jos vardas pasklystu ką placziausei, 
kad ją pažintu ir pamylėtu brolei teip kasztai ir szirdingai, kaip pamy- 


lėjau asz, ir iszsipildytu anie žodžei: 


Pasklydo giesmė po tą szalį toli, 
Kur mėlinas Nemunas bėga; 
Pamėgo tavę, pamylėjo visi: 

Ir rumai ir sodžiu sermėga. 


O ta mano numylėtoji tai Lietuva-tévyné! (TSG 4) 


Kaip matyti, poemos pratarmėje laikomasi tos pačios komunika- 
cinės strategijos kaip ir Pavasario balsuose, kurie pradedami čia ci- 
tuojamu eilėraščiu „Jo pirmoji meilė“ - dedikaciniu tekstu. Poemos 
autorius apeliuoja į literatūrinės konvencijos suformuotą skaityto- 
jo lūkestį, kad pratarmės padėka (kaip ir eilėraštis-dedikacija) turi 
būti skirta kokiam nors konkrečiam asmeniui?®. Išlaikomas tas pats 


358 Kalbant apie poemos pratarmės literatūrinę konvenciją, prisimintinas Vla- 
dislovo Sirokomlės Margirio pradžios tekstas „Autoriaus žodelis“, iš kurio, 
beje, Maironis savajai poemos „Pratarmei“ greičiausiai pasiskolino „myli- 
miausio kūdikio“ metaforą, plg.: „Kad ir ką malonus skaitytojas nuspręs 
apie Margirį, laikome jį geriausiu savo dvasios vaiku“ (Władysław 

kaip ir eilėraštyje reikšmės netikėtumo efektas, kuris turi išryškinti 
atrastų patriotinių emocijų šviežumą: štai, poeto plunksną vedžioja 
nauji, neįprasti motyvai! Kartu savas poetinis tekstas cituojamas kaip 
svetimas — „anie žodžiai“. Šis eilėraštis, kitaip nei anksčiau aptartas 
„Broliai, į darbą!“ nėra manifestinio-retorinio pobūdžio, ir praktinis 
tokio teksto nukreiptumas nėra politinės prigimties. Pratarmėje jam 
suteikiama „pranašystės“ vertė. Šiuo atveju autorinis santykis su po- 
etiniu žodžiu liudija Maironio ankstyvajai kūrybai būdingą poezijos 
kaip „gyvo žodelio“, t. y. performatyvios, tiesiogiai tikrovę kuriančios, 
formuojančios kalbos sampratą. Teksto citavimas, pridengiant savos 
autorystės faktą, turi sustiprinti cituojamo teksto reikšmę ir perfor- 
matyvią „pranašavimo“ vertę: eilėraštis pristatomas kaip toks, kuris 
inicijuoja kitus tekstus ir bendriau - tikrovės realijas galinčius keisti 
elgesio modelius (St. Garnio poema parašyta tam, kad „anie žodžiai“ 
išsipildytų). Autorius sugestijuoja, kad poema prisideda prie eilėraš- 
cio žodžių išsipildymo, taigi šis retorinis ėjimas programuoja ir poe- 
mos recepciją: į „anų žodžių“ įgyvendinimo grandinę, pagal autoriaus 
troškimą, turi įsijungti poemos skaitytojai. 

Taigi autocitatą galime interpretuoti ir kaip savų tekstų recepcijos 
nuorodą - stengtis, kad išsipildytų „anie žodžiai“. Kaip reikia skaityti 
Maironio tekstą ir ką perskaičius daryti, parodo St. Garnys savo po- 
ema ir jos pratarme. Ši nuoroda apeliuoja į dar tik besiformuojantį 
literatūros lauką, nenusistovėjusį skaitytojų lūkesčių horizontą, kuris 
leistų be nuorodų priimti tokio pobūdžio naujoves kaip Maironio po- 
ema „iš dabartinių laikų“, susijusi su jaunosios tautinės inteligentijos 
gyvenimo realijomis ir patriotinėmis emocijomis. Panašią strategiją, 
kaip minėta, XIX a. pradžioje pasirinko Simonas Stanevičiųs to meto 
literatūrinei naujovei - savo ir Kristijono Donelaičio pasakėčių rin- 


Syrokomla, op. cit., 1855, p. 8). Sirokomlė įvadiniame tekste paaiškina žan- 
rinę savo kūrinio specifiką (panašiai kaip Maironis išdėsto poetikos sunku- 
mus, bendrinės kalbos reikalavimus, kurių laikėsi), bet visų pirma padėkoja 
savo pažįstamai Poniai Paulinai Wilkonskai, kuri „1852 m. lapkritį mums 
rašytame laiške“ atkreipė dėmesį į Margirio istoriją kaip „puikią temą“ ir 


“ye 


paskatino „apdainuoti“ šį herojų (ibid., p. 5). 

kiniui Szeszes pasakas (1829) - pristatyti. Autorius „Prakalboje“ taip 
pat demonstruoja „pavyzdinį“ santykį su tekstais ir pageidautiną per- 
skaitymo būdą, užbėga už akių realiai recepcijai - tarsi įvykusį faktą 
rodo lietuvių rašytinės kalbos kaip bendrinės funkcionavimą ir įveik- 
tą lietuvių literatūros regioninį susikaidymą bei uždarumą (žemaičio 
tekstai, tik pamanykit, prasiskynė sau kelią anapus Nevėžio). 

Tarp skausmų į garbę pratarmės autocitatos intriga tęsiama ir poe- 
mos tekste. Į poemos siužetą įtraukiamas „Maironio“ vardas - neku- 
riama jo, kaip asmens figūra, charakteris, jis pasirodo vien kaip kitų 
poemos herojų skaitomų tekstų autoriaus žymė. „Šešojoje giesmėje“, 
kur vaizduojamas lietuvių studentų susitikimas Varšuvoje, Tumas, jam 
pasibaigus, užtraukia patriotinę giesmę, kurią „sudėjo Maironis“, o jai 
muziką sukūrė Marinė Goštautaitė, specialiai paprašius šiam „lietuvių 
būreliui“ (TSG 42-43). Tai himnas, vėliau lietuvių kultūroje išpopulia- 
rėjęs kaip atskira patriotinė daina, „Jau slaviškos šalys iš miego pakilo!“ 
(TSG 48-50). Poemoje kaip trokštama tikrovės realija vaizduojamas 
meninis skirtingų socialinių grupių žmonių bendradarbiavimas?s. To- 
dėl šioje dalyje Juozo Vilaičio išsakoma savarankiškos lietuvių kultūros 
kūrimo programa ir pradedama nuo poeto vardo: „Maironi! tu giesmę 
nů Dievo gavai, / Tegul tau Gudai jos pavydžia!“ (TSG 48). Išsivadavi- 
mas iš „Gudų“ priespaudos matomas kaip pirmiausia galįs ar turįs įvyk- 
ti poetine kūryba, o toliau - istorijos, gamtos ir filosofijos mokslais. 

Baigiamosiose dviejose poemos giesmėse grįžtama prie lietuvių li- 
teratūros, kaip svarbiausio tautos atgimimo žymens, temos. Aktyvios 
jaunuomenės „tarp skausmų“ pasiekta tėvynės „garbė“ įkūnijama pasi- 
rodžiusio tikro literatūros meno kūrinio. „Aštuntojoje giesmėje“, kaip 
minėta, Vaičiui svečiuojantis Vilaičių šeimoje, jaunimas garsiai de- 
klamuoja poeziją - Kristijoną Donelaitį ir Antaną Baranauską; svars- 
to, ką paskaityti iš lenkų literatūros („Lietuvei teip turi mažai!“) bei 


359 Nors, kaip minėta, „Maironio“ charakteris nėra poemoje sukurtas, ir sun- 
ku konkrečiai spręsti apie jo socialinę padėtį, tačiau sugestijuojama, kad 
šis poetas priklauso tai pačiai studentų-tautininkų grupelei - jis yra, anot 
Tumo, „mūsų Maironis“ (TSG 42). 

Friedricho Schillerio kūrybos („Teip Jūzas keli jį augsztai“, TSG 68-69). 
Ši skaitymo balsu scena skirta literatūros tradicijai ir joje demonstruo- 
jama, kas iš lietuvių literatūros gali išlaikyti, tarkime, Mickevičiaus (jo 
tekstai čia visiškai tikėtini) ir Schillerio kaimynystę. Ne mažiau svarbu, 
kad ši scena atskleidžia lietuvių literatūros dalyvavimą ne tik viešojoje 
visuomeninės veiklos terpėje (kaip anksčiau aptartame epizode). Čia ji 
veikia „namų gyvenime“, privačioje erdvėje, - visiškai taip pat kaip mi- 
nėtame Apsakymų apie Lietuvos praeigą skyrelyje „Namų gyvenimas“ 
iškelti senovėje pasakoti istoriniai pasakojimai. Modernioje tautinėje 
bendrijoje šį vaidmenį perima naujoji literatūra ir drauge ji veikia kaip 
jungianti viešąją ir privačią asmens gyvenimo sferą, idėjinių bendra- 
minčių ir intymesnes bičiulių draugijas. 

Kurdamas šį epizodą autorius, manytina, pasinaudojo ir savo tuo 
metu nelabai sena skaitymo patirtimi, kurią jis liudijo gyvenimo pa- 
baigoje skaitytoje „Paskaitoje apie Donelaitį“. Jaunystėje jam buvo pa- 
daręs įspūdį faktas, kad šis rašytojas „jau apie du šimtu metų puikiai 
apdainavo Lietuvą, kuomet dar nei Mickevičiaus, nei Šilerio ar Getės 
dar nebuvo raštų“. Anot paskaitos autoriaus, tokiais atvejais svarbus 
ne tik pats literatūros teksto patrauklumas ir skaitymo malonumas 
(apie kurį kalba ir minėto poemos epizodo herojai), bet ir autoriaus 
vardo reikšmė, žyminti ne tiek konkretų asmenį, kiek jo kūrybos sim- 
bolinę galią, išliekančią laike: „Tokie mūsų praeities vardai daug nu- 
sveria. Drąsiau žmogui kovoti, kuomet jis jaučiasi ne vienas:““ Taigi 
ir Donelaičio skaitymo scena poemos siužetę parengia skaitytoją nau- 
josios, šiuolaikinės lietuvių literatūros skaitymo epizodui „Devintojo- 
je giesmėje“, parodydama, jog šiuolaikiniai autoriai nėra „vieni“, turi 
savo tradiciją, kuri telkia jiems auditoriją, skaitančiąją bendruomenę. 

Taigi kitoje, baigiamojoje, poemos giesmėje vaizduojama, kaip į 
Motiejaus Goštauto rūmus užsuka jo bičiulis „tautininkas“ inžinierius 
Tumas su žmona Vanda („Glinskucze“) ir atneša paskaityti Vaičiaus iš 
Jelgavos atsiųstą knygą - Maironio poemą. Poemoje Donelaitis skai- 


390 Maironis, Raštai, t. 3, kn. 2, p. 748. 
31 Thid. 

tomas valstiečių troboje, o „Maironis“ - atlietuvėjusio dvarininko rū- 
muose. Taigi, prisimenant ankstesnę autocitatą, šioje vietoje St. Gar- 
nys demonstruoja, kaip turi išsipildyti pradžioje cituoti „anie žodžiai“ 
iš Maironio vardu pasirašyto eilėraščio (tėvynę pažino, pamilo „ir rū- 
mai, ir sodžių sermėga“). Jie turi išsipildyti literatūrinės komunika- 
cijos keliu: kūrinio herojus - „Maironio poema“ - turi įžiebti tėvynės 
meilę „rūmuose“, taip kaip valstiečių trobose ją palaiko susipratusios 
jaunuomenės skaitomas Donelaitis ir Baranauskas. „Maironio po- 
ema“ vaizduojama kaip tokia, kuri gali įveikti dvarininko skepsį dėl 
lietuvių literatūros („Gana nů nedoro to tvaiko!“, TSG 77), kurį stipri- 
na prasti dabarties kūriniai (kaip Aleksandro Burbos Senkaus Jurgis, 
1889). Juozo seseriai Anusiai, Motiejaus žmonai, skaitant „Maironio 
poemą“ klausytojai vienu metu „skaito“ ir Motiejaus veidą: 


Pakéle teipo jau ant Motiejaus akis, 
Žiurėjo, koksai spindulys 

Ant veido to skeptiszko, szalto užszvis? 
Ir ką jau paskui besakys? (TSG 78-79) 


Performatyvi poezijos galia turi „perrašyti“ poemos tekstą į Zmo- 
gaus veidą, veikti jo išraišką, užvaldyti kūną. Motiejaus Goštauto, 
kaip reiklaus skaitytojo, priklausančio aukštajai kultūrai, ištarmė yra 
svarbiausias kūrinio įvertinimas: 


- „Tai kraujas isz kraujo ir kunas isz kuno! 
Motiejus ant galo prabilo; 
Senei mums reikėjo poétos - galiuno! 


Nors kartą krūtinė suszilo! 


„Dabar Lietuva jau par amžius isztvers: 
Nors giesmėse vardas užliks; 

Isz ju musu suns sau pobudį gers 

Ir eis, iki garbę sutiks“ - (TSG 84) 

Motiejus įvertina teksto „galią“ persmelkti kūną (šildyti krūtinės); 
patvirtinama anksčiau išsakyta šiuo metu į Sibirą ištremto Juozo „pra- 
našystė“: „Gerai sakė Jūzas, atsiliepė Tumas, / Maironis bus giesme 
garsus!“ (TSG 84). 

Taigi poeto figūra šioje poemoje nuo pat pratarmės iškyla kaip to- 
kia, kuri veikia ne biografiniu, o tekstiniu „kūnu“ (Motiejaus Goštauto 
įvertinime būtent kūrinys yra „kūnas ir kraujas“, ne biografinis asmuo, 
ją parašęs), tačiau veikia kaip reali tikrovę keičianti galia. Autoriaus 
vardas yra būtent šios performatyvios žodžio galios žymuo. Taigi ir 
vardas „Maironis“ poemoje žymi trokštamą lietuvių kultūrinės savi- 
raiškos galios pasirodymą. 

Kodėl autorius tai galiai pažymėti parinko vieną iš savo pseudo- 
nimų, poemos parašymo metu jau pavartotą devynioms tekstų pub- 
likacijoms nelegalioje spaudoje? Tarp jų - ir savo būsimajam pro- 
graminiam eilėraščiui, kurį, jei tikėsime atsiminimais, Maironis iki 
gyvenimo pabaigos laikė savo geriausiu kūrinius“. Galbūt šį žingsnį 
Mačiuliui diktavo ir visiškai teisingas savo talento išskirtinumo po- 
jūtis anuometiniame literatūros lauke. Galbūt to pasitikėjimo teikė 
entuziastingas jo poezijos pripažinimas artimiausiame bičiulių rate — 
ir seminarijoje Kaune, ir Romos katalikų dvasinėje akademijoje Sankt 
Peterburge, ką savo studijoje paliudijo Juozas Tumas-Vaižgantas?“. 

Nuo įtarimų autoriaus kaip biografinio asmens „išsikėlimu“ šiuos 
Tarp skausmų į garbę elementus (autocitata, savas slapyvardis) turėjo 
pridengti ir St. Garnio pseudonimas. Tačiau tikriausiai visai netikėtai 
susiklosčiusio knygos likimo ironija yra ta, kad Tarp skausmų į garbę, 


3@ Žr. Juozo Paukštelio atsiminimus iš 1931 m.: Literatūra ir kalba, t. 21, p. 594- 
36 Vaižgantas, op. cit., p. 218, 228-232. Be kita ko, autorius mini, kad Maironis 
Akademijoje buvo vertinamas ne tik savo bičiulių lietuvių, bet ir lenkų: 
„Patys draugai lenkai pradeda vertinti Mačiulio kūrybą, domėtis ja, skaityti 

eilučių vertimą žodis žodin ir net metriškai jas versti į lenkų kalbą (ibid., 
p. 230). Galimas dalykas, kad ir su šia patirtimi yra susijusi ir ankstyvosios 
Maironio kūrybos programinė nuostata (būdinga ir čia aptariamai poemai 
Tarp skausmų į garbę), kad poezija gali susieti skirtingas socialines-kalbi- 
nes bendrijas, veikti kaip tautos kultūrinės santalkos impulsas. 

greičiausiai ir pabaigta „Pratarmėje“ pažymėtą 1893-ųjų pavasarį, iš- 
ėjo Tilžėje tik po dvejų metų, vienu metu su Maironio slapyvardžiu 
pasirašytais Pavasario balsais. Pagal išlikusius liudijimus atrodytų, 
kad poema turėjo išeiti anksčiau, tik jos rankraštis - kas buvo įprasta 
ir tikėtina spaudos draudimo metais - su nemažomis kliūtimis ir gai- 
šatimi pasiekė leidėją?“*. Tad nenuostabu, jog poemos kritikas Varpe 
Stasys Matulaitis autoriui prikišo savigyrą, kurią Maironis savo atsa- 
kyme kritikui paneigė: 


Nesuprantu, kaip galima be jokio pamato ir ant vėjo sakyti, kad tai apie 
savę kalbu 9 giesmėje, vadindamasis poėtą-galiunu; tikrai reiktu buti 
nesakau jau be taktikos, bet be jokios sarmatos teip iszsikelti jau pirmo- 


je savo knygutėje39 


Autoriaus požiūriu, savo vartojamo pseudonimo ir poemoje įtrauk- 
to poeto vardo atitikimas nėra pakankamas pagrindas tą poemos var- 
dą aiškinti biografiškai. Kaip toliau teigiama atsakyme kritikui, poe- 
moje vaizduojama ne tiek esama, kiek trokštama ateities tikrovė; tad 
ši estetinė poemos plotmė neturėtų būti tiesmukai suasmeninta. Juk 
ir poemos Jaunoji Lietuva herojams davęs savo bičiulių rašytojų Tumo 
ir Jakšto vardus Maironis nekūrė jų charakterių pagal prototipus?““. 


364 Žr. Kazimiero Paka!lniškio-Dėdės Atanazo atsiminimus: Literatūra ir kalba, 
t. 21, P- 435-438. 

365 ZLA, 1895, Nr. 22, p. 173. 

366 „Tumas“ veikia ir poemoje Tarp skausmų į garbę, o Jaunojoje Lietuvoje jo 
portretas įgijo pirmojo stambaus lietuvių visuomenės mecenato Petro Vi- 
leišio bruožų. Artimesnis prototipui poetas Jakštas, tačiau poemos herojus 
nėra dvasininkas, jis pirmajame poemos Jaunoji Lietuva leidime apvesdintas 
su bajoraite Ruze Glinskyte (šio motyvo galutinėje redakcijoje atsisakyta). 
Realių Lietuvos visuomenės ir politikos veikėjų vardai beveik reportažiškai 
vartojami tik poemoje Mūsų vargai (Smetona, Leonas, Yčas, Šliūpas, „Basa- 
nis su žila barzda“). 

Tiesa, rengdamas naują Jaunosios Lietuvos redakciją Maironis neatsi- 
spyrė pagundai panaudoti vieną vardą satyriniais sumetimais - kaip ne- 
sunkiai atpažįstamą nuorodą į konkretų asmenį. Pirmojo poemos leidimo 
„Aštuntojoje giesmėje“ Juozo Rainio bičiulis kunigas Jonas Glinskis pobūvio 
Goštautų rūmuose metu pažįstamam pasakoja rėmęs Rainio gydymą 

Prisimenant ankstesniame skyriuje aptartą Maironio poemą Nuo 
Birutės kalno ir sugretinus su Tarp skausmų į garbę, iš tiesų į akis 
krenta savitas poeto figūros vaidmuo tekstuose. Tarp skausmų į gar- 
bę poetas turi vardą, bet neturi „kūno“ (herojaus portreto, charakte- 
rio), o Nuo Birutės kalno - turi „kūną“ bet neturi vardo. Poeto vardas 
nesutampa su biografiniu asmeniu, yra atskiras. Galima manyti, kad 
tokiu būdu Maironio kūryboje išryškėja poezijos estetinės autonomi- 
jos suvokimas, kūrybos sferos atskirumo nuovoka. Tačiau toji estetinė 
autonomija yra žymima autoriaus vardo, tik jis nurodo ne į biografinį 
asmenį, o į tą savarankišką estetinę kūrinių galią, tą kalbinį „kūną ir 
kraują, peržengiantį teksto ribas, veikiantį tikrovę. 

Maironis pirmasis iš lietuvių poetų parašė eilėraščių poetinės kū- 
rybos, subjekto išgyvenamos kūrybinės būsenos tema, juose iškelta 
būtent kūrybos sferos atskirumo reikšmė, Vienas tokių - „Poezija“ 
(pirmoji publikacija - 1909). Tačiau ankstyviausias, parašytas, ma- 
nytina, studijų Sankt Peterburge metu - „Įkvėpimo valanda“. Šis so- 
netas išliko tik poeto bičiulio Liudviko Besekerskio 1892 m. vertimu 
į lenkų kalbą: 


Chwila natchnienia 


(Įkvėpimo valanda) 


Dlaczego mi tak smetno, choć serce nie boli? 
Dlaczego łezka rzewna, ostatnia z 6cz spływa? 
Czemu pierś się kołysze ciężko, jak w niedoli, 


Choć serce mie nie boli ~ stodyczy zażywa? 


Davoso kurorte, padėjęs išleisti į mokslus jo seserį Onytę, dėl ko susilaukė 
apkalbų: „...Svindalaitis net buvo aptaręs / Ir jo mylistai vyskupui daug 
prikuždėjęs“ (JL 122). Vėlesnėje redakcijoje vietoje „Svindalaičio“ atsirado 
vardas „Žvingalaitis“ (MR II, uo), akivaizdžiai primenantis vieną Maironio 
nedraugą, kunigą Bronislovą Žongalavičių, kuris Jono Mačiulio biografijoje 
minimas kaip 1906-1908 m. skundais siekęs sutrukdyti Mačiulio paskyrimą 
Žemaičių vyskupu sufraganu (Vanda Zaborskaitė, Maironis, p. 208-281). 

Tego co ziemia daje ani częšcia świata, 
Którego ludzie pragną, jak jeleń wód zdroju, 
Nie pragnę! nie chcę życia złotego napoju - 


Ni też wianka na głowę, który sławę splata! 


Jednego jeno chciałbym! kiedy w myślach tonę, 
Kiedy duch mój już czuje krainę świetlaną, 


Krainę człowiekowi tej ziemi nieznaną - 


Tak piękną, żebym za nią życia dał koronę: 
W chwili, gdy gwiazda wschodzi świętego natchnienia, 


Ludzkiego jeno pragnę wonczas zapomnienia 367 


[Kodėl man taip liūdna, nors širdis neskaudžia? / Kodėl paskutinė grau- 
di ašarėlė iš akių nurieda? Kodėl krūtinė sunkiai alsuoja lyg prislėgta 
nelaimės, / Nors širdies man nesopa - ji saldybę jaučia? 

To, ką duoda žemė, nei pasaulio laimės, / Kurios taip geidžia žmonės, 
kaip šaltinio - elnias, / Netrokštu! Nereikia man gyvenimo auksinio gė- 
rimo - / Nei ant kaktos vainiko, iš garbės nupinto! 

Tik vieno noriu! kai skęstu mintyse, / Kai mano dvasia junta spindu- 
lingą kraštą,/ Kraštą, kuris šios temės žmogui nepažintas — 

Toks gražus, kad už jį atiduočiau gyvenimo karūną: / Akimirką, kai 
įkvėpimo žvaigždė teka, / Aš vien tik trokštu, žmonės kad mane pa- 


mirštų!] 


Sonete pakartotas nuo patriotinių emocijų atribotas, tačiau tas 


pats eilėraščio „Jo pirmoji meilė“ įkvėpimo žvaigždės simbolis, „nau- 


jos pasaulės“ metafora, vėlesniame eilėraštyje „Poezija“ pasirodžiusi 


„stebuklingos šalies“ variantu. Šiame sonete - nežinia, kaip skambėjo 


lietuviškai - įrašytas įspūdingas „spindulingo krašto“ vaizdinys. Sub- 


jektas, apimtas kūrybinės būsenos, nieko daugiau netrokšta, - nei 


367 Jan Maciulewicz, „Sonety“, przełożył z litewskiego Gabryel Pomian, VUB RS 
Fı-F76, p. 10; žr. Vaižgantas, op. cit., p. 231. 

žmonių dėmesio, nei jų įvertinimo ir daug ką gali už buvojimą tame 
krašte atiduoti. Sonete šis įkvėpimas nesiejamas su jokiomis „išori- 
nėmis“ duotybėmis, pasirodo kaip aistra, kaip dvasios pagavimas, 
mysterium tremendum et fascinosum - baisios ir nuostabios paslap- 
ties ~ akivaizda, pasinaudojant religinių patirčių žodynu (plg. subjek- 
to išgyvenamas prieštaringas emocijas - slegiančios nelaimės ir „sal- 
dybės“). Kadangi poetai geriausiai supranta, apie ką tokiais atvejais 
kalbama, paranku būtų pacituoti Sigitą Gedą, Atgimimo išvakarėse 
iškilmingai aptarusį Maironio poetinį įkvėpimą kaip „apreiškimą“: 
„Poetinis apreiškimas toks įstabus, kad jam nerasi gražesnio apibū- 
dinimo kaip nežemiškas. Kitais žodžiais tariant, tai proveržis gražiau- 
sių, dieviškų žmogaus galių“*** Poeto atsiskyrimą nuo kitų, savo ki- 
toniškumo (ne asmeninio susireikšminimo prasme) patyrimą, kuris 
lydi kūrybinę būseną ir kuris kyla išatsivėrusios visiškai kitos pasaulio 
perspektyvos, taikliai perteikė Geda sonetų cikle „Maironio mirtis“: 
„O mano meilė - tai tik mano meilė, / Ir nieko aš daugiau čia nenorė- 
jau“ („Septintasis sonetas“), 

Taigi Maironis pačioje savo kūrybos pradžioje buvo parašęs tekstą, 
kuriame subjektas poetas pasako - „ir nieko aš daugiau čia nenorė- 
jau“. Kodėl Maironis šio eilėraščio nepaskelbė? Ar dėl to, kad čia išsa- 
kyta kūrybinė subjekto aistra yra visai kitos tonacijos nei įsipareigojęs 
jo subjekto balsas - ypač ankstyvosios kūrybos? Kad šitam subjekto 
gestui - pasinėrimui į kūrybinę būseną kaip vienintelę sau pakanka- 
mą tikrovę - nebuvo atėjęs laikas to meto literatūrinėje aplinkoje? Bet 
kuriuo atveju šis eilėraštis dar kartą primena, kad Maironio tekstuose 
liudijamas jo prisiimtas poeto kultūrinis vaidmuo apskritai buvo įma- 
nomas ne nepaisant šios kūrybinės autonomijos suvokimo ir poetinės 
galios išgyvenimo, o kaip tik tai buvo pagrindinis to vaidmens šaltinis. 


368 Sigitas Geda, „Paskutinysis iš titanų“, in: Literatura ir kalba, t. 21, p. 22. 
369 Idem, Sokratas kalbasi su vėju: Įvairių metų eilės ir poemos, Vilnius: rašyto- 
jų sąjungos leidykla, 2001, p. 310. 

Maironis, giesme garsus 


Maironio poezijos poveikis, kuris kaip trokštamos tikrovės realija įra- 
šytas poemoje Tarp skausmų į garbę, buvo patvirtintas jos skaitytojų. 
Perrašydamas Tarp skausmų į garbę poetas iš Jaunosios Lietuvos iš- 
braukė minėtus Donelaičio, „Maironio poemos“ skaitymo epizodus. 
Lietuvių visuomenės kultūrinės santalkos energiją Jaunosios Lietuvos 
„Aštuntojoje giesmėje“ spinduliuoja ne literatūros tekstai, o Naujalio 
choro giedamas himnas. Tačiau Maironis nebeturėjo reikalo kartoti 
ankstesnės savo poemos pranašysčių („...kad išsipildytų anie žodžiai“; 
„Maironis bus giesme garsus“): jas patvirtino 1903 m. publikuota Ša- 
trijos Raganos apysaka Viktutė, kurioje buvo sukurtas Maironio poe- 
mos Tarp skausmų į garbę skaitymo balsu epizodas su entuziastingais 
skaitytojos bajoraitės įvertinimais, iškeliančiais meninį kūrinio po- 
būdį ir patirtą gilų poveikį. Apysakos heroję Maironio poema pakeri 
menine išraiška, prilygstančia muzikai (po romantizmo tai tebebuvo 
aukščiausias poezijos įvertinimas), o perskaityto kūrinio fabula su- 
sipina su asmeninėmis patirtimis, tarsi numato tolesnius asmeninio 
gyvenimo įvykius, padeda herojei atpažinti tai, kas jos gyvenime jau 
vyksta, bet dar nėra sąmoningai suvokiama?”. Šatrijos Raganos Vik- 
tutėje Maironio poema perskaitoma taip, kaip tikėjosi Tarp skausmų 
į garbę pratarmės autorius, t. y. performatyviai - kūrinio tekstą sulie- 
jant su gyvenimo tekstu. 

Po kelerių metų Maironis ir kaip poetas tapo literatūrinio herojaus 
prototipu. Maironio bičiulė aušrininkė rašytoja, kilusi iš Žemaičių 
bajorijos, Stanislava Medekšaitė-Paškevičienė 1912 m. išleido istorinę 
apysaką Gintautas, paskutinis krivė?". Jos veiksmas vyksta Žemaitijo- 
je, gimtajame Maironio krašte (minima Betygala ir Ugioniai) krikšto 
metu. Autorė religinės tradicijos kaitą vaizduoja kaip tolydžią, - per- 
imdama, pakartodama aptartą Mickevičiaus, Daukanto, Maironio 


370 Šatrijos Ragana, Raštai, t. 1, p. 83-84. 
32 S[tanislava]. Paškevičienė, Gintautas, paskutinis krivė: 1413-1414 m. istorijos 
apysaka, Vilnius: M. Kuktos spaustuvė, 1912. 

požiūrį į krikščionybę kaip išbaigiančią ir apgaubiančią senąją lietu- 
vių tikybą. Apysakoje viduramžių lietuviai vakarodami gieda Mairo- 
nio dainą „Eina garsas“, o senojo krivio Gintauto padėjėjas apysakoje 
pavadintas Mačiulio vardu. Tarnystę baigdamas ir susideginti ruošda- 
masis Gintautas savo įpėdiniu paskiria Mačiulį, „kurio žodžiai gaivi- 
nę ištvermę tais laikais, kai kryžeivis mus mindžiojęs“, o jo „smagios 
dainelės kėlusios dvasią, maloniai primindamos mums gražią mūsų 
praeitį”, Krivis nuo laužo tiesiogiai kreipiasi į Mačiulį: 


..O tu, Mačiuli, sūnau mano, gaivink žmones daina, kurstyk ugnį krū- 
tinėse, o tos šventosios ugnies Lietuvos širdy neįstengs užgesinti jokia 


priešininko ranka...373 


Apysakoje istorinė perspektyva kuriama kaip dabarties realijų šif- 
ras, leidžiantis atpažinti paraleles su konkrečiais asmenimis ir situaci- 
jomis. Toks polinkis - dabarties žmonėms įsirašyti į praeities fabulą - 
būdingas ir Vinco Pietario istoriniam romanui Algimantas**. Tačiau 
šis kuklus pasakojimas kaip istorinė kaukė paliudija svarbų Maironio 
kūrybos vaidmens vertinimą, atsiskleidžiantį jo amžininkų, bičiulių 
perspektyvoje. Šis vaidmuo apysakoje iškyla tarsi savaime supranta- 
mas dalykas, dar akivaizdus bendraamžiams, bet pridengtas vėlesnės 
Maironio recepcijos (pridurtina, ir trūkstant dokumentinių šaltinių), 
rekonstruojamas iš poetinių tekstų tik specialiomis studijomis, kurių 
imtasi ir šiame darbe. Maironio pavardė, apysakoje suteikta pasku- 
tiniojo senosios lietuvių religijos dvasininko įpėdiniui, žinoma, pir- 
miausia liudija poeto romantinį įvertinimą - jis yra senosios lietuvių 


372 Įbid., p. 124. 

33 Ibid., p. 125. 

34 Audronė Žentelytė atkreipė dėmesį, jog romano veikėjas Basasis sukurtas 
ir kaip akivaizdi aliuzija į Joną Basanavičių, o jo padėjėjui Arminui „duota 
poeto aušrininko pavardė“; tad, autorės nuomone, „romaną galima per- 
skaityti kaip užšifruotą pasakojimą apie lietuvių tautinio atgimimo heroi- 
ką“ (Audronė Žentelytė, „Vincas Pietaris“, in: Lietuvių literatūros istorija: 
XIX amžius, sudarytojas ir vyriausiasis redaktorius Juozas Girdzijauskas, 
Vilnius: Lietuvių literatūros ir tautosakos institutas, 2001, p. 796). 

dvasinės tradicijos tęsėjas. Tačiau ne mažiau svarbu, kad apysakos he- 
rojus Mačiulis vaizduojamas dalyvaująs taikiame Žemaitijos krikšto 
procese, kuriame nekonfliktiškai suderinamos senosios ir naujosios 
religijos formos. Iškalbinga scena - užgesus lempelei prie krikščionių 
altoriaus, čia užžiebiama ugnis, Mačiulio atgabenta iš senosios reli- 
gijos šventyklos aukuro?". Iš tiesų šią sceną galime perskaityti kaip 
šifrą, nurodantį Maironio vaidmenį senosios ir „jaunosios“ Lietuvos 
kultūros perimamumo istorijoje. 

Tiesa, šį vaidmenį ir pats Maironis įrašė savo paskutinėje poemoje 
Mūsų vargai - XX a. pradžios lietuvių visuomeninio gyvenimo kro- 
nikoje. Poemos „Trečiojoje giesmėje“ vaizduojama pagrindinio hero- 
jaus Jono Sutkaus kelionė iš Vilniaus į Kauną. Pasakotojas šios dalies 
pradžioje apgaili Lenkijos okupuotą Vilnių, kuris Maironio kūryboje, 
kaip minėta, yra svarbus simbolinis centras, įkūnijęs Lietuvos istorijos 
tęstinumą nuo ikikrikščioniškos valstybės iki dabarties. Pasakotojo 
perspektyvoje tokios prarastos jungties tarp senosios ir naujosios Lie- 
tuvos vaidmenį siekiama suteikti Kaunui - tuo tikslu Maironis pirmą- 
kart po jaunystės laikų poemos „Lietuva“ grįžo prie Palemono mito. 
Kaunas nusakomas kaip ,[sJeniausis, miestų Palemonas“ (MV 54). 
Tačiau Palemono legenda, neveltui likusi moderniosios lietuvių isto- 
rinės savimonės periferijoje, negalėjo prilygti Vilniaus įkūrimo mitui, 
Gedimino sapno siužetui - ji pernelyg akivaizdžiai liudijo „svetimša- 
lių“ civilizacinę misiją krašte, nebeaktualią moderniai tautai ir valsty- 
bei. Palemono legenda negalėjo pagrįsti, kitaip nei Vilniaus mitas, įsi- 
kūrimo pasakojimo, įtvirtinančio autochtonų teises į kraštą. Tad pir- 
majame poemos variante autorius Kauno „mitologiją“ papildė dviem 
turistinėmis įžymybėmis iš naujosios literatūros istorijos: „Maironio 
rūmu“ ir vieta, „Kur buvo audžiama Grazyna‘, Mickevičiaus poema 
(MV 55). Vis dėlto pirmojoje poemos redakcijoje šis motyvas pasirodo 
iš humoristinės-satyrinės perspektyvos ir yra pajungtas ne tik kultū- 
rinei Kauno tapatybei atskleisti, bet ir kritinei pasakojimo intencijai: 
parodyti lenkų kilmės Sutkienės „tendencingą“ turistinį interesą - ji 


375 S[tanislava]. Paškevičienė, op. cit., p. 99-100. 

visai „nebuvo žingeidi“ pamatyti Maironio namus ir labai apgailesta- 
vo, kad neaplankys su Mickevičiumi susijusių vietų. 

Taisydamas poemą po kelerių metų, praleistų Kaune kaip laikino- 
joje Lietuvos sostinėje, Maironis siekė sutvirtinti miesto mitologiją, 
tad jį susiejo su deivės Mildos vardu („Mildos numylėtas“, MR II, 211). 
Milda, kaip teigė Teodoras Narbutas, buvo vadinama ir Aleksota (tuo 
pačiu vardu kaip ir Kauno priemiestis, vėliau rajonas), jos pagrindinė 
kulto vieta buvusi Kauno apylinkėse?“. Šią neautentišką mitologinę 
legendą?” įtvirtino Juozapo Ignoto Kraševskio trilogijos Anafielas pir- 
moji knyga Vitolio rauda, kurios dalį kaip tik 1924-aisiais (matyt, ir iš 
„pagoniškos“ Kauno mitologijos poreikio, praradus Vilnių) buvo nau- 
jai išvertęs Faustas Kirša. Kaunui priskirta simbolinė jungtis tarp se- 
nosios ir „jaunosios“ Lietuvos naujojoje poemos redakcijoje jau be sa- 
tyrinių intencijų sutvirtinta numanomais „krašto literatūros“ vardais: 
„Kame lakštingalų gaidos / Ne vienas klausėsi poetas“ (išryškinta ci- 
tuojant - B. S.). Vienas iš tų poetų - neabejotinai Mickevičius, kurio 
ryšys su Kaunu toliau yra paminėtas: „...kur garsus poetas „Gražiną 
audė!“ (RM II, 212). Maironis išbraukė užuominą apie savo namus 
kaip kultūrinę miesto įžymybę, tačiau drauge yra visiškai akivaiz- 
du, ką slepia toji „poetų“ daugiskaita: iš poetų, susijusių su Kaunu, 
ir galinčių įsirašyti šalia Mickevičiaus vardo, buvo vienintelis Mairo- 
nis. Tad galima sakyti, kad Maironis sąmoningai „skolino“ savo vardo 
simbolinę aurą mitologijos stokojančiai laikinajai Lietuvos sostinei. Ir 
darė tai visiškai teisėtai. 


37 Teodoras Narbutas, Lietuvių tautos istorija, t. 1 p. 134. 
377 Norbertas Vėlius, „Teodoras Narbutas - Lietuvių mitologijos tyrinėtojas“, in: 
ibid., p. 32. 


Pastabos pabaigai: Maironis šiapus ribos 


Iš XIX amžiaus perspektyvos skaitoma Maironio kūryba atsiskleidė 
kaip intensyvus dialogas su istorinės Lietuvos literatūros tradicija. Šio 
dialogo rekonstrukcija leidžia matyti, kaip Maironio poezija dalyvavo 
savojo laiko kultūros kaitos procese. Lietuvių kultūros savarankišku- 
mo - „lygaus su lygiu“ - idėja, išsakyta Apsakymuose apie Lietuvos 
praeigą, pirmuosiuose kūriniuose brėžiamos kultūrinio erdvėlai- 
kio ribos liudija konceptualų Maironio kūrybinį užmojį. Šis užmo- 
jis - perrašyti paveldėto lietuviškojo pasaulėvaizdžio, išreikšto kraš- 
to literatūros kanone lietuvių ir lenkų kalbomis, kontūrus, jo centre 
įkurdinant individualųjį subjektą. Programinis eilėraštis „Taip niekas 
tavęs nemylės“, kurį Vincas Mykolaitis-Putinas pavadino „alegoriniu 
simboliniu kūrinėlių“, laikytinas kaip tik tokio uzmojo alegorija. 
Jo išraiška - minėta pilnos stilistinės (ir žanrinės) struktūros poetinė 
kalba, galinti kreiptis į plačią skaitytojų bendriją. Dialoge su tradicija 
Maironis kategoriškai nesutiko su dviem dalykais - su mirusios isto- 
rinės lietuvių tautos samprata (liaudiškomis lietuvybės ribomis) ir su 
lietuvių kalbos kaip tarmės, besireiškiančios ribotame kultūriniame 
gete, statusu. Tokios perspektyvos nederėjo su Maironio kūrybiniais 
užmojais ir jo Lietuvos istorijoje išskirta „pradžia naujos eros“, ku- 
rią žymi Antano Baranausko Anykščių šilelio publikacija (ALP 182). 
Dėl to ankstyvojoje Maironio poezijoje atvertas lietuvių kūrybinės 
saviraiškos laukas buvo susaistytas su istorinės Lietuvos literatūra 
esmingais perimamumo ryšiais: literatūra, pretenduojanti į visaver- 
tę literatūrinę komunikaciją, nesitenkinanti spontaniškos lokalinės 
įdomybės statusų, turėjo įsitraukti į dialogą su visu paveldu. Taigi 
ryšys su tradicija Maironio kūryboje yra dialoginis, ne vienpusiškai 
konfrontuojantis. Ankstyvoji Maironio kūryba liudija trapią galimybę 


378 Vincas Mykolaitis-Putinas, Raštai, t. 1, kn. 1, p. 336. 

moderniajai lietuvių kultūrai susikurti atvirą santykį su savo kompli- 
kuota tradicija. Šios galimybės perspektyva priklausė nuo daugelio 
neliteratūrinių aplinkybių, tačiau svarbu yra matyti ją buvus - galbūt 
ir išliekančią kaip neišnaudotą alternatyvą, vertą kūrybinės energijos. 

Specialiai sutelkus žvilgsnį, išryškėja Maironio poezijos rezonuo- 
jantis ar palimpsestinis pobūdis XIX a. literatūros kontekste, panašiai 
kaip „būrų dainiaus“ Kristijono Donelaičio kūryba pasirodo laisvai 
kalbanti Antikos kalba3*. Tyrimo nuošaly neišvengiamai liko klausi- 
mas, liečiantis Maironio santykį su „nauja era“. Savo Apsakymuose šią 
erą Maironis siejo su besikeičiančia lietuvių kultūros ir visuomenės 
formacija, jos demokratėjimu, kurio pagrindinis žymuo - autoriaus 
nusakytos kintančios lietuvių kalbos vartojimo ribos. Tačiau ši kaita 
buvo fundamentalių epochos pokyčių dalis, neatsiejama nuo karš- 
čiausių „amžiaus klausimų“; naujieji kultūros ir visuomenės herojai 
atsidūrė jų akivaizdoje. Šį „naujos eros“ kontekstą atskleidžia Mai- 
ronio libretas Kur išganymas? (Kame išganymas), skelbtas viename 
leidinyje kartu su Pavasario balsais (1895, 1905, 1913 m.; 1920 m. lai- 
da išėjo atskira knygele). Libreto centre atsiduria XIX a. iškilusi ti- 
kėjimo ir žinojimo dilema, viena iš moderniosios sąmonės prieštarų. 
Maironio kūrinyje ji ne tik ambicingai perkelta į aukštosios kultūros 
žanrą - operos libretą; ji formuluojama kaip aktualus socialinis klau- 
simas, žmonių lygybės ir laisvės problema. Šiame kūrinyje panaudota 
autocitata praskleidžia Maironio vadinamosios patriotinės kūrinių 
tematikos kontekstą: „Jaunimo giesmės“ („Užtrauksme naują gies- 
me“) strofos čia pasirodo perrašytos universaliu kovos dėl „lygybės, 
liuosybės, brolystės“ kodu (PB 1895, 85). Tiesa, su tikėjimo ir žinojimo 
prieštara buvo susidūrę Maironio pirmtakai - Mickevičius ir Bara- 
nauskas, kiekvienas ją sprendė individualiai, ieškojo jai savo kalbos. 
Maironio jau neįtikino Baranausko dialogas „Pasikalbėjimas giesmi- 
nyko su Lietuva“, atrodė esąs ,pardaug siauras“?*?. Maironio libretas 


379 Dalia Dilytė, Kristijonas Donelaitis ir Antika, Vilnius: Vilniaus universiteto 
leidykla, 2005. 
38° Maironis (Š. M-lis), Lietuvos istorija, p. 245. 

yra kur kas platesnio filosofinio užmojo, kurio dar neišlaikė kalba, 
galbūt - ir draminio vaizdavimo įgūdžiai. Tačiau šis tekstas skatintų 
kelti klausimą apie Maironio poetinio pasaulėvaizdžio formavimosi pa- 
pildomus šaltinius ir kur kas įvairesnį foną, nei paliesta šiame tyrime. 
Rusijos imperijoje buvo draudžiami ne tik lietuviški raštai lotyniškais 
rašmenimis. Maironio Pavasario balsų ir Kur išganymas? publikacijoje 
atsiskleidžia bendras to meto alternatyvios, revoliucingos minties aki- 
ratis: ir tas, kurį formavo nelegalus lietuvių kultūrinis judėjimas, ir tas, 
kurį ugdė gimnazistų ir studentų slaptųjų savišvietos ratelių diskusijos. 
Ši modernios sąmonės prieštaringumo patirtis, akivaizdžiai liudijama 
Maironio draminio teksto, buvo išplėtota svarbiausio Maironio poeti- 
nės tradicijos tęsėjo - Vinco Mykolaičio-Putino kūryboje. Tačiau XIX- 
XX a. sandūros filosofinių, socialinių idėjų recepcijos lietuvių kultūroje 
nauja rekonstrukcija drauge su Maironio teologinių raštų studijomis 
suteiktų atnaujinančią perspektyvą ir jo lyrikos skaitymams. 

Daugelis šiame darbe aptartų Maironio kūrybos aspektų, detalių 
kartu su ankstyvosiomis tekstų redakcijomis liko „anapus ribos“ - 
XIX-XX a. sandūros tautinio atgimimo epochos kontekste. Tekstų 
redagavimo intensyvumu lietuvių literatūros istorijoje Maironis grei- 
ciausiai neturi lygių: būtent taip jis reagavo į kintančią literatūrinę 
atmosferą, artino savo tekstus prie sparčiai tobulėjančios bendrinės, 
literatūrinės kalbos, perkėlinėjo juos „šiapus ribos“. Taisė visus savo 
tekstus - ir lyriką, ir poemas, ir dramas, nekeisdamas pagrindinio 
reikšmių karkaso, lygindamas stilistinę raišką, gludindamas deta- 
les. Lengviausiai moderniosios epochos ribą peržengė Maironio ly- 
rika, paskutinįkart perredaguota 1927 m. Maironio raštų pirmajame 
tome ir įgijusi čia galutinį, kanoniniu laikomą pavidalą. Maironis šią 
redakciją atliko tarsi ateities skaitytojui, stengdamasis kur kas nuo- 
sekliau nei kituose leidimuose atpalaiduoti tekstus nuo ryškesnių 
laiko žymių. Reikšminga šiuo atveju atrodo Putino reakcija: pasku- 
tinį Maironio lyrikos leidimą jis laikė „redakciniu atžvilgiu menkiau- 
siai pavyk[usiu]“*. Manytina, kad Putino vertinimas bent iš dalies 


38 Vincas Mykolaitis-Putinas, Raštai, t. n, kn. 1, p. 333. 

yra nuspalvintas emocija skaitytojo, užaugusio su Maironio lyrika, 
susigyvenusio su ankstesnėmis jos formomis. Panašiai į poemą Jau- 
noji Lietuva - perrašytą Tarp skausmų į garbę - reagavo Šatrijos Raga- 
na, savu metu ypač vertinusi tą ankstesnįjį autoriaus „mylimiausį kū- 
dikį“ ir, kaip minėta, įtraukusi poemos skaitymo sceną į savo apysaką 
Viktutė. 1908 m. pradžioje laiške bičiuliui rašė: 


Maironis visai „zblamowat się“ [susikompromitavo, apsijuokė - B. S.] 
mano akyse: išleido savo poemą tą pačią, tik perdirbtą. Kokia tai kvailys- 
tė: i-mo, gėda nuolat tą patį gromuliuoti - tai parodo jų minčių biednu- 


ma, 2-do, nepataisė poemos, bet sugadino. Litidnu?® 


Panašiai Vaižgantą piktino poemos Mūsų vargai dalies „Praeliu- 
dium II“ redakcija, paskelbta 1920 m. Pavasario balsuose: 


...„tėvynė“, nukilusi į lyrikas, pavirto „Danute“ ir radikaliai pagadino visą 
neregėto kilnumo ir stiprumo vaizdą: „Tėvynė man - naktis ir dangus“. 


Mergelė tėvynės vietoje - tiesiog banalu“.383 


Taigi, kaip Šatrijos Raganai Jaunoji Lietuva atrodė „sugadinta“ Tarp 
skausmų į garbę, o Vaižgantui - „radikaliai pagadintas“ poemos preliu- 
das, perkeltas į Pavasario balsus, galimas dalykas, Putinui naujoji Mai- 
ronio lyrikos redakcija disonavo su tekstais, jau jaugusiais į atmintį. 

Nuo laiko žymių Maironis laisvino tekstus, išbraukdamas nuoro- 
das į konkrečius asmenis ir aplinkybes. Taip eilėraštis „Poezija“ liko be 
lenkiško romansinio epigrafo „Ujrzalam raz i kocham juž“ („Pažvel- 
giau kartą ir pamilau“ - mįslinga, beje, yra moteriškoji frazės forma). 
Epigrafas primena, jog eilėraštyje susimbolintas subjekto susitikimas 
su „ja“ turi kažkokį tarpasmeninio ryšio atitikmenį anapus teksto. Pa- 
šalinus šią užuominą, miglotas biografines teksto atsiradimo aplinky- 
bes smalsaujantiems liudija vien Maironio archyve išlikusi nepažįsta- 
mos moters nuotrauka su autoriaus ranka įrašyta šio eilėraščio strofa 
ir 1902 m. data. Visuose Pavasario balsuose skelbtas eilėraštis „G. P., 


3 Šatrijos Ragana, Laiškai, parengė Janina Žėkaitė, Vilnius: Vaga, 1986, p. 244- 
383 Vaižgantas, op. cit., p. 341. 

skirtas studijų draugui iš Sankt Peterburgo laikų, tapo „Užmigo žemė“; 
1920 m. rinkinio tekstas, dedikuotas karo metų bičiulei, „A. P. (išva- 
žiuojant)“ - „Išvažiuojant“; vienas iš dviejų tekstų, pažymėtas inicialais 
„J. St“, gavo antraštę „Ar aš kaltas“ ir t. t. Ne vienu atveju keblu spręsti, 
sėkmingos ar ne buvo kai kurių eilėraščių redakcijos, tiesiog akivaizdu, 
kad lyrikoje ir smulkus leksinis pakeitimas yra didelės reikšmės. Kuri 
eilėraščio „Vakaras (Ant ežero Keturių Kantonų)“ frazė labiau vykusi, 
ar „Ko ašarėlė, ko tu per skruostą / Nužibus riedi?!“ (PB 1920, 61), ar 
„Kaip perlas riedi?“ (MR I, 141)? Kuri eilėraščio pabaiga įspūdingesnė: 
ar visuose Pavasario balsuose skelbtoji „Ant Birutos kalno“ „Ir par am- 
žius paliks, kaip ir aš, nebilus“ (PB 1920, 54), ar galutinė - „Nuo Birutės 
kalno“ „Ir per amžius paliks, kaip ir aš neramus“ (MR I, 133)? Neabejo- 
tinai poetiniu požiūriu išgrynintos atrodo „Taip niekas tavęs nemylės“, 
„Mano gimtinė“, „Išnyksiu kaip dūmas“ redakcijos. Atskirų studijų rei- 
kalautų klausimas, kokiu mastu šie taisymai galimi laikyti ne tik kal- 
bine, bet ir esmingesne estetine Maironio lyrikos modernizacija. Ar ne 
dėl to kanoninis Maironio lyrikos pavidalas atrodo keistai atitrauktas 
nuo istorinio literatūros proceso, kaip yra pastebėjusi ir Zaborskaité: 
„Maironis neatstovauja jokiai tiksliai apibrėžtai literatūrinei srovei“3*+? 
Redaguodamas tekstus savo Raštams Maironis savotiškai atsisvei- 
kino su savo jaunystės epocha. Raiškus simbolinis tokio atsisveikini- 
mo gestas įrašytas 1926 m. poemos Mūsų vargai redakcijoje Maironio 
raštų 2-ajame tome. Taisydamas poemą, autorius įterpė „Šeštosios 
giesmės“ epizodą, kuriame Jonas Sutkus Pirmojo pasaulinio karo vo- 
kiečių okupacijos metais, per didelius vargus gavęs atostogų kaip karo 
gydytojas, nusigauna į gimtąsias vietas prie Šatrijos kalno, kur buvo 
patyręs intymių išgyvenimų, ir randa tik buvusių namų degėsius: 


Nuleidęs mėlinas akis, 
Stovėjo užsimąstęs jis; 
Sunkiai kvėpavo jo krūtinė! 
Kur idėalai, jo sapnai? 


384 Vanda Zaborskaitė, Maironis, p. 407. 

Ar tie apsvilę kaminai 

Ne paskutinė jų grandinė? 
Paėmęs saują pelenų 

Iš vietos, kur tarp jazminų 
Altana kitados stovėjo, 

Sau į kišenę prie širdies 
Supylė!.. Tiek iš praeities 
Šiandieną jis tepaveldėjo! 
Jei kapą jo užpils ranka 

Gal svetima, nors ta pilka 
Paliks prie šono šventenybė! 
Iki anapus šios ribos 

Kitos likimo pašaipos 
Sulauks už amžiną ramybę!.. (MR II, 254) 


Tos likimo pašaipos autoriaus valia herojui neteko ilgai laukti: ne- 
atsispyręs pagundai užlipti ant Šatrijos kalno - į savo jaunystės svajo- 
nių vietą, - žuvo absurdiška mirtimi: 


Bet vos ant kalno pagaliaus 
Jisai atsikvėpė giliaus 

Ir žvelgt aplinkui pamėgino, 
Artyn prišliaužęs kaip žaltys, 
Šuviu nukovė vokietys 


Ir taip varguolį nuramino. (MR II, 254-255) 


„Romantiškas“ herojaus gestas - grįžti į jaunystės vietas, į „šalį at- 
minimų“ (ir vieną tų, kuri poetizuota kitame Maironio kūriny - bala- 
dėje „Šatrijos kalnas“ su Mickevičiaus „Svitezio“ parafrazėmis), kartu 
su jo gyvybe yra nutraukiamas brutalios naujojo amžiaus galios. Pa- 
sakotojo santykis su herojumi yra akivaizdžiai ironiškas; kurdamas jo 
portretą Maironis jame sutelkė visa, kas neperžengė modernios epo- 
chos ribos, kurią poemoje žymi karo katastrofa. 

Tai, kad Maironis, redaguodamas tekstus, žvelgė į juos jau iš kito 
laiko perspektyvos, rodytų ir jo vėlyvojoje poezijoje pakitusi autori- 
nė Žiūra, savitai nukreipta į ankstesnės lyrikos temas. Jau minėtas 
1925 m. eilėraštis „Ant Punės (Margio) kalno“ („Ant Punios kalno 
(Ties Nemunu)“), kuriame subjektas istorinį tautos laiką, kadaise ku- 
piną poezijos, apmąsto iš jį nureikšminančios amžinybės perspekty- 
vos. 1920 m. Pavasario balsuose buvo paskelbtas eilėraštis „Snieguotos 
Alpių viršūnės“ („Alpių viršūnės“) - čia kalbantysis „amžinos“, nekin- 
tančios gamtos akivaizdoje išgyvena savo nereikšmingą laikinumą: 


Ir amžių amžiais sau galingai 

Bebaltuos saulės spinduliuos!.. 

Kas aš prieš jas, kurs rūpestingai 

Vos tik rytojaus beviliuos!.. (PB 1920, 55) 


Šis tekstas atrodo tarsi naujai perrašytas Maironio eilėraštis „Ant 
kalno Rigi Kulm“ („Rigi Kulm“), pasirodęs dar pirmuosiuose Pavasa- 
rio balsuose ir lyriniu siužetu artimas Mickevičiaus sonetui „Akerma- 
no stepės“. Ankstyvajame eilėraštyje kalnų peizažas subjekto žvilgsnį 
ir jausmus dar gręžė į reikšmingą asmens pasaulį: 


Kaip czia tyku, gražu!... Vien keleivio szirdis 
Neatranda ramumo ilgai, 

Ir tą szalį norėtu pasiekti akis, 

Kur Szventosios žaliūja laukai!.. (PB 1895, 24) 


Panašiai ir 1920 m. Pavasario balsų rinkinio tekstą „Vasaros naktys“ 
galima perskaityti tarsi jaunystės eilėraščio „Užmigo žemė“ variaciją, 
kurioje subjekto troškimai yra nukreipiami anapus žmogiškojo laiko 
ir pasaulio. Ryškiausiai ši žiūra atsiskleidė paskutiniajame Maironio 
publikuotame tekste „Vakaro mintys“ (1932), kuriame perrašyti „Išnyk- 
siu kaip dūmas“ motyvai. Eilėraštyje subjektas ir kartu žmogaus pa- 
saulis nužvelgiamas ironišku saulės žvilgsniu, subjektas su nuostaba 

pasijunta esąs ištuštėjusio pasaulio ir dangaus akivaizdoje, vienas su 
savo tikėjimu: „O tu prieš Didį Jį marus ir nuodėmingas, / Nustebęs 
garbini tik mėlynus skliautus.35 

Maironis kūrė savo tekstus, versdamas tradicijos palikimą, perkel- 
damas jį į naują laiką. Panašiai jis redagavo ir savąsias eiles, - laike 
kintant autorinei žiūrai. Maironio poezija pasirodo kaip imli laikui, 
tad ji gali būti ir yra toliau verčiama ar redaguojama skaitytojų sąmo- 
nėse, nuolat perkeliant ją šiapus ribos. 


385 Vairas: Literatūros, dailės, mokslo, visuomenės ir politikos laikraštis, 1932, 
Nr. 2, p. 145. Plačiau šį eilėraštį esu aptarusi straipsnyje „Pabaigos tekstai: 
atsisveikinimas su poezija“, Colloquia, Nr. 22, 2009, p. 11-37. 


Santrumpos . 


ALP - Apsakymai apie Lietuvos praeiga, paraszė Stanyslovas 
Zanavykas 1886, Tilžė: Kasztu Lietuvos mylėtoju spaudinta 
pas O. V. Mauderod[e], 1891. 


JL - J. Maironis (M-lis), Jaunoji Lietuva: Poėma, Kaune: Saliamono 
Banaičio spaustuvė, 1907. 


L - Kl. J. Maculevičius, „Lietuva“, VUB RS Fi-D 68 (cituojant 
nurodomi puslapiai pagal rankraštyje autoriaus atliktą paginaci- 


ja). 
MRI - Maironio raštai, t. 1: Lyrika, Kaunas: Raidė, 1927. 
MRII - Maironio raštai, t. 2: Epas, Kaunas: Raidė, 1926. 


MV - Maironis-Mačiulis, Musų vargai, Kaunas: A. Petronio knygynas, 
1920. 


PB 1895 - Pavasario balsai, paraszé St. Maironis, Tilžėje: Kasztu autoriaus, 
1895. 


PB1905 - Pavasario balsai ir Kur išganymas, parašė Maironis (J. M-lis), 
Peterburgas: Išleista Lietuvių Laikraščio kaštais, 1905. 


PB19153 - Maironis, Pavasario balsai ir Kame išganymas, Kaunas: 
S. Banaičio spaustuvė, 1913. 


PB 1920 - Maironis-Mačiulis, Pavasario balsai, Tilžė: Jagomasto spaustuvė 
„Lituania“, 1920. 


RM - Maironis, Reseinių Magdė: Nepersena pasaka ir smulkmenos, 
Kaunas: Saliamono Banaičio spaustuvė, 1909. 


TSG - Terp skausmu į Garbe. Poéma isz dabartiniu laiku, Paraszé 
St. Garnys, Tilzėje: Spausta kasztu E. Jagamasto, 1895. 


ZB - Z nad Biruty. Poemat przez Halinę z Polggi, Brooklyn: 
Spaustuvėje „Žvaigždės“ 1904. 


ZLA  - Žemaiczių ir Lietuvos apžvalga 

Jonas Mačiulis, Kauno 
gimnazijos mokinys, su tėvu. 
Apie 1880 m. 


Gimnazistas Jonas Mačiulis 
Su motina ir seserimis. 
Apie 1880 m. 

Jonas Mačiulis, Kauno Žemaičių 
kunigų seminarijos studentas 
(1884-1888). Tais metais debiutavo 
Aušroje, parašė Apsakymus apie 
Lietuvos praeigą ir poemą „Lietuva“ 


Sankt Peterburgo Romos 
katalikų dvasinė akademija. 
Jonas Mačiulis čia studijavo 
1888-1892 m., dirbo 
profesoriumi 1894-1909 m. 


Liudvikas Besekerskis 

(slap. Gabrielis Pomianas), 
Maironio bičiulis Akademijoje 
Sankt Peterburge. 1892 m. į 
lenkų kalbą išvertė Maironio 
eilėraščių, tarp jų - lietuvių 
kalba neišlikusį sonetą 
„Įkvėpimo valanda“. Maironis 
jam dedikavo eilėraštį 

„Užmigo žemė“ 


Studijų Sankt Peterburge 
bičiuliai. Liepoja, 1890 m. 
Iš kairės: Jonas Mačiulis, 
Julijonas Šimaitis, Mykolas 
Prialgauskas 


Sankt Peterburgo 

Romos katalikų dvasinės 
akademijos auklėtiniai su 
profesoriais 1891 m. 

Jonas Mačiulis ketvirtoje 
eilėje šeštas iš kairės 


Maironis - Kauno Žemaičių kunigų seminarijos profesorius (1892-1894). 
Tuo metu Maironis baigė rašyti ir parengė spaudai poezijos rinkinį 
Pavasario balsai, poemą Tarp skausmų į garbę 

Maironio namai Kaune apie 
1915 m. Maironis čia gyveno nuo 
1909 m., tapęs Žemaičių kunigų 
seminarijos rektoriumi, iki 
mirties 1932 m. 


Maironio bičiulė Stanislava 
Medekšaitė-Paškevičienė 1894 m. 
Maironis susirašinėjo su ja, 
gyvendamas Sankt-Peterburge. 
1912 m. S. Paškevičienė išleido 
istorinę apysaką Gintautas, 
paskutinis krivė, kurioje sukūrė 
simbolinį Maironio portretą — 
apysakos veikėją Mačiulį 


Maironis su Kauno gimnazistais apie 

1913 m. Maironis - antroje eilėje centre. 
Maironiui iš dešinės sėdi Aleksandras 
Dambrauskas-Adomas Jakštas, iš kairės - 
Sofija Kymantaitė-Čiurlionienė 

Maironio bičiulė Jadvyga Stanelytė (viduryje) 
su draugėmis 1910 m. Šia nuotrauka buvo 
iliustruotas eilėraštis „Daina“ („Už Raseinių, 
ant Dubysos“) 1920 m. Pavasario balsuose 


Lietuvos Steigiamojo Seimo posėdis 
1920 m. Kaune. Pirmoje eilėje iš kairės: 
Kauno kunigų seminarijos rektorius 
Jonas Mačiulis-Maironis, Lietuvos 
stačiatikių metropolitas Elevferijus, 
Lietuvos vyriausiasis rabinas 

Beras Šapiro 


Maironis - Kauno kunigų seminarijos 
rektorius, Lietuvos (Vytauto Didžiojo) 
Universiteto profesorius 


Maironis su giminaitėmis savo 
namų sode apie 1925 m. Maironiui 
iš dešinės sėdi jo sesuo Marcelė 
Mačiulytė, iš kairės - sesuo 
Kotryna Mačiulytė-Lipčienė 


Kauno kunigų seminarijos 
išvyka garlaiviu „Vilnius“. 
Maironis - pirmas iš kairės 
prie garlaivio kamino 

Maironio raštų pirmoji knyga. 
Kaunas, 1926 m. 


e 


2 2 S he 
ips 


fx 


Seles 


Prelatas Maironis 
Palangoje prie klebonijos 
1930 m. 


Beyond the Border: Maironis and 
Historic Lithuania 


Summary 


The monograph analyzes the creative work of Jonas Mačiulis-Maironis 
(1862-1932) and focuses primarily on his early works before 1909 and 
the continuity links between the cultural and literary heritage of the 
historic nineteenth-century Lithuania. The starting point for the 
research is based on the provision that Maironis’ work was evolving 
under the influence of the multilingual literary tradition of the 
historic nineteenth-century Lithuania, and especially that part of it 
which was created in Lithuanian and Polish. Maironis’ relationship 
to this heterogenic heritage is defined with the aid of the category 
of translation. In a bilingual literary tradition, different languages 
function as original cultural registers; the language used for literary 
creation is linked to a definite repertoire of thematic and expressive 
forms. In Maironis work these different linguistic registers were fused 
into one literary dialect by means of inner translation. The process 
of translation of tradition is analyzed in this work by observing 
how key images of personal identity conveyed in the nineteenth- 
century literature of Lithuania - the nature of historical memory, 
the architectonics of the landscape, and the social relationships 
of a national community the depiction of which at the turn of the 
twentieth century touched upon an especially topical problem of 
Lithuanian high society and its cultural relations with the modern 
aspect of being a Lithuanian - are in an innovative way interpreted 
in Maironis’ work. 


253 


The chapter The Magic History: Sources of Maironis Creative 
Work’ discusses Maironis’ work prior to the publication of his first 
poetry books in 1895: the popular history of Lithuania Apsakymai apie 
Lietuvos praeigg (Stories about the Past of Lithuania, written in 1886 
and published in 1891) and the narrative poem Lietuva (a manuscript 
written in 1888). Maironis’ first works reveal his position as a poet- 
historian which was inherited from the nineteenth-century tradition 
of Lithuanian romantic literature and historiography, and the concep- 
tualism of the creative scope. Both in popular history and the poem 
Maironis defined the borders of Lithuanian cultural space and time: 
he created a model for the continuous and consistent development of 
the history of Lithuania and signposted the symbolic contours of the 
country’s cultural space. Analysis of Maironis’ early texts in the context 
of nineteenth-century romantic historiography reveals the solution 
to the central problem of historiography in that century - that of the 
genesis of the Lithuanian nation. It also displays Maironis’ model for 
a conflict-free relationship between the ancient Baltic and Christian 
Lithuanian cultures. It becomes clear, though, that the most difficult 
task for the author was to find harmony between the old political 
history and the nineteenth-century cultural history of Lithuania; 
between the heritage of a multinational state (the Grand Duchy of 
Lithuania, the Republic of Two Nations) and the topical demands 
for the development of national culture in the epoch of nationalism. 
The author of the popular history saw the development of Lithuanian 
culture in the nineteenth century as a continuation of the nation’s 
past political interests which did not contradict the unionist political 
tradition, and at the same time maintaining the principal of cultural 
parity between the Polish and Lithuanian nations. The territory of the 
country in the narrative poem Lietuva points to the fact that at the 
beginning of his creative path Maironis saw the modern Lithuanian 
nation as the successor to the historic Lithuania, at least to some 
extent. However, the most important symbolic centres of the country 
highlighted in the poem, Biruté Hill on the Baltic shore and Vilnius, 

marked for Maironis the most important sphere of that territory - the 
core of the ethnic lands. These spatial images became a significant 
structure in Maironis' poetic world view. 

Maironis' first texts, on popular history in particular, helped the 
beginning author to determine his relationship to the literary and 
cultural traditions of the historic Lithuania, one of the main pillars of 
which was the narrative of the history of Lithuania. When combined, 
these texts performed the peculiar role of a stylistic exercise. The 
chapter ,“Who would Return the Past to Us“: Historical Poetics of 
Early Creative Work’ analyses content of the first edition of Mairo- 
nis’ poetry collection Pavasario balsai (Voices of Spring), in which 
poetic historical images are created and the issue of the individual’s 
relationship with the historic past is interpreted. These poems 
are discussed in the context of the nineteenth-century discourse 
of the popularization of Lithuanian history, and are interpreted as 
aresponse to the situation of the memory crisis that was characteristic 
of the epoch. Maironis’ poetry on historical themes manifests itself as 
asummary and a masterful translation of the popular plots and motifs 
of nineteenth-century historical literature and historiography. Of all 
the ways of the modernizing the past in Maironis’ work, the most 
significant is the linguistic relationship between the individual and 
community, and the past. In his poetry he reveals himself as central 
in overcoming the memory crisis and the most important factor in 
rallying the national community. Analysis of Maironis’ poetry shows 
that the linguistic self-perception of the subject of his poems is 
closely linked to the historical self-perception. Thus, Maironis’ early 
poetry shows that the modern national identity of the Lithuanians 
had been taking shape in an intense dialogue with cultural heritage 
of the historic Lithuania and the tradition of the historic narrative 
characteristic of it. 

In the nineteenth century, the territory of the former Grand 
Duchy of Lithuania and its cultural landscape were among the most 
important elements of the Lithuanian identity connecting people of 

different ethnic origins but who were Lithuanians from a historical 
point of view. The Lithuanian landscape as a depiction of identity iš 
also widely interpreted in Maironis' poetry. The semantic structure 
of the Lithuanian landscape as created by Maironis is analysed in 
the chapter ,“Where the Nemunas Flows“ ~ Architectonics of the 
Poetic Landscape’. The links between Maironis’ landscape poetics 
and the invocations of Mickiewicz’s narrative poem Pan Tadeusz 
and Syrokomla’s poem Urodzony Jan Deborég are traced. The most 
important shift in the depiction of a landscape in Maironis’ work is 
the change of key symbols which concentrate the spatial- meanings. 
The forest as the main symbolic image of the Lithuanian landscape 
in nineteenth-century Lithuanian literature is replaced by rivers in 
Maironis’ poetry. Rivers are here related not only to the historical 
memory (like in Syrokomla’s works), but also function as the border 
markers of the territory of ethnic Lithuania and embody the linguistic 
element of a national community. Maironis’ poetry shows itself to 
be on the level of landscape poetics in which the most significant 
movements in the modernization of Lithuanian lyrical poetry are 
taking place. 

The chapter ,“Why Are They Different Brothers“: Dilemmas of 
Society Moving Towards Modernization’ analyses the interpretation 
of the social and cultural relations of the emerging modern Lithuanian 
society in Maironis’ work. Maironis’ narrative poems written before 
1909 (Tarp skausmų į garbę, Znad Biruty, Jaunoji Lietuva, Raseinių 
Magdė) are linked by one theme: the issue of the relationship between 
the high society of Lithuania and the modern Lithuanian culture 
and public life. Analysis of the narrative poems in the context of the 
nineteenth-century Lithuanian literature shows that Maironis’ vision 
of the modern Lithuanian nation, which embraces a community with 
a complete social structure, was rather bold and even utopian from 
asocia] and cultural point of view (the motif of a landowner’s misallian- 
ce witha peasant girl in the poems). The emerging modern Lithuanian 
culture and especially literature is interpreted in Maironis’ work as 

a factor which can build connections, through common interests, 
between people of different social origin. The Lithuanian gentry 
and nobility are seen as important inheritors to their social mission 
of leadership in modern society: in his narrative poems Maironis 
emphasizes the existing political and cultural potential of the gentry. 
Simultaneously, in response to nineteenth-twentieth-century events 
in Lithuanian public life, Maironis’ poems show growing scepticism 
regarding the gentry who was in no hurry to identify themselves with 
the figures of modern Lithuanian culture and society and to accept 
their attitudes. In the poem Raseiniy Magde the cultural gap between 
the gentry and the nation arises as an unsolved problem that hanted 
the Lithuanian nation for several centuries. 

The chapter ,“But Where is the Poet?“: the Poet as a Literary and 
Cultural Hero’ deals with the conception of the nature of poetic 
creation and the cultural role of the poet which unfolds in Maironis’ 
creative work. From the epoch of Romanticism Maironis absorbed 
the idea of a performative, reality-creating and reality-affecting poetic 
language, and of the poet who is a mediator in the process of changes 
in personal identity and implemented this idea in his work. This role 
of Maironis’ poetry found a meaningful expression in the works of 
the Lithuanian literature of the early twentieth century (Viktuté by 
Šatrijos Ragana, Gintautas by Stanislava Paškevičienė). Maironis' 
poetry unfolds as an important cultural link between the historic 
Lithuania and the modern Lithuanian culture and transfers the 
meanings of the old literary and cultural tradition of Lithuania to the 
twentieth century in a creative manner. 

The closing chapter of the monograph emphasises the role of 
Maironis' poetry as a translation of a tradition: a rewriting of the 
world view and its cultural meanings which were created in the 
country's bilingual literature, attuning them to the perspective of an 
individual subject. 

